
PREDGOVOR 


Ovo sam djelo zamislio tako, da najprije pregledno i jasno 
piikažem barem najglavnije dogadjaje češke povijesti i njezin 
smisao, zatim da obilježim češki preporod i najodličnije nje- 
gove predstavnike, onda da se malo duže zadržim na svim pod- 
ručjima češke kulture, a na koncu da podam makar i skraćenu 
češku političku povijest, sliku stare i današnje uzajamnosti 
češkoslovačke, i da označim, u kakvom su danas odnošaju Česi 
prema ostalim Slavenima i kako dodjoše do toga, da su baš oni 
vodje i organizatori velikoga kulturnoga i gospodarskoga po- 
kreta novoslavenskoga. Od svih tih šest dijelova obradio sam 
do konca 1907. samo prva tri najvažnija i predao rukopis kao 
natječajnu radnju za nagradu iz zaklade grofa I. N. Draškovića. 

Medjutim je odbor Matice Hrvatske bio toga mnijenja, da 
je predmet moje radnje za nas Hrvate predalek, pa je radi toga 
1908. moje djelo i otklonjeno. Polovicom 1909. dosudjena mi je 
doduše Draškovićeva nagrada i rukopis je uzet medju Matičina 
izdanja za 1910., ali u času, kad je rukopis imao ići u štampu, 
obavijesti me Matičin odbor, da Matica ne može nikako izdati 
više od 15 araka moga rukopisa. 

Bio sam naravski u sto muka, kako da djelo skratim, to 
više, što sam medjutim bio već izradio čitava poglavlja, da 
djelo popunim. Tako sam naročito prvo poglavlje o češkom 
društvu kanio popuniti slikom o savezu čeških gradova i bor- 
bom Čeha proti njemačkoj upravi u moravskim gradovima, 
sve to pod naslovom »Češko gradjanstvo«. Zatim pod naslo- 
vom »Češka narodna svijest« imali su doći ovi dopunjci: Česi 
u tudjini, Češko sokolstvo, Ustredni Matice Školska, Češke jed- 
note ili Savezi za narodnu obranu i Češko narodno vijeće. 

Kod poglavlja II. o češkoj znanosti kanio sam progovoriti 
o češkoj akademiji i o naučnim društvima; o češkim znanstve- 
nim časopisima i o popularizaciji znanosti, naročito o češkom 
sveučilištu i o pučkim izdanjima znanstvenih djela, kao primje- 
rice prejeftinoga izdanja povijesti Palackoga. 

Kod velike češke trgovine obradio sam Vyvozni spolek 
Merkur i pojedine vrsti velike trgovine. 

Kod češkoga školstva prema jednoj studiji, koju je izdala 
akademija, i prema najnovijim podacima obradio sam češko 
pučko školstvo. 

Kod Husa želio sam potanje progovoriti o Husovim pro- 
slavama. 

Na koncu kulturnoga pregleda poslije češke glasbe imalo 
je doći poglavlje »Cvijet češke kulture« s ovim podnaslovima: 
Češke političke stranke u službi narodne prosvjete. — Briga 
za visokoškolsku mladež (tu je potanka slika valjda najsavr- 
šenijega internata na svijetu, t. zv. Studentskih koleji, kojima 
je udario temelj besmrtni gradjevni savjetnik Hlavka), briga 
za mladež seosku. — Zavodi za slijepu i gluhonijemu djecu, 
odgoj i naobrazba ženske mladeži. 

Mjesto svega toga valjalo mi je rukopis skratiti blizu za 
četiri štampana arka. 

Poslije duga razmišljanja vidio sam, da će biti najbolje, 
ako se držim prokušanoga engleskoga načela: bolje znati jednu 
stvar dobro i temeljito nego li o više stvari imati nejasan ili 
čak krivi pojam. Zato sam najvolio izpustiti dva čitava poglavlja 
u trećem dijelu, naime Češko društvo s naslovima: Češka obi- 
telj — Inteligencija i puk — Češko radničtvo — Češko seljačtvo 
— Češko gradjanstvo — Češka elita — Češka narodna svijest, 
zatim poglavlje treće Češko bogatstvo s ovih deset naslova: 
Bez blagostanja nema potpune kulture. — Poteškoće češkoj 
privredi i gospodarskoj organizaciji. — Temelj češkoga bo- 
gatstva. — Češki talenat i češka sprema jača od njemačkoga 
kapitala. — Česi kao najindustrijalniji narod u Hapsburškoj mo- 
narkiji. — Organizacija češke privrede. — Češka tekstilna in- 
dustrija. — Češka financijalna organizacija. — Velika češka 
trgovina. — Češka gospodarska snaga u Moravskoj. 

Napokon sam u četvrtom poglavlju Češko školstvo ispu- 

\ stio zadnji naslov Češki odgojitelj i učitelj svjetskoga glasa, a 
.odmah na početku izostavili uvod: Povijest kao praktična 
znanost. 

Književnost sam obradio naumice posve u kratko i još 
malo, pa ne bi bilo ni toga poglavlja o njoj. ,To je zato, jer se 
književnost upoznaje samo iz samih književnih djela, te i kri- 
tična književna povijest ima vrijednost samo za onoga, komu 
u njoj nisu nepoznata ni književna djela, a kamo li sama imena 
književnika. Taj je nazor u ostalom prevladao i kod pisca sa- 
vremene povijesti svjetske, te Seignobos u svojoj »Histoire 
Contemporaine de 1815.« izrično veli, da će tek u kratko spo- 
menuti, kako su se do temelja promijenile književne prilike 
time, što književnost više nije tek aristokratskom zabavom, 
nego pučkom potrebom, a onda samo kao uz put spominje 
nekolicinu najglasovitijih književničkih imena. Nadati se je u 
ostalom, da ćemo mi Hrvati doskora imati barem u prijevodu 
koju povijest slavenskih književnosti, recimo izvrsnu Pypinovu 
i Spasovićevu povijest slavenskih književnosti, koja je češki 
izašla još opširnije i potpunije nego ruski. 

U svakom slučaju ja sam si potpuno svijestan, da sam 
sa svoje strane učinio sve, što mi je bilo moguće, da hrvatski 
čitatelj iz ovoga djela češki narod upozna barem toliko, da se 
u njem porodi neodoljiva težnja proučiti češki život na onom 
području, koje je već kome najpristupnije i crpsti tako iz sa- 
vremene češke kulture ne samo časoviti zanos, nego i trajnu, 
praktičnu korist. 




Literatura i vrela. 

1 . Františka Palackeho D e j i n y naroda českeho v Cechach a 
v Morave, Nove vydani pro česky lid, upravil dr. Bohuslav Rieger, Nakladem 
Bursika a Kohouta. 

2. Arnošt Denis: Konec samostatnosti češke. Preložil Jin- 
drich Vančura. V Praze 1893., Bursik & Kohout, str. XVIII. + 764. Isto djelo 
citujem ovdje ondje i po francuskom originalu, koji je izašao u Parizu 1890. 
u 2 sveska. 

3. Od istoga pisca: Huss et la guerre des Hussites; Pariš, 

Leroux, 1878. — Ovo je djelo nagradila francuska Akademija. 

4. Obrazkove d e j i n y naroda- českeho, pomoći prof, dr. A. 

Rezka napsal Jan DoIensky. V Praze, 1894., čtvrte, poopravene vydanl. Strana 
469. Krasno ilustrovano od 12 čeških slikara, medju njima njima i V. Bro-1 
žlka, V. Černy-ja i A, Liebschera. 

5. E. Denis, Freres Bohemes, Angers, 1885. str, 71. Po priznanju 
češke kritike ovo je najpotpunija studija o Češkoj Braći. 

6. Od istoga autora: La Boheme depuis la Montagne Blan- 
c h e, dva sveska, Pariš, Leroux, str. 644, -j- 675. 

7. FR, Lad, Čelakovsky : Ohlas pisni r u s k y c h, — s47 origi- 
nalnih slika od M. Aleša, v Praze 1884. Prvo izdanje 1829. 

8. T. G, Masaryk, Karei H a v 1 1 č e k, II. vydani opravene a dopl- 
nene, v Praze, nakladem Jana Laichtera 1904., str. XII. -f- 522; za 6 K 80 fil. 

9. Literatura českš XIX. sto leti; v Praze, 1905., nškladem J. 

Laichtera, dll III., čdst 1., str. 764, za 10 K. 

Česky kompas, informačnl kniha o penežnlch ustavech atd., 1907,, * 

str, 861, za 12 K, Prvo godište 1906. ima 931 str., takodjer za 12 K, 

11, Osveta, mjesečnik, koji izlazi već 40. godinu na Kralj. Vinogra- 
dima kraj Praga i u kojem je sabrano vanredno mnogo gradje za poznavanje 
češkoga života na svim područjima. Upotrebio sam naročito godište od 
1899., otkada sam joj i sam suradnikom, pak godište od 1875. za poglavlje 
o Chelčickom, 

12, Pamatnlk za oslavu panovnickeho jubilea J. V. Františka Jo- 
sefa I.: Vedecky a umelecky rozvoj v narode českem. 1848.— 1898, U meni 
vy tvarna napsal Karei B. Madl, v Praze 1998., str, 84 in 4°, za 4 K, 

13, Josef Manes, jeho život a dllo. Tekst napsal K, B, Mddl, Na- 
kladem F. Topiče, reprodukce Unie za 12 K. 

14, J osef Manes. Vybor z jeho dlla s uvodnim tekstem Miloše Ji- 
rdnka (takodjer slikara), 

15, L’A rt T c h e q u e au XIX. s i e c 1 e par Henry Hantich, Pariš 
Nilson, Prague, Topič, str, 50 in 4°, za 12 franaka. 

16, Dr. Zdenek Nejedly, Dejiny češke hudby. V Praze, nakla- 
datelstvl Hejda & Tuček, 1903., str. 261 -(- VI. 

17, Češka politika, dll I., napsali: Frof, dr. K. Henner, prof. dr. 

FR, Hybl, prof. dr. K. Kadlec, dr. E, Koerner, dr, K. Kramar, prof. dr, T. G. 

Masaryk, prof, dr. L. Niederle, prof, dr, V. Novotny, dr. Zd. V, Tobolka, dr. 

T, Živansky, str. 813. za 11 K. 

18, Geschichte der čehischem Litteratur von dr, Jan Ja- 
kubec und von dr. Arne Novak, Leipzig, C. F, Amerlings Verlag 1907., str. 

IX, + 383. 

19, Češka Revue. Počela je izlaziti 1897. Služio sam se godištima 
od 1900. dalje. To je bio mjesečnik mladočeške stranke, kako se „Osveta" 
smatra po svom smjeru mjesečnikom staročeškim. God. 1906. prestala je iz- 
laziti, sada izlazi opet. 

20. Hanuš Kuffner, Husitske vojny v obrazech, sa 75 malih 
zemljovida, Krah Vinohrady, 1907., str. 94. Na koncu historijski zemljovid: 
Zeme koruny češke. 

21. Naše menšiny a smišene kraje na českem j i h u, 
napsal Ant, Hubka, s dva narodnosna zemljovida, v Praze 1900. str. 261, za 
3 K 80 fil. 

22. Menšinovaprace, od istoga pisca, k dvadesetgodišnjici Na- 
rodni Jednoty Pošumavske, str. 391. za 3 K 80 fil. 

23. Dr. Josef Kralovec: ObchodnI a živnostenska komora 
v P 1 z n i 1850.— 1906. str. 74. 

24. ObchodnI o živnostenska komora v Praze od 1 850. 
do 1900, Sepsal dr. Josef Gruber. Str. 478 -j- 51. 

25. Padesat let života Jaroslava Vrc.h ličke ho, vyđalo 
nakladatelske družtvo Maje, 1903. Str. ICO, za 1 K. 

26. Penežni ilstavy vkralovstvl českem r. 1897., sepsal 
František Fejvar, prvnl korespondent Zemske banky kršlovstvl českeho. 
V Praze, nakladem Jana Kotlka na Smlchove. 1899. str. 56. 

27. Pruske usilovanl o zeme češke. Studie dejepesna od 
Fr. A, Slavika. Druhe vydanl, v Praze, 1901., nakladem F. Ši mačka str. 104. 

28. Kalendar Narodnlch Listu na rok 1908. 29. „Českd 
Osveta" (glasilo „Češkoga prosvjetnoga Saveza"). Osobito je važno ,,Če- 
c h o v o č I s 1 o“, sešit 2. 1908. 

30. Pokr okova Revue, meslčnlk pro politiku, narodohospodarstvi 
a život kulturni. Ovdje osobito god. V. 1908. To je ponajbolja češka smotra, 
državopravnoga i slavenskoga smjera. 

31. K. Ostaszevvski-Barahski : Z Moravskiej Ziemi. Lwow, 1908. 
str. 215. Pod skromnom oznakom „Notatki" — bilješke — ovo su tako te- 
meljite i zanimljivo pisane kulturne slike, kakvih ima malo u svoj slavenskoj 
literaturi. 

32. Apologie druha stavdv kralovstvl českeho r. 1618. 
na ospravedlnenl Ćechuv pred Evropou. Ponovno izdao Vaclav Šubert. v Praze 
1862. str. 463 -+ 16. -f XIII. 

33. Uherske Slovensko a česky kapital, sestavil Rudolf Pilat, 
disponent Živnostenske banky pro Čechy a Moravu v Praze. 1903. str. 18. U 
maloj ovoj brošuri vrlo su dragocjeni podaci o financijalnim prilikama u Slo- 
vačkoj, a svrha im je povećati poduzetnost češkoga kapitala. 

34. HospodarstvI a narodnost v pomerech česko-ne- 
meckych, v Praze 1900. napsal dr. J. Gruber str. 23. U malenoj toj brošur 
izložena su načela, što ih danas Česi provode u praksi za svoju gospodarsku 
emancipaciju od Nijemaca, Značajno je, da su ta načela prihvatili i najkonzer- 
vativniji Česi. 

35. Dr. J, Kaizl: Češke myšlenky, Druhe vydanl, V Praze, Nakladem 
Edv. Beauforta, str. 157. 

36. Na us vi te nove dobv, dejinv r. 1848. vzemlch českych, Podava 


Jos, J. Toužimsky, Sa 101. ilustracijom i s 272. faksimila. Nakladatelstvi Vi- 
limkovo, v Praze, 1899., str, 783 -j- XX, 

37. Bedrich Smetana a jeho boj o moderni českon hudbu. Vzpo- 
nn'nky a uvahy O. Hostinskeho. Nakl, Jana Laichtera. str. 461, za 6 k. 

38. Českd politika, dil II. 1. — Napsali: Prof. Dr. Fr. Fiedler, prof. 
Dr. K. Kadlec, Dr. D. Krejči, Dr. Zd. Tobolka, Dr. Fr. Vavrlnek. Dr, Lev 
Winter. Str. 930, za K 12. — 

39. Češka politika, Dil II. 2. — Napsali: Prof, Dr, Albin Braf, Prof, 
Dr, Fr. Fiedler, Dr, D. Krejči, Dr. Rudolf Springer, 

40. Literatura češka devatenacteho stoleti, dil II. Napsali : 
Prof. Dr. Jos. Hanuš, Prof. Dr. Jan Jakubec, Red. Jar. Kamper, Prof. Dr. Jan 
Machal, Prof. Dr. Lubor Niederle a Prof. Jar. Vlček, Str, 884. za K 1P50, 

Od svih spisa'ovim sam se — izuzevši djelo Denisovo — najviše služio. 

41. Dr. Albin Braf, Listy političke ho kadre, Druhe vydanl, 
v Praze 1902. 

42. Pevecky spolek „Smetana" v Plzni (Byvaly pahzsky 
odbor): Vyročnl zpravy pro 1902., 1903., 1904., 1905. i 1906, — Naročito je 
poučno „Izvješće od 1905. Tu doznajemo, da je kod natjecanja u Verviers-u 
(u Belgiji) bilo samo 28 pjevača (4 prva tenora, 8 tenora drugih, 8 prvih i 
8 drugih basa), pa je ipak i glazba (češka, naravski) i pjevanje postiglo 
takav uspjeh, da je tud ja porota (3 Belgijanca, 2 Holandeza, 3 Franceza, 
4 Nijemca) dosudila Česima prvu nagradu — aklamacijom, t. j. jednoglasno. 

43. Šwiat Siowianski, Krakov, mjesečnik, koji jednako temeljito 
potanko i objektivno već šestu godinu prati kulturne i političke prilike svih 
slavenskih naroda. Ovdje dvostruki, 32, i 33. broj 1907, u kom je studija o 
češkom značaju (str. 110,-124). 

44. Emilio Castelar: La politique europeenne, Pariš, Alcan, 

1897. 

45. Pa m a t k y českych emigranti v Americe, napsal Tomaš 
Čapek, druhe opravene vydanl, Omaha, Neb. 1907., str. 112. 

46. „Obzor Narodohospodarsky, mjesečnik, koji već izlazi 
četrnaestu godinu. Nakladom J. Otty, Praha. Ovo je glasilo ,,Jednoty ku po- 
vzbuzeni prUmyslu v Čechach" i „Izvoznoga društva za Češku, Moravsku i 
Šlesku“. 

47. Česky kalenddr textilni. Izlazi od 1907., kad je imao 
576 str. petitom. 

48. ,,T e x t i 1 n i Obzor". Izlazi već šestu godinu 1908. kao mjesečnik 
na 20 — 30 str. in 4° s mnogo ilustracija. Za 12 K. 

49. Z tendenci hospodar skeho vyvoje současneho. 
Napsal dr. J. Preiss, nakladem Grossmana i Svobody, v Praze 1905., str. 192. 

50. Morava narodohospodarska. Napsal dr. Albin Braf. 
Str. 14. 

Ovo je samo literatura, koju najviše citujem, a osim toga služio sam 
se naravski velikom množinom — u svem do stotinu — knjiga i brošura, ne 


spominjući časopisa, koje mi je trebalo barem djelomice pročitati, da po- 
punim svoje znanje o Česima i svoja opažanja u samoj Češkoj. 

'Najviše citujem Denisa i to s ova dva razloga: Denis piše za publiku, 
koja o Češkoj znade po prilici toliko, koliko i publika hrvatska, pa prema 
tomu obradjuje najvažnije stvari opširnije, nego sami češki pisci. Drugi je 
razlog to, što sam htio imati ovako odličnoga i iskusnoga druga — Denisu je 
sada šezdeset godina — u svom oduševljenju za Čehe, da mi se ne kaže, da 
se zanosim za njih samo zato, što su Slaveni, ili što me inače k njima 
srce vuče. 

Glavno mi je vrelo dakako moja petnaestgodišnja sveza s Češkom. 
Došavši u Zlatni Prag polovicom rujna 1893., naučio sam valjano češki prije, 
nego počeše predavanja. Otada sam po više puta duže vremena boravio u 
Pragu, naročito od lipnja 1899. do kolovoza 1900., kad sam postao suradni- 
kom glavnih praških revija i političkih listova, te sam se u češke prilike po- 
svema uživio. Radi ovoga spisa posebice sam bio u Pragu po dvaputa i to 
po više tjedana, a osim toga prošao sam i veliki dio Moravske i kao djak i 
kao zreo čovjek. Iz ovoga samostalnoga opažanja crpio sam naročito ono 
svoje uvjerenje, što ga izričem na početku ili na koncu pojedinih poglavlja. 

Samo se po sebi razumije, da je ponajglavnije vrelo za proučavanje 
češkoga života i napretka druga češka enciklopedija ili „0 1 1 u v 
slovnik n a u č n y“, koji je dovršen polovicom 1908. Ovdje su osobito 
važni svesci o Češkoj (,,Čechy“) od 107 do 119, pak svezak 468., u kojem je 
ustavna povijest cijele Hapsburške monarkije (Ova je enciklopedija izlazila 

naime u svescima po 3 tiskana arka — 48 str. — in 4°, za 72 fil.; kasnije je 

cijelo djelo razdijeljeno i uvezano u debele sveske.) Sada izlaze dopunjci 
Ottove enciklopedije. 

Dok je ovo moje djelo bilo najprije kroz cijelu 1907. godinu, a onda 
kroz 1903. na recenzijama — bile su u svem četiri — dotično dok se odlu- 
čivalo o tom, hoće li ga, ne će li ga Matica nagraditi i izdati, izadjoše za 

studij savremene Češke ova dva preznamenita spisa: Češka Politika, dil III., 

u kojoj je češka politička povijest sve od ožujskih dana 1848. pa do pada 
ministarstva baruna Bečka, dotično do aneksije Bosne-Hercegovine. Prva dva 
'dijela napisao je dr. Zd. Tobolka od 1848.— 1879. str. 1 — 447, a druga dva 
dr. Karei Kramar, naime od časa, kada Česi stupiše u carevinsko vijeće, pa 
do pada staročeške stranke i od 1891. — 1908. Djelo je za nas Hrvate nepro- 
cjenive vrijednosti, te bi moralo izaći što prije i u hrvatskom prijevodu. 

Drugi je spis izašao koncem 1908. engleski pod naslovom: Racial 
Problems in Hungary. By Scottus Viator, London, Archibald Constable & Co. 
Ltd., 1908.; str. XV+528. 

Ovo je za stalno najopširniji i najtemeljitiji spis o malom slavenskom 
narodu na svjetskom jeziku. Posvećen je ugarskim narodima ,,A Hungar Nem- 
zetnek", a ima značajno geslo: jači te može podložiti svomu pravu, ali ne 
može prisiliti, da na to privoliš — On peut subir le droit du plus fort; on 
ne le reconnait pas. To je zapravo politička povijest Ugarske s osobitim ob- 
zirom na nemagjarske narode, naročito na Slovake, radi kojih je djelo po- 

glavito napisano, te je puno ilustracija iz slovačkoga pučkoga života i umjeća. 
Govori se tu i o Hrvatskoj, str. 509—512., a u djelu je i dobra narodnosna 
karta i 29 dokumenata, kojima se potkrepljuju tvrdnje u samom spisu. Li- 
teratura o tom predmetu na osam je listova u engleskom, francuskom, nje- 
mačkom, magjarskom i češkom jeziku, a sudeći po kratkoj, zgodnoj karakte- 
ristici pojedinih djela, autor ih je pročitao, ne izuzimajući ni magjarskih. 

God. 1908. počeo je izlaziti i znameniti mjesečnik „Naše Slovensko" 
— redakce Praha, Vyšehrad, — koji samo u dvostrukom broju za kolovoz, 
rujan 1909. ima toliko obilne gradje za svestrano poznavanje slovačkoga ži- 
vota, i za odnošaj Čeha prema Slovacima, kao kakvo specijalno djelo. Izašao 
je naravski i čitav niz manjih spisa kao primjerice F. X. Salda, Moderni lite- 
ratura češka, v Praze, 1909. Grosman a Svoboda, str. 72. za 1 K; u istoj na- 
kladi 0. Hostinsky, Češka hudba od 1864. — 1904. str. 27. za 40 fil. 

Sve sam ovo upotrebio, da prema prvobitnoj zamisli djelo usavršim, 
da to u istinu bude i vjerna i podpuna slika češkoga naroda na početku XX. 
stoljeća. Zašto sam od toga morao odustati, spomenuto je u predgovoru. 

U Zagrebu, koncem veljače 1910. 





Mjesto uvoda. 

»Naumio sam napisati knjigu baš iz sve duše Što se 

tiče vedre ravnodušnosti, koju si svojataju stanoviti povjesni- 
čari, ja u nju ne vjerujem i nisam je nigdje susreo. Nije mi mo- 
guće, da ostanem neustralan medju krvnicima i mučenicima, 
medju silnicima i njihovim žrtvama. Mrzim ih, kad tlače, bilo to 

kojim mu drago načinom i vjerujem u pobjedu pravednosti 

Kad bi Česi podlegli, što mi se čini nemoguće, nepravednost, 
koja je već sada tako velika, samo bi još više narasla. 

Ne ću sakrivati ni pogrešaka čeških rodoljuba; no uspr- 
kos svim tim pogreškama držim, da su ipak ispisali ponajljepše 
stranice u povijesti čovječanstva. Kad dodje dan, da narodi 
prenuvši se iz sna lažne slave shvate, da njihova zajednička 
probit traži poštivanje svih sloboda, kad prosvjećene savjesti 
poruše oltare lažnih bogova, postavit će u prvi red lučonoše 
novoga svijeta Dobrovskoga, Havlička i Palackoga. Ti nas ljudi 
uče, kolika je moć prava i kakva je sila požrtvovnosti; da Česi 
savladaju preživjelu mržnju, koja se tvrdoglavo postavila na 
put njihovoj sigurnoj pobjedi, ne trebaju drugo, nego da slijede 
stope ovih svojih velikana. U ostalom sam uvjeren, da ću šireći 
slavu njihova imena i njihovu nauku i ja doprinijeti, da se uz- 
dignu duše svih onih, koji to budu čitali i da će se osloboditi 
predsuda mržnje i oholosti « 

Ove retke čitam u uvodu obsežnoga francuskoga djela: 
„Češka poslije Bijele Gore“, što ga je napisao ponajbolji pozna- 
valac češke povijesti i pisac čitavoga niza djela o Češkoj, Ernest 
Denis. 

Preda mnom je skup Denisovih djela u debelim svescima 

po više stotinu strana, a čitajući sve to, najprije se divim ne- 
običnoj marljivosti, kojom je Denis u tančine proučio bezbroj 
spomenika, pisanih svim vrstima staroga češkoga pravopisa, 
zatim uživam u toplini, u ljubavi i zanosu toga plemenitoga 
sina možda jedinoga u istinu velikoga naroda na svijetu, a onda 
me obuzmu toli različna čuvstva srdžbe, boli i stida. Ta toliki 
naš u istinu znatan prosvjetni rad nema gotovo ni književnoga, 
ni umjetničkoga djela, koje bi nam podalo iole vjernu sliku 
češke historijske znamenitosti i veličine, današnje češke kul- 
turne i gospodarske snage. Boli me, što nigdje ne vidim ni 
toga, da bi barem netko tu prazninu požalio i uvidio, na koliku 
nam je to štetu i u kolikom je to neskladu s cijelim našim pre- 
porodom. 

Kako bi to bilo lijepo, kako dostojno našega preporoda i 
koli koristno za sav naš duhovni i materijalni život i napredak, 
da od dvije tisuće naših mladića na visokim školama barem nje- 
kolicina njih prouči spomenike češke slave i kulture onako te- 
meljito, kako je to učinio Denis i da kojemu našemu povjes- 
ničaru Jugoslavenska akademija nagradi, a učeni svijet onako 
pohvali koju studiju o Češkoj, kako je akademija francuska na- 
gradila, a kritika zahvalno prihvatila Denisov spis o Husu i o 
husitskim ratovima. 

Ja sam s ovakvim vidom nikako ne mogu poći vijugastim, 
strmim, a često neprohodnim i tamnim putovima češkoga po- 
vjestnoga istraživanja. Dapače i po gotovu drumu stalnih rezul- 
tata češke povijesti više se moram provesti, nego lagano pro- 
šetati. Moram, ako hoću imati dosta snage i vremena, da 
prodjem svim glavnim stazama golemoga perivoja češke kul- 
ture, najširim hodnicima češke industrije i najutrtijim putovima 
tako raznovrstne i razvite češke privrede. A i tu već unapred 
znam, da ću dosta toga nepotpuno pregledati ili u opće ne 
zamijetiti, ali znam i to, da će moj opis makar u čem biti baš 
vjerna slika savremenoga života i rada prvih čeških pregalaca. 

No ovdje se i ne radi o statističkoj točnosti i o umjetničkoj 
savršenosti. Glavno je da sve, što kažem, bude živa istina i da 
čitava slika u skladnoj i preglednoj cjelini neodoljivo privuče na 
plodan rad u Zlatni Prag i u Češku tolike hrvatske umne kapi- 
tale. Kad se to zbude, a do toga doći mora, onda će čitavim 

našim narodnim životom poteći struja svestranoga i plodotvor- 
noga pozitivnoga rada, za koji i po nenadkriljivom zemljopis- 
nom položaju svoje domovine i po neobičnoj darovitosti ima- 
demo sve uvjete. Silom pretežkih prilika do sada smo se samo 
otimali narodnoj i političkoj smrti, pa je poradi te borbe na sve 
strane često u nas prevladala puka negacija; najtjesnija kul- 
turna sveza s najprosvjećenijim slavenskim narodom djelovat 
će, ako Bog da, na naš narodni organizam kao živa voda, kako 
je to već jedanput bilo u doba našega književnoga preporoda. 

U Zagrebu, koncem 1907. 

Stjepan Radić. 

DIO PRVI. 

V 

Češka povijest. 

Obilježje češke povijesti po Palackom. i 

Franjo Palacky je Česima ono, što je nama Hrvatima 
Franjo Rački, dakle ne samo najumniji povjesničar, nego i naj- 
dalekovidniji i najstalniji političar. Ali je medju obojicom raz- 
lika u tom, što nama Hrvatima Rački nije ostavio cjelovite na- 
rodne povijesti ni za najstariju dobu, dok je Palacky napisao t 

potpunu povijest češkoga naroda u Češkoj i Moravskoj od naj- 
starijih vremena pa do nastupa prvoga Hapsburgovca na češko 
prijestolje god. 1526. Palacky je dakle na temelju svih pristupnih 
vrela, osobito čeških, stvorio jasnu sliku ne samo stare češke 
države, nego i onoga velikoga češkoga narodnoga pokreta, po 
kojem češka povijest postaje dijelom povijesti evropske i 
svjetske, pokreta husitskoga. Zato je Palacky i mogao obilje- 
žiti češku povijest s narodnoga gledišta, te njegova karakteri- 
stika, kako ćemo odmah vidjeti, pristaje posvema i na današnje 
prilike, na današnju borbu i Čeha i ostalih Slavena. 

1. Zemljopisni položaj Češke. 

» »Sama je priroda naprijed odredila glavno obilježje češke 
povijesti, stvorivši iz Češke savršenu posebnu cjelinu. Premda 
ne ćemo tvrditi, da bi narodi uopće dobivali tjelesno i duševno 
svoje obilježje od svojstava položaja i podneblja onih zemalja, 
u kojima prebivaju: ipak ne možemo ni toga tajiti, dapače je 


očito, da odnošaji, prilike i neprilike, što ih svaka zemlja ima 
od prirode, silno djeluju na razvoj i na pravac narodnoga života. 
I Češka je narodima, koji su je imali napučiti, različito pripo- 
magala prema njihovu različnu karakteru. Ratoborni narod 
mogaše od ovuda kao iz prirodne tvrdjave pokoriti sve susjede 
i njima zavladati. Češka mu je mogla postati nepristupnom jez- 
grom države, koja bi se daleko prostirala na sjever, na istok i 
na zapad. Nepovoljnije su bile prilike za narod miran, tih i 
radin. Taj zaista u tim tijesnim prirodnim granicama nije mogao 
postati znamenit ni brojem, ni snagom, niti mu je njegov po* 
ložaj usred Evrope mnogo vrijedio, dok nije imao pomoći, koju 
mogu dati jedino izumi prosvijećenih stoljeća. Udaljenost od 
mora, nedostatak velikih plovnih jezera i rijeka, pa i sam taj 
vijenac pograničnih gora, sve je to smetalo trgovini i vezama 
s ostalom Evropom, sve je to Češku osamljivalo, dok joj istom 
umjetni putovi ne počeše donekle nadoknadjivati putova pri- 
rodnih. Osim toga radi uzvisitosti tla, koje je još k tomu na- 
klonjeno k sjeveru, gubi južna Češka sve one prednosti, koje 
bi inače imala od manje sjeverne širine. Ali zato nije tu pri- 
roda škrtarila ničim, što treba za odgoj duševno i tjelesno 

zdravoga, čiloga i odlučnoga naroda I premda tu ništa 

samo od sebe ne raste u bujnom obilju, ipak se rad ljudskih 
ruku tu vazda isplaćuje. Čini se dapače, da ie sama priroda 
naslagavši u njedra toj domovini obilno i dragocjeno blago 
ruda i ljekovitih voda, a uskrativši joj sol, taj glavni predmet 
dnevne potrebe, tim Češku htjela ponukati k obrtnoj radinosti 
i k trgovini sa susjedima 

Prirodno obilježje zemlje moravske slično je Češkoj, a 
natkriljuje je tim, što se spušta k jugu. 

Jedinstvo dakle Češke i Moravske ima glavni svoj temelj 
u samoj prirodi, te se ne može smatrati pukim slučajem. I zbilja 
u obim zemljama od vijekova, kamo povijest dosiže, vazda i 
uvijek prebivaše jedan te isti narod s jednom te istom vrhov- 
nom vladom . . . Tim jedinstvom naravski da su se toj cjelini 
vanredno poboljšali prirodni historijski uvjeti Zato i po- 

vijest češkoga naroda, ima li biti temeljita, mora se jednako, 
osvrtati na Češku i Moravsku « 


Stj. Radić: Češki narod. 

2. Glavne posljedice zemljopisnoga položaja Češke. 

»Povijest češkoga naroda u mnogom je obziru poučnija 
i zanimljivija od povijesti mnogih drugih naroda. Kao što je 
sama češka zemlja u sredini i u srcu Evrope, tako i narod 
češki bijaše mnoga stoljeća središtem, u kojem se u ljutu boju 
doticahu i spajahu različita počela i načela novoevropskoga 
života, narodnoga, državnoga i crkvenoga. Posebice se tu 
očito vidi i dugi spor uzajamno pronicanje življa rimskoga, nje- 
mačkoga i slavenskoga u Evropi 

Već u nastarijim sjedištima prosvjete, u Indiji i u Egiptu 
opažala se mješavina naroda različnoga porijetla; u staru 
Grčku donešeno je iz Egipta i Fenicije prvo kulturno sjeme, 
koje je poslije na tom zahvalnom tlu dozrelo u najkrasnije plo- 
dove; a i stari Rim tekar je onda u istinu zavladao svijetom, 
kad se u njem udomaćio cvijet prosvjete grčke 

U svoj starini najznamenitijim i najuzvišenijim rezultatom 
i pojavom bijaše to, što se Kristova vjera i grčka naobrazba 
savršeno spojila i ujedinila u svjetovladnom nekada carstvu 
rimskom. Da božjom voljom nije i u toj vezi bilo odmah iz 
početka nesklada, bio bi se pomalo cijeli svijet morao porim- 
Ijaniti. Ali premudri Bog ne stvorivši ni dva zrnca pijeska, da 
budu posve jednaka, tim je manje hotio puku jednoličnost u 
najplemenitijim stvoru svom . . . Carski Rim usavršio je do- 
duše državno i vladarsko umijeće do najvećega stupnja, ali na- 
predujući vazda više u porocima i u manama, nego u krepo- 
stima, postade napokon uzorom nevaljane vlade Sveopća 

iznemoglost i zakržljalost, duševna i tjelesna klonulost bijaše 
neizbježiva posljedica prekomjerne i višestoljetne centraliza- 
cije, a konac svemu tomu neizbježivi pad rimskoga carstva . . . 

Na ruševinama svjetovladnoga Rima postavio je svoje 
žezlo svijet njemački. On je rastrgao mreže, koje su odozgo 
tako dugo dušile svaki samostalan pokret u narodima, a poje- 
dinac opet je dobio svoje pravo ... No i ta promjena, koliko 

god blagoslovna, donijela je sa sobom nove nepodobštine 

Nijemac se nije naružao potrebom slobode, nego pohlepom za 
imetkom i za vlašću . . . Zato i nije u Evropi ukinuo i htio uki- 


nuti ropstva, nego je samo nemoćnu samovladu promijenio u 
razuzdanu mnogovladu 

Čim je Nijemac svojom silovitošću naslijedio veliku ba- 
štinu staroga Rima, dobroćudni Slaven, pokročivši mirno za 
njim, nastanio se pokraj njega. S njim je u evropski život pri- 
došao novi narodni živalj, isto tako plemenit, ali i s ne manjim 

porocima Slaven ne hoteći ni države, ni gospodstva, nego 

samo općinu, zabacivaše s narodnim jedinstvom takodjer jake 
veze javnoga poretka i vlasti; dajući svakomu domaćemu čo- 
vjeku jednako pravo i jednaku slobodu, tražio je u isti mah, 
da se svatko drži istoga puta starih običaja; ne dopuštajući 
nikakve razlike medju staležima i nikakvih povlastica, nije 
volio ni upliva odličnih ljudi, ni nagloga razvoja više prosvjete; 
ne težeći za osvajanjem, jedva se sam znao obraniti; tražeći, 
da u miru uživa rod polja svojega, tim je češće podlijegao tudjim 
zapovjediina. Nije li htio konačno propasti, morao, je i Slaven 
tečajem stoljeća promijeniti svoje običaje i k narodnomu svomu 
životu primiješati elemenata rimskih i njemačkih. 

Glavni dakle sadržaj i temeljna crta svekolike povijesti 
češko-moravske jest, kako smo već spomenuli, neprestani do- 
ticaj i borba Slavenstva s Latinstvom i Nijemstvom u smislu 
netom razloženom; a budući, da se Latinstvo Čeha ne doticaše 
samo sobom, nego gotovo jedino posredovanjem Nijemstva, 
može se takodjer reći, da se češka povijest temelji uopće 
glavno na sporu s Nijemstvom, ili na tom, kako su Česi pri- 
mali- i zabacivali njemačke običaje i uredbe. Istina je doduše, 
da su se i druga Slavenska plemena miješala s Nijemcima; ali 
to miješanje ili ne bijaše tako svestrano, živo i duboko, na pr. 
kod Poljaka i kod Rusa, ili se već davno svršilo uništenjem 
slavenske narodnosti, kao u negdašnjih Ljutića, Bodrića i 
drugih Polabana. Jedini češki narod, primaknuvši se k narodu 
njemačkomu kao jednak k jednakomu, i stupivši s njim u više 
nego tisućljetne sveze, obranio je sve do danas svoju narodnost 
i premda je mnogo toga njemačkoga u svoj život primio, i du- 
hovno probavio, nije prestao biti narodom slavenskim 

Pokazat ćemo, kako je narod nevelik brojem ipak umio 
steći slavno ime, a kako je opet tako duboko mogao pasti, da 
je i sam to svoje ime tajio... Vidjet ćemo uzvišene vladare. 


prave otce domovine, kojima je sve nastojanje imalo jedini 
cilj, dobrobit narodnu; junačke vojvode, koji znadijahu k češkim 
zastavama privezati pobjedu i naokolo donositi strah i užas u 
redove neprijateljske; vanredne mislioce, koji plamenom svoga 
duha prosvjećivahu tmine vijeka svoga i poticahu žar svijesti 
i nade u domovini i u tudjini; plemenite rodoljube, koji rado 
zatajivahu sebe poradi narodnoga dobra, žrtvujući i vrijeme 
i život, sav imetak i sve sile svoje narodu svomu; napokon 
bistri i uljudjeni puk, koji slušaše glas svojih vladara i vodja, 
pripravan dati sebe i sve svoje, čim je trebalo braniti domovinu 
i kralja, crkvu i vjeru, pravo i zakone Bit će radost pogle- 

dati i na rani, ali i nježni cvijet slavenske prosvjete, na pra- 
stare kule i gradove ... na utočišta u burno ratno doba, a sre- 
dišta narodnoga obrta i trgovine; s čuvstvom ponosa vidjet će 
potomci, da ono, za čim često bez uspjeha teže i o čem na- 
stoje najveći i najnaobraženiji narodi našega doba, da su to 
slavenski pradjedovi čuvali i branili medju sobom od pamti- 
vijeka; svim domaćim ljudima zajedničku slobodu, jednakost 
pred zakonom i pravom, takvu vrhovnu vladu, koja je bila i 
nasljedna i izborna u isti mah i saborima odgovorna, slobodan 
izbor mjesnih činovnika i narodnoga zastupstva i druge slične 
uredbe sve do porotnoga suda, toga hvaljenoga bedema svih 
gradjanskih sloboda«. 

3. Tri doba češke povijesti. 

»Kad pogledamo u glavnom na razdiobu češke povijesti, 
raspoznat ćemo u njoj lako i na prvi pogled tri doba: 

U starom vijeku češke povijesti, od pradavnih vremena 

pa do početka husitstva, dakle gotovo kroz tisuću godina 

nema drugoga jačega zajedničkoga obilježja nego to, . . . da 
prevladavaju poslovi svjetovni ili državni, naročito pak na- 
stojanje vladara, da svoju moć i doma utvrde i prema vani ra- 
šire. Tu se opet razlikuju glavna tri doba; Doba poganske i 
nezavisne Češke od davne starine pa do 895.; zatim doba 
češke kršćanske i zavisne o državi njemačkoj, ali s pretežnim 
unutrašnjim slavenskim uredbama, od 895.— 1253.; napokon 
doba kraljevine Češke u ravnopravnom savezu s njemačkim 


carstvom, ali u domaćoj vladavini sklone življu njemačkomu, 
od 1253.— 1403. 

U prvo ono doba još tamno, bajoslovno i često nesigurno, 
vidimo narod u njegovoj prvobitnoj slavenskoj nevezanosti; 
medju njegovim prvacima, kojih je vrlo mnogo, počimaju Pre- 
myslovci prisvajati vladu; no Samovi pokusi u Češkoj i pokusi 
Mojmiraca u Moravskoj, da utemelje jaku slavensku državu, 
biše osujećeni. 

U drugo doba kršćanstvo je doduše pripomoglo utvrditi 
vladarsku moć kod kuće, ali ju je ujedno učinilo zavisnom od 

carstva rimskoga, ili 'zapravo njemačkoga veličina države 

i njezine granice tako se često mijenjahu, kao i pravni odnošaj 
čeških vladara prema njemačkim carevima; no ipak je kod 
kuće uvijek sačuvana samostalna vrhovna domaća vlada i 
samostalno zakonodavstvo. Staroslavensko razdjeljenje na 
župe još je uvijek trajalo; posebnih staleža s različnim gra- 
djanskim pravima jošte ne bijaše, dakle ni povlastica, ni feudal- 
nosti, ni kmetskoga podaničtva, premda su Nijemci često iz 
svih sila’ nastojali to sve uvesti u Češku... 

Treće doba toga vijeka počima se kraljevanjem Premysla 
Otakara II. Njemu je uspjelo promijeniti glavne državne uredbe 
osobito time, što je njemačkim naseljenicima stvorio gra- 
djanski stalež, kojemu je dao povlastice i politička prava. Tim 
je stari ustav župa konačno pao, a započe se ne samo pravna 
razlika staleža uopće, nego i feudalni sistem napose. Kad Pre- 
nosi ovci izumriješe i kad na prijestolje bude pozvana dina- 
stija luksemburška, utvrdila se kruna ili država u svom opsegu 
pripojenjem Šleske i obadviju Lužica k Češkoj i Moravskoj na 
mnogo stoljeća. Izvrsno kraljevanje Karla IV. glasovito je ne 
samo pedesetgodišnjom svezom češke krune s Njemačkom, 
i time, što su se u to doba potpuno pomiješala oba naroda i 
obadvije zemlje, nego i time, što su se podigle i procvale du- 
hovne težnje, naročito u češkoj domovini. 

Cdavni sadržaj i glavna crta srednjega vijeka češke povi- 
jesti . . . jesu crkvene i vjerske razmirice i svadje, koje su po 
dva puta dovele do krvavih i dugotrajnih ratova: najprije do 
ratova husitskih, u kojima su Česi i Moravci sve do kraja bili 
pobjednici; zatim do trideseto-godišnjega rata, koji su nesretno 

započeli i u kojem su poprište ostavili na smrt izmoreni. Hu- 
sitska ili utrakvistička stranka imadjaše u tom vijeku brojem i 
snagom prvenstvo u domovini. Sveza češke krune s njemač- 
kim carstvom najprije svrgnućem kralja Vaclava, a zatim hu- 
sitskim ratovima tako je oslabljena, da je poslije toga u istinu 
sastojala u pravu čeških kraljeva davati svoj glas kod izbora 
careva njemačkih. No u samoj Češkoj bijaše vlast kraljevska 
slaba, narod si sam davaše zakone, češki jezik gospodovaše 
u javnoj upravi, Nijemstvo protiveći se husitstvu duboko je 
palo i gotovo propalo, izuzevši Šlesku i Lužicu. Ali zato se 
njemačke feudalne uredbe razvijahu u samoj Češkoj to većom 
snagom; razlika izmedju staleža ne samo da se povećala i za- 
oštrila, nego se izmedju višega i nižega plemstva i gradova 
vodjahu dugi sporovi, pa i krvavi ratovi; svećenički stalež bio 
je u Češkoj potlačen; seljački priprosti puk, koji do tada uži- 
vaše osobnu slobodu, podjarmiše kmetstvom . . . 

Glavni dogadjaj svekolikoga društvenoga i državnoga 
života u novom vijeku češke povijesti bijahu uredbe i zakoni, 
što ih je Ferdinand II. 1627. stvorio i izdao svojom vlašću ob- 
novljenim zemaljskim ustavom, a što su ih češki stališi na sa- 
boru iste godine poslušno i zahvalno primili. Već od god. 1526. 
postadoše zemlje Češke krune, t. j. Češka, Moravska, Šleska 
i Lužica . . . bitnim dijelom velike države, koja se ističe medju 
prvim evropskim velevlastima. No Lužica i veći dio Šleske 
biše otrgnute od češke krune, prva god. 1635., druga god.. 
1742. Rimokatolička crkva zadobi 1627., odnosno 1628. god. 
(u Moravskoj) isključivo gospodstvo. Zakonodavna, izvršujuća 
i sudbena vlast dodje u vladareve ruke, a o svem se odlučivalo 
na dvoru u Beču. Političko djelovanje naroda bijaše ograni- 
čeno i odredjeno povlasticama staleža prelatskoga, velikaš- 
koga, plemićkoga i gradjanskoga. Češkomu i njemačkomu je- 
ziku dosudjeno je doduše jednako pravo u javnim zemaljskim 
potrebama, no njemački jezik ipak si prisvajaše što dalje to. 
prostranije mjesto . . /) 

l ) Vidi pobliže: Františka Palacheho Dejiny narodu Českeho v Čechach 
a v Morave. Nove vy(Mni pro česky lid, upravi! Dr, Bohuslav Rieger,. 
posebice str. 4—11, 58—59. 


Palacky ovdje prestaje, a da je i nastavio, valjalo bi mu 
još spomenuti samo neobičnu pojavu u češkom, a i u slaven- 
skom narodnom životu, nauk i organizaciju Češke Braće, za 
koju se već činilo, da će duhovno preporoditi svekolike druš- 
tvene i političke uredbe Češke. A onda nastaje ona grobna ti- 
šina, koju su i slavenski i tudjinski savremenici držali smrću 
češkoga naroda, dok koncem XVIII. stoljeća ne započe novo 
preporodno doba na čisto narodnom temelju. No ovo je češka 
savremenost, kojoj su neki svjedoci i prvaci još pred malo go- 
dina otišli Bogu na istinu, te je njihov rad danas ona glavnica, 
koja se u naše doba neprestance povećava i koja sačinjava 
jezgru otporne i stvaralačke snage češkoga naroda. Zato češki 
preporod, premda i on ima svoju već stogodišnju povijest, 
spada i po svojim idejama i po svojim plodovima u okvir 
Češke iz naših dana. 

4. Temeljna razlika medju poviješću češkom i hrvatskom. 

I najopćenitije ovo obilježje pokazuje Hrvatu temeljnu 
razliku medju češkom i hrvatskom poviješću: Kako su se Česi 
borili s Nijemcima i većinom ih pobjedjivali, tako smo se mi 
Hrvati borili s Turcima. Kolikogod bila surova ona vremena, 
kakogod je nepobitno utvrdjeno, da Nijemci do najnovijega 
vremena nisu imali samostalne svoje znanosti i književnosti 
i da u općoj kulturi nisu bili nad Slavenima, ipak je i za čitav 
srednji vijek na prvi mah očita golema razlika medju turskim 
vojničkim taborom u Evropi i medju »svetim rimskim carstvom 
njemačkoga jezika«. 

I još jedna druga stvar mora tu Hrvatu udariti u oči: 
Česi, počevši od Husa, vodili su, da tako kažem, diplomatsku 
borbu s papinstvom, a mi Hrvati bili smo kroz stoljeća izvrg- 
nuti spletkama mletačkim. Istina, da je i papinska diplomacija 
prečesto znala biti lukava, neiskrena, podmukla i osvetljiva, 
kao svekolika tadašnja, i mnoga današnja politika; ali je istina 
i to, da je katolička crkva uopće, a papinstvo napose bilo glavni 
i gotovo jedini kulturni faktor u srednjem vijeku, čemu je cijela 
zapadna Evropa živim i trajnim spomenikom. Mletačka re- 
publika naprotiv, kuđgod je doprla njezina spletkarska vlast, 
širila je samo siromaštvo i neukost, te je naša Dalmacija pod 

njom opustjela kao cvatuća sjeverna Afrika pod gospodstvom 
turskim. Ako su dakle Česi na koncu i podlegli Nijemcima pod 
papinskim vodstvom, kako smo se i mi Hrvati morali silno 
stisnuti pred Turcima, koje protiv nas pomagahu i Mletčani, 
ipak je i poraz češki bio u tome različan od naše očajne obrane, 
što je u Češkoj ostalo dosta kulturnoga sjemena, koje je na sla- 
venskom narodnom tlu onako krasno i nenadano niklo, pro- 
cvalo i donijelo obilan rod. U Hrvatskoj naprotiv što ne pognja- 
više Turci, to je pokvario drugi Azijat, malo bolji, ako nije gori 
od Turčina. Domaća naša gospoda sve po uzoru magjarskoga 
plemstva navališe na naše seljačtvo strašnije ropstvo nego 
tudjinski Nijemci nad češkim pukom. Možemo dakle s obzirom 
na još težu borbu hrvatskoga naroda svekoliku češku povijest 
u istinu obilježiti riječima Palackoga, da se u njoj »cijelo tisuć- 
ljeće uzajamno propliće živalj slavenski i njemački u Evropi«, 
dok hrvatska tisućljetna povijest znači samo nepomirljivu borbu 
slavenskoga i tursko-magjarskoga življa u — Aziji. Ne smi- 
jemo naime zaboraviti, da pol stoljeća kasnije, što su u Češkoj 
obnovljenim zemaljskim ustavom nastale sredjene prilike, ako 
i pod njemačkim gospodstvom, Turci istom ostavljaju doljnju 
Hrvatsku i srednje Podunavlje. A gdjegod su Turci dugo go- 
spodovali, tu su i poslije njih ostale u najboljem slučaju polu- 
azijske prilike. 

II. 

Najznamenitije činjenice češke povijesti. 

1, Seljačka dinastija; neobična ženska emancipacija. 

Još iz bajoslovnoga doba češke povijesti sačuvala se tradi- 
cija, kako je kneginja Libuša pozvala na prijestolje i ujedno si 
izabrala za muža seljaka Premysla, koga su njezini glasnici 
našli baš gdje ore — i kako su kašnje češki knezovi pri nastupu 
svoje vladavine obuvali Premyslove opanke na dokaz, da se 
ne stide svojega porijetla i da su si svijestni dužnosti prema 
seljačkomu svomu narodu. 

Iz iste dobe još je jedna druga predaja, svakako zanim- 
ljivija, ako i nije važnija od ove prve. 

Po Libušinoj smrti srčana i umna Libušina prijateljica 
Vlasta skupi češke žene i djevojke i podigne se oružanom ru- 
kom ne samo proti P?emysilu, nego i proti muškoj vladi uopće. 
Vlasta je isprvice u istinu i pobijedila i kroz više godina vladala 
sad lukavošću, sad silom, dok se muževi napokon ne ohrabriše 
i na juriš ne osvojiše visoki i utvrdjeni ženski grad Devin, su- 
čelice Višegradu kraj Praga. Palacky tu stvar tumači opozi- 
cijom Vlaste i njezinih prijatelja proti Premyslu, a ne »nepri- 
rodnom pobunom jednoga spola proti drugomu«. Bilo kako mu 
drago, ova ženska pobuna uz one Premj^slove opanke svakako 
je značajna crta češkoga narodnoga karaktera, te nam se time 
češki demokratizam i visoki moralni stupanj češke obitelji čega 
nema, gdje je žena robinja — tumači bolje, nego li čitavim ras- 
pravama. 

2. Slavenski temelj duhovne samostalnosti. 

I prva historijski posvema utvrdjena činjenica češke po- 
vijesti preradostna je za svako slavensko srce. To je molba 
kneza Rastislava u Carigrad, kojom k sebi zove slavenske vje- 
rovjesnike. Tu se vidi neobična pronicavost, jer sv. Čiril i 
Metod u istinu najviše dopriniješe tomu, da se s kršćanstvom 
nije medju Česima ugnijezdilo ujedno Nijemstvo. I za stalno bi 
se češka narodna država bila već u to doba otela i najmanjoj 
zavisnosti od Njemačke, da Nijemci, već davno kršćani, ne 
sklopiše proti kršćanskim Slavenima saveza s divljim i po- 
ganskim Magjarima, koji na to doskora prodirahu kroz cijelu 
Njemačku sve do Rajne. Oton Veliki morade skupiti svu snagu 
carstva i jedva bi ih bio potukao bez pomoći češke pod Bole- 
slavom u znamenitoj bici kod Augsburga god. 955., a nije to 
prvi ni zadnji put, što je Slaven Nijemcu pomogao iz škripca. 

Iz te dobe potječe i najstariji češki koral, molitva sv. 
Vaclavu (t 935.), u kojem je već dokaz, da su Česi sa strahom 
pomišljali na svoju narodnu budućnost, pa se zato tu i mole: 
»Svaty Vaclave, vevodo Češke zeme, nedaj zahynouti nam i 
budoucim!« — Nedaj poginuti nama i potomcima našima! 

Malo kasnije osnovana je biskupija u Pragu 973. — sto 
osamnaest godina ranije, nego biskupija zagrebačka, te je i to 

vanredno mnogo pripomoglo samostalnomu državnomu životu 
češkomu. 

3. Širom otvorena vrata njemačkom uplivu. 

Na žalost češki se knezovi već u najranije doba žene 
s Nijemcima, a češki kraljevi, napose Vaclav I. Premysl Oto- 
kar II. naseljuju mnogo Nijemaca, naročito na češke granice, 
misleći pri tom samo na svoj kraljevski dohodak od prodane 
zemlje i od ugovorenih daća. 

U doba strašne tatarske provale bila je Češka već tako 
uredjena, da je Vaclav I. Tatare odbio i od Češke i od Mo- 
ravske, dok je hrvatski i ugarski kralj Arpadovac Bela IV. pred 
njim bježao preko cijele Hrvatske i Ugarske čak do na- 
šega mora. 

Premysl Otokar II. zavladavši Austrijom (kasnije i Šta- 
jerskom, Koruškom i Kranjskom) i potukavši strahovito Ma- 
gjare kod Kressenbrunna 1260., dade se na to, da oslabi veli- 
kaše i da u kraljevskim kaštelima ostavi za zapovjednike sve 
same male plemiće, a osnovavši još grad Kraljevac na Baltij- 
skom moru, bijaše dosta blizu velikomu cilju, da Češku učini 
zlatnom kopčom medju Poljacima i Hrvatima i slavenskim mo- 
stom medju Baltičkim i Jadranskim morem. No u to taj neobični 
kralj, koji je u Češku naselio najviše Nijemaca, odbije njemačku 
carsku krunu, i tako pomogne do izbora pobožnome Rudolfu 
Hapsburškomu, koji bijaše izabran pod tim uvjetom, da složno 
s Magjarima pritisne Čehe, stegne Češku na stare njezine gra- 
nice. Budući da Premysla Otokara ostavi jedini tobože naj- 
vjerniji saveznik, vojvoda bavarski, budući da su domaći ve- 
likaši bili zlovoljni radi kraljeve »šljivarske« politike, a češki 
puk radi njemačkih naseobina, morade se Pfemysl Otokar II. 
pogoditi s Rudolfom Hapsburškim i u svem mu popustiti. Malo 
kasnije 1278. na Moravskom polju bude Premysl Otokar II. 
izdan od Milote iz Dedica i poražen, a neki Niemac Berthold 
Schenk od Emerperga nadje ga bez oružja, pa ga ipak ne samo 
ubije, nego tako strahovito iznakazi, da je sam Rudolf zaplakao 
nad ovako izgrdjenim tijelom svoga takmaca. Ovdje je važno 
spomenuti, da su u to doba — u drugoj polovici XIII. vijeka — 
nastale i glasovite »Zemske desky« (Zemaljske knjige), iz kojih 

se razvila najstarija europska gruntovnica, u koje se upisivahu 
privatno-pravne (imovinske) osude, i koje su prastari izvor 
češkoga prava i rijedak spomenik slavenske kulture. 

Sin Otokarov Vaclav II. posta kraljem poljskim, a Ugar- 
skoj po izumrću Arpadovaca dade za kralja Vaclava III. Da je 
u to doba bilo u Hrvatskoj i koliko slavenske svijesti, i da je 
biskup Pavao Horvat ili ban Pavao Šubić mjesto u Napulj po 
Karla Roberta pošao u Zlatni Prag, bila bi se i hrvatska i češka 
povijest posvema drukčije razvila. Ali s Italijom nas je vezalo 
more, a od Češke su nas osim Nijemaca i Magjara dijelile tolike 
gore i vode, koje prestadoše biti smetnjom istom onda, odkada 
je po njima počela juriti željeznica. 

Vaclav II. umro je vrlo mlad u 34. godini, jer je u svom 
djetinstvu toliko pretrpio, da mu se zdravlje nije nikada više 
oporavilo. Oto braniborski, koga mu je Rudolf odredio za skrb- 
nika, držaše ga naime pet godina u tamnici, moreći ga gladom 
i svakom nevoljom. Vaclavova sina Vaclava III. umori u Olo- 
inucu god. 1306. neki Nijemac Konrad Rotenstein i tim je izu- 
mrla muška loza Premyslova. 

4. Češka — mala Franceska, Zlatni Prag — mali Pariz. 

Poslije velikih jada i nevolja dobije Češka za kralja svaka 
Vaclava III. Nijemca Ivana luksemburškoga, sina cara Henrika 
VII. Sestra toga Ivana udade se za francuskoga kralja Karla IV. 
Lijepoga, pa kako je kralj Ivan vrlo često i vrlo dugo znao 
boraviti u Parizu, dovede si i sina Vaclava k ujaku Karlu, gdje 
na firmi dobije po ujaku i ime, pod kojim je poznat u povijesti 
kao Karlo I., kralj češki i kao Karlo IV., car njemački. Budući 
da je i Karlova sestra Jitka pošla za francuskoga kraljevića i 
budući da se sam Karlo oženio Blankom, sestrom francuskoga 
kralja, nastade medju kraljevskim dvorom češkim i francuskim, 
medju Zlatnim Pragom i Parizom življa i srdačnija veza. Prva 
posljedica tih veza medju srcem i mozgom Evrope bijaše fran- 
cuska moda i ugladjenost, što ju je uvela mlada kraljica Blanka. 
No mnogo jači i blagoslovniji bijaše francuski kulturni utjecaj, 
pod kojim je Karlo odmah druge godine svoje vlade 1348. ute- 
meljio u Pragu sveučilište, koje je doskora postalo glavnim. 

■ognjištem i središtem svekolikoga kulturnoga i političkoga ži- 
vota i rada u svoj srednjoj Evropi. 

Sam Karlo govoraše savršeno češki, francuski, latinski, 

talijanski i njemački. Putovaše vrlo mnogo, ne samo po Nje- 
mačkoj, kao njemački car, nego i po Francuskoj, Italiji, po Polj- 
skoj i Ugarskoj. 

Budući da je čitava južna Njemačka bila sasvim prodah- 
nuta francuskom, odnosno latinskom kulturom i budući da je 
Karlo i Njemačkom vladao iz Zlatnoga Praga, to je, može se 
reći. Češka direktno graničila s Francuskom. Ovo sretno su- 
sjedstvo imalo je najblagoslovnije posljedice, te se njemu ima 
pripisati mnogo veća važnost, nego li kasnijemu čitanju bogo- 
slovskih spisa Skota Viklifa, koga obično i najbistroumniji po- 
vjesničari drže pravim i gotovo jedinim uzročnikom husitskoga 

pokreta. 

Da je u istinu francusko prijateljstvo i susjedstvo ovako 
snažno i blagotvorno djelovalo na Češku, najočitijim je do- 
kazom to, što je Karlu IV. bilo idealom, postići barem u Češkoj 
takvu sigurnost, kakva je u Francuskoj vladala počevši već od 
Ljudevita Svetoga (1226.-1270.). Karlo je taj svoj ideal u istinu 

postigao. 

Krivo je dakle mišljenje, da je u to doba Češku podigao 
Nijemac. Već Karlov otac bijaše i odgojem i kulturom i ka- 
rakterom pravi Francez, sudjelovao je kod svih turnira i pu- 
stolovina; već slijep na oba oka, ne mogaše nikako odoljeti 
želji, da se u francuskim redovima ne pobije s engleskim napa- 
dačima. 

Karlo je baštinio od oca i odvažnost i um, a od matere 
Eliške Premyslovne, sestre Vaclava III., baštinio je ono neiscr- 
pivo vrelo slavenske dobrote, pobožnosti, pravednosti, ustrp- 
vljiosti i radinosti, koje su glavno obilježje pravoga i razvitoga 
slavenskoga karaktera. A što su Česi mogli dočekati od pra- 
voga i krutoga Nijemca, vidjelo se jasno za skrbništvo Otona 
braniborskoga, koji bi, da je vladao onako dugo i s onakvom 
■silom kao Karlo IV., bio od Češke učinio drugu Luzicu. 

Za svekoliko kulturno djelovanje Karlovo i baš prema nje- 
govu slavenskomu i keltskomu karakteru nije ga češki narod 

nazvao ni Velikim, ni Hrabrim, ni Smjelim, nego jednostavna 
Ocem domovine«. 

Na Karlovu dvoru bijaše i glasoviti talijanski pjesnik Pe- 
trarka, s kojim se Karlo čak sprijateljio, premda se nije 
s njim u nazorima slagao. Matija iz Arrasa, Francuz, i Petar 
Parler iz Gmiinda, Nijemac, sagradiše hram sv. Vida, na mjestu, 
gdje je još sv. Vaclav podigao drvenu crkvu. I kameni most 
preko Vltave, za to doba pravo čudo, potiče od Karla. 

Pod konac svoga života bijaše Karlo dugo vremena u 
Parizu sa sinom Vaclavom IV,, i s mnogobrojnom pratnjom. 

Te kraljeve veze s Francuskom za stalno su mnogo do- 
prinijele, da je glasoviti pučki propovjednik Milič iz Kromeriža 
sklonuo Matiju iz Janova, da ode u Pariz, da tamo uči. Taj Ma- 
tija bijaše glavni uzor Janu Husu, a Hus najbolji privrženik 
Matijin. 

No to još nije sav upliv ondašnjega, da tako kažemo kri- 
stalno čistoga kršćanstva francuskih teologa. I Jeronym praški, 
najbolji i najvjerniji prijatelj Husov, bio je takodjer doktor pa- 
riške Sorbonne. Iz Engleske je donio i nekoje Viklifove spise, 
kojima se, kako je već spomenuto, kasnije pripisivao preko- 
mjeran upliv na cijelo husitstvo. 

5. Česi na prvom mjestu pozornice evropske. 

Tim češka povijest dolazi do tako važne dobe, o kojoj ni- 
kakav pregled ne može dati ni blijede slike, nego se mora na- 
pose prikazati barem u glavnim crtama. 

Dne 6. srpnja 1415. spaljen je Jan Hus po osudi crkvenoga 
sabora u Kostni (Konstanz). Dne 30. svibnja 1416. spaljen je 
Husov prijatelj Jeronym praški po osudi istoga sabora. No me- 
djutim pošalje češka inteligencija na kostnički sabor vatreni i 
ogorčeni prosvjed s četiri stotine petdeset i dva plemićka pe- 
čata. A kad je nedostojni Karlov sin Sigismund htio na to nje- 
mačkom oružanom silom prodrijeti u Češku i nametnuti joj se 
ne samo za kralja, nego i za suca, ili bolje za krvnika u vjer- 
skim stvarima, pojavi se u Češkoj i vojska i vojskovodja, be- 
smrtni Žiška, koji za malo vremena pretvori Češku u tabor 
tako oduševljene narodne vojske, kakve povijest ne pozna. 
Zato Česi i poraziše njemačke križare najprije dne 14. srpnja 

1420., a zatim 1. studenoga iste godine. Crkveni otci, sakup- 
ljeni medju tim na saboru u Baselu, smatrahu te poraze kaznom 
božjom za strahovitu i gotovo sveopću tadašnju pokvarenost, 
naročito medju svećenstvom. Pomalo dozrije medju njima mi- 
sao, da se Cesima ponudi nagodba. 

Prva i gotovo jedina od sviju priznata vlast u Evropi us- 
prkos svomu apsolutnomu principu pregovarala je dakle s pred- 
stavnicima maloga, ali složnoga, odvažnoga, prosvijećenoga i 
moralnoga slavenskoga naroda. U ime čeških Husita dodje u 
Basel Jan Rokycana, o kojem će još biti govora kao o husit- 
skom nadbiskupu i osebujnom husitskom nagodbenjaku, koji 
nikako nije htio, da se Česi ocijepe od Rima, a opet mu se sva 
duša bunila, da se takova stvar poslije tolike prohte krvi pre- 
pusti jednostavno apsolutnoj volji rimske hijerarhije. 

U to doba nastala je u Češkoj strahovita anarhija, koja bi 
se bila za stalno svršila ne samo padom češke države za dva 
stoljeća prije, nego i rasulom češkoga naroda, da Cesi ne iza- 
braše za svoga kralja Jurja Pođebradskoga, toga češkoga Hen- 
rika IV., a možda i većega od njega, samo još nesretnijega. 

U to doba, kad je radi mnogobrojnih uzroka vanjskih i 
unutrašnjih i husitstvo moralno oslabilo, poče u Češkoj nicati 
sjeme čudne nauke, koja je odgojila najjače karaktere i naj- 
veće umnike i za koju se činilo, da će prevladati u svoj inteli- 
genciji i u puku i da će od Čeha učiniti moderne Grke i Izraelce 
u isti mah. To je nauk i organizacija Češke Braće, o čem bi 
opet svaki općeniti pregled bio nedostatan, pa zato će se tomu 
posvetiti posebno poglavlje. 

6. Njemačke društvene uredbe rastvaraju Češku. 

S hapsburškom dinastijom god. 1526. nije na češko prije- 
stolje došla samo njemačka i papinska politika, nego, što je još 
mnogo važnije, feudalni aristokratizam zapadne Evrope, posve 
oprečan slavenskomu shvaćanju i čitavomu društvenomu ure- 
djenju. I dok se papinska politika još morala osvrtati na husit- 
stvo, a politika njemačka dapače priznavati gospodstvo češkoga 
jezika, na pr. na češkom saboru 1616., njemački aristokratizam 
i siloviti feudalni sistem tako se u Češkoj ukorijenio, naročito 
tečajem XVI. stoljeća, da je seljaštvo postalo vlastinskim rob- 


ljem, a vlastela više razbojničkom oligarhijom nego prvim na- 
rodnim staležem. 

Zato je i pobuna te oligarhije proti Ferdinandu II. kukavno 
počela bacanjem kroz prozore 1618., a još je kukavnije svršila 
najprije bijegom »zimskoga kralja« Fridrika Falačkoga, koji je 
uz put okrao kraljevski češki grad, a zatim i bijegom svih 
prvaka pobune. 

Ferdinand II. imajući živo u pameti strahovite njemačke 
poraze za husitskih ratova, očekivaše i sada barem nešto slično, 
pa se zato poslije bitke na Bijeloj Gori 8. studenoga 1620. pravo 
i ne micaše sve do proljeća 1621. Ali kad se ganuo, bijaše nje- 
gova osveta strašna i krvava, mnogo krvavija, nego što je 
bilo prema tadašnjoj njemačkoj nekulturi i licumjernosti i po- 
kvarenosti njegove okoline. 

7. Krvnička vlada u Češkoj; divljaštvo tridesetogodišnjega rata; 
poniženje češkoga naroda. 

Kraljevim komesarom bude imenovan velikaš Karlo I.i- 
chtenstein. Dne 21. lipnja 1621. bude pred starodavnom vijeć- 
nicom usred Praga smaknuto 27 plemića, a medju njima neko- 
liko najprosvijetljenijih i najplemenitijih rodoljuba čeških. Ti- 
suće naroda tupo su buljile u ovo krvološtvo, jedva dostojno 
najstrašnijega istočnjačkoga apsolutizma. 

Od drugih plemićkih sukrivaca pobune bilo ih je medju 
tim poginulo 47. Tima i još 658. oduzeše imanja sasvim ili djelo- 
mice. 508 platiše veliku globu. 

Premda su zaplijenjena imanja, bila procijenjena često 
samo za jednu petinu njihove vrijednosti, ipak ih je zaplijenjeno 
za 15,786.870 forinti. Gradovi platiše globe 7,413.545 forinti. 
Razdijeljena imanja vrijedila su 10,003.305 forinti. Svaki je tu- 
djinac mogao dobiti i zemlje i časti, pa zato Češku i poplaviše 
pustolovi, pa i lopovi iz cijele Evrope. Domaćih plemićkih ro- 
dova ostade samo 27. Zato je danas u češkom plemstvu toliko 
njemačkih, francuskih, španjolskih i talijanskih prezimena. 

Domaći ljudi, plemići, gradjani, seljaci počeše iz domo- 
vine bježati glavom bez obzira, premda je to seljacima bilo 
zabranjeno pod smrtnu kaznu. 

Tako je počeo tridesetogodišnji rat, u kom je sve podivljalo. 
Surovost je bila tolika, da su ljudi mnogim životinjama iz obi- 
jesti odsjecali noge, da je bila strahota pogledati. Seljaštvo je 
palo u potpuno imovinsko i tjelesno ropstvo. Pala je i prosvjeta, 
te su pismeni ljudi postali prava rijetkost. 

U to tužno doba prognan ostavlja svoju domovinu Jari 
Amos Komensky. No i u tudjini usavršio je i upotpunio svoje 
nazore o odgoju, i postavio temelje svekolikoj savremenoj peda- 
gogiji. 

Poslije tridesetogodišnjega rata nastaje mrtvo doba če- 
škomu narodu, a pravi križni put češkomu seljačkomu puku. 
Tudjinski pustolovi i razbojnici postavši u Češkoj gospodari 
vješali bi seljaka za svaku malenkost, šibali bi do krvi i iste 
noseće seljakinje samo zato, što ne bi pozdravile svojih tlači- 
telja. Češki jezik bijaše izvrgnut najvećemu ruglu i preziru. 
Tudjinci, osobito popovi, predstavljahu glasovitoga Žišku kao 
vodju razbojnika, a Husite kao izrode ljudskoga društva. 
Strašno ovo poniženje trajalo je poldrug stoljeća. No kako god 
su te rane bile teške, nisu ipak bile smrtonosne. 

8. Osvit i preporod. 

Koncem XVIII. stoljeća poče svećenik Dobner, rektor 
piarističke gimnazije u Pragu, iznositi mirno i objektivno naj- 
svjetlije stranice češke povijesti. Malo zatim poče djelovati 
filolog Dobrovsky, učenik franceskih enciklopedista. Ni Dobner, 
ni Dobrovsky nisu pisali češki, ali su ipak učinili pravi prevrat, 
jer su pisali o Česima istinu i jer su proti njemačkoj reakciji 
i aristokratizmu opet počeli iznositi napredne i demokratske 
misli slavenskoga i franceskoga duha. 

I premda je u to doba sve bilo u Češkoj njemačko i sud i 
uprava i škola; premda su kraljevske naredbe izgonile češki 
jezik oda svuda, gdjegod mu je ostao i najmanji trag, ipak se 
sa spomenutom dvojicom čeških mislilaca i učenjaka započeo 
narodni češki preporod, koji je polovicom XIX. stoljeća postao 
takav kulturni i politički faktor za Slavenstvo, da se dne 2. lipnja 
1848. u Zlatnom Pragu sastao prva slavenski kongres. Isto- 
dobno morali su u Beču s Česima već toliko računati, da je mi- 

nistarstvo Pillersdorfovo priznalo češkomu jeziku jednako 
pravo s njemačkim, a Češkoj političku autonomiju s državnim 
obilježjem. Radilo se dapače posvema ozbiljno na tom, da se 
sazove opći ili generalni sabor svih triju čeških zemalja, Češke, 
Moravske i Šleske, i da taj sabor kao češka konstituanta stvori 
za češku državu, moderni demokratski ustav. 

Istina, da je 12. lipnja 1848. došlo u Pragu do nepromiš- 
ljene pobune i do barikada., na kojima je mlada češka sloboda 
na čas u krvi prigušena; ali je godina 1848. ipak tako važna 
za cijelu češku budućnost, da o njoj mora biti još posebice 
govora. 

Apsolutizam, koji je poslije kratke ustavne dobe prekrilio 
cijelu monarkiju, strašno je pritisnuo naročito Češku, a u njoj 
najjače najvećega i najodvažnijega češkoga publicistu Karla 
Havllčka Borovskoga; na Bachovu ga zapovijed jedne noći 
odvezoše u Tirol, otkuda ga povratiše istom onda, kad je već 
bio tjelesno, a gotovo i duševno posvema propao. 

I na početku nove ustavne dobe vladaše u Beču proti Če- 
sima toliko neprijateljstvo, da u svibanjsko pomnožano care- 
vinsko vijeće 1860. nije pozvan nijedan Čeh, pa ni isti Palacky. 

Listopadska diploma, izdana dne 20. listopada 1860. po- 
davala je velike nade naročito češkim federalistima. Kad je 
na to ta diploma dne 26. veljače 1861. zamijenjena njemačkim 
centralističkim patentom, izmiriše se češki rodoljubi i s tim, te 
stupiše i na taj ustavni temelj. U to je dne 24. travnja 1861. sa- 
zvano prvo carevinsko vijeće i to sa zadaćom, da brani samo 
njemačke interese u monarkiji. Usprkos tomu vodja češkoga 
plemstva, grof Clam Martinic ostavi to carevinsko viieće istom 
dne 23. rujna 1862., a 11 čeških zastupnika slijedilo je njegov 
primjer tekar 25. lipnja 1863. Srećom još prije toga, naime 
15. travnja 1863. češki je sabor jednoglasno na predlog kardi- 
nala primasa, kneza Schwarzenberga izabrao i poslao u Beč 
krunidbenu deputaciju, da se Franjo Josip I. okruni za češkoga 
kralja. I da je do toga došlo, kako je već bilo blizu, da je češka 
kruna i s njom obnovljeni češki ustav dao Češkoj i Česima po- 
litički položaj, primjeran već tadašnjemu češkomu kulturnomu 
napredku, za stalno ne bi bilo došlo do poraza kod Kraljičina 
Gradca 1866., do rascjepa monarkije 1867. i do magjarsko- 

Stj. Radić: Češki narod. 3 

velikonjemačkoga pokreta proti opstanku same monarkije kao 
samostalne i jake podunavske velike vlasti. 

Dne 20. rujna 1865. pada veljački ustav, kojega nikada ne 
priznaše ni Ugarska, ni Hrvatska, ni Mletačka, Sad se opet 
činilo, da će pobijediti federalističko mišljenje čeških i hrvat- 
skih političara. Ali u jednu ruku medju Pragom i Zagrebom bi- 
jaše tek slaba sporazuma, a medju ostalim slavenskim sredi- 
štima gotovo ga i ne bijaše. Primorje i cijela Dalmacija ste- 
njaše pod talijanskim kulturnim i društvenim prezirom, Slovenci 
se još otimahu narodnoj smrti, na Rusine nije nitko ni mislio, 
kao na politički faktor, a kod Poljaka još je silno cvalo prija- 
teljstvo za Magjare, utvrdjeno god. 1848. i zapečaćeno krvlju, 
prolivenom u zajedničkoj borbi proti Rusima. I kod nas Hrvata 
bijahu unionisti ili magjaroni zapravo jači od slavenskih fede- 
ralista, to više, što je i u Zagrebu sve bilo kao ludo za zajed- 
ničkim hrvatsko-ugarskim ustavom, pa prema tomu i za 
državnu zajednicu pod ustavnom krunom sv. Stjepana. 

Nije čudo, da je u takvim prilikama dne 7. veljače 1867. 
poslije mira s Pruskom došao za prvoga ministra u Beču zlo- 
glasni Saksonac Beust, koji se sporazumio s grofom Andras- 
syem, .prema poznatoj formuli: Čuvajte vi samo svoje (slaven- 
ske) horde, mi ćemo svoje već čuvati. 

Tako je uveden dualizam, a dne 8. lipnja 1867. bila je 
bez Hrvatske i protiv nje — jer hrvatski sabor bijaše raspušten 
— u Pešti krunidba »apoštolskoga kralja Ugarske i posestrimih 
joj kraljevina«. 

Česima nije u Beču pomoglo ni to, što su za prusko-austrij- 
skoga rata rijetkom vjernošću i političkom zrelošću odbili svaku 
prusku meku, tako i proglas glavnoga pruskoga zapovjednika, 
Vogela Falkensteina. 

Već prije toga bijesnila je njemačka birokracija naročito 
protiv »Narodnih Lista«. God. 1867. biše zaustavljeni na tri 
mjeseca, ali istom s nastupom dualizma započeše takva pro- 
gonstva, kakva je dvadeset godina kasnije imala izdržati Hr- 
vatska pod grofom Khuenom Hedervaryem. Od 1868. — 1869. 
bijaše 16 čeških urednika u zatvoru, od toga 7 iz uredništva 
»Narodnih Lista«, koji platiše preko 30 tisuća forinti za globe, 
te su Česi bili prisiljeni, da ih sasvim ne ušutkaju, izdavati jedan 

tjednik — »Hlasy« u Beču, a drugi »Obranu« u Pešti. Češkim 
urednicima sudila je proti pravu i proti zakonu njemačka po- 
rota (u Češkoj Lipi i u Litomericama), Julius Grćgr odsjedio je 
samo u istražnom zatvoru više mjeseci, književnici Arbes i 
Erben — sva trojica članovi uredništva »Narodnich Lista« — 
bijahu odsudjeni prvi na osam, drugi na šest mjeseci tamnice. 
Sve to nije ništa pomoglo. Po cijeloj Češkoj sazivahu se mnogo- 
brojne skupštine ili pučki tabori, a za kratko vrijeme sabrano 
je pol milijuna potpisa proti novomu izbornomu redu za care- 
vinsko vijeće, gdje je bila jaka njemačka većina usprkos tomu, 
što su Nijemci u monarkiji, a i kraljevinama i zemljama, zastu- 
panim u carevinskom vijeću, u velikoj manjini. 

Sve je to imalo biti kazna češkomu narodu zato, što su 
njegovi zastupnici u Češkoj bez plemstva, a u Moravskoj i 
s plemstvom ostavili bečko carevinsko vijeće, dne 25. lipnja 
1863. i što su još prije toga, kad je današnji dualizam bio već 
gotova stvar, češki prvaci Palacky, Rieger i Julius Grćgr vodili 
češku deputaciju na rusku etnografsku izložbu u Moskvi. Tu 
je deputaciju sam Gorčakov dne 26. svibnja 1867. vodio pred 
cara Aleksandra II., koji je tom zgodom izrekao prekrasne, 
više demonstrativne, nego ozbiljne riječi, da u buduće ne će 
biti ponijemčena niti jedna slavenska duša. Da su češki prvaci 
dovoljno uvažili intimno prijateljstvo medju Gorčakovim — - 
ruskim ministrom vanjskih posala — i medju Bismarckom, tada 
već svemoćnim državnim kancelarom, bio bi taj posjet ostao u 
strogo kulturnim granicama i ne bi bio još više udaljio od sla- 
venske federativne politike Poljake, bez kojih je Česima teško, 
a protiv kojih im je gotovo nemoguće, ako ne postići, a to sva- 
kako utvrditi političke i narodne stečevine. 

Na svu sreću nisu se Česi u svojoj borbi proti bečkomu 
njemačkomu centralizmu zadovoljili ovakvim političkim de- 
monstracijama, koje protivnika do skrajnosti draže, a narodne 
snage ne jačaju. Baš zaslugom Riegrovom došlo je u to doba 
do češkoga narodnoga kazališta, a bilo je i drugih kulturnih 
manifestacija, kao primjerice veličanstveni pučki tabor pod 
historičkom gorom Ripom, s koje je, prema narodnoj priči, 
praotac Čeh najprije razgledao cijeli kraj Pragu na sjeveru i 
nastanio se sa svojim plemenom medju Vltavom i Odrom. 

God. 1869. bila je opet u seocu Husincu u južnoj Češkoj kao u 
rodnom mjestu Husovu velika svečanost, na kojoj se Husu po- 
stavila spomen-ploča i s koje je cijelom Češkom zastrujila Ni- 
jemcima dobro poznata husitska pjesma: My jsme Božl bo- 
jovnici. 

9. Česi prvi slavenski narod u Hapsburškoj monarkiji. 

Istom sada, kad je sav češki narod bio u jednom nepo- 
mirljivom taboru proti bečkomu njemačkomu centralizmu i kad 
je istodobno češka kultura, pa i češka gospodarska organiza- 
cija počela donositi krasne i neočekivane plodove, zamisliše se 
i u Beču, možda i nad češkim posjetom u Moskvu. 

Pod dojmom nesavladive češke opozicije istupi grof 
Taaffe 15. siječnja 1870. baš radi Čeha iz ministarstva, a 12. ' 

travnja bude Poljak Potocki imenovan ministrom predsjedni- 
kom. To je bio prelaz k glasovitomu federalističkomu ministar- 
stvu, kojemu bijaše predsjednikom grof Hohenwart, ministar 
za prosvjetu Čeh Jireček, a za pravosudje Čeh Habetinek. Po- 
srednikom za izmirenje medju Česima i Nijemcima bijaše gla- 
soviti ekonomista i sociolog Schaefle, takodjer član ministar- 
stva. Tako je dne 12. rujna 1871. došlo do historijskoga krunid- 
benoga otpisa, u kojem Nj. Veličanstvo najsvečanijim načinom 
priznava češko državno pravo i obećaje se kruniti češkom 
krunom sv. Vaclava. Taj reskript vidiš sada po svoj Češkoj, 
osobito u gradskim vijećnicama, a u mjesecu, kad je bio izdan, 
drže se mnogobrojne skupštine, na kojima se previšnji otpis 
čita i dolično tumači. 

Do krunidbe bi za stalno bilo i došlo, i Česi bi danas 
onako prirodno bili na čelu cijeloj monarkiji, kako su joj Ma- 
gjari na vratu. Ali već dne 14. rujna ostaviše njemački zastup- 
nici češki sabor, a iz Berlina započeše na sve strane diplomat- 
ske spletke proti namjeravanoj obnovi starodavne Češke 
države. Dapače i iz Petrograda, kako je kašnje izašlo na javu, 
učiniše sve, da ne dodje do krunidbe, bojeći se, da samostalna 
Češka ne bi bila novi primjer i novo poticalo poljskim rodo- 
ljubima za njihovu nepomirljivu opoziciju proti tlačiteljima nji- 
hove slobode. A naravski, da su i magjarski političari u savezu 
s bečkim centralistima iz petnih žila nastojali, osujetiti češku 

krunidbu. Češki vodje, govoreći o tom važnom doba, s čudnim 
nerazumievanjem stvari i prilika, krive za konačni neuspjeh 
cijele svoje akcije nezgodno tobože nastojanje Hrvata, koji su 
u to doba pod Mrazovićem u staroj pravoj narodnoj stranci 
Gaja, Jelačića i Strossmayera baš započeli isto tako odlučnu 
borbu proti magjarskomu centralizmu u Pešti, kako su i Česi 
vodili borbu proti centralizmu njemačkomu u Beču. Hrvati su 
se tobože imali na čas stripti, dok bi Česi postigli svoj cilj, jer 
da bi onda iz Češke već Iahko bilo pomoći Hrvatskoj. A kad 
tamo, i češkomu i hrvatskomu neuspjehu bijaše krivo to, što je 
i danas: u Zagrebu i u Pragu radilo se za preustrojstvo cijele 
monarkije bez sporazuma prvaka slavenske većine. 

Medjutim dne 9. i 10. listopada 1871. prihvaćeni su funda- 
mentalni ili temeljni članci za češku samostalnost, a dne 13. 
listopada iste godine prihvatio je te članke i sabor moravski. 

No istodobno, naime baš dne 10. listopada postao je za- 
kleti neprijatelj Slavena Beust kralju u Išl tajni memorandum, 
a i nadvojvoda Rainer javno je nazvao nesposobnim tobožnji 
triumvirat Hohenwart, Schaefle, Jireček. Koje čudo, da je onda 
u ministarskom vieću dne 20. listopada 1871. pod kraljevim 
predsjedanjem na koncu pobijedila stara birokratska njemačka 
struja, koju zagovaraše barun Holzgethan. 

Dne 25. listopada 1871. traži kralj od Clam-Martinica i od 
Riegra, da Česi priznaju carevinsko vijeće, i da u nj šalju svoje 
zastupnike. Tu se sad obnovila ona ista slika, kakvu je pružao 
hrvatski sabor, kad 1861. god. nije htio priznati ni zajedničkih 
poslova s monarkijom, a sedam godina kašnje primio je bez pri- 
govora današnju nagodbu u Ugarskom. Tako su i Česi odbili i 
samu misao o zajedničkom saboru, a na proljeće 1873. stvorilo 
je carevinsko vijeće bez njih, a naravski protiv njih zaključak 
i zakon, po kojem u buduće nije carevinsko vijeće sbor dele- 
gata pokrajinskih sabora, nego se u nj bira direktnim izborima. 
I tako je nepojmljiva i u politici ubitačna negacija Hrvatsku pri- 
vezala pod kola magjarskoga imperijalizma, a Češku uz rudo 
njemačkoga centralizma. 

Medjutim je naravski češki sabor bio raspušten, a kod po- 
novnih izbora stvorilo se posebno društvo u Beču, pod imenom 
»Habrus« za podmićivanje čeških izbornika. U to češki vodje 

zaključiše, da ne će sudjelovati kod izbora ni za carevinsko 
vijeće, ni za češki sabor. Pasivnost proti carevinskomu vijeću 
učvrstila je barem narodne redove i zapriječila, da se Česi 
nisu još pred trideset godina ovako stranački rascijepali, kao 
danas, što bi za onda za Čehe bio strašan udarac. Ali pasivnost 
i na domaćem saboru zadržala je politički i gospodarski razvoj 
Češke na desetke godina, te su danas češke zemaljske financije 
u vječnom deficitu, a izborni red za češki sabor pravo je ruglo 
poput izbornoga reda za hrvatski sabor. 

Kako god su iz Beča proti Česima započeli najbezobzirnije 
progonstvo, uvjeriše se doskora, da se bez Čeha dade doduše 
na vladi krpariti kako tako, ali protiv njih nikako. Nasta opet 
približenje izmedju Čeha i vlade i češki zastupnici složni s plem- 
stvom podju u Beč dne 23. rujna 1879. Dr. Pražak postade prvi 
češki narodni ministar. Češi dobiše jamstvo za razdijeljenje 
praškoga ponijemčenoga sveučilišta na češko i njemačko, a 
nekoje češke srednje škole preuze država na svoj trošak. 

Česi su dosta naglo i neočekivano prekinuli svoju pasivnu 
opoziciju, koju nisu mogle slomiti ni dvadesetgodišnja najbez- 
obzirnija bečka nasilja i progonstva. Tu se opet pokazalo, da 
je nas Slavene lakše predobiti milom nego silom; Čehe je naime 
s centralističkim carevinskim vijećem izmirila mekana i gladka 
ruka prvaka plemstva, grofa Clam-Martinica, kojega je doduše 
Rieger predobio za češku narodnu stvar, ali mu je taj češki ideal 
bio ipak znatno drukčiji nego li pučkomu i narodnomu tribunu. 
Da je na tu češku odluku direktno ili indirektno djelovao i me- 
djunarodni položaj, naime netom sklopljeni trojni savez medju 
Njemačkom, Hapsburžkom monarkijom i Italijom, pokazalo se 
za prvoga posjeta ratobornoga novoga njemačkoga cara Vilima 
u Beču, koji je i tu na tudjem tlu demonstrativno propustio dati 
odličje grofu Taaffe-u, jer da je tobože vodio slavensku poli- 
tiku. Ti isti vanjski uplivi djelovali su u Beču i dalje tako, da je 
dne 3. veljače 1891. odstupio i Poljak Dunajewski, ministar 
financija i duša kabinetu Taaffe-ovu. 

Još prije toga bili su Nijemci tako ohrabreni tim, što je 
ministrom prosvjete postao prvak Slavenima neprijateljske nje- 
mačke ljevice, barun Pavao Gautsch i što je barunu Pražaku, 
koji bijaše neko vrijeme ministar pravde, to ministarstvo odu- 

zeto, da bude opet samo »ministar zemljak« bez listnice. Pod 
dahom istoga toga vjetra zamijenio'je i poljskoga ministra zem- 
ljaka Zemialkowskoga otvoreni prijatelj njemačke ljevice vitez 
Zaleski. Napokon je njemačka ljevica na carevinskom vijeću 
tako osilila, da je u njezino ime neki Scharschmied dne 8. ve- 
ljače 1886. predložio, da se njemački jezik uzakoni kao unutarnji 
službeni jezik za cijelu Austriju i da se tomu državnomu jeziku 
imadu učiti djeca od četvrtoga razreda pučke škole dakako obli- 
gatno ili točnije prisilno. Srećom je ta njemačka drskost iza- 
zvala medju Česima toliko buru ogorčenja, da je i popustljivi 
odbor saborske desnice morao Scharschmiedov predlog za- 
baciti. 

Baš u to doba, kad je radi nezgodne medjunarodne situacije 
— slavenska Rusija i romanska Francuzka bijahu u to doba 
osamljene — svim Slavenima u monarkiji trebalo braniti i sam 
narodni obstanak, započeše profesor Masaryk i njegovi dru- 
govi hajku na autentičnost kralodvorskoga i zelenogorskoga 
rukopisa, poričući im svaku književnu vriednost. I mi smo Hr- 
vati nekako u to doba imali jednu književnu polemiku, naime o 
tom, tko je ispjevao »Smrt Smail-age Čengića«, ali kod nas je 
ta stvar uzvitlala prašinu samo u čisto književnim krugovima, 
dok je medju Česima postala to prava afera narodne časti, jer 
su Nijemci tu zgodu jedva dočekali, da u stranačkoj zlobi svu- 
koliku češku povijest i svu češku kulturu okrste samo falzifi- 
katom. Bečka je vlada naravski odmah pristala uz napadače ru- 
kopisa, koje je smjesta odstranila iz školske osnove. Da je to 
u istinu učinila samo u svojoj protislavenskoj i protičeskoj pri- 
stranosti. vidi se najbolje po tom, što je u isto doba zabranila 
svesokolski češki slet tobože kao protudržavnu i panslavističku 
akciju. 

Uza sve to nisu bili zadovoljni Nijemci, naročito oni u 
Češkoj koji dne 22. prosinca 1886. demonstrativno ostaviše 
češki sabor. No budući da je konzervativno plemstvo bilo složno 
s češkim narodnim zastupstvom, bijaše sabor ipak sposoban za 
rad, te je sad imao baš krasnu priliku, da koliko, toliko ojača 
češki živalj u samoj kraljevini, kad ga je već carevinsko vijeće 
u nenazočnosti Čeha onako izigralo. No češka politika bijaše u 
to doba tako obzirna i popustljiva, da iz principa nije htjela pro- 


vesti baš ništa, što bi makar i najmanje mijenjalo razmjer poli- 
tičke snage medju Cesima i Nijemcima. A ipak su barem jednu 
stvar bili Česi svakako dužni u to doba učiniti: promijeniti iz- 
borni red, po kojem je češka većina ovisila o milosti konzer- 
vativnoga plemstva, a i onako ga je Česima nametnuo njemački 
ministar Schmerling. Uz to je svakako trebalo izdati barem 
takvu novelu k školskomu zakonu, kojom bi se jednostavno za- 
branilo, da nijedno dijete ne smije polaziti pučke škole s tudjim 
nastavnim jezikom. Tadašnji češki zastupnici ne samo da to ni 
jedno ne učiniše, nego pod pritiskom njemačke ljevice pristaše 
na zlokobne bečke punktacije, koje je zapravo diktirao klub 
najvećih njemačkih pretjeranaca iz sjeverne Češke. Dne 26. 
siečnja 1890. javio je namjestnik grof Thun iz Praga u Beč, da 
su punktacije primljene, a dne 21. veljače iste godine morala je 
već vlada zaplijeniti proglas opozicijonalnih ili mladočeških za- 
stupnika, koji su se svom žestinom oborili na punktacije kao 
na pravu narodnu izdaju. 

Još prije tih zlosretnih punktacija, koje su vrlo slične našoj 
riječkoj rezoluciji od 3. listopada 1905., češki zastupnici imali su 
u Beču vrlo težak položaj, te su svojim glasovanjem prečesto 
davali vrlo uspješno oružje za agitaciju proti sebi. Tako je bilo 
poimence kod rasprave o školskom zakonu, koji je s obzirom 
na zaostale alpinske zemlje skratio vrijeme polaska pučke škole, 
te su radi toga zakona konservativci ili staročesi prikazani u 
mladočeškom novinstvu ne samo kao natražnjaci, nego i kao 
neprijatelji češke prosvjete. Zato je agitacija, ovaj put i po- 
svema opravdana, protiv bečkih punktacija uspjela tako, da 
kod izbora za carevinsko vijeće nije prošao ni jedan zastupnik 
narodne ili staročeške stranke, nego svuda pobijediše kandidati 
narodne slobodoumne ili mladočeške stranke. 

Pogled na najnoviju češku političku povijest. 

Političkim porazom staročeha svršava se novija češka 
povijest, a započima se doba savremene češke politike, kojoj 
bi trebalo posvetiti posebnu radnju, to više, što je kod izbora 
za carevinsko vijeće na temelju sveopćega izbornoga prava 
dne 14. i 25. svibnja 1907. češki javni život potekao u pet struja, 
koje su nekako podjednake, i u kojima se odražavaju i češke 


težnje i potrebe, a još više svekolike moderne društvene i po- 
litičke ideje. 

Ipak još treba i u ovom pregledu spomenuti dvije stvari; 
pokus ministarstva Badenijeva, da se prelomi željezni obruč 
njemačkoga službenoga jezika u češkim zemljama barem za 
češke kotare, za tim nastojanje, da češka gradjanska demo- 
kracija sporazumno s gradjanskom demokracijom njemačkom 
preuzme vodstvo u modernoj Austriji. 

Grof Badeni kao Poljak, dakle Slaven, shvatio je u držav- 
ničkoj svojoj pronicavosti, da Hapsburška monarkija, dotično 
zapadne njezine kraljevine i zemlje mogu vazda lahko postati 
plijenom velike Njemačke, doklegod se službeno usprkos svojoj 
slavenskoj većini prikazuju kao područje njemačkoga jezika i 
njemačke kulture. Zato je u smislu temeljnih državnih zakona 
češki jezik učinio i unutrašnjim službenim jezikom za češke 
kotare u Češkoj i Moravskoj, t. j. zapravo državnim jezikom. 
Kako je u Galiciji faktično državni jezik poljski, u Trientu i u 
Trstu talijanski, a u Dalmaciji je napokon morao postati hrvatski, 
to bi tim na prirodnom narodnosnom temelju, s obzirom i na hi- 
storijske osebine kraljevina i zemalja zastupanih na carevin- 
skom vijeću bio utrt put federalističkomu ustrojstvu monar- 
kije. Nijemci su to dobro znali, pa zato u Badenijevim jezičnim 
naredbama od 1897. nisu vidjeli samo povratak elementarnih 
prava češkoga jezika, nego i zametak slavenske vladavine 
uopće, a češke napose. Zato su proti tim naredbama digli i bečku 
ulicu i opstrukciju na carevinskom vijeću, te su državi prijetili 
potpunim rasulom. Austrijska državna vlast inače vrlo jaka, 
ovaj put je uzmaknula pred prijetnjama njemačkim, kao tri- 
deset godina prije toga, (1867.) pred prijetnjama magjarskim. 
Onim prvim uzmakom monarkija je raspolovljena, ovim drugim 
uzdrmana je u svojim temeljima, jer bi vrhovna njezina vlada 
prema njemačkom diktatu imala od sada biti u Berlinu. 

Posvema je naravski, da se medju starim austrijskim Ni- 
jemcima našlo dosta političara, koji su za vremena opazili obje 
te pogrješke. No ipak su se sve do najnovijega vremena (1906.) 1 

*) Zahtjev magjarskoga zapovjednoga jezika i posebnoga carinskoga 
područja najviše je doprinjio spoznaji, da je za sam obstanak monarkije 
potrebno udovoljiti svim narodima monarkije na polju njihovoga prosvjetnoga 

ustručavali, da ih samo i priznaju, a kamo li da i rade prema 
svojoj spoznaji. Bojali su se slavenske većine i to najviše zato, 
jer im se ruska opasnost činila mnogo bližom i strasnijom, nego 
opasnost pruska. Medjutim je buknuo ruskojapanski rat, a za 
njega, i još više po njem, potresoše Rusiju pobune i nemiri 
s revolucijonarnim obilježjem u zlom i u dobrom smislu. Rusija 
je ostala velika i jaka vlast u Evropi i u Aziji, ali je prestala 
biti strašilom za susjede svoje. Pod dojmom te najveće pro- 
mjene u medjunarodnom položaju preuzeše vodstvo medju- 
narodne politike konsertativno-demokratska Engleska i libe- 
ralno-agrarna Francezka, a te obadvije države trebahu u svom 
kolu Hapsburžku monarkiju kao protutežu i njemačkom impe- 
rijalizmu, a do potrebe i ekspanzivnoj ruskoj revoluciji. Pa ako 
u Beču i ne stupiše u otvoreni savez s Engleskom i Fran- 
cezkom, svakako je i u najvišim bečkim krugovima prevladalo 
uvjerenje, da je za budućnost monarkije jednako opasna i feu- 
dalna aristokracija magjarska i previše ukočena birokracija 
austrijska s pangermanskim. ili točnije prusofilskim -podmlad- 
kom. 

Tako je malo pomalo sazrela, misao, da prvu rieč u mo- 4 

narkiji imaju voditi oni narodi, staleži i pojedinci, koji se ističu 
svojim radom, kulturom i umjerenošću. Tako je došlo do kra- 
ljeva boravka u Pragu u travnju 1907., tako do češkoga kluba 
umjerenih gradjansko-demokratskih elemenata na carevinskom 
vieću, tako do obnove Beckova ministarstva — polovicom stu- 
denoga 1907. — s izrazitom zadaćom češko-njemačkoga izmi- 
renja. Kolika je to promjena, vidimo istom onda, kad se sjetimo, 
da je još 4. veljače 1894. tadašnji ministar predsjednik knez 
Windischgratz odgovarajući u carevinskom vijeću na jednu in- 
terpelaciju, kazao, da nema češkoga pitanja. Desetak godina 
kasnije predstavnik najstarije i najuglednije evropske dinastije 
ne samo da priznaje češki narod, nego svojim posjetom i naj- 
življim svojim interesom za svekolike češke kulturne uredbe 
daje tomu narodu već davno zasluženu zadovoljštinu. Za nas 

i unutrašnjega gospodarskoga razvitka. U tom smislu piše naročito Nijemac 
Rudolf Springer (pseudonim), poimence u svojim spisima: Borba austrijskih 
naroda za državu. Temelji 1 svrha austro-ugarske monarkije, 1906. — Oba 
su spisa izašla u Beču i Leipzigu nakladom Franz Deutike. 


je Hrvate bio i politički, a pogotovo veliki kulturni uspjeh, kad 
je jednom jedinomu našemu čovjeku, Mažuraniću, premda je 
bio pučanin, priznato pravo i dana čast, da pred kraljem za- 
stupa narod, a pred narodom kralja, da bude hrvatski ban. Ko- 
liko li je veći i za cijelo Slavenstvo u monarkiji važniji uspjeh, 
gdje eto habsburžka dinastija priznaje, da se bez češkoga na- 
roda ne da provesti historijska misija ove monarkije: ravno- 
pravnost i sloboda svih njezinih naroda i svih njezinih država. 

111 . 

Hus i husitizam. 

1. Uzroci husitskomu pokretu. 

»Nemoguće je doduše dokazati tvrdnju nekih ruskih histo- 
ričara, da je u Češkoj uz katoličku crkvu čak do XV. stoljeća 
bila raširena i crkva pravoslavna, ali je sigurno, da su pravo- 
slavne tradicije bile dosta jake, da podržavaju opoziciju protiv 
Rima. Zato su i papinske odluke, koje su zabranjivale ženidbu 
svećenika i pričest kaležom našle tu veći otpor nego u ikojoj 
drugoj zemlji. 

Kad je nastupio Karlo IV., učvrstio je red i dogme u kato- 
ličkoj crkvi. Svaki njegov čin pokazivao je odanost katoličkoj 
crkvi; zato je najstrože dao progoniti krivovjerce. Posvuda su 
dizane veličanstvene katedrale, a sjajne crkvene ceremonije 
djelovale su na maštu puka tako, te su nedostojni svećenici tim 
oštrije osudjivani. Prašku biskupiju povisio je Karlo IV. na 
nadbiskupiju, tako da je češka crkva bila ravno spojena s Ri- 
mom. Konačno je utemeljio u Pragu sveučilište, koje je naskoro 
imalo deset hiljada djaka i time je kanio definitivno osigurati 
pobjedu rimskoga katolicizma u Češkoj. 

Sveučilište je, po mišljenju carevu, imalo širiti rimske 
doktrine, medjutim postalo je ono ognjištem revolucionarne 
opozicije. Cijeli narod je ponijela bujica vjerske revolte, a sin 
ovoga kralja, koji se nadao, da je utvrdio gospodstvo crkve 
na nerazorivim temeljima, istrošio je svoj život u nesretnom 
ratu protiv krivovjeraca, pa ipak mu nije uspjelo niti ih obratiti, 
niti ih pobijediti«. 

Tražili su uzrok husitizmu u nekim knjigama engleskoga 
filozofa, ali nijesu pomislili, da je nepojmljivo, da se cijeli narod 
diže poradi pitanja skolastičkoga. Wicklif nije trebao pisati, pa 
bi češka reforma ipak dala znak na napadaj proti rastrovanosti 
i pokvarenosti, koja je zarazila crkveni sistem u ono doba, i to 
u Češkoj više nego igdje. No i ta pokvarenost ne bi bila imala 
onako teških posljedica bez osobitih čeških socijalnih prilika i 
bez dvaju uzroka, koje smo istom danas kadri pravo ocijeniti. 

Prvi uzrok je veliki raskol u katoličkoj crkvi, koji je na- 
stao time, što u to doba bijahu dva, dotično i tri pape: jedan u 
Rimu, drugi u Avignonu. Već u svjetskim stvarima nastaje 
potpuni metež, kad se kojemu vladaru javi opasan takmac, ili 
kad se uz staru vladu pojavi nova, recimo za revolucije. Kolika 
li je smutnja morala biti u dušama, baš i najiskrenijih tadašnjih 
katolika, koji su svoju odanost vjeri i crkvi dokazali i djelom, 
učinivši crkvu prebogatom i osiguravši svim crkvenim službe- 
nicima život tako, da su se bez ikakve brige mogli posvetiti 
samo uzvišenomu svomu zvanju. I tad umjesto da ih ogrijeva 
toplina kršćanske ljubavi i vodi svjetlo kršćanske istine, gle- 
dahu češki katolici strahoviti crkveni raskol, koji su uz to i 
njihovi njemački susjedi nastojali izrabiti u svoju korist. Radi 
toga raskola izgubilo je papinstvo moralno prvenstvo i vodstvo 
u katoličkom svijetu, a na njegovo mjesto stupiše tri sveučilišta: 
englesko u Oxfordu, francusko u Parizu i češko u Pragu. Sva 
ta sveučilišta bijahu za onda službene posvećene katoličke kor- 
poracije. Ali uza sav svoj čisto vjerski katolički karakter raz- 
vijala se na njima misao slobodno, a i predavalo se slobodno, 
uz jedini uvjet, da se ne dira u katoličke dogme. Zato si je pri- 
mjerice i Hus bio posvema svijestan, da je do svoje smrti ostao 
pravovjerni katolik, te je poznata njegova glasovita latinska 
rečenica pred kostničkim crkvenim saborom: »Sve do dana 
današnjega nije se našao nijedan jedini Čeh, koji bi bio tvrdo- 
korni krivovjerac«. 

Uza sve to pojavio se na oxfordskom sveučilištu profesor 
Wiclif, — koji je od moralne kritike prešao na kritiku dogmat- 
sku, te je u nekim svojim točkama potkopavao i same temelje 
katoličkom crkvenom uredjenju i vjeroispovijedanju. Oxfordsko 
je sveučilište doduše Wiclifa odsudilo, ali je na to brzo izgubilo 

i svako znamenovanje, te je njegova osuda vrijedila kasnije 
samo kao stranačko sredstvo zelotnih i žestokih protivnika 
Husovih. I pariško je sveučilište ustalo odlučno i oštro proti 
svim nepodopštinama u crkvi i medju svećenstvom; ali je u 
svojoj kritici ipak bilo suzdržaljivo, a u navalama mudro: nije 
diralo ni u jednu dogmu. Nisu to naumice činili ni češki bogo- 
slovi u Pragu, ali već od prvoga početka bijaše njihova kritika 
mnogo strastvenija i daleko smionija, nego njihovih pariških 
kolega. Da je Hus kojom srećom pošao u Pariz, ili da se inače 
upoznao s velikim svojim savremenikom, kancelarom pariškoga 
sveučilišta Gersonom, bila bi se ta dva moralna gorostasa za 
stalno sporazumjela i složila za moralnu reformu katoličke 
crkve. Gerson je bio duša kostničkoga crkvenoga sabora, ko- 
jemu je Hus postao žrtvom samo zato, jer se parnica proti 
njemu hotice i naumice skrenula na dogmatsko polje, a tu se 
u mnogobrojnim spisima i izjavama njegovim i njegovih uče- 
nika lahko našlo i moralo naći izreka i misli, koje su se dale 
tumačiti kao da su naperene proti ovoj ili onoj crkvenoj dogmi. 
Da Hus nije bio sveučilišni profesor i da uz njega nije pristala 
većina njegovih kolega i učenika, ne bi husitizam za stalno 
nikada s moralnoga polja bio prešao i na dogmatske afirmacije, 
već bi bio ostao samo veličanstvenim moralnim pokretom, koji 
bi bio i Česima i čovječanstvu valjda bez onolike prolivene krvi 
kud i kamo više koristio. Ali takvo bijaše doba, ili točnije svaki 
pokret u svako vrijeme mora dobiti nepomirljivu oštrinu, čim 
ga povedu ljudi izvježbani u svim tančinama slova, a često, 
obično i većinom, bez pravoga shvaćanja duha. Kod huzitizma 
može se i mora reći za njegove protivnike, da su bili i ostali 
kruti i ukočeni cjepidlačari, ali su im zato i husitski prvaci znali 
i previše dati povoda, silazeći s moralnoga poprišta, na kom 
su bili nepobjedivi, na polje dogmatsko, gdje nije bilo, ni moglo 
biti istodobno mjesta i njihovoj kritici i njihovoj iskrenoj težnji 
i želji, da se ničim ne dira u jedinstvo crkve. 

Da potpuno shvatimo, kako je važan razlog husitskomu 
pokretu bilo praško sveučilište, valja o njem znati barem ne- 
koliko glavnih stvari. 

Kako je već spomenuto, osnovao je praško sveučilište 
Karlo IV. 1348., potpuno je bilo uredjeno 1360., a od 1372. — 1389. 

imalo je preko 11 tisuća slušatelja. Prem je 1363. osnovano sve- 
učilište u Krakovu, 1366. u Beču, 1386. u Kolinu nad Rajnom, 
1387. u Heidelbergu, a 1392. u Erfurtu, ipak je Prag ostao kul- 
turnim središtem za čitavu srednju Evropu. 

Na pariškom sveučilištu gospodarili su profesori bogo- 
slovlja, a na bolognskom slušatelji prava, koji su svoje profe- 
sore plaćali. U Pragu se pravnici odijeliše već 1372. i osnovaše 
posebno svoje sveučilište. Ostala tri fakulteta, t. zv. umjetnički, 
danas filozofski, bogoslovni i medicinski, urediše se svaki za 
sebe s najvećom slobodom za profesore, a sva tri zajedno 
sačinjavahu neku vrst znanstvene republike. Slušatelji iz Češke, 
Moravske i Ugarske smatrahu se Česima. Ti imadjahu jedan 
glas. Poljaci takodjer jedan, no budući da je tu bilo pod imenom 
Poljaka većinom šleskih Nijemaca, bio je to zapravo glas nje- 
mački, a budući da su Bavarci i Šasi imali po jedan glas, a 
sva ta četiri glasa izabirahu po jednoga izbornika, taj izbornik 
po sedam birača, ti svi skupa još petoricu, a onda cieli taj zbor 
rektora, imali su Nijemci prejaku većinu u srdcu Češke. Kako 
je j husitski pokret bio ujedno za Čehe i narodna obrana, 
nastala je odmah borba medju Česima i Nijemcima, koja se 
završila zaslugom Husovom tako, da su Česi imali tri glasa, 
a Nijemci jedan (god. 1409.). Još prije toga pobijedili su Česi u 
profesorskom kolegiju i dobili od 12 mjesta 10. To je naravski 
Nijemce ne samo ozlovoljilo, nego i silno razdražilo, pa su zato 
izgubivši bitku na polju narodnosnom, pošto po to nastojali, da 
je dobiju na polju vjerskom, gdje su mogli računati na pomoć 
njemačkoga carstva i rimskoga papinstva, kojemu su odmah 
stali uz bok, kao najrevniji branitelji. 

K svemu tome pridošli su još uzroci socijalni. Iz Njemačke 
je sve to jače prodirao feudalizam s kmetstvom i s drugim ne- 
voljama za ratarski seoski puk. O tom naravski nisu češki se- 
ljaci htjeli ni čuti, a i niže plemstvo, mala vlastela, zapravo 
imućni seljački gospodari, bijahu svom dušom proti njemačkomu 
imovinskomu i društvenomu uredjenju. I dobar dio višega 
plemstva nadaše se stalno, da će vjerski taj i narodni pokrei 
oduzeti crkvi njezina golema imanja i da će ta pripasti plemstvu, 
ili će si ih ono moći ugrabiti. Velikaši su dakle zagovarali husi- 
tizam, a kasnije su ga dosta i branili ponajviše radi svoje sebič- 


nosti. Gradovi su dakako radi svoga njemačkoga gradjanstva 
bili proti Husu i Husitima. Naročito se u tom odlikovao Plzanj 
i danas po veličini drugi grad u Češkoj. Ali je zato u Pragu ne 
samo sveučilišna inteligencija, nego sav puk listom, a i veliki 
dio gradjanstva pristao uz Husa, i husitski pokret teško da bi 
uopće bio onako uspio, da od prvoga početka nije uza nj pristala 
mati čeških gradova pokraj Vvšehrada. 

2. Preteče husitizma. 

Mišljenje, da je husitizam nastao tobože samo pod dojmom 
tudjinskih spisa Wiclifovih, te da u njem nema ništa osebujno 
češkoga narodnoga, pobija najjače činjenica, da je husitizam 
imao svoje preteče kao i svaki pokret, koji nije umjetno izazvan. 

Kako je Krio IV. bio revan katolik i odan sin crkve i kako 
je istodobno živo želio, da se prema kršćanskom nauku u nje- 
govoj državi u istinu i živi, pozvao je k sebi u Prag glasovite 
i rječite propovjednike, medju njima i fratra Konrada Wald- 
hausera. Ovaj bijaše Nijemac i propovijedaše samo njemački 
i latinski za slušatelje sveučilišta. Ali propovjedi njegove bi- 
•< jahu takav bič za svekoliku tadašnju pokvarenost medju sve- 

ćenstvom, a posebice medju samostancima, da je svijet upravo 
grnuo na te propovjedi, koje je Korirad doskora držao na 
javnom trgu. I praktični uspjeh tih propovijedi bijaše vanredno 
velik: žene ostavljahu toalete, lihvari vraćahu kamate, dapače 
i isti ženskari ostavljahu ljubovce svoje i idjahu u samostane. 
Kud i kamo veći uspjeh bijaše medju inteligencijom, koja je 
Konradovim bičem bila prodrmana iz moralne pospanosti i gnji- 
loće. Konrad je naime nemilosrdno baš najjače i najžešće šibao 
gospodske mane i opačine, a nada sve mane i opačine crkve- 
nih dostojanstvenika. Pri tom ne prezaše ni pred najsmionijim 
prispodobama, ne dirajući naravski ni u jednu crkvenu dogmu. 

Samo se o sebi razumije, da se proti smionu fratru digoše 
mnogobrojni i jaki neprijatelji, koji odlučno zahtijevahu, da se 
obustave njegove propovijedi, koje nazivahu smutnjom. No car 
i kralj Karlo bio je tako uvjeren, da je potrebno javno i nesmi- 
ljeno žigosati tadašnju pokvarenost, da je Konrad nesmetano 
propovijedao sve do svoje smrti god. 1364. Konradovim na- 

sliednikom postade Ceh, Jan Milič, rodom iz Kromeriža u Mo- 
ravskoj. Videći Milič, kako na Konradove njemačke i latinske 
propovijedi dolaze samo gospoda, djaci i gradjam, odluci pro- 
vesti smionu jednu stvar: ne pitajući nikoga poče jednostavno 
propovijedati češki. Praški puk bio je time naravski sav za- 
nesen i Milič morade propovijedati doskora svaki dan, a ne- 
djeljom dva, tri i više puta i to vazda tri do četiri sata, a da se 
Ste Sko ni smjesta maknuo. A kako istom propovijedaše! 
Udaraše ponajviše po neznanju i lijenosti, PO iakomosb . r azuz- 

danosti tadanjih svećenika. Već samo to. s o j niema čke 
češki bijaše za visoke crkvene dostojanstvenike i za njemačke 
svjetovnjake prava revolucija. Ima ih doduše, koji misle, da 
se nije prigovaralo samomu češkom jeziku, nego tek morav- 
skom narječju, kojim Milič govoraše. No sudeći po mnogim do- 
kazima bila je baš to glavna Miličeva krivnja, sto je govorio 
tako da su ga razumjele tisuće i tisuće češkoga puka, koji je 
kasnije naravski i daleko izvan Praga hrlio, da se okrijepi 
živom vjerom i neustrašivom riječi ovoga božjega službeni a. 

I praktični uspjeh propovijedi bijaše još veći nego Konrado^ 
Tako se primjerice obratilo dvjesta palih žena, koje ostav 
Ivoj sram^ život i utemeljiše samostan. Ali najviše je Mihc 
djelovao na čitavo savremeno mišljenje o crkvi i o njezinoj z 
daći. U svojoj revnosti, u svom zanosu on se naime obraća 
k Isusu kao k jedinomu izvoru milosti, a k prvim kršćanima a 
k jedinomu uzoru svake kreposti. Češki i MiliEevt neprijatel,. 

U prvoj njegovoj tvrdnji vidješe napadaj na napu i na crkvu 
kao posrednicu božje milosti, a u drugoj tvrdnji napadaj na 
svece kao zagovornike pred Bogom. I optužiše Milica kod pape 
Grgura XI. Neustrašivi propovjednik morade poći sam g avo 
u Rim i tu se u istinu opravda; ali na povratku- shrvan dugim 
putovanjem umre 1^4. ^ ^ No on , e v * e 

pisao nego prop P ovhedao. Piše latinski veliko djelo »Pravila 
staroga i novoga zavjeta«, za koje spomenuti francuski učenjak 
Ernest Denis kaže, da je to najzanimiviji i najvažniji, a ujedno 
najsmioniji primjer vjerske literature. Pisac ne 

savremenu pokvarenost, nego sjekirom svoje .f i sa me crkvene 
samim korienom zla i nauča, da valja promijeniti i same crkvene 

uredbe, shvaćanje crkvenih dogma, pa i same dogme. Matija 
iz Janova ponovno veli, da je sveto pismo jedini izvor vjere, 
u osobito naglašuje, da kardinali, biskupi i svećenstvo nisu 
prava crkva, nego da su to vjernici u prahu pred Bogom, a 
Isus da je bezuvjetno jedini posrednik medju Bogom i vjer- 
nikom. U nauku, da su vjernici prava crkva, vidi se zametak 
temeljne husitske misli, da su laici predi3ogom oosvema jednaki 
duhovnicima, pa da se zato i njima ima dozvoliti pričest pod 
obadvije prilike, dakle i kaležom. 

Kako je Matija iz Janova pisao latinski, ostao je puk poslije 
•smrti Miličeve bez učitelja u započetom pravcu, dok se nije 
pojavio još umniji i popularniji pisac Toma Štitny. Štltny se 
je rodio nedaleko gradića Žirovnice na češko-moravskoj medji 
1325. ili 1326. Oženio se mlad, no žena mu brzo umre, a on že- 
ljan nauke dodje u Prag, gdje je slušao Miliča, s njim se tijesno 
sprijateljio i počeo pisati u njegovu duhu. Ali Štltny je pošao 
dalje od Miliča, dapače dalje i od Matije iz Janova. Milič je 
osobitom žestinom napadao crkvenu hierarhiju: Matija iz 
Janova napadaše, a to latinski, pojedine dogme: $titny udari 
na sav sistem katoličke crkve, i to češki. Njegova djela: To- 
maše ze Štitneho »Knihy šestery o obecnych i vecech krestan- 
skych« i Knihy naučeni krestanskeho« revno se prepisivahu, 
još marljivije čitahu i s neopisivim zanosom nasljedovahu. 

Ne bijahu to jedini predteče Husovi. Možemo si misliti, 
koliko je iskrenih štovatelja i privrženika stekao samo Milič, 
koji je za kratkoga svoga boravka u Avignonu i na papinsku 
okolinu tako djelovao, te je jedan kardinal kazao, da bi ga 
trebalo proglasiti svecem, a sam ga nazivaše blaženim. Karlo 
IV. govoraše o Miliču kao o svom pobožnom, drage uspomene, 
ljubimcu. Zato je naravski, da se brzo našao i jedan bogati 
praški gradjanin, — zvao se Križ — koji zatraži dozvolu za 
gradnju kapele, u kojoj bi se samo češki propovijedalo, dakako 
sve u duhu Miličevu. No za onda bi jedva bio dobio dozvolu za 
češku kapelu, da mu tu nije pomogao dobar prijatelj kralja 
Vaclava, neki Miilheim, te napokon i nadbiskup na to pristane. 
Kapela je nazvana betlehemskom, sagradjena je 1391., a Hus 
je u njoj počeo propovijedati 1402. Tim časom nastaje već pravi 
husitski pokret, jer do sada su govorili samo predteče, a sad 

Stj. Radić: Češki narod. 4 


je svoja usta otvorio sara učitelj, koji je kasnije pukim glasom 
svoga imena gonio češke neprijatelje, a gotovo cijelu Češku 
pretvorio u neizmjernu lomaču, na kojoj je imala izgorjeti i 
njemačka nadutost i tadašnja licumjerna pokvarenost. 

3. Povodi husitskomu pokretu. 

Po današnjim našim pojmovima husitizam je bio borba 
češkoga naroda za slobodu savjesti proti tadašnjoj katoličkoj 
hierarhiji, koja se njemačkom željeznom rukom poslužila naro- 
čito da prignječi narod češki. Sami Husiti borili su se za slo- 
bodu riječi božje i za one reforme u crkvi, koje je kasnije tri- 
dentinski crkveni sabor u istinu i proveo, ali istom onda, kad 
se željezna njemačka ruka za Luthera digla proti Rimu još od- 
lučnije, nego se prije borila za nj. Simbolom husitske borbe bio , l 
je kalež, pa su se zato Husite i zvali kaležnjaci, u češkom jeziku 
»kališnici«, dok ih mi poznajemo samo po latinskom nazivu 
utrakviste. 

Dok je Hus živio, ne imadjaše u pravom slislu riječi sljed- 
benika. Smrt Husova bila je dakle najveći i najglavniji povod 
husitskomu pokretu, ali nije bila jedini povod. 

Kako je spomenuto, 1402. postade Hus propovjednikom 
u kapeli betlehemskoj. Iste godine bude izabran i rektorom 
češkoga sveučilišta. Njegove propovijedi, a i njegovo djelo- 
vanje na sveučilištu našlo mu je svu silu neprijatelja, naročito 
medju njemačkim kolegama na sveučilištu i na pražkom kap- 
tolu. U to su doba došli u Prag i Wiclifovi spisi, koje su u 
Češku donijeli valjda pratioci kraljevne Ane, kćeri Karla IV.,. 
koja se udala za engleskoga kralja Rikarda II. 

Praškomu je kaptolu bilo poznato, da te spise ima i Hus 
i njegovi prijatelji, da se na sveučilištu čitaju, dapače i predaju. 

Zato je kanonički sbor 45 izvadaka tih spisa 1403. predložio 
sveučilištu, da ih prosudi. Hus i njegovi prijatelji odmah rekoše, 
da to ne valja, jer da onih 45 članaka ima sasvim drugi smisao, 
kad se čitaju u cjelini, nego ovako, kad se sami za sebe istrgnu 
i sude. Hus ipak nije branio Wiclifova nauka. Ali je to učinio 
bogoslov Stjepan Paleč, koji je doskora bio glavni tužitelj i naj- 
odvratniji svjedok proti svomu kolegi. No Hus je bio zato* 


da se radi Wiclifovih spisa nitko ne progoni, ni da se na sveuči- 
lištu ne predaju. Tu je Hus kao i svakom drugom zgodom poka- 
zao oštroumno razlikovanje u stvarima, što ga danas nazivamo 
slobodnim ispitivanjem i proučavanjem svega, a da zato to sve 
ipak nema pristupa na školsku katedru. 

Medjutim je na Husove propovijedi dolazilo sve to više 
slušatelja, ne samo pučana, nego i plemića. Hus propovijedaše, 
naravski otvoreno i neustrašivo, te nije sakrivao mana ni vi- 
sokih crkvenih dostojanstvenika, pa ni praškoga nadbiskupa. 
Radi toga su ga tužili papi Inocentu VII., da je krivovjerac i da 
širi krivu, već odsudjenu nauku Wiclifovu. Ovo su protivnici 
Husovi tvrdili jedno zato, da im posao u Rimu bude lakši, a 
drugo zato, da Husa ponize u domovini, jer je tobože čovjek, 
koji nema svoje misli i svoga duha, nego se slijepo i ludo po- 
vodi za nekakvim tudjinskim pretjerancem, kakav je i sam. 
To je običan postupak protiv svih reformatora. Na papinsku 
zapovijed zabrani praški nadbiskup, da svećenici i čitaju, a 
kamo li da šire Wiclifove spise. Nekoji ne poslušaše i budu 
kažnjeni. Hus se za nje zauzme i opet predloži, a svojim pred- 
logom i uspije, ali samo medju Česima, da se Wiclifovi članci 
ne predaju, koliko se smatraju krivovjernima i pogrješnima, 

U to se spremaše crkveni sabor u Piši, koji pozove sav 
katolički svijet, pa i Češku, da ne sluša nijednoga, ni drugoga 
papu, ni Benedikta XIII., ni Grgura XII., jer da će pravoga papu 
izabrati crkveni sabor. Kralj je Vaclav jedva dočekao ovu 
poruku katoličkoga crkvenoga sabora, jer se slagala sa svim 
onim, što su tražili i toliki češki revnitelji svjetovnjaci i du- 
hovnici. No nadbiskup praški i viši crkveni dostojanstvenici 
oprješe se tomu. Kralj upita za savjet sveučilište. No budući da 
su na sveučilištu Nijemci imali tri glasa, znalo se već unaprijed, 
da će i sveučilište biti proti crkvenim reformama, što su ih za- 
htijevali Česi, naročito Hus. To je bio povod, da Hus što življe 
uznastoji, kako bi se Česima dalo pravo, koje ih ide u njihovu 
domu. Tako je došlo do glasovitoga kutno-gorskoga dekreta 
god. 1409., kojim kralj Vaclav izjavljuje, da nije pravo, što tudji 
njemački narod ima na sveučilištu tri glasa, a narod češki, 
ovlašteni baštinik ove kraljevine, samo jedan jedini glas; zato 
se odredjuje. da Česi u buduće na svakom vijeću, ispitu, izboru 

ili u kojemgod javnom aktu imadu tri glasa, a svi ostali narodi 
jedan. 

Kako se već u ono doba ovaj dekret smatrao činom čisto 
narodne svijesti, i kako je kod Nijemaca još više podražio baš 
njihovu narodnosnu nametljivost, najbolji je dokaz u tom, što 
se kasnije na kostničkom saboru ovaj dekret spočitavao Husu 
kao ponajteži njegov grijeh, za koji zaslužuje smrt. 

Medjutim je koncil u Piši svrgnuo oba tadašnja pape i iza- 
brao pravim papom Aleksandra V., koga doskora naslijedi Ivan 
XXIII. Budući da se prijašnja dvojica nisu zahvalila, bijahu 
sada tri pape. Praški nadbiskup. — koji je istom postavši nadbi- 
skupom bio zaredjen, a kažu da nije do tada bio ni pismen — 
upotrebi taj metež u vrhovnom vodstvu crkve na to, da sasvim 
uništi češku reformatorsku stranku. Zato najprije zabrani sve 
propovijedi u kapelama, što je naravski bilo napereno osobito 
proti Husu, a dne 16. srpnja 1410. dade u svom dvoru spaliti 
Wiclifove spise uz bučni Tedeum i veliko zvonjenje. Koliko je 
tim postigao, dokazuje pjesma, što je na to grmjela Pragom: 
»Zajfc biskup abeceda spalil knihy, nic neveda, co je v nich 
napsano«. 1 Možemo po tom lako prosuditi, što je do takvoga 
vrhovnoga pastira držao i mogao držati Hus, koji je kao sve- 
ćenik i ka najglasovitiji bogoslovac svoga vremena u svom 
zvanju prema primjeru i uzoru prvih kršćana držao za glavno 
pravilo poznate riječi sv. Pisma: Ne bojte se ljudi..., već se 
bojte Boga. 

Hus je dalje propovijedao, držeći zabranu nepravednom i 
protivnom crkvenim propisima. Zato ga nadbiskup dne 18. srp- 
nja 1410. izopći iz crkve, a dne 24. rujna još ga i prokune. Kralj 
Vaclav i kraljica Sofija živo se zauzeše za Husa kod pape, na- 
ročito je kraljica pisala papi, da je Husa sama čula propovije- 
dati i da nije ništa krivovjerno govorio. Ali papa Ivan XXIII., 
bio je odmah na strani nadbiskupovoj. Medjutim postade praškim 
nadbiskupom ovaj put kraljev osobni liječnik, Albik iz Uničova. 
inače velik bogataš; ni on ne bijaše još zaredjen. 

’) Nadbiskupu bijaše prezime Zaji'c, a abeceda porugljivi pridjevak zato, 
što se je istom učio čitati, kad je postao nadbiskupom. Rugalica ima to veći 
smisao, što nadbiskup u istinu, kad bi bio i znao dobro čitati, ne bi bio mo- 
gao Wiclifovih spisa razumjeti radi nikakve svoje naobrazbe. 


Brzo na to dodjoše u Prag izaslanici pape Ivana XXIII.. 
da mu i u Češkoj nadju pomoći proti Ladislavu napuljskom. 
Papa je davao oprost svakomu, koji ga budi ikako podupre. 

Proti trgovini crkvenim oprostima bilo je u Češkoj već 
odavna mnogo prigovora, a sad dodje stvar i pred profesore- 
bogoslove na praškom sveučilištu. Tu bijaše velika, javna 
prepirka, u kojoj i Hus i njegov prijatelj Jeronym praški 
najodlučnije odsudiše papinu bullu od 17. lipnja 1412. i na tom je 
sveučilištnom vijeću ta bulla odsudjena, jer da se očito protivi Isu 
sovu nauku dopuštajući oproste prodavati i još k tomu za novce, 
kojima se ima prolijevati kršćanska krv. Hus je i na svojoj 
propovijedi u kapeli betlehemskoj narod otvoreno pozvao, da 
oprosta ne kupuje. Puk je to poslušao, a mladež je počela pra- 
viti i demonstracije proti takvomu papi i njegovim izaslani- 
cima. Tri zanatlijska djetića podjoše u gorljivosti tako daleko, 
te su jednome propovjedniku javno u crkvi prigovorili, kad je 
počeo vjernike pozivati, da samo što više oprosta kupe. Odmah 
ih uhvatiše, odvedoše u zatvor i na nalog gradskoga vijeća 
bijahu sva trojica smaknuta. Budući da je to učinilo vijeće 
staroga Praga, u kojem bijahu Nijemci, smatrala je praška češka 
većina taj čin izazovom i svoje češke narodnosti, pa zato sva tri 
ona mladića bijahu pokopana u betlehemskoj kapeli kao krš- 
ćanski i kao narodni mučenici uz sudjelovanje nebrojenoga 
mnoštva praškoga puka. 

Na rimskom papinskom dvoru brzo se saznalo, kako 
u Pragu i u Češkoj slabo uspijevaju poslanici. Hus je već u 
kolovozu 1412. dobio osudu, da nitko ne smije s njim ni jesti, ni 
piti, s njim govoriti, od njega ništa kupovati, niti mu ništa 
prodati, ne dati mu ni ognja ni vode, niti mu ičim poslužiti, a 
ako se za dvadeset dana ne pokori, da se u onom mjestu, gdje 
on boravi, ne služi misa i ne dijele sakramenti. 

Hus se nije pokorio, nego je odmah napisao javni odgovor 
na kletvu, pozivajući se na Isusa Krista, najpravednijega sudca, 
da mu se čini krivo. No videći, da neki svećenici, kako se 
moglo iočekivati, naročito Nijemci, u istinu radi njega ne će 
služiti mise i dijeliti sakramenata, ostavi Prag, da nitko radi 
njega ne postrada. U studenom 1412. bijaše već u južnoj Češkoj 
blizu današnjega grada Tabora, gdje je živio sasvim u zatišju. 



42 


43 


a samo je pisao u Prag, i svoje slušatelje poticao na stalnost 
u vjeri. 

Medjutim dosadanji nadbiskup praški ustupi svoju čast i 
svoje dohodke jednomu Nijemcu, biskupu u Olomucu, Kon- 
radu Wechti, a sebi zadrži prebendu vyšehradsku. Papa Ivan 
XXIII. potvrdi ovaj ustup i brzo na to dne 2. veljače 1413. od- 
sudi sve Wiclifove spise bez iznimke i dade ih dne 6. veljače 
spaliti u Rimu pred hramom sv. Petra. Hus smatraše griješnom 
slabošću na sve ovo mučati. Izadje dakle iz svoga zatišja i poče 
propovijedati narodu, gdjegod bi našao veći skup ljudi: po puto- 
vima, po proštenjima, na svatbama i đr. Ujedno je stao i pismeno 
braniti sav svoj nauk, a pri tom je vrlo zgodno i domišljato usa- 
vršio češki pravopis, uveo je naime slova č, ž, š, kojima i mi 
danas pišemo. Hus naravski kao pravi kršćanski i katolički sve- 
ćenik nije dirao ni u jedan članak vjere, ni u jedan sakramenat, 
dapače ni u jedan običaj i obred crkveni, nego je iz svih sila na- 
stojao, da već jedanput bude kraj nepodopštinama, koje ne bi 
dolikovale ni poganima. Red u crkvu imao je uvesti naravski 
papa, no budući je Ivan XXIII. bio po njegovu sudu pokvaren, 
te se to od njega nikako nije moglo očekivati, bio je Hus uvje- 
ren, da je svaki kršćanin dužan više slušati Boga nego ljude, 
dakle više Isusa, nego papu, i nastojati i riječju i primjerom, da 
se sve neurednosti iz crkve odstrane. Naročito je Hus bio 
uvjeren, da je to dužnost njegova, kao svećenika kao doktora 
i učitelja bogoslovlja. 

Razmirice u katoličkoj crkvi već su svakomu tako do- 
dijale, da je dne 1. listopada 1414. sazvan u Kostnicu na Bo- 
danjskom jezeru opći crkveni sabor s trostrukom zadaćom: 
učiniti kraj razmirici medju papama i postići, da na čelu crkvi 
bude opet samo jedan papa; odstraniti svekolike nepodopštine, 
naročito trgovinu s crkvenim častima i grubo zanemarivanje 
svećeničkih dužnosti; napokon suditi Husu i Wiclifovim spi- 
sima. Husa su optužili većinom domaći ljudi. Na čelu tužiteljima 
bijaše Stjepan Paleč, Jan Železny, biskup u Litomyšlu i bivši 
praški župnik Mihajlo de Causis iz Njemačkoga Broda. Ova 
trojica pokupiše, gdjegod su što mogli i načiniše proti njemu 
tužbu, da je krivovjerac, koju dadoše papi, kardinalima i bisku- 
pima. A bijaše tu trideset kardinala i sto pedeset biskupa. 


medju njima mnogo Nijemaca, koje je proglas proti Husu raz- 
dražio time, što je osobito isticao, kako je Hus tobože zakleti 
neprijatelj svemu, što je njemačko, pa zato da je Nijemce pro- 
gnao s praškoga sveučilišta. 

Potpuno uvjereno svojoj nevinosti Hus zatraži, a i dobije, 
od inkvizitora za dijecezu prašku pismenu svjedodžbu, da nije ni- 
kada učinio, ni propovijedao nikakve vjerske zablude. Dne 11. 
listopada 1414. podje Hus na put u Kostnicu u pratnji sedmorice 
svojih prijatelja. Dne 28. studenoga odvedoše ga već iz njegova 
stana u Kostnici pod izlikom, da će na preslušanje pred crkveni 
sabor, a kad tamo, baciše ga u tamnicu. Tu se Hus na smrt raz- 
boli, pa mu zato promijeniše zatvor, da ne umre. Njegovi pra- 
tioci prosvjedovahu proti svemu tomu to više, što je car Sigis- 
mund Husu dao svečano pismeno jamstvo, da će slobodno u 
Kostnicu i natrag. Papa Ivan XXIII. se ispričavaše, da su Husa 
utamničili kardinali proti njegovoj volji. 

Medjutim su počeli Husa kriviti naročito time, da je vjer- 
nicima podavao i kalež. To je bila puka izmišljotina, jer istom 
poslije njegova odlaska iz Praga đr. bogoslovlja, Jakoubek iz 
Stribra poče i laike pričešćivati kaležem, držeći se riječi sv. 
Pisma, gdje se veli; Ne budete li blagovali tijela Sina čovječjega 
i pili krvi njegove, ne ćete imati života u sebi«. Istina je, da Hus, 
kad su ga pitali, što misli o tom, nije ništa odgovorio, a istina 
je i to, da je doskora kalež postao simbolom husitizma, ali to 
nije dokaz, da je Hus započeo i uveo pričest pod prilikom kruha 
i vina. 

Husa preslušavahu u zatvoru. Imao je najprije izreći, što 
misli o Wiclifu i obraniti se od krivovjerstva, koje da je sadr- 
žano u četrdeset i četiri članka, što ih je iz njegovih spisa iz- 
vadio onaj Stjepan Paleč, koji je još pred deset godina onako 
gorljivo branio spise Wiclifove. Na sva pitanja odgovaraše Hus, 
da se ne smije suditi na temelju pojedinih rečenica, koje u cije- 
lom spisu imadu često sasvim drugi smisao nego same za se; 
u ostalom da je pripravan priznati svaku pogrješku, koja mu se 
dokaže i dati se od sabora poučiti. Na to od njega zatražiše, 
da se pokori osudi nekolicine doktora bogoslovlja, koje bi sabor 
u tu svrhu izabrao. Hus to odlučno odbije, veleći, da hoće pred 

cijelim saborom dokazati svoju nevinost i ispovijediti svoju 
vjeru. 

U to Husa zatvore u tvrdjavu Gottlieben, u jednu samotnu 
visoku kulu. Tu ga ne samo počeše moriti gladom i žedjom, 
nego mu svezaše i ruke i zabraniše mu svaki posjet. Češki ple- 
mići iz Češke i Moravske odlučno su tražili, da se s Husom 
tako ne postupa, jer da se tim vrijedja cijeli češki narod. Tomu 
se pridružiše i Poljaci, te napokon dne 5. lipnja 1415. poslije 
šestmjesečne tamnice dopustiše Husu, da bude saslušan pred 
cijelim saborom. Ali kakvo je to bilo saslušanje. Pročitaše op- 
tužbu, a kad je pročitaše, imao je Hus jednostavno sve opo- 
zvati i prisegom se obvezati, da se za uvijek odriče dosada- 
njega svoga krivovjerstva. Kad je Hus htio na optužbu od- 
govoriti, podiže se velika vika na njega, da je to bilo previše i 
samome Sigismundu, koji je inače Husa tako mrzio, da je kar- 
dinalima potajno svjetovao, neka nipošto ne vjeruju Husu, ako 
i prisegne, da se odriče krivovjerstva, nego neka ga samo 
spale. Podli i kukavni taj savjet čuše na svoje uši češki ple- 
mići Vaclav iz Dube, Jan iz Chluma i Petar iz Mladenovica. Od 
njih je i Hus saznao za svoju sudbinu. 

Na crkvenom saboru bijaše veoma mnogo kardinala i bi- 
red, no i ti su svi bili proti Husu. Zato sabor ne htjede ni 
čuti o tom, da se Hus pred njim javno opravda, nego počme 
sastavljati formulu, kojom će opozvati tobožnje zablude i ujedno 
se spremaše, da ga odsudi na smrt. Onaj izrod iz Njemačkoga 
Broda, Mihajlo de Causis dnevice bi dolazio pred Husovu tam- 
nicu i glasno na vratima vikao: Milošću Božjom doskora ćemo 
spaliti toga krivovjerca. 

Hus naravski ne htjede priseći prema predloženomu 
obrascu, veleći, da bi to bila kriva prisega, i da voli izgubiti 
život, nego zatajiti Isusa. Dne 10. lipnja 1415. oprosti se u 
otvorenom pismu sa svojom milom Češkom i na rastanku opo- 
minjaše sve Čehe, da ostanu stalni u istini, i da vazda svaki u 
svom staležu kršćanski živi. Dne 5. srpnja dodjoše k Husu u 
tamnicu četiri biskupa s njegovim prijateljima, ne bi li ga sklo- 
nuli, da opozove i da se tako ukloni smrti. Suznim očima od- 
govori Hus, da ne može opozvati ono, što nije naučao, da ne 
može zatajiti istine i glasa svoje savijesti. Na odlasku reče mu 

jedan od četvorice biskupa: »Zar hoćeš biti mudriji od cijeloga 
sabora?«, a Hus odgovori: »Ne ću biti mudriji od sabora, samo- 
molim, da me sabor pouči i rado ću opozvati«. »Kako je tvr- 
dokoran taj čovjek u svom krivovjerstvu«, reče biskup. Sutra- 
dan, dne 6. srpnja 1415. poslije svečane službe Božje na sveča- 
noj sjednici u prisutnosti cara Sigismunda i svih duhovnih i svje- 
tovnih knezova bi Husu pročitana smrtna osuda, koja je bila 
obrazložena i s tom tvrdnjom, da se Hus smatrao četvr- 
tom osobom u presvetom Trojstvu. Čuvši tu osudu, pade Hus 
na koljena, i jakim glasom poviče: »Gospodine Isuse Kriste! 
Oprosti neprijateljima mojim! Radi velikoga milosrdja svoga, 
molim Te! Ti najbolje znaš, da su me lažno okrivili, da su lažne 
svjedoke proti meni postavili i lažnim me tužbama opsipali! 
Oprosti im, Gospodine, po neizmjernom milosrdju svom!« Na 
to mu oduzeše tobože svećenički red, metnuše mu na glavu 
porugljivu papirnatu krunu s napisom: To je najveći krivo- 
vjerac! i predaše ga caru Sigismundu. Sigismund ga preda falc- 
grofu Ljudevitu, a taj kostničkim gradskim vijećnicima, veleći: 
Eto vam Jana Husa, koji po odluci našega premilostivoga go- 
spodara i kralja i po mojoj zapovijedi ima kao krivovjerac biti 
spaljen! Na to carski plaćenici pograbiše Husa i izvedoše ga 
iz hrama, u kojem je sabor vijećao. Pred lomačom ga svukoše, 
za tim na nju podigoše i užetima uz kolac privezaše. Onda za- 
pališe lomaču sa svih strana. Hus gledaše k nebu, pjevaše psalme, 
a u najvećem plamenu čuo se njegov glas, gdje preporuča dušu 
svoju Bogu. Haljine i pepeo Husov pokupiše i baciše u 
Rajnu, i strogo zabraniše uzeti ikomu išta na uspomenu. 

Još prije ovoga groznoga čina dao je crkveni sabor za- 
tvoriti Husova prijatelja Jeronyma praškoga, koji se došao 
za Husa zauzeti, jer ga je kao doktor bogoslovlja i priznati uče- 
njak mislio obraniti svojim znanjem i rječitošću. Češki kralj 
Vaclav silno se razgnjevio i na koncil i na domaće svećenstvo,, 
koje je najviše skrivilo Husovu smrt. Češko i moravsko plem- 
stvo sastalo se dne 1. rujna 1415. u Pragu u velikom broju i tu. 
jednodušno u ime cijeloga češkoga naroda sastavi, a sutradan 
pročita i podpiše ovaj glasoviti list crkvenomu saboru u. 
Kostnici: 

»Budući da i prirodni i Božji zakon zapovijeda činiti sva- 

Ttomu, što hoćeš, da drugi tebi čini, a ne činiti nikomu, što ne 
ćeš, da se tebi čini, zato gledajući na taj Božji zakon i na ljubav 
k bližnjemu svomu poslali smo, velečasni oci, vama i caru Si- 
gismundu više pisama o dragom propovjedniku i učitelju svom, 
doktoru bogoslovja Janu Husu, a ta su se pisma i čitala na 
sjednicama vašim. No vi ste ih, kako čujemo, bacili u vatru, 
a velečastnoga doktora našega, ne znamo u kakvom duhu, osu- 
dili ste na okrutnu smrt i ubili ga sve na našu i na naše češke 
krune vječnu krivicu i sramotu, a da naš učitelj nije ni priznao 
krivovjerstva, niti mu je bilo dokazano, nego je to sve učinjeno 
samo na ružnu potvoru neprijatelja i izdajica njegovih i naših. 
Zatim ste vrijednoga našega doktora Jeronima pražkoga, čo- 
vjeka velike rječitosti i prosvijećenoga filozofa dali uhvatiti 
i nemilosrdno svezati, dapače ste ga već možda ka i Husa 
okrutnom smrću ubili, ne vidjevši ga i ne preslušavši, samo na 
ponuku njegovih i naših izdajica. Napokon došao je do nas i 
taj glas, kako našu kraljevinu (Češku) i našu markgrofiju (Mo- 
ravsku) pred vama ocrnjuju, da su medju nama nastale teške 
zablude i da su tobože otrovale srca mnogih vjernika tako, da 
tu treba brze pomoći. Kako možemo podnijeti tako okrutnu 
krivicu? Ta cijelomu je svijetu poznato, da je naš narod od 
onoga časa, kad je primio kršćansku vjeru, stalno i nepokolebivo 
stajao uz svetu rimsku crkvu u svakoj buri i u svakom raskolu, 
doprinašajući vazda najveće žrtve na njezinu slavu i diku. Bra- 
neći dakle čast i savijest svoju, svjedočimo pred vama i pred 
cijelim svijetom, da je doktor Jan Hus bio pravednik, koga je 
svatko u našoj kraljevini mnogo godina hvalio radi neporočna 
života, radi njegovih vrlina i dobroga glasa, pravednik, koji je 
zakon božji vjerno učio prema tumaču svetih otaca i crkve, da 
je svaku zabludu i krivovjerstvo vazda ružio i nas, kao i sve 
Kristove vjernike, na mir i ljubav bližnjega silno poticao ne 
samo riječju, slovom i činom, nego nas je tiho i blago k tomu 
vodio sam svojim primjerom. Svjedočimo nadalje, da svaki onaj 
čovjek, bio kojega mu drago staleža i dostojanstva, tko bi tvr- 
dio, da je u Češkoj krivovjerstvo, laže, kako je dug i širok, kao 
izdajica i neprijatelj kraljevstva i naroda našega, a uz to je 
dakako sam ne samo opaki krivovjerac, nego sin djavla i 
otac laži. Sve te krivice predajući sada Gospodinu Bogu, po- 

tužit ćemo se radi njih kod budućega pape, koga ćemo, ako 
Bog da, po dužnosti kao vjerni sinovi poslušati. Ali propovjed- 
nike zakona Gospodina našega Isusa Krista, i to propovjed- 
nike pobožne, ponizne i u vjeri stalne, branit ćemo i štititi 
do posljednje kapi krvi«. 

List češkoga plemstva s 452 pečata izazvao je na crkve- 
nom saboru u prvi mah stravu. No čim je koncil saznao, da 
ipak ima i takvih plemića, koji se koncilu u svem pokoravaju, 
pozove na sud preda se i sve podpisatelje lista i svećenika 
Jakoubka iz Strlbra, koji je prvi počeo davati kalež. 

Jeronym praški u strahu pred smrću i na nagovor naj- 
uglednijih članova koncila dade se sklonuti, da je na sjednici 
dne 11. i 23. rujna 1415. opozvao pod prisegom sve, što je 
naučao od Wiclifa i Husa, kao zabludu, smutnju i krivovjer- 
stvo. Priznao je i to, da je Hus bio pravedno spaljen i na koncu 
se u svem pokorio koncilu, obećavši, da će pisati i u Češku 
kralju, kraljici, sveučilištu i drugim osobama, da dalje ne pri- 
staju uz Husa. To je obećanje samo donekle izvršio. Ipak ga ne 
pustiše na slobodu, nego ga ponovno optužiše, i to na te- 
melju 107 članaka, što ih sastaviše opet Mihailo de Causis i 
Stjepan Paleč. Nekoji kardinali počeše toj tužbi prigovarati, 
ali im rekoše, da su i oni Husite. Toga se preplašiše, te dne 
23. i 26. svibnja 1416. bude Jeronjon ponovno preslušan i uspr- 
kos sjajnoj svojoj obrani dne 30. svibnja na smrt odsudjen. 
Jeronimova obrana bijaše tako rječita i umna, da bi mu možda 
bila i uspjela, da uz ostalo nije kazao i to, da smatra za svoj 
najveći grijeh, što je na prvom svom preslušanju o dobrom 
i svetom čovjeku Husu ono kazao, i nazvao njegov nauk la- 
žnim. Te riječi pobunile su proti njemu sav koncil i odlučile nje- 
govom sudbinom. Na lomači, a i do nje ponašao se je Jeronim 
odvažno i mirno kao i Hus. Zadnje mu riječi u vatri bijahu: 
»Svemogući Bože, smiluj mi se i oprosti mi moje grijehe, jer 
Ti znaš, da sam ljubio svetu Tvoju istinu«. I Jeronymove ha- 
ljine i pepeo njegov baciše u Rajnu u ludoj misli, da su se tim 
riješili i opozicije češkoga naroda. Premda je mučenička smrt 
Husova i Jeronymova uzbunila veliku većinu češkoga naroda, 
bilo bi ipak došlo do izmirenja izmedju čeških katolika i crkve- 
nih poglavara, to više, što je crkveni sabor u Kostnici po po- 

sebnora odboru izradio takove reforme, koje su se na vlas 
slagale s češkim zahtjevima. Ali papinski dvor bijaše proti 
svakoj reformi, a posrednikom izmedju pape i Čeha je postao 
car i kralj Sigismund. 

Čim je nastala izmedju Čeha i kostničkoga koncila go- 
tovo nepremostiva opreka, složiše se pristaše Husovi u tom, 
da će im u vjerskim stvarima biti autoritetom sbor praških 
bogoslova na sveučilištu. To su bili praški Husite. Radikalniji 
Husovi pristaše ne htjedoše priznati ni toga autoriteta, nego 
se držahu jedino svetoga Pisma, te osim krsta i pričesti za- 
baciše sakramente i mnoge crkvene dogme i gotovo sve 
crkvene uredbe. To je bila stranka taborska. Možda bi se 
opreke međju tim dvjema strankama i opet medju njima i 
Husovim protivnicima bile izgladile, ali papa Martin V., izabran 
na kostničkom koncilu 11. studenoga 1417., najprije je zatezao 
s crkvenim reformama, a kad se na stolici sv. Petra malo 
učvrstio i stvorio jaku stranku, raspusti crkveni sabor dne 22. 
travnja 1418. i izda bulu proti svim privrženicima Wiclifovim, 
Husovim i Jeronymovim. Napose je proti praškomu sveuči- 
lištu izdao strogu odluku još sam koncil. Ujedno pozove češkoga 
kralja Vaclava, da mu pod prisegom obeća bezuvjetnu pokor- 
nost, inače da će papa pozvati cijeli kršćanski svijet na kri- 
žarsku vojnu proti Česima. Sad se i kralj Vaclav odvrati od 
Husita, ali doskora umre na glas, da se puk u Pragu pobunio, 
da je zatražio, neka puste iz zatvora neke Husove sljedbenike, 
i kad se tomu nije udovoljilo, da je gradskoga načelnika i ne- 
koliko gradskih vijećnika, u svem deset ljudi, pobacao s grad- 
ske vijećnice kroz prozor i raznesao na kopljima. 

Po Vaclavovoj smrti (dne 16. kolovoza 1419.) počeše 
bježati naročito omraženi Nijemci iz Praga. Ali zato Nijemci 
po ostaloj Češkoj, na pr. u Kutnoj Gori za nekoliko mjeseci 
pobacaše u svoje rudnike i strašnom smrću pogubiše preko 
tisuću i šest stotina ljudi, premda je u Pragu već davno bio 
nastao mir, te su se i protivnici Husovi, svećenici i svjetov- 
njaci mogli vratiti kućama svojim. Najviše je sav češki narod 
ogorčavao i na skrajnju nepomirljivost dražio Vaclavov brat 
Sigismund, koji je radio primjerice ovako: Boraveći u Vrati- 
slavi u Šleskoj, dočuje Sigismund, da je tu došao na godišnji 

sajam i ugledni praški gradjanin, Jan Krasa, gorljivi Husita, 
koji nije tajio svoga uvjerenja nigdje, pa ni u Vratislavi. Si- 
gismund ga dade uhvatiti, dovesti pred sud i kad se ne htjede 
•odreći Husa, konjima po cijelom gradu povlačiti i onda strašno 
izmrcvarena živa spaliti. Malo zatim dne 17. ožujka 1420. dade 
Sigismund s vratislavskih propovjedaonica čitati bulu pape 
Martina V. od 1. ožujka iste godine, kojom se sav kršćanski 
svijet zove u križarsku vojnu proti Česima. Bula obećavaše 
svakomu oproštenje svih grijeha, samo ako je na sebe metnuo 
križ, ili ako je na svoj trošak opremio jednoga križara. 

Na glas o strahovitoj smrti Jana Krase i na proglas kri- 
žarske vojne proti Češkoj, Pražani se isprvice i zabrinuše i 
uplašiše. Naumiše se zato s njim izmiriti, a poslaše mu svoje 
pouzdanike u Kutnu Goru, gdje se Sigismund utaborio s 20.000 
svoje vojske. Budući da su već mnogi češki plemići prešli javno 
i potajno na njegovu stranu, reče Sigmund ovaj put, premda 
inače vazda do skrajnosti lukav i neiskren, praškomu poslan- 
stvu sve, što kani i namjerava učiniti. Prisegao sam papi, go- 
voraše Sigismund, da ću mačem i ognjem krivovjerce uništiti, 
i ja ću svoju prisegu izvršiti. Kad bi morao svu Češku obratiti 
u prah i pepeo, i onda je na novo tudjincima napučiti, ne bih 
odustao od svoga nauma. Iz tih se riječi Pražani uvjeriše, da 
im sada valja braniti ne samo kalež, nego i češki jezik i češku 
domovinu od potpune propasti. Tako je borba, koja je započela 
iz uzroka čisto vjerskih, prema današnjemu našemu shvaćanju, 
postala za Čehe i čisto narodnom obranom. 

4. Husitska vojnička demokracija sa seljačkom jezgrom. 

Češka je ostala bez zakonitoga kralja, jer Sigismunda nije 
od prvoga maha trpjela i priznavala većina češkoga naroda, 
a naročito ga je češki puk neizrecivo mrzio i prezirao. No biti 
bez kralja značilo je biti bez vlade i bez reda. Kad se uz to 
•uvaži, da su gradovi bili većinom u njemačkim rukama, da se 
plemstvo odmah iznevjerilo većim dijelom, čim je došlo do 
gusta i da su medju Husitima od prvoga časa bile dvije sve to 
oprečnije stranke; kad se to uvaži, onda ćemo posvema lahko 
razumjeti sigurnost, s kojom su prvi križari išli u Češku, da je 
ne samo pokore, nego izbrišu s lica zemlje. Izvan Češke nije 

nitko ni slutio, da si je medjutim češki narod u najteže i naj- 
burnije doba stvorio i moralni temelj svomu unutrašnjemu je- 
dinstvu barem na neko vrijeme i takvu materijalnu, vojničku 
organizaciju, o koju su se doskora lomili tudjinski napadaji kao 
lahka pjena o tvrdu klisuru. 

U to doba bijaše ušlo u običaj, da se Husovi pristaše sku- 
pljaju na velikim proštenjima, na kojima je znalo biti i po četr- 
deset tisuća ljudi. Ta su proštenja počela tako, da su kaležnjaci 
iz jedinih triju praških crkvi, u kojima im je 2 dopustio nadbi- 
skup, da primaju pričest pod obje prilike, polazili u ophodu od 
jedne crkve k drugoj. Prije jednoga takvoga velikoga pro- 
štenja, koje je bilo ugovoreno za dne 10. studena 1419., spora- 
zumješe se predstavnici obiju husitskih stranaka na temelju če- 
tiraju točaka, poznatih kasnije u povijesti husitizma pod imenom 
»četiri praška članka ili artikula«. Ti članci glasi: 

1. Rieč Božju mogu svećenici zato sposobni po nauci Kri- 
stovoj propovijedati slobodno i bez zaprijeke. 

2. Sve smrtne grijehe, osobito javne, a i druge nepodob- 
štine, koje se protive Božjemu zakonu, treba da oni, na koje 
to spada, u svakom staležu zabranjuju, progone, kazne, i po mo- 
gućnosti iskorjenjuju odlučno, razumno i kršćanski. 

3. Presveta pričest neka se svim kršćanima slobodno daje 
i oni je neka slobodno primaju pod obadvije prilike kruha i vina. 

4. Duhovnici neka se okane svjetskoga gospodstva nad 
imetkom i vremenitim dobrima i neka prema nauku Kristovu i 
njegovih apoštola žive skromno i trijezno. 

Poput glasovitoga otvorenoga pisma čeških velikaša kost- 
ničkomu crkvenomu saboru evo i ova četiri članka neoborivo 
dokazuju, da Husitima nije bilo ni na kraj pameti i to poslie 
svih već spomenutih strahota i krivica, da se otrgnu od kato- 
ličke crkve i da uopće izazovu dogmatsku svadju, a tim i neiz- 
bježivi raskol. Husitski je pokret još uvijek čisto moralni, 
premda je na spomenuti dan dne 10. studenoga 1419. izmedju 
Husita i njihovih protivnika došlo do žestokoga boja, u kojem 
je onaj dio Praga, koji je pod kraljevskim gradom na lijevoj 
strani Vltave, a već se i tada zvao Mala Strana, gotovo sav 
oboren u prah i pepeo. Tu su naime bili utaboreni kraljevski pla- 
ćenici i odtuda su vazda priječili Husitima na drugoj strani 


Vltave. U tom se jurišu borio i Jan Žižka iz Trocnova u južnoj 
Češkoj. Taj upravo genijalni čovjek uvaživši sve prilike, dobro 
je znao, da će istom sada doći do borbe na život i smrt izmedju 
Husita kao branitelja prave Kristove nauke i svoje češke na- 
rodnosti i izmedju plaćenika Sigismundovih. Naročito je Žižka 
od prvoga početka do dna duše prozreo svu Sigismundovu 
opakost, te je bio stalan, da će taj nečovjek sve pokušati i po- 
duzeti, samo da Husite uništi. 

U ono doba bijahu jezgrom svake vojske teški konjanici 
u oklopima, oklopnici, koje Žižka nazivaše »željeznom gospo- 
dom«. Za takovu skupu željeznu gospodsku vojsku ne imadjaše 
Žižka ni dosta novaca, ni sposobnih ljudi. Husovi privrženici 
bijahu naime većinom seljaci, zatim gradjani i niže plemstvo, 
dakle ponajviše tadašnjemu ratovanju posvema nevješti ljudi. 
Ali domišljati Žižka pomogao si je tu po prilici onako, kao i naši 
Hrvati, čim su nekoliko puta imali posla s lahkim turskim ko- 
njaničtvom, samo što je Žižka kao pravi vojvoda, kao češki 
seljački Napoleon stvorio odmah cijeli ratni sistem i za navalu 
i za obranu. Jezgrom njegove vojske bijahu vazda pješaci, nao- 
ružani kopljem, sulicom, buzdovanom i mlatom, željezom oko- 
vanim. Za obranu, a iznimice i za nenadanu navalu upotrebio je 
teška seljačka kola, povezana jakim lancima, koji su na putu 
strahovito ružili i bili neobična pratnja husitskim ratnim pjes- 
mama. Ali Žižka nije samo novim načinom ratovanja unaprijed 
osigurao pobjedu češkomu oružju, nego mnogo više onim du- 
hom jednakosti i bratimstva, kojim je zadahnuo seljake, gra- 
ajane i plemiće, da su se u husitskom taboru svi smatrali kao 
jedna obitelj. Kao odlučni Husita bio je Žižka već zato i nepo- 
mirljiv protivnik Sigismundov. Ali nipošto nije trpio vjerskih 
razmirica i prepiraka za ovu ili onu rečenicu u Sv. Pismu, te 
je protiv takvoga sektarstva znao nemilosrdno ustati i u svom 
taboru. 

Jedva je Žižka dospio, da u južnoj Češkoj nad rijekom 
Lužnicom stvori utvrdjeni tabor, a to je sada ime gradu, koji 
je tu nastao — i da skupi i naoruža desetak tisuća oduševljenih 
Husita i sabere potrebni broj teških ratnih kola, kad ga Pražam 
pozvaše, da im bez oklijevanja ide u pomoć. Sigismund pri- 
maknuo se Pragu dne 28. lipnja 1420. u pratnji nepregledne 


•vojske križara. Bijahu s njim sva tri njemačka duhovna izbor- 
nika, zatim izbornik falački i braniborski, tri vojvode bavarski, 
dva ’markgrofa mišanjska i austrijski vojvoda AIbrecht, kojemu 
je Sigismund obećao svoju kćer i češko kraljevstvo za baštinu. 
Hradčany nad Malom Stranom i Vyšehrad na desnoj strani VI- 
tave bijaše u rukama križara, koji se kao poplava razliše po 
današnjoj Letnoj sve do kraljevske Obore i još dalje, gdje je 
danas predgradje Holešovice. Čim se Žižka primaknuo Pragu, 
•odmah zamijeti, da križari ne zauzeše gore Vitkova, na kojoj je 
današnji Žižkov. Tu se odmah utvrdi, i tu je dne^ 14. srpnja 
1420. bila strahovita bitka, u kojoj su svi juriši križara odbiti, 
a križarska vojska ne samo poražena, nego i poplašena tako. 
da je više nije bilo moći sklonuti na boj. Za vrijeme cijeloga 
boja klečahu u samom Pragu, naime u starom i Novom mjestu, 
starci i djeca i sva zvona zvonjahu uz plač i naricanje, jer je 
svatko dobro znao ili barem slutio, da se na Vltkovu ne rješava 
samo sudbina Praga, nego i cijele Češke. Poslije pobjede sve 
je opet na koljenima hvalilo Boga, bojeći se i pomisliti na to, 
što bi sada bilo bez Zižke i bez njegove seljačke vojske. I na 
"Sigismunda djelovala je husitska pobjeda tako, te se dao na- 
govoriti, da ugovara s Pražanima. Pražane zastupahu umje- 
reni ljudi, a na čelu im medju njima najumjereniji čovjek, dekan 
filozofskoga fakulteta, doktor Jan Pribrani. Medju zastupnicima 
Sigismundovim bijaše i trogirski biskup Simun, rodom Du- 
brovčanin. _ . 

Oba izaslanstva ugovarahu na temelju oraških artikula i 

•već se složiše u prvom, drugom i četvrtom, alpu trećem, naime 
u pričesti pod obje prilike, ne mogahu se složiti, jer je o tom 
već odlučio kostnički koncil. 

Križarska vojska, koja je i prije svoga poraza ne samo po 
cijeloj okolici strahovito harala, nego bi svakoga Čeha, kojega 
bi ulovila, bez daljnjega pitanja kao krivovjerca spalila, sad je 
počela trpjeti od glada i vrućine, od okuženoga zraka i od 
čeških navala. Zato Sigismundu ne preostade drugo, nego da 
je raspusti, ali se ipak dne 28. srpnja god. 1420. dade okruniti 
za češkoga kralja. Cijela je krunidba bila više sprovod, nego 
"kraljevska svečanost. Sigismund je bio tako nemoćan, da su 
Pražani dva dana prije krunidbe, naime dne 26. srpnja sve Ni- 


jemce, koji su uz njega pristali, proglasili izdajicama, za uvijek 
ih izagnali iz gradske općine i zaplijenili im sva imanja. Tako 
se glavni grad Češke pod zaštitom seljačkih mlatova očistio od 
njemačkih nametnika. 

Sigismund je ipak mislio, da ga je krunidba učinila ne 
samo češkim kraljem, nego i vlasnikom i neodgovornim go- 
spodarom svega, što je u Češkoj. I taj križar nad križarima 
zapovjedi sada, da mu se donesu dragocjenosti iz svih pražkih 
hramova, da se skida zlato i srebro sa žrtvenika i sa svetih 
slika, da se porazbijaju zlatne posude, dapače i zlatni lijes sv. 
Vaclava, a sve to bijaše dopušteno, jer su se tim novcem imali 
takodjer pokriti troškovi za križarsku vojnu proti Husitima. 
Kakvo čudo, da je onda praški puk u to burno doba znao 
oplijeniti i porušiti mnogi samostan, jer zaklanjaše protivnike 
Husove, i da se pri tom nije pazilo ni na gradjevne umjetnine, 
ni na povjestne starine. 

Medjutim je Sigismund skupio novu vojsku, naročito po 
Ugarskoj i Moravskoj i s kojih dvadeset tisuća ljudi došao u 
pomoć svojoj posadi, koju je ostavio na Vyšehradu. Na same 
Sesvete 1420. dodje do bitke pod Vyšehradom, i tu bude Si- 
gismund strahovito poražen, a prije boja ne htjede ni čuti o 
kakvoj opreznosti, jer da će mu biti lahak posao s tim selja- 
cima. Sutradan po bici predala se vyšehradska posada, a ogor- 
čeni narod poruši mnogo krasnih i znamenitih zgrada. 

Sad bijaše Žižka sa svojom seljačkom vojskom gospo- 
darom u Češkoj. Ali je Žižka znao dobro, da bez zakonitoga i 
od sviju stranaka priznatoga kralja ne može biti ugledne vlade 
i dobre uprave u domovini. Zato zajedno s Pražanima pošalje 
izaslanstvo u Poljsku, da poljski kralj primi krunu Češku. To 
je i plemstvu bio očit dokaz, da Žižka sa svojim seljacima ne 
kani uništiti svih uredaba, dapače nijedne, nego da mu je samo 
do toga, da Češkom ne vlada zakleti neprijatelj husitskih re- 
forma i češkoga naroda. I bilo bi medju Česima svih staleža 
i stranaka nastalo primirje, pa i potpun mir, da nisu imali go- 
tovo u srcu Češke zmijsko leglo. To bijahu Nijemci u Kutnoj 
Gori, koji u siječnju 1421. iznenada napadoše gradić Prelouč, 
pohvataše tamo 150 ljudi, i pobacaše ih u svoje rudnike. Na to 
opsjedoše grad Chotebor. Gradjani im ponudiše mir uz uvjet, 

Stj. Radić: Češki narod. 5 

đa im se ne dira život i imetak. No kad im otvoriše vrata, 
Nijemci odmah svezaše njihovoga vodju Jana Hromadku i 
jedno sedam Stotina njegovih ljudi, te ih uz najveće muke žive 
spališe. Kad je na to na proljeće iste godine Žižka počeo 
osvajati grad za gradom, dodje red i na Kutnu Goru, kojoj 
Žižka i Pražani oprostiše, kad su ih zato Nijemci na koljenima 
molili i pustili sve žive i zdrave. No već u jesen iste godine 
budu u Kutnoj Gori svi kaležnjaci poubijani, i Sigismundova 
vojska puštena u grad. Ipak je ova vojna za svu češku buduć- 
nost vrlo znamenita. Čitavi niz čeških gradova, koji bijahu u 
njemačkim rukama, dobio je sada husitske posade, a prije toga 
njemačko je stanovničtvo po tadašnjem krutom ratnom obi- 
čaju ili izagnano ili poubijano. 

Sad je sva kraljevina Češka bila u husitskim rukama, 
te se i praški nadbiskup Konrad složio s Husitima toliko, da 
im je zaredjivao svećenike, premda inače sam nije bio za pri- 
čest pod obadvije prilike. Budući da se Žižka spremao i na 
Moravu, gdje je Sigismund osobito u njemačkim gradovima 
imao jaki oslon, slože se moravski husitski plemići s češkim 
Husitima, da se sazove zajednički sabor, koji bi kod kuće 
učinio red i izabrao novoga kralja. 

Glasoviti taj sabor sastao se 3. lipnja 1421. u Časlavi ne- 
daleko Kolina. Sležani i Lužičani ne dobiše ni poziva na sabor, 
jer su pristali uz Sigismunda; ali za to dodjoše Pražani i za- 
stupnici drugih gradova, pa četiri vojvode taborskih Husita, a 
na čelu im Žižka. To je dakle prvi češki sabor, na kom ne 
bijahu samo velikaši i plemići, nego i gradjanski, pa i seljački 
predstavnici. Ali prema duhu željezne one dobe, i gradjanstvo 
i seljačtvo izvojštilo si je zastupanje na saboru samo teškim 
buzdovanom i mlatom. Već dne 7. lipnja odlučiše zastupnici 
iz Češke, da će braniti četiri praška artikula, i da će Sigismunda 
istom onda priznati, kad bi kojim čudom bili za njega svi pri- 
staše tih praških artikula. Zatim izabraše 20 kraljevskih upra- 
vitelja, i to 15 pučana, a 5 plemića. Medju upraviteljima bijaše 
na avski i Žižka. Zatim skloni sabor nadbiskupa Konrada na 
obećanje, da će u Prag sazvati sinodu, koja će urediti crkvene 
poslove i napokon odluči, da upravitelji kraljevstva nastave 
pregovore s poljskim kraljem. 

Na četiri praška artikula pristadoše i zastupnici iz Mo- 
ravske, ali inače bijahu dosta plahi, jer je na časlavski sabor 
i Sigismund poslao svoje izaslanike. Vrijedno je znati, kako su 
im Česi u oči nabrojili sva Sigismundova nedjela, naročito, što 
je dao spaliti Husa i Jeronyma, a Čehe dao odsuditi kao krivo- 
vjerce; što je proti češkomu narodu poveo križarsku vojnu, 
da ga uništi; što se od češke krune otudjio Branibor; što je 
iz kraljevine odvezao krunu, a iz Praga »zemaljske daske«, 
iliti državni arkiv; što je pootimao i potrošio crkvene drago- 
cjenosti, dapače posegnuo i za sirotinjskim i udovičkim novcem 
u češkoj državnoj blagajni. Poručili su mu, da sve to popravi, 
a oni da odlučno stoje na temelju četiri praška članka. Dok 
je još časlavski sabor zasjedao, pala je praškim Husitima u 
ruke i kraljevska posada na Hradčanima. Sad je istom Prag 
mogao odlučno i ponosno povesti cijelu Češku, a naročito i 
Ostale gradove, koji svi bijahu u husitskoj vlasti, kao: Beroun, 
Slany, Louny, Chomutov, Litomerice, Bela, Kolin, Kutna Hora, 
Časlav, Melnik, Kostelec na Labi, Česky Brod, Kourlm, Nym- 
burk, Chrudim, Myto, Polička, Litomyšl, Jarome? a Dvur Kra- 
lovć. Prag je u svim tim gradovima dobio sada ona prava, 
što ih prije imadjahu kraljevi, ali je zato i njima, kao i sebi 
pribavio i osigurao zastupstvo na češkom državnom saboru. 
Tako je Prag u istinu postao glavni grad Češke. A gle, sve 
je to imao zahvaliti Žižkinoj genialnosti i njegovoj seljačkoj 
vojsci. 

No što dalje, to se jasnije vidjelo, da medju Husitima nije 
bilo čovjeka, koji bi ih sve mogao voditi, kako je to moguće 
jedino prvomu i pravomu pokretaču svake velike reforme. 
Na crkvenoj sinodi, koju je nadbiskup praški po obećanju ča- 
slavskomu saboru u istinu sazvao početkom srpnja 1421., ta- 
borska stranka ostade kod svih svojih vjerskih osebina pod 
posebnim svojim biskupom Nikolom iz Pelhrimova. Ni nasto- 
janje, da se Češka riješi Sigismunda i dobije valjanoga kralja 
nije polazilo za rukom. Poljski kralj Vladislav slušajući više 
savjete svoga svećenstva, nego želje svoga plemstva, koje je 
shvaćalo političku važnost zajednice medju Češkom i Poljskom, 
najprije oklijevaše odgovoriti Husitima, a napokon se izmiri sa 
Sigismundom, te pokuša pače povesti križarsku vojnu na 

Češku. Husiti se na to obratiše na litavskoga kneza Vitolda, koji 
na proljeće 1422. pošalje u Češku svoga sinovca Sigismunda 
Korybutoviča, dočuvši prije, kako je Žižka početkom iste go- 
dine o Trim kraljima upravo rastepao veliku Sigismundovu 
vojsku, pred kojom su se na jesen 1421. u silnu strahu bili po- 
korili moravski učestnici časlavskoga sabora. Još prije toga 
strašnoga Sigismundova poraza — kod Njemačkoga Broda — 
uzmaknula je druga križarska vojska pod vodstvom petorice 
njemačkih knezova izbornika, jaka na dvijesta tisuća, opsije- 
davši uzalud jedino grad Žatec u sjeverozapadnoj Češkoj. No 
čim se poljski kralj Vladislav tako sporazumio sa Sigismundom, 
da je bio pripravan i s vojskom na Češku udariti, prisili Vitolda, 
da se odreče češke krune, i da pozove kući svoga namjesnika 
Korybutoviča. 

Ne imajući zajednički priznatoga vladara i razilazeći se i 

sve to više u vjerskim nazorima zaratiše se napokon Pražani 
s taborskom strankom, kojoj vodjom ostade Žižka. Istodobno 
počeše Pražani pomišljati i raditi na tom, da se ipak izmire sa 
Sigismundom, o čem Žižka nije htio nikada ni čuti. U tom do- 
maćem ratu došlo je do krvave bitke dne 7. lipnja 1424. kod 
Malešova kod Kutne Gore, gdje je poginuo cvijet praškoga 
gradjanstva, kako je u bici pod Vyšegradom dne 1. studenoga 
1420. poginuo cvijet češkoga i moravskoga plemstva. Pra- 
žani se u to potajno sporazumiše s Korybutovičem i njemu 
samomu ponudiše kraljevsku krunu. Taj u istinu dodje u Prag 
već 29. lipnja 1424. s više stotina svojih prijatelja, a Pražani 
mu povjeriše vladu. 

Sad Žižka dodje sa svojom seljačkom vojskom pred Prag. 

Pražani se bojahu, da će u svom gnjevu uništiti glavni grad, a 
tim možda i svu češku budućnost. Ali Žižka nije mrzio glav- 
noga grada, nego njegovu nestalnost, u kojoj je čas rušio sa- 
mostane, a čaš želio mir sa Sigismundom. Nije ga dakle bilo 
teško nagovoriti, da odustane od svakoga neprijateljstva proti 
samomu gradu, to lakše, što je na čelu gradskomu izaslanstvu 
bio rječiti i gorljivi husitski svećenik, kasniji vodja i prvak 
svih Husita Jan Rokycana. Dne 14. rujna 1424. izmiriše se 
sve husitske stranke, Korybutovič bude od svih Husita pri- 
znat za kralja, a Žižka na čelu svekolikih husitskoj vojsci, do- 

brih dvadeset tisuća nepobjedivih ratnika podje preko Kutne 
Gore i Njemačkoga Broda u Moravsku. Još u Pragu r?dilo se 

0 tom, da poslije izmirenja husitskih stranaka dodje do mira 

1 s protivničkom strankom, koja se nazivala katoličkom. Po- 
slije pobjedonosne vojne u Moravskoj bilo bi zaista Žižki uspjelo 
sav češki narod pod novim kraljem ujediniti i izmiriti, to više, 
što je uz neizmjernu ratnu slavu svoju dobio sada ugled, po- 
štedivši Prag i odbivši, što se takodjer već znalo, sve i 
najsjanije ponude Sigismundove. O tim ponudama piše i sam 
Eneas Silvius, kasniji papa Pio II., u svojoj češkoj povijesti: 
Dakako da je Sigismund bio vanredno neugodno iznenadjen, 
ne vjerujući sam sebi, da još ima tako nesebičnih ljudi na 
svijetu. 

Kad je Žižka već bio dosta blizu svomu cilju, oboli pod 
gradom Pribislavom, nedaleko moravske granice i umre dne 
11. listopada 1424. Vojna na Moravsku uspjela je doduše i bez 
Žižke, ali se Husiti opet razdijeliše na dvije stranke, to više, 
što je novi vojvoda taborske stranke, Prokop Veliki i kao sve- 
ćenik i kao potomak bogate praške porodice bio u vjerskim 
razmiricama na taborskoj strani. Prokop bijaše doduše čovjek 
pun vrlina, a i duševno je daleko natkrilio sve svoje savreme- 
nike, a vojsku je svoju vodio kao i Žižka od pobjede k po- 
bjedi. Ali ne stojeći nad strankama, nego dapače pristajući 
iskreno uz najradikalniju medju njima, nije mogao moralno 
ujediniti barem češko Husitstvo. Stoga uza sve njegove pobjede 
dodje medju umjerenim Husitima i medju taborskom strankom 
do strahovite bitke kod Lipana, 30. svibnja 1434., iztočno od 
Praga kraj Komuna. Tu je poginulo 13 tisuća Taborita, cvijet 
češkoga seljačkoga puka. Tako je češki narod dobio treću 
tešku ranu i sve u domaćem ratu, jer i pod Vyšehradom ubijao 
je samo Čeh Čeha. Kod Lipana je u najžešćem boju poginuo 
i Prokop Veliki. To su jedva dočekali svi oni, koji su već 
davno ugovarali sa Sigismundom. Cijelu je akciju vodilo 
plemstvo, koje nikako nije moglo gledati, gdje izmedju seljaka, 
gradjanina i manjih plemića nastaje novo i neočekivano bra- 
timstvo, koje je po plemićkom mišljenju imalo dovršiti podjelom 
i zajednicom svih imovinskih dobara. 

Umjereni Husite opet bojeći se raskola s katoličkom 

crkvom bijahu sretni i presretni, kad je dne 15. listopada 1431. 
crkveni sabor basilejski — što ga je napokon papa Martin V. 
na pritisak javnoga mnijena sazvao u ožujku iste godine — 
napisao laskavo pismo, zovući ih pred koncil i obećavajući im, 
da će ih slobodno saslušati i sve njihove želje ispuniti. Znali 
su doduše i ti umjerenjaci dobro i predobro, što je koncil po- 
taklo na ovo pismo. Znali su, da je koncilu predsjedao kardinal 
Julijan Cesarini, — onaj isti, koji je dne 14. kolovoza iste go- 
dine kao vodja nove križarske vojne proti Češkoj na svoje oči 
gledao, kako su njemački križari kod Domažlica glavom bez 
obzira bježali, čim ugledaše prva husitska kola, ne mareći za 
crkvene zastave, za bojne šatore, za ratna kola i oružje, za 
zlatnu i srebrnu posudu, dapače ni za zlatni križ i crkvenu kar- 
dinalsku kapu svoga duhovnoga vodje. Još to nije bilo dosta, 
nego su sinje njemačke kukavice kardinala orobili, a bili bi 
ga valjda i ubili zato, što ih je u njihovu divlju bijegu zadr- 
žavao, da se nije preobukao i potajno pobjegao od tih neobičnih 
branitelja katoličke crkve. Kako su Husiti baš u to doba po- 
hodili i Šlesku i Lužicu i Sasku i doprli do Baltičkoga mora, 
a u Njemačkoj osvojili preko stotinu gradova, mislio si je Ce- 
sarini, da bi uz prokušano njemačko junaštvo mogli jednoga 
lijepoga dana osvanuti i pred Basilejom, pa je zato i bio onako 
ljubezan s krivovjercima, protiv kojih je tadašnji papa, Martin V. 
tražio saveznika, gdje god ih našao. 

Pražani i drugi umjereni Husite sve su to dobro znali, 
pa su ipak i najumniji njihovi ljudi nasjeli kardinalovoj poruci. 
Češko izaslanstvo došlo je u Basileju, najprije jedno, onda i 
drugo i treće; svako, a osobito prvo, bijaše sjajno primljeno i 
svako je dobilo dosta obećanja, radi kojih su onda umjereni 
Husite ljutiti na svoje radikalce, koji tim obećanjima ne vje- 
rovahu, stupili napokon u savez i s onim plemstvom, kojemu 
se nikada nije moglo vjerovati. Sva češka pomirljivost, dapače 
i tolika gorljivost umjerenjaka, da su za volju slogi s koncilom 
bili pripravni i na bojnom polju uništiti radikalniju braću svoju, 
sve je to imalo samo taj uspjeh, da je basilejski sabor uz mnoge 
iznimke i klausule napokon dozvolio pričest pod obje prilike; 
To su t. zv. kompaktata ili predbježne pogodbe, kojih ni koncil 


nije dugo potvrdio, a papa ih je vazda otklanjao, i radi kojih je 
imalo proteći još mnogo krvi. 

Bitkom kod Lipana prestaje u Češkoj vlada husitske, 
vojničke i seljačke demokracije, koja nije suzbila samo ponovne 
navale najvećih i najbolje opremljenih križarskih vojska, kakve 
se nisu slale ni proti Turčinu, nego je i domovinu očistila od 
njemačkih nametnika i daleko preko domovinskih granica pri- 
bavila češkomu imenu toliko ugleda i poštovanja, da su se ka- 
snije potomci još dugo zaklanjali za tu djedovsku slavu, a i 
gotovo već obamrla Češka je poslije četiri stoljeća na glas 
husitske pjesme i na zveket husitskoga oružja uskrsnula na 
novi život. 

Ta demokracija isprva prezrena, a kasnije na prvom 
zboru kršćanstva sjajno dočekivana, valjda je u svoj povijesti 
najrječitiji primjer i dokaz, da je u puku pravi izvor snage 
svakoga naroda. 

5. Veliki husitski kralj. 

Vidjeli smo, kako je na bojnom polju Husitstvo bilo po- 
bjedonosno i kod kuće i preko granica, i kako si je samo go- 
tovo uništilo najjači oslon svoje vojničke snage. To je bio 
glavni razlog, da su u Rimu doskora prestali postupati s češkim 
krivovjerstvom onako ljubezno i obzirno, kako je to započeo 
basilejski crkveni koncil. Ujedno se od prvoga početka pokazalo, 
da su Česi kud i kamo slabiji diplomate nego ratnici. Inače 
bi bili mogli upotrebiti koncil proti papi, a papu proti koncilu. 
No recimo odmah, da im je u tom bila zaprekom i njihova 
kršćanska iskrenost i poštovanje, s kojim su susretali i naj- 
pokvarenije protivnike, a bilo je u svem tom i straha, da se 
ne prenagle i da ne dadu povoda crkvenom raskolu. Baš ovo 
držanje Husita smatralo se samo znakom slabosti i nemoći, 
to više, što su husitski protivnici iz Češke javljali u Rim, da su 
krivovjerci medju sobom nesložni, te će se sami od sebe ras- 
tepsti i uništiti. 

Pregovori izmedju Čeha, koncila i papinskoga dvora pre- 
kinuše se i onako smrću Sigismundovom, a kad ih je obnovio 
papa Nikola V. 1447. — 1455. bili su u Rimu već stalno odlučili, 
da se Česi imadu bezuvjetno pokoriti. Uvijek pomirljivi do- 

čekaše Husite papinskoga poslanika Karvayala s najvećim odu- 
ševljenjem i slavom, premda je njihovim izaslanicima u Rimu 
1447. bilo jednostavno naloženo, da se odreknu kaleža. No 
Karvayal se ponašao u Pragu tako, da mu je najumjereniji 
Husita, Petar iz Mladenovica, jednom zgodom kazao: »Ne po- 
tvrdite li nam kompaktata i Rokycana za praškoga nadbiskupa, 
čut ćete doskora o nama čudne stvari i prije, nego se u Rim 
povratite.« I medju Husitima već su se čuli glasovi, ne bi li bilo 
najbolje s Karvayalom učiniti u Pragu isto, što su u Kostnici na- 
činili s Husom, te Karvayal morade pobjeći 1448. 

Ovako samosvijesno postupahu Česi zato, jer je iz na- 
rodnih redova nikao čovjek, koji je mjesec dana posije legatova 
bijega učinio pravi državni prevrat, zauzevši Prag, t. j. oslo- 
bodivši ga od protuhusitske vlade, i koji je još prije toga u 
istočnoj Češkoj okupio najprije četiri županije, a malo zatim u 
Kutnoj Gori sazvao sabor svih, koji su ostali vjerni Husu. Bi- 
jaše to Juraj Podebradsky. 

Juraj Podebradsky bijaše kao četrnaestgodišnji mladić u 
groznoj bici kod Lipana. Možda mu već otada bijahu odvratne 
sve vjerske sekte, i preveliko vjersko revnovanje u kojem mu 
drago pravcu, jer se zbog toga revnovanja češka država raspa- 
daše, češki narod pogibaše. U 15. godini bijaše na sastanku svih 
staleža i stranaka u Brnu, kamo dodjoše i izaslanici basilejskoga 
koncila i sam car Sigismund. Za stalno je u njegovoj mladoj 
duši ostavio neizbrisiv dojam husitski prvak, Jan Rokycana, 
koji basilejskim izaslanicima oštro spočitavaše veliku nesusret- 
ljivost i još veću neiskrenost u cijelom njihovom postupku. Tu 
je mladi plemić mogao sgodno prispodabljati ugladjenost i lu- 
kavost talijansku i bezobzirnu iskrenost češku. Zanimajući se 
za javne poslove domovine, za stalno je odmah saznao, kako je 
završio svečani kongres u Jiglavi 1436., na kojem opet bijaše 
i car Sigismund i basilejski izaslanici, i na kojem dne 5. srpnja 
potpisaše i pročitaše ugovore ili kompaktata i to javno pred 
narodom. Nema sumnje, da je mladi Podebrad saznao i za sve 
potankosti te znamenite sgode, koju češki povjesničar ovako 
opisuje: 

»Pred velikom množinom puka i u najvećoj svečanosti, 
kod koje sudjelovaše car, češko plemstvo i poslanici basilejski 


bijaše svečanim načinom pročitana listina, kojom Česi obećaše 
ostati u jedinstvu, miru i kršćanskom pokoju s cijelim kršćan- 
skim svijetom, a zatim listina, kojom se u ime koncila svim kne- 
zovima i kršćanskim narodima naredjuje, da s Česima i s Mo- 
ravcima u buduće živu u pravom miru i da ih više ne ruže, 
što su se pričešćivali, što se pričešćuju i što će se pričešćivati 
tijelom i krvlju Gospodnjom pod obadvije prilike; napokon je 
naredjeno nadbiskupu praškomu i biskupu olomuckomu, da i 
oni pričešćuju pod obadvije prilike i dp zaredjuju svećenike oba- 
dviju stranaka. Na to zapjevaše hvalospjev »Tebe Boga hva- 
limo«, a Česi zatim pjesmu »SvatyVaclave«. Svi od radosti pla- 
kahu, cijeli dan, dapače i cijelu noć zvonila su zvona i gorili 
krijesovi: — jednom riječju, vladalo je sveopće veselje, da je 
napokon sklopljen mir, da je borba dovršena i da su Česi pri- 
znati za prave i vjerne kršćane, makar se i pričešćuju pod oba- 
dvije prilike. Nikomu nije ni u snu palo na um, da su Česi baš 
tim ugovorom prevareni, naročito radi neiskrenosti cara Si- 
gismunda.« Uspomene na te dogadjaje morale su u mladom 
Podebradu stvoriti u jednu ruku onu stalnost u husitstvu, a u 
drugu ruku onu snošljivost prema protivnicima husitizma i neis- 
crpivu pripravnost na pregovaranje i izmirenje s papom. 

Sudije ovoga velikoga vladara spočitavahu mu kasnije, 
što nije ostavio kaleža barem, kad je postao kraljem, kako je 
kasnije Henrik IV. radi mira i jedinstva Francuske ostavio pro- 
testantizam. Ali tu treba uvažiti, da su Česi od prilike u onolikoj 
većini bili Husiti, kao i katolici u Francuskoj, i da je Juraj Po- 
debradsky gotovo dva stoljeća prije protuhusitskoj manjini bolje 
zajamčio ne samo slobodu i sva javna prava, nego Henrik IV. 
protestantima — Hugenotima — kojima je i sam prije pripadao. 

Smrću Sigismunda (t 1437.), koga su Česi napokon ipak 
priznali za kralja, nastala je anarhija, kojoj se svaka pojedina 
češka županija nastojala oteti, kako je najbolje znala. Četiri žu- 
panije u istočnoj Češkoj izabrale su Podebrada svojim velikim 
županom, kad su mu bile 24 godine, (god. 1444.), a četiri godine 
poslije navalio je Podebrad iznenada na Prag i zazuzeo ga bez 
krvi, da tu skine silovitu vladu, koju je još Sigmund postavio i 
koja je Husite već otvoreno progonila. Do toga časa bijaše Po- 
debrad samo vodja najjače češke stranke, a sad je odlučio, da 

postane vodjom cijeloga naroda. Baš ta njegova odluka i način, 
kojim ju je proveo, učinila je od njega velikoga husitskoga vla- 
dara i prije, nego je bio izabran i okrunjen za kralja. Zato je 
upotrebio i silu i diplomatsku vještinu, da Sigismundova unuka, 
sina njegove jedinice Jelisave, udate za austrijskoga vojvodu 
Albrechta, Ladislava s pridjevkom Posthumus otme iz ruku nje- 
mačkomu caru Fridrichu III. i da pod zaštitom kralja prizna- 
toga od pape i od svih stranaka provede veliko djelo umirenja i 
uredjenja domovine. Kad je Ladislav kao trinaest godišnji 
mladić bio okrunjen, pokazao se i vanjskim načinom -veliki 
uspjeh Podebradove politike. Na krunidbu dodjoše sve stranke 
i staleži češki, moravski, šleski i lužički. 

Sa samim mladim kraljem bijaše Podebradu vrlo težko. La- 
dislav nije znao ni riječi češki, a njegova njemačka okolina sve 
je češko prezirala, a Husite je upravo mrzila. I kralj sam zamrzi 
Husite, te nije svoje odvratnosti proti njima skrivao. Podebrad 
je znao, da je dosta, da Ladislav javno pogrdi kalež i doći će 
do svega onoga, što je bilo sa Sigismundom. Zato je kao sa- 
borom izabrani upravitelj kraljevstva Ladislava držao na uzdi 
i nije mu se dao miješati u politiku, dok ne postane punoljetan. 
A medjutim je svim sredstvima nastojao, kako bi ga priljubio i 
češkomu narodu i češkomu puku, u kojem je to kraljevsko di- 
jete bilo vrlo popularno. 

U domaćoj je politici Podebrad posvema uspio, te se po 
jednodušnom sudu i savremenika i povjesničara vrijeme od 
1453. 1457. ima smatrati tako sretnom dobom češke povijesti, 
koje se potpuno dade isporediti sa zlatnim vijekom Karla IV. 
No i tada je već na Češku, osobito po selima počela padati 
tamna sjena, koja se za pol drugo stoljeće pretvorila u mrtvu 
noć. Porazom Taborita kod Lipana bijaše seljački puk tako po- 
ništen, da je plemstvo sigurnosne odredbe Podebradove počelo 
u praksi provoditi, kao da se njima uvodi kmetstvo. 

U to iznenada umre kralj Ladislav (1457.) Neprijatelji Po- 
debradovi razglasiše odmah, da ga je on otrovao, ali javno 
mnijenje govoraše naprotiv, da mu je na smrtnoj postelji za- 
lvalio za njegovu vjernost i da ga je imenovao svojim nasljed- 
ni om. Bilo to ne bilo istina, svakako je znatno pripomogle, da 
dan izbora Podebradova za kralja spada medju najveličanstve- 

nije momente svekolike slavenske povijesti. »Osvane nezabo- 
ravni dan 2. ožujka 1458., kada po kratkom vijećanju na saboru 
medju podnevom i jednim satom katolički velikaš Zdenko Ko- 
nopištsky iz Sternberga ... jakim glasom klikne: Živio Juraj, 
češki kralj! I odmah kod tih riječi klekne pred novim vladarom, 
a njegov primjer slijedili su oduševljeno i ostali. I već je kao 
iz jednih ustiju zagrmio veličanstveni sbor »Tebe Boga hva- 
limo« uz neprestano klicanje: Živio Juraj kralj! 

Juraj Podebradsky ganut sveopćim oduševljenjem pri- 
hvati izbor i samo zamoli sabor, da mu bude u pomoć zborom 
i tvorom. I već svi rado prisizahu vjernost i poslušnost, a kod 
toga se zarosiše oči i ljudima najtvrdjega srdca. Na kuli staro- 
gradske vijećnice udaraše veliko zvono, zagrmješe zvonovi na 
zvonicima tynskoga hrama, a za njima i po svilu tornjevima i 
tornjićima. Narod zaklikta i u radosnoj uzbudjenosti pohrli k vi- 
jećnici Staroga Praga. Za čas je tu bila glava do glave, a kli- 
canju kraja ni konca. Iz vijećnice izvedoše velikaši novoizabra- 
noga kralja. Proljetni se zrak tresao od klicanja sakupljenoga 
puka. Na to kralj ode u hram tynski, i otuda u dvor kraljevski.... 
Sav puk u radosnu ganuću pjevaše veličajnu pjesmu »Svaty 
Vaclave, vojvodo češke zeme«. Savremeni ljetopisac pripovi- 
jeda: »Byla velika radost z toho mezi vernymi Čechy, mnozf 
jsou radosti i plakali, že mily Buh vysvobodil je z toho, že jsou 
prišli z moći nemeckych kralu, kteri jsou myslili zle učiniti lidu 
českćmu a zvlašte tem, kteri se pridržuji čteni svateho«. Premda 
je Podebradov izbor bio jednoglasan; premda je doskora uza nj 
pristala i Moravska i Lužica i Sleska osim Vratislave; premda 
je njegov izbor i papa potvrdio, a nijedan se takmac nije ufao 
poslije toga ni do češke granice; ipak je doskora Juraj uvidio, 
da mu je teže kao kralju nego mu bijaše kao upravitelju kra- 
ljevstva. 

Papa Pio II., koji je u svoje doba kao izaslanik cara Fri- 
drika III. bio s Podebradom postao dobar znanac i gotovo pri- 
jatelj, zatraži iznenada, da mu kralj Juraj prisegne poslušnost. 
Juraj pošalje četvoricu svojih ljudi u Rim, tri Husita i jednoga 
od protivne stranke, koji ujedno bijaše njegov kraljevski kan- 
celar. Silno li se začudiše ta četvorica, kad im Pio II. dne 19. 
ožujka 1462. poče spočitavati kraljevo krivovjerstvo, tražeći. 

da se u Češkoj sve povrati na ono, kako je bilo prije husitskih 
ratova i završivši s riečima: »Ne učinite li, kako vam se zapo- 
vijedi, propast će kralj i kraljevina; znate, da mogu tako učiniti«. 
Sutradan dne 20. ožujka govoraše papa javno proti kompakta- 
tima, a dne 31. ožujka u svečanom konsistoriju pred svim kar- 
dinalima i pred kakvih četiri tisuće ljudi odgovori papa ko- 
načno, da ne prima prisege poslušnosti češkoga kralja, dok u 
svojim zemljama ne iskoreni krivovjerstva i dok ne ukine pri- 
česti pod obje prilike; a kompaktata proglasi bez ikakve vri- 
jednosti. 

S češkim izaslanstvom dodje u Prag i papin legat, koji 
poče kralja sjećati, da je prisegao zatirati krivovjerstvo. Kralj 
odgovori, da to i čini, ali da mu nije bilo ni na kraj pameti, da 
su krivovjerna i kompaktata, što ih je prihvatio i crkveni koncil. 
Kad mu je u papino ime obećano, da će se njegov rod proslaviti, 
ako se okani pričesti s kaležem, odgovori Juraj: »Neka papa 
zna, da ja svoje vjere ne prodajem za kraljevsku čast, nego da 
sam uvijek pripravan i sa ženom i s djecom dati i kraljevstvo i 
život naš za ono, što mi je dragi Bog dao spoznati za tu svetu 
krv.« Na to stade papa pozivati proti kralju sve njegove poda- 
nike, koji se pričešćivahu samo pod jednom prilikom, a papinski 
legat, nastanivši se u Vratislavi, pozivaše otuda Šlezane i Luži- 
čane, ponijemčene gradove u Moravskoj i protuhusitske gra- 
dove u Češkoj, Budjejovice i Plzenj, da se dignu proti kralju- 
krivovjercu. Istodobno nudjaše papa Šlesku i Lužicu markgrofu 
braniborskomu, a Češku kralju poljskomu Kazimiru. Kralj Juraj 
sazove sabor svih čeških zemalja u Brno za 18. srpnja 1463., a 
odazvaše se sve stranke ,pa i biskup olomucki i vratislavski. 
Malo zatim u ožujku 1464. sastadoše se njemački knezovi u Beč- 
čkom Novom Mjestu i poslaše papi molbu na zagovor Pode- 
bradov. Usprkos tomu dne 16. lipnja 1464. u javnoj sjednici kar- 
dinala optuži papa kralja Jurja s krivovjerstva i pozove ga po- 
sebnom bulom preda se na sud. 

Pio II. doskora umre, a i njegov nasljednik papa Pavao II. 
obnovi dne 28. lipnja 1465. parnicu proti češkomu kralju i 
optuži ga kao krivovjerca i kao krivokletnika, zatim ga optuži 
sa zločina svetogrdja i bogohuljenja. Ujedno odredi tri kardi- 
nala, koji će stvar ispitati i osudu izreći. Osuda puče dne 2. 


kolovoza 1465., a prema njoj imao je češki kralj osobno doći 
pred papu za stoosamdeset dana. No i ne čekajući da dodje, ili 
valjda znajući, da ne će doći, izda Pavao II. četiri dana zatim 
posebnu bulu, kojom ovlašćuje legata Rudolfa, tada u Vrati- 
slavi, da može svim crkvenim kaznama progoniti sve prija- 
telje i pomagače Podebradove i propovijedati križarsku vojnu 
proti Češkoj, dijeleći ozbiljno oproste i milosti svakomu, tko 
bi se latio oružja proti Podebradu. Kad sve to nije pomoglo, 
kad je i domaća protuhusitska stranka pod vodstvom onoga 
istoga Zdenka iz Sternberga, koji je prvi kleknuo pred Jurjem, 
već bila klonula, poražena i od kralja i ne dobivajući ni otkuda 
pomoći, obrati se papa na ugarskoga i hrvatskoga kralja Ma- 
tiju Korvina. 

Ovaj bijaše sin glasovitoga junaka Sibinjanina Janka, koji 
se pravo nazivaše Hunyady. Sibinjanin Janko imadjaše dva 
sina: starijega Ladislava dade ubiti onaj kralj Ladislav, mjesto 
kojega je Juraj Podebradsky upravljao Češkom, a mladjega 
Matiju odvede Ladislav u tamnicu u Prag. Poslije smrti Ladi- 
slavove, koji bijaše takodjer kralj ugarski i hrvatski, izaberu 
Ugri i Hrvati za kralja Matiju Korvina. Juraj Podebradsky 
rado ga pusti iz tamnice, dade mu još svoju kćer za ženu i 
lijepo ga otprati u Ugarsku, nadajući se već onda, da će mu 
to prijateljstvo mnogo vrijediti i proti Turcima i proti Nijem- 
cima. Turci su baš malo prije 1453. zauzeli Carigrad, a u to 
doba već su se razlijevali kao bujica sve do hrvatske granice. 
Papa Pio II. već je ozbiljno mislio, a bio se i dogovorio, da 
će Juraj, kralj Češki, povesti križarsku vojnu proti Turcima. 
No mjesto toga došlo je eto do sramote, i do toga vjerolomstva, 
da je jedan kršćanski vladar poveo tu vojnu proti drugomu 
kršćanskom vladaru, pa još i zet proti tastu. 

Medjutim je papa dne 23. prosinca 1466. kralja Jurja javno 
proglasio tvrdokornim krivovjercem i krivokletnikom, svrgnuo 
ga s prijestolja, a sve njegove podanike riješio prisege vjer- 
nosti. Ta osuda bude javno pročitana na sam Božić u crkvi 
sv. Petra. Odmah na to dne 3. siječnja 1467. pošalje papa! u 
Češku, u Moravsku i u Lužicu javna pisma, pozivajući sav 
narod, da Jurja više ne smatra za kralja, nego da mu se u 
svem protivi. 

Papi je sada počeo pomagati i njemački car Fridrik III., 
kojega je Juraj izbavio od sigurne propasti, kad su se proti 
njemu pobunili austrijski staleži, za to mu je cesar isprva bio 
i zahvalan. Na sreću za Češku bijaše Njemačka u to doba 
posve rastrovana, a uz to je kod njemačkih knezova bila od- 
više živa uspomena na husitske mlatove i buzdovane, a da 
bi se dali lako nagovoriti na križarsku vojnu proti češkim 
krivovjercima. 

No zato je kralj Matija po najljućoj zimi provalio preko 
Moravske u Češku, no tu ga kod Vilćmova nedaleko Časlave 
kralj Juraj tako opkoli, da mu je mogao uništiti svu vojsku. 
I tad je češki kralj prema. svomu mekanomu slavenskomu ka- 
rakteru učinio kobnu i gotovo nepopravljivu pogrješku. U 
doba, kad je sam s cijelim češkim narodom teško i gorko 
izkušao, kako se ne poštiva ni najsvečaniji ugovor, sklopljen 
s crkvenim saborom i poznat cijeloj Evropi, ugovor, koji je 
potvrdio jedan papa, Eugen IV., povjerova Podebrad usme- 
nomu obećanju, što mu ga je njegov zet dao na samu. Matija 
naime zamoli, i dobije od svoga tasta sastanak na samu u 
selu Ouhrovu i tu dne 24. veljače 1469. trajaše puna četiri 
sata razgovor, koji je, može se reći, češki nnrod platio s četiri 
puna stoljeća poniženja i muka. Juraj poslije toga razgovora 
pusti kralja Matiju sa cijelom vojskom kakvih 16 tisuća ljudi, 
a Matija mjesto da po svom obećanju bude sada posrednikom 
medju češkim kraljem i papom, stade se još bolje pripravljati 
proti Češkoj, te se dapače u Olomucu dade izabrati i za češkoga 
kralja od' katoličke stranke Zdenka Sternberka. 

Pritisnut sa svih strana odluči kralj Juraj onu prvu -po- 
grešku popraviti drugom, nemanje velikom i kobnom .S pri- 
volom češkoga sabora ponudi poljskomu kralju Kazimiru češku 
krunu za njegova sina Vladislava, ako Poljaci pomognu Če- 
sima. Podebrad je već imao tri odrasla sina, koji mu mnogo 
pomagahu i u upravi i u bojevima, a sad je eto sam učinio 
kraj svojoj dinastiji. Češki povjesničari zovu to velikom 
■ •ivom. a mogli bi s pravom nazvati i nevidjenim prijegorom 
u povijesti. Ali vodjc i prvaci naroda nisu pozvani, da žrtvuju 
sebe i svoje ,nego da narodu i domovini pomažu iz svih sila, 
dokle god su uvjereni, da nemaju dostojnih zamjenika. A kako 

je Juraj mogao biti uvjeren, da će se tolika žrtva isplatiti za 
savezničtvo onoga vladara, koji se i sam spremaše na kri- 
žarsku vojnu proti Češkoj? Pod Jurjem Podebradskim došao je 
prvi put jedan slavenski narod svojom vlastitom snagom do 
općega znamenovanja u Evropi, te je kralj Juraj u prvo vri- 
jeme vladavine bio često ne santo posrednik, nego i pravi 
sudac medju njemačkim knezovima i malo je još trebalo, pa 
bi kao cesar bio postao i njihov gospodar. Kad je papinstvo 
svu svoju obnovljenu vlast upotrebilo na zator čeških »krivo- 
vjeraca« i kad poslije svih naprezanja nije moglo naći drugoga 
krvnika, van u kralju Matiji, koga su u to doba već silno J 

pritiskivali Turci, bilo je očito, da su se Česi mogli do kraja 
braniti i obraniti, kad bi im na čelu bili ostali Podebradi. Nema 
sumnje, da je o tom bio uvjeren i kralj Juraj, jer je nemoguće 
i pomisliti, da ne bi znao, što je češkomu narodu već po sudu 
savremenika bio rod Podebrada, od kojega je Jurjev otac 
prosvjedovao proti spaljenju Husovu i hrabro vojevao proti 
prvoj Sigismundovoj križarskoj vojni, te bi Podebradova di- 
nastija bila obasjana za češki puk najljepšom aureolom: tra- 
dicionalnom privrženošću besmrtnomu kostničkome mučeniku. 

Predaja kaže, da je Žižka bio krsni kum Jurju Pode- 
bradskomu. Tim je sam narod spojio barem duhovnim rod- 
binstvom ova dva svoja heroja i državnika, kojih je život sve 
do smrti i odviše sličan: I Juraj Podebradsky umro je u času, 
kad kralja Matiju radi njegve silovitosti i nezasitnosti poče 
ostavljati ista Šleska sa fanatičnom Vratislavom, kad je car 
Fridrik počeo žaliti svoje vjerolomstvo, naravski najviše iz 
straha pred Matijom, a kad je i papinski dvor pomalo već 
pristajao na predloge knezova saskih, da se s Češkom učini 
mir. Umro je dne 22. ožujka 1471., a vijest o kraljevoj smrti 
izazvala je duboku tugu medju onima, koji se pričešćivahu pod 
obje prilike i koji u njem izgubiše najvećega zaštitnika svoje 
vjere, a i medju onima, koji se pričešćivahu pod jednom prili- 
kom, jer i ti su znali oc'jeniti Jurjeve zasluge za domovinu, 
pa su nepristrano priznavali njegovu pravednost i blagost. 

Dne 25. ožujka sahraniše kralja Jurja u hramu sv. Vida uz 
veliki plač Pražana i cijeloga naroda.. 

IV. 

Petar Chelčicky i zajednica češke braće. 

1. Duševno raspoloženje češkoga puka poslije Husa. 

Već Husovi preteče, a još više sam Husov život i po- 
gotovo njegova mučenička smrt zadahnuše cijelu Češku ta- 
kovim vjerskim zanosom, s kojim se donekle može prispodo- 
biti samo današnje narodno oduševljenje najprobudjenijih sla- 
venskih naroda. Seljaci se u to doba sakupljaju na brežuljcima 
u tisućama, da čuju riječ istine i da se u svoj čistoći pomole 
Bogu. Domala se medju seljačkim pukom poče vjerovati, da 
će Isus Krist prije sudnjega dana doći i opet na svijet i osno- 
vati kraljevstvo, koje će trajati tisuću godina. U tom će kra- 
ljevstvu Hus i Jeronim, a i njihovi najrevniji sljedbenici uprav- 
ljati samo po božjim zakonima; svi će učenici uskrsnuti, a 
svi će nevjernici strašnom smrću poginuti; ne će biti ni po- 
pova, ni biblije, jer će svomu narodu sam Bog obnoviti zakone. 

Istina je, da se ti hiliasti ili hiljadaši nisu kao posebna 
sekta pojavili nigdje u većem broju, osim u južnoj Češkoj 
medju Taborićanima, a istina je i to, da su kod Lipana 1434. 
pravi hiliaste poraženi izginuli za stalno u tvrdoj vjeri, da će 
kao mučenici za pravicu Božju i onako doskora uskrsnuti. 
Ipak je prema svemu, što se o tom doba zna, nesumnjivo, da je 
u češkom narodu uopće, a medju češkim seljačkim pukom na- 
pose bila u istinu živa i tvrda vjera, koja, kako reče Krist, i 
gore prenosi. I samo je ta živa vjera s češkoga naroda odvalila 
onaj grobni kamen, kojim ga je papinska politika i njemačka 
nezasitnost htjela živa pritisnuti u rodjenoj domovini kao u 
golemu grobu. Samo je iz kruga takovih kršćana mogao osim 
Husa niknuti još jedan čovjek, kojemu je neko vrijeme uplivom 
bio jednak, a koji je na svaki način dugogodišnjim progonstvom 
svojim učinio za Češku ono, što je Hus dao svojim mučeniš- 
tvom. No gle, baš taj prvi i pravi vodja husitizma ne samo da 
nije stvorio posebne crkve, nego ni samoga husitstva nije do- 
voljno organizovao, već je više nehotice prvi dao temelj takvoj 
vjerskoj struji, a kasnije i vjerskoj organizaciji, s kojom se Hu- 


69 

sitstvo doskora moralo boriti isto onako žestoko i kruto, kako 
se s njim samim boraše papinstvo. 

Taj rijetki i neobični čovjek, komu nije ono uspjelo, za 
čim je svom dušom težio, i iz svih sila nastojao, a koji je po- 
stigao, što nije htio, bijaše Jan Rokycana. 

2. Husitski nadbiskup, začetnik »Zajednice Češke Braće«. 

Jan Rokycana bijaše još kao sasvim mlad svećenik na 
kostničkom crkvenom saboru 1418. i to mu je bila tako dobra 
škola, da je sve do svoje smrti početkom 1471. malo prije smrti 
Podebradove ostao stalan i nepokolebiv i u odanosti za moralnu 
reformu crkve, i u neizmjernoj bojazni pred crkvenim raskolom 
U njem je dakle bila potpuna personifikacija velike većine Hu- 
sita, pa zato je onako brzo i postao njihov predstavnik i njihov 
vodja, ili kako su ga protivnici porugljivo zvali, »husitski papa«. 
Rokycana nije shvatio, da onda nije moglo biti, a nema ni danas 
kompromisa medju apsolutnim autoritetom crkve i medju 
glasom slobodne savjesti, na koju se Husitstvo vazda pozivalo. 
A ipak bi tu stvar bio mogao Rokycana shvatiti barem onda, 
kad je prema »Češkoj Braći«, ako i proti svojoj volji morao 
postupati slično, kako rimski pape postupahu s njime. 

Rokycana bijaše odvažniji srcem nego umom. U svako 
je odba bio pripravan umrijeti za svoje uvjerenje, ali nije bio 
kadar prihvatiti svih logičnih konsekvencija svoga osvjedo- 
čenja. Kasniji protestanti, primjerice i sam Luther, bijahu mnogo 
manji junaci, a često i očite kukavice, koje se doduše pozivahu 
na sv. Pismo i na slobodnu savjest, ali se proti Rimu zakrilji- 
vahu samo štitom svjetovne vlasti. 

Još u Kostnici vidio je Rokycana svu neiskrenost kar- 
dinala, ali nije ni pomislio, da bi takav crkveni zbor, a loš više 
sam papa, mogao biti tako nepopustljiv, da ne mari uništiti 
najkršćanskijega i najodanijega naroda radi takve stvari, koja 
se većini Čeha činila prirodna, a na koju je i crkva pristala, 
kad je već bilo prekasno. 

Prema slavenskomu svomu karakteru bijaše Rokycana 
najprije popustljiv, a istom onda, kad je vidio, kamo to vodi, 
svom se dušom zauzeo, da češka reforma ne bude barem sra- 
motno poražena, kad već nije pobijedila. 

Stj. Radić: Češki narod. 6 

Rokycana bijaše isprva župnikom kod tynske praške 
crkve. Malo pred svoju smrt uzme mu car Sigismund tu župu, 
a Rokycana morade živjeti u progonstvu od 1437. — 1448., kad 
se u Prag vratio zajedno s Podebradom. Već od prije bijaše 
na češkom saboru jednoglasno izabran za praškoga nadbi- 
skupa, a kod svih pregovora s papinskom stolicom bijaše po- 
tvrda toga izbora ponajglavniji uvjet, jer su Česi s punim 
pravom samo u tom vidjeli jamstvo i vjerskoga mira i svoje 
narodne slobode. I car Sigismund morao se uz ostalo i na to 
pismeno obvezati, da će iz svih sila raditi za potvrdu Rokycane 
na nadbiskupskoj stolici. Kad mu je mjesto toga uzeo i župu, 
znao je dobro, da će tim vanredno ugoditi i Nijemcima i papin- 
skomu dvoru. 

Rokycana imadjaše vanrednih vrlina pravoga pučkoga go- 
vornika: riječ mu je tekla od srdca, pa je zato k srcima i do- 
pirala, govorio je živo, nije nikada kolebao, te je svoju vjeru 
kao strujom znao prenositi i na slušatelje, a obično je govorio 
i s velikim mirom, premda istodobno goraše unutrašnjim žarom 
apoštola. Iznenada bi se znao raspaliti, upotrebiti i jače izraze, 
a što je još važnije, nije u takvom slučaju nikoga štedio, ni sve- 
ćenički stalež. Tako je jednom zgodom u svom ogorčenju i 
zanosu kliknuo: Prije ćete usred zime na kamenom mostu 
ugledati jelena, nego u Pragu dobra svećenika. Drugom je 
zgodom opet revnovao protiv nedostojnih svećenika tako, te 
ih nije samo nazivao najvećom nesrećom i kaznom za narod, 
nego je vjernicima dao dosta jasno razumjeti, da se takvih 
svojih pastira klone. 

U to je doba mnoge i mnoge duše jako mučila misao, 
vrijede li pred Bogom sakramenti, što ih kršćanin primi od 
nevrijedna svećenika. Misleći dalje o toj stvari, počeše se Ro- 
kycanovi slušatelji pobojavati, da nevrijedan svećenik radi 
svojih grijeha gubi sveti red i da svatko, tko od njega prima 
sakramente, prestaje biti članom crkve. 

Ne možemo si danas uopće ni pravo pomisliti, kako je osjet- 
ljiva postala vjerska savjest češkoga puka. Hus i njegovi dru- 
govi nisu nikada slutili, što će sve nastati iz toga, kad su svom 
snagom žive riječi i svoga mučeničkoga primjera probudili 
pučku savjest i izazvali kritiku ne samo svih nepodobština hi- 

jerarhije, nego i samih crkvenih uredbi i dogma. Ta je kritika 
morala postati to općenija, što je vjerska revnost bila u Češkoj 
veća, od prilike takova, kao kod ruskih starovjeraca, ili kao 
kod naših Nazarena i što je vjersko raspravljanje bilo u ono 
doba jedini oblik, u kojem se mogla izraziti neutaživa čovječja 
težnja za napretkom, ili barem za promjenom životnih prilika. 
Toga u ostalom nisu shvatili u Rimu, kad su već gledali gotove 
dogodjaje, te su primjerice i svu Rokycaninu borbu za kom- 
paktata smatrali za puku taštinu, kojom se tobože hoće prikriti, 
uzmak prijašnje prenaglenosti. 

U toj općoj vjerskoj uzbudjenosti pitahu slušatelji Roky- 
canu, što da misle o nevrijednim svećenicima; zatim na njegov 
savjet počeše tražiti vrijedne i namjeriše se negdje u Vile- 
movu na fanatične utrakviste, što ih još više smuti. Tad im 
Rokycana svjetova, da odu u Chelčice nedaleko Tabora k se- 
ljaku Petru Chelčickomu. 

Rokycana nije samo najgorljivim svojim slušateljima sa- 
vjetovao da idu Chelčickomu, nego je s njim od prvoga po- 
četka husitskih ratova bio u intimnom prijateljstvu, čitao nje- 
gove spise, prema njima često propovijedao, o njima u svom 
progonstvu od 1437. — 1448. ponajviše razmišljao, a kroz punih 
sedam godina poslije svoga povratka od 1450. — 1457. tako je 
govorio o Chelčickom i o njegovim djelima, naročito u prija- 
teljskom krugu, da su njegovi najveći štovatelji za stalno oče- 
kivali, da će on, Rokycana, nauk Chelčickoga provesti u život 
i osnovati pravu češku kršćansku crkvu, po uzoru prvih krš- 
ćanskih općina. 

Prije nego li Žižka počeo mačem braniti husitstvo, upita 
učitelje bogoslovlja na praškom sveučilištu, da li je dozvoljeno 
kršćaninu krv prolijevati. Husitski prvaci dugo su o tom vije- 
ćali, i napokon odlučiše, da je u skrajnjoj nuždi dozvoljeno l 
kršćaninu upotrebiti silu na svoju obranu. Na tom je vijećanju 
bio i Petar Chelčicky i sam samcat protiv mišljenja svih pri- 
sutnih doktora bogoslovlja ustane odlučno proti prolijevanju 
krvi, pozivljući se u tom na zapovijed Kristovu, koja bez- 
uvjetno i beziznimno traži, da ljubimo i neprijatelje svoje, a 
osim toga zapovijed Božja veli: Ne ubij! Spomenuti Jakoubek 
iz Stribra na to se na. Chelčikoga veoma razljutio, te Chel- 

čicky malo za tim Rokycani izrično piše, da ga je Jakoubek 
nazvao krivovjercem. I Rokycani spočitavaše Chelčicky, ne 
okolišajući nikada, nego ga upozorivajući unaprijed ovako: 

»Tebi ću i neugodne stvari mazati na papir kao čovjeku ne- 
djetinjskomu, kao mužu jakomu u velikim stvarima; znajući, da 
mnogo imaš, mnogo nosiš, i da ćeš na koncu sobom zapečatiti 
mnogo stvari«. Premda su medju Rokycanom i Chelčickym 
bile sve to veće razlike, pa i opreke, premda je Rokycana 
bio za Podebradove uprave najuplivniji husitski prvak, a Chel- 
čicky gotovo nepoznati seljak, ipak je njihovo prijateljstvo u to 
doba bilo nepomućeno na dokaz i kasnijemu potomstvu, da su u 
općoj gotovo podivljalosti i licumjernosti oba ova velika Čeha 
bili u istinu pravi kršćani. 

Gd. 1450. dobije Rokycana za slušatelja siromašna kro- 
jača imenom Grgura. Bijaše to čovjek ne samo neobično po- ¥ 

božan, ponizan i prema sebi strog, nego i vanredno uman i 
obrazovan, a što je u ovom slučaju odlučilo, vanredno čio i 
odvažan, a da ipak nije težio ni za imetkom, ni za čašću, ni za 
vlašću. Taj Grgur dobije od Rokycane spise Chelčickoga i 
premda mu je bilo već pedeset godina, odmah kao pomiadjen 
ode k njemu negdje 1454., da iz njegovih ustiju sazna svu istinu. » 

Tim je časom nauka Chelčickoga poznata samo bogoslovcima 
i najužemu domaćemu krugu postala u Grgurovim rukama 
sjemenom za češku narodnu crkvu. 

3. Češki vjerski reformator — seljak. 

»Malo je ljudi, koji bi dali povoda tolikim spisima i prepir- 
kama kao Chelčicky. Strašan je to posao sva ta iztraživanja, 
sve te polemike; no Chelčicky je iz njih izašao još veći. Čim 
ga bolje upoznaješ, to ga više obožavaš s nekim nježnim čuv- 
stvom. Svaka njegova riječ govori ti k srcu, jer sve idu od 
srca, njegov nauk kao i njegova rječitost. Gle seljaka, koji bez 
spletaka, bez znanstvene nadutosti, bez fraza utemeljuje crkvu, 
za koju se jedan čas čini, da će osvojiti cijelu Češku i koja pro- 
življuje, a da ne pogiba, cijela stoljeća progonstva. A što joj 
je dalo tu tajinstvenu snagu? Jedna jedina jaka i čista duša. 

Kod Chelčickoga je u istinu vanredna stvar to, što je naprosto 
jednostavan, što se nimalo ne obazire na vanjski svijet, što 


ne mudruje i što nije nimalo slavohlepan. Nitko na svijetu nije 
potpunije i iskrenije prezreo zemaljskih stvari. G. 1522. tiskano 
je najpoznatije djelo Chelčickoga, njegova »Mreža vjere«. »Ovu 
knjigu«, vele izdavači u svom predgovoru, napisao je poštovan 
i čestit čovjek, pun vjere u Boga i bogato nadaren darovima 
Spasiteljevim i mudrošću Duha svetoga.« Izdavači dalje na- 
stavljaju: »Da je isti čovjek napisao još mnogo drugih knjiga i 
tkogod ih bude čitao, taj će se uvjeriti, da Bog nije zaboravio 
naših pradjedova, nego da im je dao svoga duha i da ih je 
njim napunio.« I u istinu baš nam se takvim prikazuje Chel- 
čicky: Pun duha Božjega; sve, što je ljudsko, političke ili cr- 
kvene uredbe, stoljetne predaje, filozofske doktrine, sve je to 
Chelčicky zabacio bez milosrdja; on ide samo za jednim ciljem: 
izvršiti zakon Kristov. Upirući svoje oči u božanskoga učitelja, 
proživljuje najtragičnije dogadjaje, a da ga to nimalo ne dira, 
i gleda najpravilnije sisteme, a da ga to ne zasljepljuje. U doba, 
gdje je tako divlja mržnja svih vjerskih škola, Chelčicky se 
bori protiv svih stranaka, a da ipak ne gubi njihove ljubavi, ni 
poštovanja; sve stranke, kao da slute, da vide, ako i nejasno, 
da je on nad njihovim sićušnim svadjama, osjećaju u njem bo- 
žanski dah i klanjaju mu se. U stoljeću, gdje je nastalo toliko 
vjerskih škola, Chelčickomu je uspjelo, da bude originalan, a 
da ipak ništa nije izumio: svoje ideje uzimlje oda svuda pomalo, 
ali relativna važnost, koju im daje, zaključci, što ih iz njih iz- 
vodi i način, kojim ih izražava, podaju im novu vrijednost i kao 
novi smisao. Nazori Chelčickoga čine se katkada tako modernj, 
njegovi odgovori na pitanja katkada su tako u skladu s da- 
našnjim našim navikama, te si u napasti, da ga smatraš revo- 
lucionarcem. Pa zašto i ne! Samo ne smiješ zaboraviti, da nje- 
govo nadahnuće i sva njegova ćud ima svoj korijen u potpunom 
srednjem vijeku. Kad sve prosudimo, pitanja se nikada ne mie- 
njaju, nego samo dobivaju različite formule; u različnom ruhu 
ljudska narav ostaje uvijek ista, iste je nevolje muče, isti snovi 
uznemiruju. 1 koga mi za naših dana zovemo revolucionar- 
cem, 1 ) taj je u srednjem vijeku bio svetac.« 

*) Da dobro razumijemo ovu misao, moramo znati za vrlo finu, ali vrlo 
važnu razliku izmedju franeuzke riječi: un revolutionaire i izmedju riječi: un 
revolte. Prva riječ znači čovjeka, koji je svojim umnim i moralnim razvojem 

U ostalom umni Francuz Denis poslije ovakve neobične 
i temeljite pohvale odmah sam dodaje: »Da je Chelčicky svršio 
sveučilište, bilo bi se i njemu vrlo težko oteti uplivu kojega 
učitelja ili kojega sistema. Naprotiv kao puki slušatelj, a nipošto 
kao djak, on je sačuvao potpuno svoju slobodu: uz Jana Husa 
cituje Stjepana Palča, protiv Stanislava iz Znojma. Cijeli svoj 
život ostaje osamljen od tolikih različitih stranaka: od (husitskih) 
umjerenjaka dijeli ga njihova bojazljivost i praznovjerno po- 
štivanje, što ga imaju za katoličku crkvu, od radikalnih Ta- 
borita udaljuje ga njihovo tumačenje euharističke tajne, a još 
više njihov ratoborni fanatizam. Od takvoga fanatizma ne bi- 
jaše mu mrže stvari; već god. 1419. izjavio se proti opravda- 
nosti rata u ime Isusovo, spominjući zapovijed: Ne ubij! Kad su 
doktori bogoslovlja izjavili, da je slobodno i silom braniti 
vjerske istine, kad su u pogibelji, Chelčicky ih je nazvao ubo- 
jicama. Njegov glas se izgubio posred zveketa oružja i on se 
povuče u zatišje, da promišlja. Poslije petnaest godina, kad 
bijahu potpisana kompaktata, u času, kad su kolebali i ljudi naj- 
jačega uvjerenja, kad su i najprokušaniji borci klonuli i bili 
pripravni na svako popuštanje, izadje Chelčicky iz svoje sa- 
moće, da prosvjeduje proti podlomu popuštanju, i proti bez- 
božnomu očajavanju. Kao što je propovijedao mir, kad je narod 
bio sav lud od ratobornosti, tako je sada tomu puku, koji je 
samo žedjao za otpočinkom, glasno doviknuo: Ništa nije uči- 
njeno, sve treba iz nova početi. Zaista, nije to običan čovjek, 
koji tako znade prkositi sveopćoj struji.« 

»Chelčicky ima vrlo jasne misli i veoma stalno uvje- 
renje: Držeći se evangjelja, ne trpi ni pogadjanja, ni popu- 
štanja ni u nuzgrednim stvarima, ali osudjuje nesnošljivost, 
koja prosiplje prokletstvo i donosi smrt, te ne dopušta, da se 
ikada pobjeda istini osigurava silom... To je zato, jer je 
Chelčicky više kršćanin nego li bogoslovac i jer dogme za 

tako daleko pred svojim savremenicitna, te čitavo njegovo djelovanje stvara 
pravi prevrat u društvenom životu. Tako su francuzki filozofi XVIII. stoljeća 
revoluđonarđ, premda nijedan od njih nije bio na barikadama. „Revoltć" na- 
protiv to je čovjek obično ograničena uma, koji fizičkom silom, dakle pobu- 
nom radi za koju ideju, a još češće za koju predsudu, E. Denis, Freres Bo- 
hemes, Angers, 1875. str. 1 — 71., ovdje str. 19 — 20. 

njega imaju podredjenu vrijednost. Pobožno srdce i pošten 
život to je, što voli Gospodin, a ne učeno natezanje. Po tom 
je Chelčicky u istinu nasljednik Miliču, Janovskomu, Štitnomu 
i Husu. Uzprkos svim razlikama, što ga dijele od čeških bogo- 
slovaca XV. stoljeća, važno je njegovo mjesto medju njima: 
poput njih želi nada sve, da griješnike povrati na pravi put, 
poput njih i Chelčicky gori živom vatrom moralnoga prepo- 
roda. Samo nema više one burne energije i sjajnih snova, ko- 
jima poč : ma svaka revolucija, i kojima se oduševljavaju prvi 
njezini borci . . -« 1 ) 

Uz skrajnju nepomirljivost proti papinstvu i proti sve- 
kolikoj hijerarhiji nauča Chelčicky još napose osobitu ljubav 
i brigu za sirotinju. Koliko je Chelčicky tu iskren i originalan, 
ocjenjuje najbolje Denis ovim recima: 

»Svi kršćanski propovjednici često zahtjevaju za sve 
ljude jednakost i poštovanje čovječje ličnosti; no zar se ipak 
kod Chelčickoga s evangjeoskim nadahnućem ne miješa jeka 
demokratskoga duha starih Slavena. Prilike, u kojima se ra- 
djamo i rastemo, imadu na našu dušu upliv, kojega si nismo 
uvijek podpuno svijesni, ali koji zato nije manje jak. U XV. 
stoljeću zbivala se velika promjena u društvenom uredjenju: 
stare seljačke sloboštine dodjoše u opasnost, seljačke daće 
postajahu teže i samovoljne, te je već bila u pogibelji i sama 
osobna sloboda seljaka: feudalne (vlastelinske) uredbe iz Nje- 
mačke zamjenjivahu stare narodne običaje. Ova tlaka bila je 
zapravo sada teža nego kasnije, kad je barem pravilno urediše, 
a i teže su je snosili ljudi, koji još nisu izgubili uspomene na 
sretnije dane. Zar je lahkoumno mišljenje, da je Chelčicky, 
gledajući gospoštijsku otimačinu i narodnu tugu, bolje shvatio 
riječi evangjeoske, te njegovi prosvjedi, koji su inače sami po 
sebi posve obična stvar, baš radi toga dublje prodiru u dušu i 
jače na nas djeluju. Pazimo pak dobro, da se tu ne prevarimo: 
Chelčicky je možda revolucionarac, ali je stalno, da nije bun- 
tovnik. I bogataš i plemić, koji zlorabe svoju vlast, dobit će 
zato svoje, ali samome Bogu pripada pravo, da ih kazni...« 2 ) 

') E. Denis, spom, djelo str. 21. 25. 

2 ) E. Denis, spom. djelo str. 30. 

Chelčicky je doduše sam po sebi vanredna pojava u češkom 
vjerskom pokretu, ali on ne bi za stalno bio onako snažno 
djelovao na svoje savremenike, da nije živio u doba, kad je 
njegov nauk bio prava potreba tolikih čeških duša. O tom Denis 
vrlo zgodno piše: 

»Da je evangjeoski nauk Chelčickoga imao neodoljivi 
upliv na neke oduševljene misli; da se oko njega okupilo ne- 
koliko duša umorenih zemaljskim agitacijama i povrijedjenih 
pobjedom krivice, tomu se ne bi mogao nitko čuditi. Ali da je 
otuda nastala jaka sekta i da se sistem, koji ukidaše sve dru- 
štvene, crkvene i političke uredbe tako naglo i tako sjajno 
raširio, tu ima dosta uzroka, da se malo iznenadimo. No po- 
gledavši dublje u stvar, vidimo, da je nauk Chelčickoga bio 
vanredno u skladu s duševnom umorenošću i razočaranjem 
savremenika. Svatko je bio sit rasprava i sukoba. Poslije to- 
likih vijećanja i istraživanja, je li istina bila očitija? Kakvoga 
smisla imadu filozofske prepirke, iz kojih nastaje samo metež 
i mržnja? Jedna je jedina stvar spasonosna: ljubiti Bogat i 
njemu služiti. — Narod je bio pozvan na oružje i prolio je 
rijeke krvi. Antikrist, ako često i poražen, ipak je strašniji 
nego ikada; jaram, što ga je narod pokušao stresti, opet mu je 
pao na vrat, te ga s crnom bijedom još jače pritište. Što pre- 
ostaje vjerniku? Da se pokloni volji i kušnji božjoj. I tako po- 
slije dobe opozicije dolazi doba rezignacije. I tako nam se 
učenici Chelčickoga, Češka Braća, čine kao nasljednici (Žiž- 
kinih) Taborita, baš zato, jer su tako različni od njih: to je 
posljednja i potrebna faza revolucionarne bolesti, poslije heroja 
mučenici.« 1 ) 

Da je u istinu samo ono iznimno doba poslije krvavih 
husitskih vjerskih ratova najviše doprinijelo, da su Česi, ogor- 
čeni na sav svijet, a najviše na njemačku hijerarhiju, znatnim 
dijelom poprimili nauk Chelčickoga kao jedinu pravu kršćansku 
vjeru, vidi se napose iz toga, što je katolicima, kao protivni- 
cima Chelčickoga bilo posve jasno ne samo protukatoličko, 
nego i protusocijalno obilježje nauka Češke Braće, te je pri- 
mjerice Isusovac Vaclav Sturm imao pravo, kad u svom djelu 
»Srovnam vfry« štampanom 1582. medju inim piše: Knjiga 

0 Spom. djelo str. 3! — 35. 

»Mreža vjere« naperena je djelomice proti svjetovnim i du- 
hovnim oblastima i napada prava gradjana, cara i crkovnjaka 
na takav način, da u tom slučaju, kad bi se ljudi držali te nauke, 
ne bi bilo više ni gradova, ni države, ni kraljevstva, ni carstva, 
ni staleža, ni prava, ni ustava. 1 ) 

Mnogo je bilo sporova, o tom, otkud je Chelčicky uzeo 
svoju nauku. Tako se mislilo, a i dokazalo, da je Chelčicky 
osobito poštovao engleskoga reformatora Wiclifa. No Wiclif 
traži, da medju crkvom i državom vlada potpuni sklad, 'dok 
po Chelčickom nema medju njima biti nikakova odnošaja. U 
ostalom veli Denis, »kad bi se baš dokazalo, da je Chelčicky 
samo ponavljao i to od izreke do izreke ideje svoje okoline, 
ne bi to ništa promijenilo vrijednost općenitih uzroka, koji 
nam jedino tumače originalnost ove nauke. Izumiti ne znači 
kazati, što još nitko prije nije rekao; naročito u vjerskim stva- 
rima svi novotari žive od zajedničkih ideja, koje se nisu iz- 
mijenile od prvih vremena kršćanstva; najudaljeniji protivnici 
ne razlikuju se jezgrom svoga vjerovanja, koja je u glavnom 
uvijek jedna te ista, nego time, kakvu važnost daju pojedinim 
dogmama. Kakvigod bili izvori, iz kojih je Chelčicky crpao, 
on ipak uza sve to ostaje zakoniti i direktni nasljednik husit- 
skoga pokreta. On ga usavršuje i dovršuje; on izražava s van- 
rednom rječitošću i s nepobitnom logikom težnje velikoga 
dijela naroda u to doba, slobodnu ljubav prema Bogu i mo- 
ralni preporod bez svakoga službenoga posredovanja. Time 
se tumači, što je bez ikakve propagande ostavio više učenika, 
nego se nadao, možda i više, nego je želio. Njegova smrt 
(izmedju 1455. — 1457.) prošla je neopaženo, kao što je njegov 
život bio tih, no sjeme, što ga je posijao kao u vjetar, našlo 
je dobro pripravljeno tlo i za četvrt stoljeća u najudaljenijim 
krajevima Češke; na tisuće vjernika, poučenih i obrađenih nje- 
govim naukom, nastojaše, da postignu ideal, za kojim je on 
težio«. 2 ) 

Da se samo nabroje spisi Chelčickoga, trebala bi čitava 
stranica. Plodan je dakle kao i Rus Tolstoj, koji mu se može 
u mnogom prispodobiti i koji smionošću misli daleko za njim 

’) Sporti. djelo 33. str. opaska. 2 ) Spom. djelo str. 33. 

zaostaje, i ako ga kao pisac umjetnik znatno natkriljuje. U 
ostalom i Chelčicky piše tako, da se još i danas može čitati 
bez umornosti i dosade: inače češki vjeski pisci prije i poslije 
njega, ne izuzimajući ni Husa, imadu tako težak i neprirodan 
slog, sve pod pogubnim dojmom sredovječne latinštine i Sko- 
lastike, da ih teško čita i onaj, komu je to posebna zadaća. 
Dva ponajveća spisa Chelčickoga »Postilla« i »Mreža vjere« 
izadjoše tiskom od 1521. — 1522. Obadva su na indexu, t. j. 
crkva ih je zabranila čitati; ipak još ima primjeraka u rukama 
dobrih čeških kršćana. U svem, što se tiče svakdašnjega du- 
hovnoga života, imadu djela Chelčickoga trajnu vrijednost, pa 
su zajednici Češke Braće i ostala temeljem za moralku, kad 
su već davno prestala biti ravnalom za dogmatiku. 

4. Nauka i povijest Češke Braće. 

Budući da su Češka Braća sve do bitke na Bijeloj Gori 
1620. ponajglavniji češki kulturni elemenat, treba se barem 
u glavnom osvrnuti na nauku i povijest njihovu. 

Za života Chelčickoga ne da se zapravo govoriti o kakvom 
strogom sistemu vjere. I kasnije, kad su Češka Braća već stvo- 
rila svoju crkvu, bijaše dogmatski dio kud i kamo slabije 
obradjen prema nauci moralnoj. U glavnom pitanju svojega 
doba slagahu se Braća s Husitima i s ostalim kršćanima. Vje- 
rovahu naime, da je u hostiji u istinu pravo tijelo, a u vinu 
prava krv Isusova. Tim se do temelja razlikovahu od Taborita, 
s kojima se inače slagahu u osebujnom, tako reći republikan- 
skom shvaćanju društva. Češka Braća odsudjuju samostanski 
život, a vjeruju, da božjih izabranika imade svuda, pače i 
medju papinskim slugama. Sam Chelčicky priznaje državu 
samo kao nuždno zlo, a crkvu je baš zato najviše odsudjivao, 
što se usko svezala s državom. Izmedju crkve i države ne bi 
smjelo biti nikakove veze, a nekmo li da svećenici državne 
pogrješke prikrivaju i za državne zločine mole oproštenje kod 
Boga, tražeći i dobivajući zato dobru plaću. Od plemića traži, 
da se odreknu plemstva, što je i razumljivo, jer je Chelčicky 
vanredno oštro pisao baš proti plemstvu. Zato plemići isprvice 
slabo stupaju medju Braću, a’i s njom dosta simpatizuju. 


79 

Dok su Češka Braća propovijedala samo savršeni mo- 
ralni život, bijahu susjedni katolički svećenici nemoćni protiv 
njih; kad počeše mijenjati obrede, odstranjivati nakite iz hra- 
mova i kad dapače počeše primati pričest stojeći, tužiše i 
pozvaše protiv njih silu i Nehusiti i Husiti. Juraj Podebradsky 
progoni ih, jer ih drži isprvice za Taborite. Kasnije ga je Ro- 
kycana za stalno pravo uputio u stvar, ali svejedno Pode- 
bradskomu bijahu velika smetnja u njegovoj težnji, da se izmiri 
s papinstvom i da uvede red u domovini. Zato je prema svojoj 
krunidbenoj prisegi progonio sve krivovjernike, a tim je sma- 
trao svakoga, tko nije bio ili katolik ili Husita. 

U to doba naime 1457. bude osnovana prva češkobratska 
crkvena općina na sjevero-istočnoj granici Češke u selu Kun- 
valdu za Žamberkom. Glava općini bijaše spomenuti Grgur, 
koji je prve vjernike doveo iz Praga, a k njima je došlo i neko- 
liko prijatelja Chelčickoga. Da li je tu bio i sam Chelčicky, to 
se ne zna. Uz tu Braću pristala su i dva svećenika, a malo 
zatim 1459. ili 1460. imala su Braća prvi svoj sabor, na kojem 
je javno i odlučno zabačeno taborsko učenje o pričesti i odlu- 
čeno, da vjernici nemaju čitati nijednoga spisa, koga ne pokažu 
svojim starijim. Još je sabor odredio, da vjernici imadu osta- 
viti sve dogmatske rasprave, zadovoljiti se zakonom božjim i 
njemu u svojoj poniznosti vjerovati. 

Sve to nije zapriječilo progona, nego ih je možda i po- 
oštrilo. Grgura zatvoriše, a on iz zatvora jednomu husitskomu 
prvaku, bogatomu i uglednomu praškomu gradjaninu Vanku 
Valečovskomu piše vrlo važno pismo, u kojem spominje bijedu 
i nevolju, što je u Češkoj nastala radi vjerskih ratova. Upo- 
zoruje ga, neka Husiti ne podju tragom svojih protivnika i 
veli doslovce: »Ne mučite ljudi radi vjere, jer to se ne pristoji 
vašoj vlasti ni prema poganskomu pravu. O tom se možete 
još bolje uvjeriti na rimskom carstvu, kako su Rimljani cijelim 
svijetom vladali mudro i snošljivo, kako nijednoj domovini 
nisu branili da služi svojim bogovima, kakogod je tko htio, nego 
im je bilo stalo samo do toga, da im svatko plaća porez i nji- 
hovoj se vlasti pokorava.« 1 ) I Turke navodi Grgur za primjer, 


') E. Denis, Konec češke samostatnosti, str. 242 — 244. 

veleći: Traže li Turci od kršćana, da odstupe od svoje vjere? 
Nipošto. Dosta im je, da im se ljudi pokore. Koliko vjera ima 
samo u Lavovu! Pa ipak je tamo mir, jer nitko ni ne misli, 
da silom koga nagoni na svoju vjeru. U Češkoj i u Moravskoj 
kralj je s pomoćju Božjom obnovio mir, jer je štedio pojedine 
vjere, jer je ostavio jedne gradove kod kaleža, a drugih nije 
k njemu silio. No koli je teška optužba proti tomu kralju, da 
pod njegovom vlašću i nebeske ptice i naduti i odvratni prelati 
imaju svoja mjesta, a lukave lisice svoje duplja, dok sin čo- 
vječji nema gdje svoje glave sklonuti. Ali će netko prigovoriti, 
da državi škode vjerske razmirice. No ja velim, da tisuće 
mirnih i poslušnih vjera, koje ne mole ni za zaštitu, ni za pođ- 
poru, nimalo ne smeta javnoj sigurnosti.« Grgura doskora pu- 
stiše, jer se Rokycana za nj zauzeo, a valjda ni Podebradu 
nije bilo stalo do drugoga, nego da nekim činom pokaže svoju 
■gorljivost proti krivovjercima. 

U to godine 1407. izabraše Braća — njih šezdeset — 
u Lhotki kod Rychnova devetoricu najneporočnijih, i od njih 
trojicu odrediše za svećenike. Tim je zapravo bio položen 
temelj novoj crkvi, koja je nekako u isto doba dobila i svoga 
biskupa. Sad se i Rokycana razljuti, a kraljica Johana, žena 
Podebradova, htjede umiriti svoju savjest kakvim takvim pro- 
gonom krivovjernika. 

»U toj krizi ponašao se Grgur upravo divno. Imao je 
najuzornije vrline propovjednika u pustinji, mirnu odvažnost, 
koja prezire opasnost, nepokolebivu i privlačivu vjeru, ne- 
umornu djelatnost. U pogiblima, koje su ga okruživale, ne samo 
da je znao izvršivati svoju apoštolsku dužnost, nego je još 
dospio pisati raspravu za raspravom, molbe kralju, odgovore 
Rokycani, apele na javno mnijenje, ispovijedi vjerovanja. Pro- 
svjeduje protiv kleveta, što Braću odsudjuju, da ne priznaju 
tijela i krvi Gospodnje. Što su Braća nego dio utrakvističke 
crkve, pa zašto kaležnjaci nemaju ni malo smilovanja s onima, 
koji se takodjer pričešćuju pod obje prilike? Što su krivi? Nisu 
poslušni. No kakvim se pravom traži od njih poslušnost? Tko 
im je dao primjer pobune, nego oni, koji neprestance ruže i 
papu i biskupe. Slušajući neprestance, da je crkva pokvarena 
i zavedena, primiše se posla, i pokušaše provesti ono, što im 

se predlagalo. A sada ih krive, da se trgaju od crkve; nipošto, 
trgaju se samo od vlasti i od pogrješaka njezinih poglavara, 
držeći se evangjelja«. 1 ) 

Obrana Grgurova djelovala je na javno mnijenje, koje je 
već i onako bilo sito vjerskih progona. 

Za kralja Vladislava nisu Češka Braća progonjena, i nji- 
hova se nauka u to doba 1471. — 1516. ne samo silno razširila, 
nego je pokazala i svoju piaktičnu vrijednost. Braća su u istinu 
živjela po nauci Chelčickoga, ili kako je doskora bilo zaklju- 
čeno, po nauci Kristovoj. God. 1494. bio je naime prvi sinod 
Češke Braće u Rychnovu, a tu su poslije žestoke borbe zaba- 
čeni spisi Chelčickoga u tom, gdje su zabranjivali stupiti u dr- 
žavne službe i nalagali protiviti se plemstvu. Braće je bilo već 
na tisuće, život je njihov u istinu bio uzoran, medju nje stu- 
y . piše najnaobraženiji i najčestitiji plemići, a sada bi taj cvijet 
češkoga naroda imao sve javne službe prepustiti ništarijama, 
da siromašni puk još i više trpi. Zajednica izrično ne prizna- 
vaše više drugoga učitelja osim Krista i drugih zapovijedi osim 
njegovih. »Ova odluka bijaše revolucija. Braća su se rješavala 
svoje tradicije i svoje prošlosti. Što je u nauci Chelčickoga bilo 
i » prevršeno i nespojivo sa socijalnim životom, još se više zao- 
štrilo u doba progonstva; čim se nebo razvedrilo, sam je život 

tražio, da se popusti Možda se nije nikada očitije opazila 

nesavladiva moć dogadjaja i prilika, njihovo svemoćno djelo- 
tanje na sustave i na ljude. Svijet se otvara samo onomu, tko 
prima njegove uvjete; društvo je prije nego se Braći ustupilo, 
tražilo, da bude priznato. Provedene promjene brzo se poja- 
više i važnim vanjskim novotarijama. Braća pomalo odustajahu 
od onih svojih obreda, kojima se do sada jače razlikovahu od 
drugih kršćanskih vjeroispovijesti, ne poricahu više vrijed- 
nosti sakramentima, koje su dijelili svećenici rimski, a nisu ni 
tako strogo tražili drugoga krštenja od novih privrženika. Po- 
mirljiviji i snošljiviji duh prodahnuo je zajednicu .... Načela 
Chelč'ckoga bez prevelike im strogosti . . . pokazaše se plod- 
nima i zajednica je ostala vanrednom školom moralnoga na- 
pretka i snošljive i jake vjere.« 2 ) 

‘) E. Denis, Konec češke samcr.tatnosti, str. 247 -248. 

2 ) Arnošt Denis, Konec češke samostatnosti, str. 256. 

Svećenici Češke Braće ne dobivaju ni sada nikakove 
plaće, nego žive od svoga rada. Sinode se drže gotovo svake 
godine, brinu se ponajviše za moralni napredak i daju točne 
naputke za sve staleže i za sve prilike života. Tako je primje- 
rice mužu i ženi, dotično roditeljima dan ovaj nauk: »Muž 
mora. ženu poštivati, pred družinom se s njom ne svadjati, ne 
ružiti je i ne psovati, za nju se svojski brinuti, za njezin život, 
za odijelo i za druge potrebe, da ne trpi nužde. Kad je noseća,’ 
ne smije je opteretiti teškim poslovima; u babinjama neka joj 
pribavi, što treba. Ako što skrivi iz bedastoće ili iz zaborav- 
nosti, neka se k njoj ponaša kao sam prema sebi, jer ona je od 
bližnjih najbliža ... A najglavnije je to, da roditelji vode dijete 
pravoj poslušnosti, kad mu vele: čini to, da učini, ili: to ostavi, 
da ostavi.« *) 

Češka Braća služe u vojništvu samo onda, kad se tomu 
baš nikako ne mogu ukloniti. Smrtnu kaznu priznaju samo u 
tom slučaju, kad nema. nikakvoga sredstva, kojim bi se zločinac 
popravio. Nasilno širenje vjere odsudjuju bezuvjetno i u sva- 
kom slučaju. Podanici treba da slušaju, plaćaju daće itd., ali 
ne iz straha, nego radi sasvjesti. Sav taj nauk Češke Braće 
djelovao je tako, da se na njima odmah vidjela velika razlika od 
drugih vjeroispovijesti. Štogod ti ljudi ustima naučaju, to i 
djelima svjedoče. 

Od 1508. — 1509. počeše ponovni progoni na temelju po- 
sebnoga saborskoga zaključka, kojim se Češka Braća stavljaju 
izvan zakona. Kako je u to doba bio opći metež, a vlast kra- 
ljevska gotovo nikakva, to se zajednica vanredno širila oso- 
bito medju plemstvom, koje ju je onda na svojim imanjima 
potpunoma štitilo. U to doba poče osobito cvasti književnost 
u zajednici, koja 1500. otvori prvo svoju tiskaru u Mladoj Bo- 
leslavi, malo zatim u Litcmyšlu i u Bjeli. 

»Smrću Vladislavovom u ožujku 1516. počima Braći opet 
doba mira i napretka. Novomu kralju Ljudevitu bilo je istom 
9 godina. Središnja vlast oslabljena već do kraja za kralja Vla- 
islava, za njegova nasljednika gotovo je sasvim iščeznula; u 
toj sveopć oj i potpunoj anarkiji nije bilo zapreke z a propa- 

') E. Denis. Konec češke samostatnosti, str. 264. 

gandu zajednice. Bijaše to doba zamamna rada. Zajednica osni- 
vaše neprestance nove općine u gradovima se već takodjer 

udomila, najprosvjetijeniji, najbolji i najjači dio plemstva ili je 
k njoj pristupio, ili joj bijaše sklon. Gdje će se zaustaviti ti 
uspjesi? Zar prošli uspjesi nisu bili jamstvo budućima? Kaki 
je to nagli napredak za pol stoljeća od onoga časa, kad je nje- 
koliko pobožnih hodočasnika s bratom Grgurom ostavilo Prag! 
Braća bijahu još u naponu snage i mladjahnoga oduševljenja; 
djelovahu podvostručenom revnošću, izdavajući mnoštvo spisa 
na svoju obranu i kao tumač svoje vjere. Baš u to doba izda- 
doše i prvi katekizam i prvi pjevnik. Od 60 poznatih spisa, što 
su u Češkoj izašli od 1500. — 1510. izdala ih je zajednica 50. U 
nejasnoj slutnji, da je nastao odlučni čas, nisu htjeli propustiti 
zgodne prilike. Otkud su mogle doći poteškoće? Od svjetske 
vlasti? Ta ona je ili uništena, ili predobljena. Od katolicizma? 
Taj je u potpunom rasulu; svećenstvo bez vodstva klonulo, a 
puk se odvraća od crkve, koja je kao tužna razvalina izgubljene 
velike prošlosti. Baština je bez nasljednika Tko će biti že- 

ljenim nasljednikom. Zaista ne će biti ukočeni, zastarjeli utra- 
kvizam, koji je još jače propao nego li katolicizam i koji se 
drži samo preostalim praznovjerjem ili zakonskom zaštitom . . . 
Zajednici pristoji, da provede, što je uzalud kušalo husitstvo; 
ona će svetim pismom opet izmiriti pojedine češke staleže, osi- 
gurati pobjedu evangjelju i mir narodu, koji će napokon izba- 
viti iz predugih trzavica i domaćih ratova.« J ) 

Češka Braća bila bi to, sudeći po svem, zaista i provela, 
te bismo danas imali nevidjen primjer potpune mirne revolu- 
cije, potpune promjene društvenoga uredjenja na temelju evan- 
gjeoskom. Ali se u to pojaviše dva neprijatelja, jedan gori od 
drugoga. Nesmiljeni katolički centralizam Ferdinanda I. i po- 
bjedonosna njemačka reformacija, koja je od prvoga početka uz 
svoju evangjeosku zastavu privezala svjetovni mač i u svem 
popustila tadašnjim svjetovnim interesima, samo da dobije nji- 
hovu zaštitu. Kao da Češka nije već bila prepuna krvi i nasilja, 
Ferdinand I., slobodno izabran 1526., odluči, čim se na češkom 
prijestolju utvrdio, istrijebiti sve krivovjerce, a pod tim je ra- 
zumijevao sve kršćane osim katolika i Flusita. Strašno je samo 
') E. Denis, konec češke samostalnosti, str. 266 — 267. 

čitati o tim progonstvima, a najžalostnije je, da su kaležnjaci 
bili najgori krvnici i najpodliji doušnici proti Češkoj Braći. 
»Svakoj denuncijaciji vjerovalo se bez istrage; tkogod bijaše 
prijavljen kao sektar, koji ne vjeruje u Isusa u hostiji i u ka- 
ležu — gubio je svoj imetak, predan je u tamnicu i najgroz- 
nijim mukama. Nekoji činovnici gledali su se okrutnošću ulas- 
kati kralju; povijest sa zasluženom sramotom bilježi -ime jed- 
noga takvoga krvnika, Sebastiana Šejnohe. kraljevskoga ka- 
petana u Litomyšlju. Na sprovodu jednoga člana zajednice pje- 
vahu se obične pjesme. Šestnaest gospodara radi toga pohva- 
taše, poslaše u Prag i baciše u Bijeli toranj; u njihov zatvor 
tekao je smrad iz cieloga grada; uzduh je bio tako pokvaren, 
da su junakom smatrali katoličkoga nadbiskupova administra- 
tora, koji ih je tamo posjetio. Pol godine podnašahu okrutne 
svoje muke s divnom muževnošću; napokon šestorica mukama 
izmoreni otprisegnuše svoju vjeru gotovo bez svijesti; drugi 
ne možda ne hrabriji, ali krepči ustrajaše, dok im kraljev lju- 
bimac Dr. Erhard nije napokon pribavio dozvolu, da se mogu 
iseliti iz Češke. 

U svim općinama zajednice zavladala je puštoš i strava, 
službe božje prestadoše, svećenici bježahu progonjeni iz mjesta 
na mjesto. Uzprkos svim njihovim opomenama i svim njihovim 
primjerima Braća odstupahu od vjere sve više i više Pri- 
mjer kukavštine češće je davalo plemstvo 

Udarci padahu od sigurne ruke Zajednicu zahvatiše 

u samom njezinom srcu: biskupsko sjedište i obično saborište 
njezino dospije u ruke svećenika utrakvističkih; najslavnije 
općine njezine, Gora Karmel i Gora Maslinova, biše poza- 
tvarane. 

Kralj je valjda htio bez traga izbrisati omraženu sektu. 
Nije vjerovao otpadnicima, a ne bijaše mu po volji, da ih u ve- 
likoj množini posmica, jer se to ne bi slagalo s osjetljivošću jav- 
noga morala. U siečnju 1548. zapovjedi Braći u Litomyšlu, 
Bydžovu, Chlumcu, Turnovu i Brandysu nad Labom, da za 
šest nedjelja ostave kraljevinu. U Litomyšlu zamoliše odgodu: 
nije im dana. Preko 800 iseljenika podje u progonstvo, kao prve 
žrtve žalosne seobe, koja se tako često opetuje tečajem XVI. 
i XVII. stoljeća. Koliko je tu bilo tuge i žalosti! Pokidaj i prija- 

teljske i rodbinske sveze, ostavi očinski dom, gubi teško pri- 
skrbljeni imetak, izvrgni se opasnostima puta, a povrh svega 
gini neugasivom čežnjom za domovinom. Pa kamo da kreneš? 
Koja će zemlja rado primiti te sumnjive goste. A ipak u svoj toj 
tjeskobi nisu prognanici klonuli. Vodili su ih njihovi svećenici, 
a oni su mislili, da pred sobom vide oblak Gospodnji, kojim 
je narod svoj vodio na pustinji; nosila su nas orlova krila, pri- 
povijedaše jedan od njih. 

Sudio tko o zajednici kako mu drago, o nedostatcima nje- 
zine nauke, o njezinoj plahosti, bio njezin upliv na sudbinu 
Češke kakav mu drago, ti su prognanici trpjeli za najplemeni- 
tiju stvar, kakvom se ikada zanosilo ljudstvo, za slobodu sa- 
vjesti i baš u najvećoj nevolji sjaju se u istinu uzvišene kre- 
posti njihove Biskup njihov Jan Augusta varao se, hoteći 

iz njih učiniti borce; uloga njihova bijaše uzvišenija: da budu 
mučenici vjere, da budu pobjedonosnom crkvom.« J ) 

Na zapovijed Ferdinandovu bilo je mnogo svećenika po- 
zatvarano, ali on htjede pod svaku cijenu imati i biskupa Au- 
gustu, kojega smatraše glavom tobožnje urote proti sebi. U 
doba sveopće kukavštine vladaše se taj biskup vrlo odvažno, 
pisaše zagovorna pisma kralju, zakriljivaše prognanike, poti- 
caše klonule, šiljaše novaca utamničenicima. Okružen neiz- 
mjernom odanošću Braće bijaše u Litomyšlju kao u nedobitnoj 
tvrdjavi. U to se kapetan Šejnoha pričini, kao da ga muči sa- 
vjest i htjede se s Augustom sastati na samu u šumi. Radi pro- 
gonjenih vjernika biskup pristane, Šejnoha ga uhvati i dade 
s njegovim djakom Jakobom Bilkom odvesti u Prag, gdje bi- 
skup ostade 18, a djak njegov 13 godina. 

»Prvo im vrieme bijaše grozno. Nekoliko puta na obojici 
iskušaše temeljito krvničko umjeće: Augusti namazaše bo- 
kove smolom, zapališe ih i onda trgahu klieštima komade go- 
rućega mesa; zatim ga vješahu na klin glavom prema dolje, 
a na tijelo mu privezaše kamenje. Ne bi prestali, dok se ne bo- 
jahu, da će izdahnuti. Rane neliječene ozlile bi se šireći grozni 
vonj. Najviši činovnici i sam nadvojvoda, sin Ferdinandov, znali 
bi protrnuti od sramote i samilosti. Kralj u svojoj tvrdoglavosti 

') Denis, Konec češke samostatnosti, str. 417 — 419. 

Stj. Radić: Češki narod. 

pošiljaše nemilosrdne zapovijedi, hoteći, da biskup po što po to 
kaže imena svojih sukrivaca «*) 

Predjimo tu odvratnu sliku, koja sama po sebi tumači i 
danas češku ogorčenost proti papi i proti Beču i pogledajmo 
jedan drugi radosni i dostojni prizor, kakvih ima malo u svoj 
češkoj i slavenskoj povijesti. 

Kad se Ferdinandu činilo, da je Češku prilično očistio, 
htjede to isto učiniti i u Moravskoj. Moravci bijahu prema njemu 
mnogo dvažniji i oprezniji nego Česi: njihove povlastice bijahu 
odredjenije, moć sabora bolje uredjena, Husitstvo možda zato, 
što je došlo od druguda, bijaše tu umjerenije, nehoteći vladati, 
nego se zadovoljavaše snosljivošću, koje ne uskraćivaše drugim 
vjeroispovijestima. U Njemačkoj bijaše Moravska smatrana zem- 
ljom, gdje je sloboda savjesti na cijelom svijetu najpotpunija. 
Najrazličitije sekte živjele su tu mirno, jedna uz drugu; svi 
prognanici bježahu ovamo, sigurni pred progonstvom, katolici 
tomu ne smetahu, a ni olGmučkoga biskupa to nesmućivaše . . . 
Plemstvo malobrojnije nego u Češkoj, bijaše složnije, više je 
pazilo na opće dobro, bolje je vodilo javne poslove sebi povje- 
rene 

Kralj je mislio, da je kaznom Čeha Moravska zastrašena, 
a saboru u Brnu 1550. tuži se na napredak krivovjeraca. Obećao 
je, reče, kompaktata poštivati, obvezu svoju drži, ali što zajed- 
ničkoga imadu s utrakvistima svi ti učenici Lutherovi, Zwin- 
glievi i Kalvinovi, ti Turci, ti novopokrštenici, ti raznovjerci 
svakovrstnoga porijetla i svakojakoga obilježja, koji po Mo- 
ravskoj samo vrve. Tražio je, da sve opet bude onako, kako je 
bilo 1526.; onda će znati kazniti svakoga, tko se usprotivi. — 
Vrhovni kapetan moravski Vaclav iz Ludanica odgovori Ferdi- 
nandu u ime staleža; ne zataji promjene, što je Ferdinand 
istaknuo, nego ih pohvali: Bog je htio raspršiti zablude i ne- 
znanje; zamoli kralja, da se ne protivi volji Božjoj i da ne 
smeta slobodnomu izpovijedanju vjere. »Nitko od nas«, nastavi 
dalje, »ne će ni za vlas odstupiti od svoga uvjerenja, a ja bih 
sam dao prije i svoju glavu, nego bi ostavio svoju vjeru. Mo- 
ravske će prije nestati pod ognjem i pepelom, nego da u toj 
st vari trpi nasilje. Slažete li se sa mnom, upita staleže. Sabor 

l ) Spom. djelo str. 420. 


burno odobravaše. Ferdinand zapovjedi, da svi, koji ga hoće 
poslušati, predju k njemu; digoše se samo osmorica . . .« 

Sad je središte zajednice preneseno u Moravsku. Tu se 
1557. sastao sinod na proslavu stogodišnjice prvoga Bratstva, 
osnovanoga u Kunvaldu 1457. Biskup Augusta bijaše još u tam- 
nici, no ipak je došlo više od stotinu svećenika, veliki broj 
plemstva iz Moravske, Češke i Poljske. Prognanici naime bi- 
jahu vrlo dobro primljeni u Poljskoj, gdje je njihov kreposni 
život, njihova radinost i naobrazba neko vrijeme zasjala tako, 
te se činilo, da će se tim svijetlom i toplinom preporoditi i dr- 
žava Poljska. No Poljska je bila odviše vezana s katolicizmom, 
a da bi većina njezinih prosvijećenih sinova bila mogla pri- 
stupiti u zajednicu. Ta ni u Češkoj, ni u Moravskoj nisu Braća 
* za se nikada dobila većine, nego samo cvijet inteligencije. I 

tako Češka Braća odolješe sili, da podlegnu luteranskoj spret- 
nosti, da ne kažem lukavosti. Već je otprije od prvoga početka 
protestantizma prijetila opasnost, da će se zajednica jedno- 
stavno pridružiti Lutheru. Ima ih dosta, koji žale, da se to nije 
dogodilo, jer da bi to valjda bilo zapriječilo katastrofu poslije 
bitke na Bijeloj Gori. U ostalom dok se Češka Braća ili opi- 
rahu, ili samo tek neznatno približavahu protestantima (dopu- 
stiše primjerice god. 1570. svojim svećenicima ženidbu), utra- 
kvisti, sad već nikakvi nasljednici Husovi, prelaze jatomice na 
Lutherovu stranu. Uz mnoge razloge znatno je tomu pripo- 
mogla tadašnja rastrovanost i nemoć njemačkoga carstva, jer 
se Česi onaj čas ne trebahu bojati, da će im s novom vjerom 
doći iz Njemačke i novo narodno i političko ropstvo. 

Kod Češke Braće nastao je već za rana gotovo pokret, da 
se spoje s njemačkim Luteranima. Samomu Lutheru poslali su 
svoju vjeroispovijest i zatražili odobrenje profesora na sveuči- 
lištu u Wittenbergu. To bijaše u ostalom davno njihova tradi- 
cija, da se obraćaju k bogoslovcima i drugih zemalja i da od 
njih traže pouke i primjera. Njihova vjeroispovijest god. 1573. 
veli doslovno: »Vojujuća crkva jest zajednica svih vjernika... 
Svuda, gdje se propovijeda čisti nauk, gdje se sakramenti pri- 
maju, kako je Spasitelj naredio, gdje se vjernici sjedinjuju u 
Kristu, ljubavlju i vjerom, svuda je tu prava crkva ... Ne mi- 
') Denis, Konec češke samostatnosti, str. 423. 

slimo, da smo bez grijeha, znamo svoje pogreške i nesavrše- 
nosti i rado ih popravljamo . . . Sve, što dobra drugdje opazimo, 
primili smo i usvojili.« I u istinu Češka Braća u svom općenju 
s njemačkim i švicarskim protestantima, s Lutheranima i Kal- 
vinima vrlo su susretljivi i popustljivi, te naročito njima za 
volju odustaju od ponovnoga krštenja i od beženstva svojih 
svećenika. No u isti mah uza svu popustljivost nikako im se 
m da, da jednostavno predju u protestante. I domaći i njemački 
Lutherani vidjeli su u tom neiskrenost, ali zapravo je to bila 
njihova duhovna potreba. Kao učenike Chelčickoga smućivala 
ih je poniznost lutheranskih pastora, koji su padali pred noge 
knezovima njemačkim, a u drugu ruku smetao im je preveliki 
autoritet, što su ga ti pastori prisvajali nad ostalim vjernicima. 
Zato izmedju njih i protestanata nije moglo doći do zajedničke 
vjeroispovijesti, a kad je 1575. došlo do t. zv. češke konfesije, 
bilo je i to mrtvo slovo. Mnogo bliže bijahu Braća Kalvinima, 
pa su se zato doskora više obraćali k Zenevi nego k Witten- 
bergu. 

U to se sastade znameniti češki sabor od 1575. Bijaše to 
zapravo koncil svjetovnjaka, koji su imali učiniti nekakav red 
i mir medju svim vjerskim stranama i na kojem je nekatolička 
većina imala stvoriti zajedničku vjeroispovijest. Braća bijahu 
da tako kažemo na skrajnjoj ljevici ne samo po svom mišljenju 
i po svom životu, nego glavno zato, što im se uopće činilo od- 
vratnim i nedopuštenim, da se u kojekakove formule steže i 
nateže Kristova nauka i vjera, koja kod pravoga kršćanina 
mora izvirati samo iz mislosti božje, iz sv. Pisma i iz čistoga 
života. Koliki je tu bio njihov upliv, vidi se najbolje po tom, 
što je katolička stranka kliktala od radosti, kad se neko vrijeme 
činilo, da će se Braća s protestantima javno razići. Svi katolici 
bijahu uvjereni, da su protestanti bez Braće nemoćni. I Maksi- 
milijan se nastojao Braći približiti, te im je u njegovo ime bilo 
rečeno, da odobrava njihovu vjeroispovijest, premda je nije ni 
čitao. 

Konačno je došlo do zajedničke, već spomenute, »češke 
konfesije«, dne 18. svibnja 1575. poslije više nego dvomjeseč- 
noga vijećanja. U toj konfesiji prevladalo je posvema shvaćanje 
Braće naročito ondje, gdje se za vjeru kaže: »Vjera nije i ne 

može biti u čovjeku mrtva, nego neprestance djeluje na novi 
i vječni život ... i kao ni oganj bez topline, ni sunce bez sjaja . . . 
tako prava vjera ... ne može nikada biti bez ljubavi i bez 
mnogih dobrih djela«. Kako je poznato, protestantizam uči, da 
vjera sama po sebi spasava, pa zato ova konfesija nije prote- 
stante zadovoljila, a Braću je ozlovoljila već tim, što je postala 
pogadjanjem, kao da se radi o kakovoj svjetskoj stvari. 

Medjutim Maksimilijan i u neiskrenosti i prema običaju 
tadašnjega doba, kad je mislio, da se nema ništa bojati, izda iz 
Regensburga zabranu, da se češka konfesija uopće ne smije 
tiskati. Tada je bila za Braću posljednja zgoda, da u zajednici 
s protestantima postignu, da ne budu izvan zakona. Propustiše 
ili točnije ne htjedoše, a prema čitavomu svomu shvaćanju ži- 
vota i ne mogahu iz svih sila nastojati, da postanu kojim mu 
drago načinom neka vrst državne crkve. A budući da su i u 
doba najvećega svoga napretka sačinjavali tek jednu desetinu 
češkoga naroda, bili su već kao manjina, po svom broju ne- 
znatna, odsudjeni na propast. 

Povijest nepobitno dokazuje, da se u životu održaju samo 
takovi pokreti, koji su u jednu ruku ratoborni, a u drugu ruku 
se znadu u zgodan čas izmiriti ili barem pogoditi sa svojim pro- 
tivnicima. Zajednica Češke Braće pak nikad nije ni htjela da 
bude ni ratoborna, ni nagodbenjačka. 

5. Zasluge Češke Braće. 

Već je ponovno bilo spomenuto, da su Češka Braća u 
istinu po svom strogom nauku živjela. Kršćanski njihov život 
naročito je neodoljivo djelovao na svakoga, tko bi došao sa 
strane. Tako je Poljak Jan Lasicki, posjetivši neke njihove op- 
ćine uskliknuo: »Besmrtni Bože! Kolika je radost tada napunila 
moje srce, kad sam ugledao one stvari, koje sam tu opisao. 
Za stalno mi se činilo, kad sam sve to pregledavao, i za sve 
se propitkivao, da sam u crkvi efeškoj ili solunskoj ili u kojoj 
drugoj apoštolskoj, gledajući očima i slušajući ušima takove 
stvari, o kojima čitamo u pismima apoštolskim, u listovima 
Ignacijevim, u apologijama Justinijanovim i Tertulianovim«. 1 ) 

') Denls, Kdnec češke samostatnosti, str. 500. 

Lasicki je u svom oduševljenju o Češkoj Braći odmah i 
napisao opširno djelo u osam knjiga, a osmu je knjigu po obi- 
čajima i uredbama zajednice objelodanio Komensky 1649. u 
latinskom njezinom izvorniku s češkim prijevodom. 

Medjutim su i političke i društvene prilike u Češkoj bile sve 
to gore. Plemićka oligarhija počinjala je sve to teže pogreške, 
dok nije posvema utonula u grijesima, koji su bili uzrokom 
padu češke samostalnosti. 

»Zajednica Češke Braće bijaše i u toj općoj razvratnosti 
i ravnodušnosti divna škola savršenosti i čistoće, a u poko- 
ljenju do skrajnosti sebičnom njegovaše ideale odanosti i požr- 
tvovnosti. Bijaše utočištem svim plemenitim dušama, uvrije- 
djenim ili ogorčenim nepodopštinama svoga doba i utiskivaše 
neizbrisivi pečat svakomu, tko je odrasao pod njezinim uplivom. 

Braća življahu u poslušnosti svetomu Pismu, spominjući apo- 
štole po primjeru svojih učitelja Jana Husa i Petra Chelčickoga. 

Slogu i ljubav dokazivahu dobrim djelima, služeći jedni dru- 
gima u duhovnoj ljubavi, živući kreposno, ponizno, tiho, umje- 
reno, strpljivo, čisto. A uz to jedni od drugih primahu nauk, 
opomene, kazne, a jedan se za drugoga brinuo, da se naobra- 
žava i da se popravlja. •» 

Ta ozbiljnost i suzdržaljivost bijahu vrline, kojima se 
Braća vazda odlikovahu, taj prezir svjetskih taština, to ple- 
menito nastojanje oživotvoriti kraljevstvo Božje ovdje na 
zemlji, koje cijelu zajednicu čini tako poštovanom, postaje 
neizmjerno uzvišenom, kad se njezini članovi podaju višoj na- 
obrazbi duhovnoj i kad se uzdižu u najviše sfere. Nema ništa 
divnije od tih velmoža, koji su odrasli u ovoj školi; demo- 
kratske ideje, ojačane i očišćene evangjeljem, živo se podr- 
žaju u tom staležu i prodahnjuju najslavnije njegove vodje. 

Strogom tom disciplinom čeliče se dusi, njima vlada jedina 
misao, da izvrše potpunu svoju dužnost. U svakom trenu sva- 
koga dana osjećaju, da ih motri oko božje, nemaju druge volje, 
nego volju Njegovu, ne poznaju drugoga straha, nego da iza- 
zovu njegovu sdržbu. Nijedna kušnja nije im na teret, nijedne 
se žrtve ne plaše. Vaclav Budovec iz Budova i Karlo stariji 
iz Žerotina, da spomenemo samo najslavnije, — a koliko bismo 
ih mogli nabrojiti, koji su u skromnijem položaju pripadali toj 


istoj duhovnoj obitelji — znali bi pogriješiti, ali nikada pasti. 
Možemo ih prispodobiti samo s nekoliko francuskih kalvinskih 
plemića, koji poput njih s uzvišenim duhom spajaju vruću po- 
božnost i predivne kreposti. Dikom su svomu narodu, a zaista 
su zaslužili, da otkupe pogreške njegove; no bili su samo 
njegovom žrtvom pomirnicom. 

. . . Običaj, da se čita, bijaše kod Braće tako raširen, te 
su njihovi protivnici mislili, da ih vrag uči; dosta je tobože, 
da seljak stupi u zajednicu, i već zna čitati i pisati, a čim izadje 
iz nje, odmah zaboravi, što je znao. Dekreti sinoda često rodi- 
teljima pripominju, da je njihova dužnost učiti djecu. I mlade 
su djevojke čitale evangjelje, ženama je zapovijedano, da je 
uče čitati, šivati, pisati i bditi nad tim, da ništa zlo ne udje u 
srce njihovo«. 

Braća su se dugo vremena zadovoljavala s tim, ne težeći 
za višom naobrazbom, koja im se činila nekorisnom i dapače 
opasnom. Od svojih učitelja tražili su više pobožnosti, nego 
učenosti . . . Konačno Braća opaziše štetne posljedice takove 
opreznosti, koja je bila poticalom mnogome sumnjičenju, te 
su se pomalo riješili te svoje bojazljivosti, radi koje su ih ko- 
rili strani protestanti. Oko 1540. priučiše se slati mladiće, da 
svrše više nauke u Njemačkoj ili u Švajcarskoj . . . Viša škola 
bijaše utemeljena u Ivančicama u Moravskoj; tu se učilo ta- 
kodjer grčki i židovski . . . svećenici dobivahu osobito brižan 
odgoj, te su obično učili nekoliko godina u sveučilištu. Već 
godine 1575. ima četrdesetak takovih mladića u tudjini, da se 
priprave za sveto svoje zvanje.« 1 ) 

Medju Braćom bijaše uvijek mnogo književnika. Od 
svega, što je češki napisano u XVI. stoljeću, — u tom zlatnom 
vijeku češke književnosti — pripada Češkoj Braći trećina, 
premda ih po broju bijaše samo desetina. Do sada se zna za 
kakvih pet stotina djela, što ih napisaše, a neprestance se još 
otkrivaju novi rukopisi, a to je posao kojih stopedeset knji- 
ževnika. 

K onim trima već spomenutim tiskarama — u Mladoj Bole- 
slavi (1500.), u Litomyšlu (1507.), u Beli (1519.) — nadodjoše 

9 Denis, Konec češke samostatnosti, str. 544. 

kasnije tiskare u Moravskoj, naročito u Ivančicama, koja je 
poslije prenesene u Kralice, gdje je češko tiskarstvo umjećem 
dostiglo, pa i prestiglo tiskarstvo holandsko. 

U Ivančicama je započela 1579. izlaziti glasovita biblija, 
dovršena 1593. s prijevodom Novoga zavjeta od glasovitoga 
biskupa zajednice Blahoslava. Već prije toga bijaše u Češkoj 
16 prevoda Novoga zavjeta, od toga dva iz pera Češke Braće, 
ali Blahoslavljeva natkriljuje i jezikom i slogom i uvodom i 
tumačem sva slična djela ne samo u Češkoj, nego i u Evropi. 
Blahoslav je prevodio s grčkoga, i to tako, da je i Lutherov * 
prevod mnogo slabiji i da su Englezi istom za pol stoljeća do- 
bili djelo slične vrijednosti. Aii najveća je zasluga ovoga djela, 
što je dalo prvo jaku klicu narodnome životu Slovaka, pa ga 
još danas na mnogim mjestima čuvaju kao svetinju, bez kojega 
ljepote i svježine bili bi valjda podlegli nekulturi i tudjinstvu. 

Idealni demokratizam Češke Braće, njihova tijesna sveza 
i iskreno općenje sa seljačkim pukom ne odrazuje se samo u 
jedrom narodnom jeziku spomenute biblije, koja je prava škola 
za sve češke književnike, nego i u njihovim pjevnicima, u ko- 
jima osim dosta ukočenih, čisto bogoslovnih stihova ima vrlo 
mnogo tako nježnih i srdačnih pjesama, kao da su izabrane 
iz cvjetnjaka češke narodne poezije. Te pjesme nisu ozvanjale 
samo hramovima, nego su oživljavale i barem vjerskim za- 
nosom i veseljem punile domove i sva boravišta Češke Braće, 

koja inače iz načela bijahu proti svakoj životnoj radosti. Ti 
češki kancionali ili pjesmarice odlikuju se takovom umjetnošću 
i genijalnošću vanjske izradbe, a naročito početnih slova, da 
tomu nema primjera u svim knjižnicama i muzejima Beča, 
Monakova, Berlina, Mletaka, Milana, Bruselja i Pariza. Češki 
velikaši i plemići znali bi za najkrasnije eksemplare dati 25 do 
30 tisuća forinti. Možemo si misliti, koliko je idealizma i umjet- 
nčkoga smisla bilo u inteligenciji, koja je toliko dala za svoju 
duševnu hranu. Prema tomu je posve prirodno, da je medju 
Češkom Braćom bila prava škola narodnih povjesničara, tih 
najidealnijih radnika u svakom narodu. Naročito je biskup 
Blahoslav skupio oko sebe cijelu četu mladih historičara. 

U tom istom idealnom duhu sabirali su i čuvali članovi 
zajednice sve pismene spomenike, te su ostanci arkiva za- 


jednice najdragocjenije, a u mnogom i jedino povjesničko vrelo 
za XVI. stoljeće. 

A pravu i najdivniju veličinu duha pokazaše Braća na 
onom području, kojemu su namijenila svoje nastojanje: na 
polju savršenoga moralnoga života. 

6. Zašto Češka Braća ne pobijediše. 

Od svih kršćanskih sekta nijedna možda nije udahnula 
svojim članovima iskrenije ljubavi k dužnosti, nijedna nije po- 
rodila znamenitijih vodja. Što im fali? Bog ih je opsipao daro- 
vima, umom i naobrazbom, odvažnošću i rječitošću. Ni najmanje 
sebičnost ne muti njihovoga djelovanja, nijedna niska težnja 
ne kvari njihova programa. Zašto? Što im još trebaše za 
pobjedu? 

Doista su došli prekasno, boj već bijaše previše uznapre- 
dovao — i to vrlo nesretno — moralna snaga domovine bijaše 
uništena; podlegoše kobnoj prošlosti, a pogreške otaca njihovih 
padoše na njih i smrviše ih . . . Podlegoše s istoga razloga, 
koji im je vazda priječio, da zajednici pribave većinu naroda. 
Kakogod se je zajednica prema vani mijenjala, ipak ostajaše 
djelom Chelčickoga; zabacila je doduše njegove dogme, ali 
je sačuvala njegov duh; kao u prvim godinama bijaše idealom 
tih u duhu i istini pravih učenika Kristovih, nasljedovati primjer 
apoštolski, život evangjeoski. 

Bijahu tu na zemlji prognanici , a pravom otadžbinom 
njihovom bijaše domovina buduća. Zbiljske stvari vrijedjale 
su njihovu savjest, svjetovne brige činile su im se suvišnim 
uzrujavanjem, koje ih odvraćaše od vječnih, jedino pravih 
misli; poslušnost evangjelju kršila je njihovu odvažnost i 
ostavljala im oduševljenje samo za mučeništvo. U stvarima 
vjere, pa i u poslovima politike ne mogu se nikada riješiti 
neke nemirne bojazni ... Po dugom naprezanju savladaše do- 
duše strah, koji je u njima budilo više školovanje, ali nikada se 
ne uzdižu k idealu znanosti i umjetnosti . . . Imaju glasovitih 
stilista, znamenitih povjesničara, učenih bogoslova; ali nemaju 
odličnih filozofa, ni oduševljenih pjesnika. Njihovi su pisci 
savjesni, pošteni, odmah nam se svide, imaju veliki talenat. 

ali osjećamo, kako je ograničen: ozbiljnost i požrtvovnost ni- 
kada se ne uzdiže do udivljenja. Češka Braća ne znaju okoli- 
šati, ali niti se zanijeti. Posljednji u redu njihovih velikana i 
ne najmanji, Komensky, hoće svoje djake učiniti vrijednima 
budućega života, za koji je ovaj život samo mučenička pri- 
prava. Nigdje se ne vidi teološka zauzetost očitije, nego kod 
njega . . . Kod Komenskoga prevladava tiha nada, da će brzo 
otpočinuti u Gospodinu . . . Braći je život dužnost, a nipošto 
radost . . . Oslabljeni već ovim svojim odanim malodušjem i 
tajnom odvratnošću, da zemaljskim oružjem brane stvari ne- 
beske, bili su jošte potišteni nepouzdanjem, koje su osjećali 
svuda oko sebe . . . Kad se u siječnju 1603. sastao sabor, opo- 
zicija nadje vodju u Vaclavu Budovcu iz Budova, koji sve do 
smrti ostade ponajglavnijim prvakom protestantske stranke . . . 

U 18. godini šalju ga roditelji prema tadašnjem veoma raši- 
renom običaju u tudjinu; na putu je ostao 12 godina, posjetio je 
Njemačku, Dansku, Englesku, Nizozemsku, Francusku i Italiju, 
a zatim je bio u pratnji carskoga poslanika u Carigradu, gdje 
je boravio nekoliko godina. Geslo mu bijaše: In Deo fortitudo 
— U Bogu je moja jakost — ... a više mu je bilo stalo da 
dobro čini, nego da postigne uspjeh ... Da se stvar božja ne | 

splete sa stvarima financijalnim, Budovec jedva jedvice skloni 
svoj stalež, da novčanu pomoć, koju je tražio kralj Rudolf, 
dozvole prije, nego mu predlože svoje tužbe. Istom onda, kad 
su porezi bili dozvoljeni, skupio je u znamenitom govoru sve 
protestantske pritužbe«. 1 ) 

Ovaj slučaj sam po sebi kazuje sve. U ono doba, gdje se 
s njemačke i katoličke strane pod jezuitskim vodstvom već 
spremala, a dobrim dijelom i provela reakcija, baš u susjedstvu 
Češke, naime u gornjoj i Dolnjoj Austriji, u to je vrijeme taj 
odličan član zajednice i vodja protestantstva smatrao nedopu- 
štenim, da najprije zatraži od Rudolfa II. jamstva za vjersku 
slobodu, a onda istom da mu se dozvoli porez. Svima je još 
bilo u živoj uspomeni, kako se lična pogreška ljuto osvetila 
pod Maksimilijanom II. na saboru 1545. i poslije njega, kad se 
odustalo od pismenoga jamstva, jer se povjerovalo tomu, da 

9 Denis, Konec itd. str. 556—559; 573—574. 


carska riječ vrijedi kao i carsko pismo, pa ipak Budovec nije 
zato nimalo mario, jer kao pravi češki brat nije mogao ni smio 
zato mariti. 

Istina, da je Budovec velikim umom svojim i još većom 
ljubavi za kršćansku pravicu i za iskreno poštivanje svačije 
vjere složio i češke staleže i od Rudolfa II. napokon ishodio 
usprkos svih jezuitskih spletaka glasoviti manifest o toleran- 
ciji. Istina je i to, da je jakom svojom dušom proveo i organi- 
zaciju češke reformovane crkve, davši joj starješinstvo od 12 
članova, od toga 6 protestanata, tri češka brata i tri člana praš- 
koga sveučilišta, ali sve je to samo odgodilo, a nipošto nije za- 
priječilo strašni i gotovo smrtonosni udarac reakcije 1620. i 
kasnije. 

Kad čovjek pogleda na Evropu 1609., koju Budovec po- 
znavaše kao malo tko i 1619., odmah vidi, koliko bi za Češku 
bilo bolje, da je sukob nastao desetak godina ranije. Dosta je 
uvažiti samo to, da je 1609. u Francuzkoj vladao još odlučni i 
nepomirljivi protivnik reakcije, ponajveći branitelj vjerske slo- 
bode Henrik IV., koji nipošto ne bi bio mirno kao njegov na- 
sljednik Ljudevit XIII. gledao na poraz i pad Češke. Osim toga 
bila je velika razlika boriti se s nestalnim Rudolfom II., proti 
komu je bilo moguće upotrebiti brata Matiju i s Ferdinandom II. 
Ali i sama pomisao na ova i slična sredstva bijaše smrtni grijeh 
Budovcu, koji kao da ne znadijaše za staru mudrost, izraženu u 
poslovici: Tko se ovcom učini, pojedu ga vuci. Zajednica Češke 
Braće bijaše u istinu takovo janje, koje ni kao žrtva, premda 
nevina i dostojna, nije iskupilo češke slobode, nego je trebalo 
još dva i pol stoljeća strahovitih progona i nadčovječnih na- 
prezanja, da češki narod u svojoj rodjenoj domovini dobije 
barem pravo na život. 

V. 

Pad češke samostalnosti. 

1. Vanjski uzroci češkomu padu. 

Evropa, u kakvoj danas živimo, nastala je u prvom svom 
obliku istom vestfalskim mirom 1648., kojim je završen tride- 
setogodišnji rat. Češka je već bila oborena, svezana i izranjena. 

a njezini dušmani mišljahu, da je ispustila slavensku svoju dušu. 
Već prije ovoga strašnoga pada bio je zametak Evrope jedan 
francuski, a drugi hapsburško-papinski. Francuska je naime 
imala već gotov diplomatski sistem, barem s obzirom na Nje- 
mačku, Španjolsku i Italiju, a već od Franje I. vidjahu se ve- 
like crte njezine istočne politike, u kojoj Švedska, Poljska i 
Turska bijahu kao dvostruki lanac, koji Hapsburgovce stezaše 
sve db Beča i Rusiju zaustavljaše na njezinu putu u srednju 
Evropu. Papinska i carska politika stvorila je već oko Beča 
kao kakav željezni krug, kojemu bijaše zadaća, da zaustavi 
Turke i prignjavi nekatolike. S Francuskom je Češka već 
odavna bila prekinula kulturne, a pogotovo političke veze; 
papinskomu obruču otimala se na život i smrt. Preostaje još 
treće: da Češka stvori treći evropski krug, slavensku Evropu. 
Juraj Podebradsky zanosio se tom mišlju, a i Karlo IV. bijaše 
za ono doba svijestan Slaven. Češka braća bijahu dovoljno 
obrazovana, imadjahu jaki korijen u Češkoj, Moravskoj, Polj- 
skoj i Slovačkoj, ali ne bijahu, kako je već dovoljno razloženo, 
sposobni ni za dosljednu rodoljubnu akciju u užem smislu, a 
kamo li za široku i daleku političku koncepciju. I tako je Češka 
prije svoga pada ostala kao izvan Evrope; baš kao Poljska 
poldrugo stoljeće kasnije. 

Prije toga dogodila se Česima ista nezgoda, koja i Hrva- 
tima, samo na sreću njihovu pet stoljeća kasnije. Već za kralja 
Vladislava bijaše zadnja instancija za češke državne poslove 
na budimskom dvoru. Zato su za Ferdinanda I. vrlo lahko i 
rado gledali, da češki kralj stoluje u Beču. Mislili su, da će se 
tako lakše oteti kraljevskoj vlasti. I sam zemljopisni položaj 
Češke ne bijaše u to doba zgodan za središte prostranoj državi, 
a tu je nezgodnost povećavala poljska anarkija i neiskoreniva 
njemačka mržnja na Slavenstvo, koja je naročito od Lužice i 
Šleske učinila za Češku onakva dva kamena na njezinim kri- 
lima, kakvi bijahu dalmatinski talijanski gradovi na krilima 
hrvatskim. Tako se dogodilo, kad je Češka htjela već poletjeti, 
recimo za Podebrada, k žudjenomu cilju, da njemačka Vrati- 
slava nije mirovala, dok iz Rima ne dodje papinski legat, 
a iz Ugarske papinski krvnik Matijaš. 


2. Unutrašnji razlozi češkomu padu. 

Mnogi umni historičari, primjerice Denis, misle, da bi se 
Češka bila otela strašnomu svomu poniženju, u kojemu je go- 
tovo zagnjaviše, da je odmah postala ili luteranska ili kal- 
vinska. Ali Češka je to u istinu i postala, jer je danas utvrdjeno, 
da je koncem XVI. stoljeća i bez Češke Braće bilo u Češkoj 
mnogo više protestanata, nego li bijaše ikada Husita. Pa ipak 
je ta golema većina bila nemoćna proti domaćoj katoličkoj ma- 
njini, dok su Husiti i sve navale odbili i neprijatelja u njegovu 
domu potražili. Ali Husitstvo je nastalo apelom na pučku sa- 
vjest, te se ubrzo pokazalo, na onim glasovitim seljačkim pro- 
štenjima ili taborima, na kojima tisuće i tisuće Čeha bez raz- 
like dobe i staleža bijahu jedna duša, da pod Žižkom i Pode- 
bradom postanu i jedna strahovita šaka. Protestantstvo na- 
protiv uvodilo se tako grubo i silovito, na temelju mrskoga nje- 
mačkoga načela: čije imanje, njegova vjera, da je piava stra- 
hota čitati savremene spomenike o svim nasiljima protiv se- 
ljaštva, da poprimi vjeru svojih gospodara. Ako i nije istina, 
što pišu tadašnji katolički pisci, svakako je stalno, da je potla- 
čeni puk postao ravnodušan prema vjeri, a tim i prema svemu 
javnomu životu. Još je važnije, što je Češka, postavši samo 
dio u protestantskom području, prestala biti sama svoj faktor. 
Od onoga časa, kad se unapred znalo, da će Česi biti uz pro- 
testante, i to iz mržnje na Rim, mnogo više nego iz ljubavi za 
vjersku slobodu, s njima se više nije računalo, jer je vazda bilo 
stalno, da će biti proti papi i proti Hapsburgovcima, imali što 
od toga, ili neimali. 

U to doba predstavljaše češki narod par stotina ljudi. Ta 
oligarhija nije ni toliko mislila, da to sračuna. A kako bi onda 
pomišljala na to, da se sporazumi sa Sigismundom poljskim, 
koji je u to doba osvojio Moskvu i koji bi po svoj prilici češkim 
nadama bio bolje odgovorio od Jagelovaca Vladislava i Lju- 
devita, koji samo porušiše, što je Podebrad teškom mukom po- 
digao. Ali Sigismund bijaše katolik, a glavno je bilo, da ostaneš 
na polju bezuvjetne negacije: da uvijek znaš, što ne ćeš, a za 
ono, što hoćeš, ne tari si glave. Ova negacija kobna je i sudbo- 
nosna i u našoj hrvatskoj povijesti osobito novijega doba, a bila 

je tako prevladala u češkom narodnom vodstvu, da plemićka 
oligarhija bez razlike vjere i mišljenja ili nije htjela imati nika- 
kvoga posla s Bečom, ili mu je ropski davala više, nego je i 
tražio. Ta je negacija uz drugo bila takodjer jednim razlogom, 
da si češko plemstvo, izuzevši članove Zajednice, mogao za 
svaku stvar kupiti. Nema tudjinca, koji ne bi mogao, kad je 
htio, u Češkoj stvoriti svoje stranke. Pri tom nam je slaba 
utjeha, da je susjedna Njemačka i ne spominjući Italije bila isto 
tako podmitljiva. 

Češko je plemstvo svim tim pogreškama moralnim dodalo 
još jednu čisto političku. Prisvajalo je samo sebi pravo birati 
kralja, bez sudjelovanja staleža moravskih, lužičkih i šleskih, 
te je generalne ili opće sabore svih zemalja češke krune, što ih 
je uveo Karlo IV., smatralo protuzakonitima. A ipak ti sabori 
bijahu gotovo jedina realna veza svih čeških zemalja, i da su 
se razvili, kako su se morali, ne bi Češka bila podlegla onako 
osamljena, te ne bi bilo ni došlo do njezinoga pada, i ako bi pre- 
trpjela i najteži poraz. 

Svi ovi uzroci zapravo su jedan. Izuzevši čisto vjersku 
zajednicu Češke Braće, nebijaše u Češkoj demokratske orga- 
nizacije. Feudalni je sistem već nosio svoj otrovan rod: nepo- 
vjerenje i mržnju seljačkoga puka i na domaću gospodu, koja 
su s njim postupala nepravedno i kruto kao i tudjinci. Tako je 
taj puk već bio ujarmljen, da je jedina jača i općenitija misao 
u njem bila, kako bi se pobunio protiv svojih tlačitelja, koji su 
u to doba bili jedino vodstvo naroda. 

3. Neposredni povod češkome padu. 

Bacanje s prozora kraljevskoga grada praškoga spominje 
se svuda kao povod k tridesetgodišnjemu ratu. To je istina, ali 
svi spomenuti uzroci ne bi bili mogli dovesti do onako potpu- 
gona i strašnoga pada, kad povod ne bi bio onako nesretan i 
strašan. Poredimo samo spaljen je Husovo i Jeronymovo i ba- 
canje s prozora savjetnika Ferdinandovih Slavate i Martinica. 

Kostnička lomača po dva puta je obasjala cijelu Češku i 
pokazala svemu narodu svu niskoću i zloću protivnika i napa- 
dača, od kojih se onda tako prosvijetljeni narod ipak mogao 


obraniti. Ali bacanje s prozora s praškoga kraljevskog grada 
kao da je otvorilo ponor, u koji moraju pasti najprije začetnici 
i izvršitelji zločina, a i sav narod, koji nije pravo ni znao, o čem 
se radi. I u času, kad se protiv osnova Ferdinanda II. mogaše 
jedino najstrožom zakonitošću i najdosljednijom snosljivošću 
kako tako obraniti vjerska sloboda, dana majestatom Rudolfa 

11., počiniše češki protestantski staleži zločin, koji je od njih 
odvratio češki narod, koliko još pristajaše uz njih, i koji je ka- 
toličkoj reakciji dao dobru izliku za strahovitu osvetu proti 
vjerolomnim krivovjercima. 

Protestantski staleži sastadoše se u Pragu dne 13. svibnja 

1618., da već jedanput učine kraj pokušajima i domaće katoličke 
stranke i Ferdinandove politike, da se Rudolfov majestat izigra, 
pače i dokine. Na taj sabor stiže kraljevski list, kojim se sta- 
ležima zapovijeda, da se razidju. Usprkos tomu bila je prva 
sjednica dne 21. svibnja, a za dva dana u 9 sati u jutro idjahu 
staleži oružanom pratnjom i oružani na kraljevski grad. Grad- 
ska vrata otvoriše im se bez zapreke, te odoše ravno u sa*- 
borsku dvoranu, gdje pred kraljevskim namjesnicima pročitaše 
svoj prosvjed. Zatim odoše u vijećnicu kraljevskih namjesnika, 
s kojih se prozora pruža prekrasni vidik na Prag nad vrlo du- 
bokim opkopom. Od desetorice namjesnika bijahu tu samo če- 
tvorica, jer ostali bijahu obaviješteni, što se na taj dan sprema. 
Bijaše naime zaključeno, da Martinica i Slavatu valja baciti 
s prozora i tako ubiti; Martinic i Slavata, premda i oni biše upo- 
zoreni na opasnost, ipak dodjoše. Ta dvojica bijahu najokorje- 
liji protivnici svake vjerske slobode. Nisu tajili, da ne priznaju 
Rudolfova majestata o toleranciji, a često su i javno govorili, 
da ga Ferdinand II. nije smio priznati, i ako ga je priznao, da 
to po katoličkoj nauci ništa ne vrijedi. Bijaše to ona stara tra- 
dicija i paklenska nauka, prema kojoj obećanje ili prisega uči- 
njena krivovjercu ne vrijedi. Bilo je dakle posvema razumljivo, 
da su protestantski staleži baš ova dva katolika najviše mrzili, 
i da su ih se htjeli riješiti. Namjesnici, saslušavši pritužbu sta- 
leža, zatražiše od njih spise, da ih mogu bolje proučiti. Protes- 
tanti pristadoše, ali su tražili točan i bezodvlačan odgovor. Vr- 
hovni gradski zapovjednik Adam Sternberg izgovaraše se služ- 


benom tajnom; to je, reče, nečuvena stvar, da se od carskih sa- 
vjetnika, koji su se prisegom obvezali čuvati službene tajne, 
nešto slično traži . . . Grof će Thurn na to: ... neka izvole vje- 
rovati i znati, da odtud ne će poći, dok im se na njihovo pitanje 
jasno i točno ne odgovori . . . Najviši zapovjednik zatraži, da se 
barem upitaju nenazočni namjesnici, a naročito najviši dvorski 
meštar . . . »Ne treba toga«, poviče Vilim Lobkovic i nastavi, 
da su pravi krivci Slavata i Martinic. Kad se Slavata htio bra- j 
niti, poviče Lobkovic, nije li se vazda protivio majestatu, nije li 
i sada nastojao, da ga uništi. Pojedini plemići umiješaše se na 
to u svadju, spočitavajući obadvijema namjesnicima nasilnosti 
proti njihovim podanicima, kako ih je u tom okrivljivalo javno 
mnijenje; Martinic se htjede opravdati. Šuti, šuti, vikahu na nj, 
ta znamo za te, tko si i što si radio . . . Uzrujanost je dosegla po- 
trebni stupanj, te Thurn, Fels i Lobkovic smatrahu taj čas zgo- 
dan, da od svojih prijatelja postignu osudu, kakvu su željeli. Ne 
mislite li, poviče Fels gromovitim glasom, da ta dva krivca pro- 
glasimo za neprijatelje općega dobra i za kršitelje majestata i 
ne mora li se prema tomu s njima i postupati? Nasta grobni 
muk; u času, kad je trebalo zločin izvršiti, mnogi su kolebali; 
možda su pomišljali na neizbježivi gradjanski rat ... a mnogi 
je valjda u taj odlučan čas predvidjao sve strahote, koje će tim 
nastati u domovini. 1 ) 

Premda je staležima rečeno, da namjesnici nisu krivi ni 
odgovorni za kraljevski list, kojim se njihov sastanak zabra- 
njuje, ne htjede Thurn, da mu žrtva izmakne. Netko je doduše 
predložio, da ih zatvore, ili bace u »crni toranj«, ali na to drugi 
povikaše: Kroz prozor, kroz prozor! Lobkovic pograbi Marti- 
nica, a Thurn Slavatu, i malo zatim baciše za njima i njihova 
tajnika Fabriciusa. Sva trojica padoše na kup smeća, koje je na- 
stalo tim, što se mnogo godina iz kancelarije bacao papir kroz 
prozor u opkop, no savremenici, naročito katolici i sav puk raz- 
glasiše, da se taj dan dogodilo čudo. Neka žena pripovijedaše, 
da je vidjela Majku božju, gdje u dragocjenom plastu dočekuje 
Martinica i Slavatu i polagano ih spušta na zemlju. 

I sami protestanti bijahu tim smućeni, što je samo Slavata 

>) Denis, konec češke samostalnosti, str. 714—715. 


bio teže ranjen, a naročito mnogi učesnici smatrahu to nesret- 
nim znamenjem, jer da je Bog prešao u neprijateljski tabor. 

4. Zatornik protestantske Češke. 

Konac češke samostalnosti ne bi nam bio jasan, da pred 
sobom ne ugledamo još jasne slike onoga vladara, koji si je 
stavio za glavnu zadaću života, uništi krivovjerstvo, napose 
u Češkoj. Ferdinand se rodio u Štajerskom Gracu 1578.; bijaše 
mu dakle god. 1618. četrdeset godina. Bio je malen, valjkasta 
tijela, duga nosa, mrtvih očiju, rijetke, blijedordjave kose . . . 
Bio je veseljak, dobričina, ograničena znanja, bojažljiva i tjes- 
kobna duha. 1 aj vladar, kojega vlada spada medju najkrvavije 
u povijesti, ne imadjaše ni kaplje žuči; taj vladar, koji je na čas 
moć roda svoga podigao na stepen, što ga kasnije Hapsbur- 
govci nikada ne dosegoše, ne bijaše častohlepan; taj car, koji 
malo da nije proveo ono, što nije uspjelo Karlu Velikomu, ne 
imadjaše ni duhovitosti ni volje za visoku politiku. Snagu i 
uspjeh njegov protumačit ćemo si time, što je s njim na vladu 
dolazila stranka, koja je već davno čekala na svoj čas i sabi- 
rala sredstva za svoju djelatnost; u njezinim rukama izvrsnim 
orudjem bijaše Ferdinand, koji je bio uvjeren do oduševljenja i 
mučeništva, a poslušan do barbarstva. Njegov otac Karlo i mati 
Marija, kći bavarskoga kneza Henrika V., ljudi vrlo pobožni, 
nalazili su utjehu za svoje neuspjehe u tom, što su u njem pri- 
pravljali osvetnika vjere. Jezuite bijahu im kućni prijatelji, sa- 
vjetnici u crnim danima, te su po svojoj volji odgajali budućega 
cesara . . . Prvi učitelji mladoga nadvojvode bijahu izabrani 
tjeskobnom brižljivošću; zatim ga poslaše u Ingolstađt, u tu 
kulu vjere. Tu imadjaše glasovite učitelje, koji s odličnim kre- 
postima i s velikim talentom spajahu nemilosrdno uvjerenje: 
Grgura Valenskoga, »gorljivoga i učenoga branitelja papinske 
nepogrešivosti«, Gretsera, koga nazivahu kladivcem krivovje- 
raca i koji svoje mišljenje i mišljenje cijele jezuitske družbe 
skupljaše u poznatu rečenicu: Govorimo li o crkvi, razumijemo 
tim papu . . . Ferdinand ostade pet godina u Ingolstadtu, pod 
neprestanim i neodoljivim jezuitskim uplivom, a kad se 1 595- 
vratio, bijaše to, što je ostao za cijeli svoj život. > 

Stj. Radić: Češki narod. 8 

Srednje naobrazbe, a ne poznavajući naroda, nad kojim 
mu je bilo u buduće vladati, imao je samo jednu misao pred 
očima: ne izvrgavati opasnosti spasenje svoje duše. Pripo- 
vijeda se, da se na proštenju u Loretu zavjetovao, da će prije 
umrijeti, nego dopustiti, da crkva bude ponižena; svoje prisege 
nije nikad zaboravio . . . Neprestana mu briga bijaše, da si ne uz- 
nemiri savjest, ali . . . to ne bijaše savjest vladara, nego zvonara. 
Svaki je dan dva. tri sata posvetio molitvi ili pobožnomu raz- 
matranju, svaki dan počimaše dugom molitvom, zatim bijaše 
kod dviju misa, i opet popodne bi išao u crkvu, u odredjeno 
vrijeme bi ispitivao savjest, i dugo se molio prije spavanja; ne- 
djeljom i svecem slušaše po dvije propovijedi, a kad bi se u 
subotu zadržao na lovu, ubio bi pod sobom nekoliko konja, da 
ne zanemari Marijine pobožnosti. Pobožnost njegova ne bijaše 
prodahnuta višim shvaćanjem; bijaše kao bojažljivo diače, koje 
se plaši, da nije zaboravilo koju zadaću i da zaslužuje kaznu. 
Mirne ćudi, krepostan bez duševnoga boja. živio je jednostavno 
i spokojno medju svojom djecom, bio je vrlo nježan. Ijubezan 
prema slugama, kojima rado opraštaše pogreške; oko sebe 
rado vidjaše zadovoljna lica. bijaše vrlo darežljiv, pače rasipan. 
Nijedan vladar te dobe ne bijaše lošiji gospodar; da su se dobro 
upotrebile konfiskacije, što ih je proglasio, bili bi podmireni 
ratni troškovi . . . sve se to proteplo . . . Jedine mu strasti bi- 
jahu glazba i lov: za najtežih kriza sprovodio bi u lovu po dva 
dana u jednom tjednu . . . Nikad se nije odvažio, da što ozbiljno 
odluči, dok nije prije upitao svojih ispovjednika, da to nije 
grijeh . . . Nauka Jezuita o krivovjerstvu nije se nikada promije- 
nila: sad su smatrali vrijeme zgodnim, da ie jasnije proglase. 
Katolički vladar griješi, ne kazni li krivovjeraca; više griješi, 
kad je umjeren, nego kad je nasilan; vjerska sloboda protivi se 
volji božjoj, a snošljivost je uzrokom svemu zlu. 

U ovim je rečenicama sav nauk, što su ga ucijepili Ferdi- 
nandu za njegova boravka u Ingolstadtu. On je izabranik ne- 
besa odredjen za to, da na zemlji uvede mir, uništivši bez traga 
otpornike i bezbožnike. Cijeli život gudili su mu ispovjednici 
istu pjesmu svaki dan, neprestance mu opisivali njegovu duž- 
nost i kadgod kolebaše, pokazivali bi mu otvoreni pakao. Sa- 

čuvane bilješke iz nekakvoga priručnika jednoga Ferdinandova 
ispovjednika svjedoče o tom, u kakvoj je školi bio odgojen. Bu- 
dući da su vladari Bogom odredjeni zaštitnici svete vjere i 
crkve, je li cesar pazio, da crkva opet dobije svoja prava i da 
podanici odaju poštovanje svećenstvu, župnicima i višim obla- 
stima? Nije li suzdržavao djelovanje svete inkvizicije proti kri- 
vovjercima i otpadnicima? Nije li zanemarivao izvršivati nje- 
zine odluke i pružati joj poželjenu zaštitu?... 

Za tu neograničenu poslušnost volji božjoj Bog kao da je 
dužan raskriliti nad njim svoju zaštitnu ruku. Premda Ferdinand 
bijaše gotovo plah, ipak je svojom vjerom stekao nepokolebivo 
pouzdanje i muževnost, koja katkada postajaše i junaštvom. 
Njegovim geslom bijaše: Legitime certantibus corona — Za- 
konitim borcima kruna. Uspjesima svojih prvih godina bio je 
utvrdjen u svom mišljenju. Bez ozbiljnoga otpora, bez krvo- 
prolića obnovio je katoličku vjeru u unutrašnjim austrijskim 
zemljama, koje su već davna bile krivovjerstvom zaražene: Za 
njega to bijaše »znamenje« i poticalo. 

Češki protestanti poznavali su njegovu ćud, njegov od- 
goj, program i prošlost. Jesu li ga primili za kralja od bena- 
vosti ili od kukavštine? *) 

Kralj Matija, već star i nemoćan, imadjaše dva brata Mak- 
similijana i Albrechta, malo mladje i malo zdravije od sebe, a 
obojica su bila bez djece. 

Maksimilijan se živo zauze za Ferdinanda i skloni Al- 
brechta, da se zahvali, a cara Matiju, da preporuči Ferdinanda 
češkomu saboru, koji se najviše Maksimilijanovim nastojanjem 
sastao dne 5. lipnja 1617. Katolička stranka na saboru poče 
odmah dokazivati, da sabor uopće nema prava kralja izabirati 
nego samo primiti; a što je izabrao Matiju, da je tobože osam- 
ljeni slučaj bez ikakve pravne vrijednosti. I mnogi protestanti 
prihvatiše ovo dokazivanje samo zato, da prikriju svoj uzmak. 
1 tako je Ferdinand štajerski izabran gotovo jednoglasno za 
češkoga kralja, ali na istom temelju kao Matija; pri- 
znao je naime i izrično potvrdio i majestat cara Rudolfa i vjer- 
sku slobodu. Prije nego je to učinio, upitao je dakako za savjet 

') Denis, konec češke samostalnosti, str. 700 — 701. 

Jezuite i to njih četvoricu. »Sva četvorica izjaviše, da Ferdi- 
nand ne bi mogao bez opasnosti za svoju dušu majestata podi- 
jeliti, ali da mu to nije smrtni grijeh, ako prihvati već gotovu 
činjenicu; u ostalom što vrijedi iznudjeno obećanje?« 

Ferdinand II. dade se odmah na posao, da umiri svoju 
savjest, što je makar i 11 a čas popustio krivovjercima. Da su 
protestanti upotrebili samo strogo zakonita sredstva i da su se 
čuvali dati i najmanju izliku svojim protivnicima, bili bi se ti po 
svoj prilici i u tom slučaju držali tradicije, da prisega dana kri- 
vovjercima ne vrijedi. A kad su protestanti pošli ne samo stran- 
puticom bezakonja, nego stali i nad ponorom zločina, Ferdinand 
je jedva dočekao, da ih može u nj sunovratiti, ne pitajući 
mnogo, a često ne pazeći, tko je kriv, tko li prav; ta nisu li svi 
Česi bili već zato krivci, što su se prvi usudili pomisliti, reći i u 
praksi provesti glavno kršćansko načelo: Ne bojte se ljudi... 

5. Neposredni uzročnik češkoga pada. 

Netom smo čuli, kako se umni Francuz Denis u čudu pita, 
jesu li češki protestanti od benavosti ili od kukavštine Ferdi- 
nanda štajerskoga primili i izabrali za kralja. Još je važnije 
znati: kako to, da su češki staleži primivši i izabravši Ferdi- 
nanda II. i dobro ga poznavajući, mjesto zakonite obrane ma- 
jestata pošli stranputicom oružane pobune. Tko je bio tako 
bezuman, ili točnije tako bezdušan, da ih je poveo tim putem, 
za koji se iz daleka vidjelo, da vodi u propast. Već po točnijem 
opisu predigre tragedije dne 23. svibnja 1618. jasno se raza- 
bire, da je glavnu riječ onoga kobnoga dana vodio grof Thurn. 
Ali nije to bilo samo taj put. I prije i poslije toga bio je grof 
Thurn vodja cijeloga pokreta, a čim je dan znak otvorenomu i 
oružanomu sukobu, postao je glavom nove češke vlade. »Grof 
Henrih Matija Thurn ne bijaše Čeh: njegov rod talijanskoga 
porijetla istom je nedavno stupio medju visoko češko plemstvo;, 
sam je sproveo gotovo svu svoju mladost u Koruškoj i nije 
nikada dobro govorio češki. U času, kad je sve ovisilo 0 sabo- 
rima, i kad su sabori ovisili 0 rječitosti, bijaše velik nedostatak 
za vodju stranke, da nije dobro znao jezika onih, koje je htio 
voditi. I u čem se bolje vidi sveopći pad Češke nego u tom, da: 


je domovina Žižkova i Podebradova morala svoju sudbinu po- 
vjeriti polovičnomu tudjincu. Thurn ne samo da nije znao je- 
zika, nego ne poznavaše ni potreba, slabosti, želja i duha 
zemlje češke, a njegovo nepovredivo rodoljublje nije imalo ni 
finoga osjećaja ni tjeskobnosti Budovčeve, ni nemirne proni- 
cavosti Žerotinove. Kao nestrpljivi branitelj vjerske slobode ne 
bijaše Thurn ni previše pobožna duha, ni previše uzvišena srca, 
s toga gledišta mogaše biti najboljim vodjom oligarhijske revo- 
lucije, gdje se materijalna korist vrlo tijesno propletaše s iskre- 
nim strastima, a nekada je i prigušivaše. Thurn imadjaše dosta 
smjelosti, da izvrgne pogibiji svoj život za svoju vjeru i domo- 
vinu, ali ni vjere ni domovine nije tako nježno ljubio, da bi pre- 
zao pred nerazborom i da bi se plašio skrajnjih misli. Ne bijaše 
prebogat, ali vrlo slavohlepan ... U vrijeme slabih karaktera 
smionost, kojom se turao naprijed, premda ga nije učinila ob- 
ljubljenim, iznijela ga je na veliki glas ... a lakoća, kakvom je 
primao vrhovno zapovjedništvo, sveopće ga preporučivaše za 
vodju. Na nesreću dogadjaji' pokazaše, da je bio isto tako slab 
vojvoda kao i pustolovni političar, a povijest ne može na ino, 
nego da strogo sudi čovjeku, koji se lako odvažio na tešku za- 
daću, kojoj nije bio dorasao.«') 

I tako kao da se sve urotilo proti češkoj samostalnosti. 
Ne samo da su vanjske i domaće prilike bile do skrajnosti ne- 
povoljne, i ne samo što je na čelu katoličkoj reakciji stajao ne- 
pomirljivi protivnik nekatolika, Ferdinand II., nego eto Česi po- 
vjeravaju svoju sudbinu jednomu polutudjinskomu pustolovu. 

Od svih su naroda Germani napose Anglosasi iz najtežih 
kriza izašli sretno, ili čak pobjedonosno, dok je za Romane i 
još više za nas Slavene mnogo kriza bila ujedno gotovo kata- 
strofa. Povijest češkoga pada jasno svjedoči, da je tome po- 
najglavniji uzrok u našoj prevelikoj sklonosti povjeravati se 
vodstvu tudjinaca, koji i onda, kad bi bili najumniji, ne mogu 
imati, kako bi rekao Denis, dosta nježne ljubavi, što znači, 
dosta zdušnosti, da se ne titraju sudbinom onih, koje vode. U 
stvarima domovinskim, osobito kad nastanu teška vremena, 
isto je kao u stvarima obiteljskim: samo prava mati u istinu 
dršće nad životom dragoga djeteta. 

’) E. Denis, konec češke samostalnosti, utr. 708 — 709. 

6. Posljedice pada češke samostalnosti. 

Od svili odlika Evrope najveća je i najizrazitija u toni. 
što su sve evropske države narodne i kulturne organizacije, a 
nisu samo vjersko-političke tvorbe. Baš prvo stoljeće novoga 
vijeka podalo je Evropi ovo obilježje, kad se primjerice počela 
sjajno razvijati književnost francuska, poljska, češka i hrvatska. 
Svaki se narod, koji je imao zdravu klicu života, u tom stoljeću 
razvio toliko, da ga više nije bilo moguće promiješati ili zami- 
jeniti s njegovim susjedima, a dosljedno tomu morao bi bio 
svaki nastojati, da se barem toliko uredi i ojača, te ne postane 
plijenom svojih susjeda. Jer narodnosti nije svrha, da bude samo 
diferencijalnim znakom, nego da bude izvor neprestanoga kul- 
turnoga djelovanja. A to ne može biti, nema li potpune izvanjske 
nezavisnosti i što veće domaće slobode. 

U prvom je redu potrebna nezavisnost. Tu je Češka 
1620. izgubila. Ali je nije izgubila samo za se, nego i za cijelu 
srednju Evropu. 

Već je ponovno bilo spomenuto, da je Češka nedobitna 
tvrdjava po svom zemljopisnom položaju; naglašeno je i to, da 
se Moravska otvara prema jugu, kuda joj je put u ugarsku ni- 
zinu. Nezavisna Češka bila bi tu došla u sukob s Turskom, u 
najgorem slučaju barem na onaj način kao nezavisna Poljska, 
koje su se u to doba Turci bojali, kao poslije Rusije. 

Nezavisna Češka, Poljska i Rusija! Ne treba znati za 
poljske panslaviste XVI. stoljeća; ne mora se precjenjivati ni 
vanredno razvito narodno čuvstvo čeških književnika XVI. sto- 
ljeća, koji primjerice u Dalimilovoj kronici već postavljaju u 
svoj širini i dubljini čitavi problem njemačko-slavenske narodne 
borbe; dosta je, da računamo samo s materijalnom zajednicom 
granica i s onom uzajamnošću čeških i poljskih interesa, koja 
bi se bila neodoljivo nametnula, čim bi Turci došli pod Beč. Ali 
baš iz te neizbježive zajednice slijedi, da bi se Češka i Poljska 
bile sporazumjele, kako će Beč osloboditi i kako će Turke i 
dalje potisnuti, a što je još važnije, za njima odmah obnavljati 
kršćanske države ili pod svoju vlast primati kršćanske narode. 
Drugim riječima, istočno pitanje ne bi se bilo počelo rješavati 
u XVIII. stoljeću diobom Poljske, nego već u XVII. stoljeću oslo- 


bodjenjem Ugarske, Hrvatske, Srbije i Bugarske. Kad čovjek 
uvaži spomenuti sistem francuske politike, koja se oslanjaše 
na Švedsku, Poljsku i Tursku, samo da zapriječi pokušaje stvo- 
riti universalnu monarkiju rimskih papa i Hapsburga, onda se 
sa stalnošću može ustvrditi, da bi Francuska mjesto Turske bila 
uzela Češku, te bi se istočno pitanje rješavalo u Parizu, Pragu 
i u Krakovu. a ne u Beču, Berlinu i u Petrogradu. Padom češke 
samostalnosti nestalo je i same podloge, da si Slavenstvo usred 
Evrope stvori kulu. Istina, i Rusija je slavenska. Ali ona je za 
to vrijeme predaleko od Evrope. Predaleko je već i Poljska, a 
u Bugarskoj i Srbiji i Ugarskoj pašuju Turci. 

Mogao bi tko reći, pa je to napisao i sam Denis, da bi 
Češka, kako je dospjela pod vladu sebične i nesnosljive oligar- 
hije, bila doskora ono isto, što i poljska aristokratska republika 
bez republikanskih vrlina izuzevši osobno junaštvo. Ali to ne. 
stoji. U češkom plemstvu bila je odviše razvita narodna svijest, 
a i moralni kvasac Češke Braće djelovaše tako snažno, te u 
Češkoj ne bi nikako moglo doći do ropstva seljaštva, do raz- 
rožnosti medju plemstvom i do kulturne zapuštenosti i u istim 
gradovima, kako je to bilo u Poljskoj. A da je i došlo do toga. 
Češku je poradi njezinih prirodnih granica u jednu ruku lako 
braniti odasvud, a u drugu ruku, nitko ne bi lako privolio, da se 
medjunarodnom kakvom pogodbom Češka dade u vlast jednoj 
državi, a podijeliti ju je kud i kamo teže od Poljske. Kakogod 
stvar prosudimo, moramo bitku na Bijeloj Gori dne 8. studenoga 
1620., odnosno prašku defenestraciju dne 23. svibnja 1618. sma- 
trati najkobnijim danom u povijesti podunavskih Slavena. 

Promislimo samo, kako odlučni upliv ima današnja Ugar- 
ska u politici hapsburške monarkije, a ipak nemaju Magjari ni 
deseti dio kulturne i gospodarske snage, koju su onda imali 
Česi. Češka bi dakle prirodnim načinom bez poraza na Bijeloj 
Gori i bez emigracije najumnijega i najmoralnijega dijela na- 
roda bila već tada onako na čelu velikoj podunavskoj monar- 
kiji, kako u naše doba malo pomalo stupa tu na prvo mjesto. 

Istina, da se u povijesti ne pita, šta bi bilo, da se to i to 
dogodilo, jer povijest računa s gotovim činjenicama i s gotovim 
njihovim posljedicama; ali se ne može zatajiti, da ima sluča- 


jeva, kad se ono načelo, da je povijest učiteljica života, ne može 
zgodnije primijeniti, nego kad se prosudi, što bi sve bilo, da se 
nije počinila neka pogreška, da se nije zbio neki fatalni doga- 
djaj. Da su primjerice češki radikali god. 1848. bili iole svijesni. 
što bi bila Češka, da je plemićka oligarhija zločinačkom defe- 
nestracijom 1618. nije dovela na stranputicu, kojom se ravno 
pošlo u narodnu propast, ne bi se god. 1848. ta pogreška bila 
ponovila, ne bi u Pragu bila buknula pobuna, koja je najviše 
osujetila saziv generalnoga češkoga sabora kao češke konsti- 
tuante, a tim i federalizam u našoj monarhiji odgodila za više od 
pol stoljeća. 

Najteža je dakako i najstrašnija posljedica češkoga pada 
ona nesigurnost, koja se i danas javlja u češkoj duši, kad po- 
mišlja na narodnu budućnost, bojeći se, da se u ovom ili onom 
obliku opet ne ponovi, što se jedanput već zbilo. Na svu sreću 
ima češki narod medjutim već drugu svoju zavjetnu škrinju, po- 
vijest svoga drugoga preporoda, pa kad bi i komu uspjelo 
sjajne uspjehe i stečevine toga preporoda u prah oboriti, vrije- 
dila bi za Čehe sada još više nego li poslije bitke na Bijeloj Gori 
ova velika istina: ;>Slavna je prošlost najbolje jamstvo velikoj 
budućnosti. Narod, koji se u svojim ljetopisima diči velikom 
službom, učinjenom čovječnosti, preživjet će grob. Pobjednici 
su Češkoj oteli njezine uredbe, njezinu samostalnost, a već go- 
tovo jezik i ime: ali joj ne mogahu oteti povijesti, i baš je ta 
povijest poslije dva stoljeća Češku preporodila i podigla.« 





DIO DRUGI. 

Češki preporod. 

i. 

Sto je izazvalo i stvorilo češki preporod. 

1. Općeni uzroci preporodu slavenskih naroda. 

Kad čovjek čita staru povijest kojega mu drago slaven- 
skoga naroda, vidi u njoj uza sve jake narodne crte toliko tu- 
djinštine, te mu se pad slavenskih država već s toga jedinoga 
uzroka čini rieizbježiv. 

Pod bugarskim carem Simeonom procvala je bugarska 
knjiga još prije tisuću godina, ali je već bio jak i prejak grčki 
upliv na bugarskom dvoru, te se mora reći, da je bila sreća, što 
Simeon nije osvojio Carigrada. To još više vrijedi za Dušana 
Silnoga, a pogotovo je Krešimir Veliki bio posvema tudjinski 
vladar. Ista češka povijest, koja ima onako sjajnih, čisto na- 
rodnih i pučkih momenata, i vijekova, i ta je povijest, gledamo 
li naročito na zadnje Premyslovce, zagrnuta tudjinskim pla- 
štem, a kod Poljaka i Rusa to je još gore. Kao da nije dosta, što 
je nas Slavene prezirao i tlačio i Carigrad i Rim, mi smo se 
prezirali sami tako, te se činilo, da kod nas nikad ne će biti 
narodnoga družtva. Naše pleme, koje je po svojim uredbama 
bilo najprije demokratsko u Evropi, poprimilo je germanski 
feudalizam u najnekulturnijem mu obliku, te su slavenska go- 
spoda od svoga puka učinila roblje, ne pazeći nimalo na to, da 
su s njim istoga porijetla i jezika. I doklegod su slavenski narodi 

bili u okovima svoje silovite sebične, a obično posvema nena- 
obražene gospode, dotle nije bilo, a ni moglo biti ni materijal- 
noga, a ni kulturnoga pravoga života i napretka. 

Te strahovite feudalne okove počeše kidati najprije mislioci 
englezki, a onda oni francuski pisci poznati pod imenom enci- 
klopedista. Ti enciklopedisti ne bijahu samo uzročnici velikoj 
francuskoj revoluciji, nego i svim kasnijim velikim narodnim 
pokretima u Evropi, koji se naročito kod nas, Slavena, s pot- 
punim pravom nazivaju preporodom. 

K nama nisu iz Francuske došle sve tančine političkih i 
društvenih ideja, primjerice nauka o vrhovničtvu puka i o 
društvenom ugovoru, kojim da su nastale prve države. Ali Vol- 
taire, a još više Rousseau uniješe i medju slavensku inteligenciju 
takve misli o slobodi i o jednakosti svih ljudi, da je u aristo- 
kratskom svijetu nastala promjena slična promjeni poganskoga 
svijeta pred naukom kršćanskom. 

Istina je, francuske su se ideje putujući Evropom svako- 
jako mijenjale; jezgra im je ipak ostala jedna te ista: poštivanje 
iičnosti, obožavanje prirode mjesto sile i samilost prema slabi- 
jemu. Tkogod je u to doba isto mislio i duševno radio, morao 
je čuti i znati za ovo pitanje: po kojem pravu i po kojem načelu 
može čovjek nad čovjekom i narod nad narodom vršiti vlast, 
koje nema ni Stvoritelj nad svojim stvorom. I dan je odgovor, 
da nijedno nasilje i nijedna povlastica nema opravdanja ni za 
čovječji razum, a kamo li za savjest. 

Kršćanska Evropa je napokon počela osjećati, kako je 
uvjet njezinom napretku, da bude pučka, demokratska. U toj 
velikoj spoznaji stvoriše Englezi sabor svojih općina, t. j. doljnju 
kuću, koja je učinila kraj plemićkoj oligarhiji i udarila temelj 
prvomu evropskomu demokratskomu ustavu, demokratskomu 
više sadržajem, nego li formom. U Francuskoj dobila je en- 
gleska ustavnost opće težnje za potpunom jednakošću, a u Nje- 
mačkoj. koja je u to doba bila najviše pocjepkana i doskora naj- 
potlačenija zemlja u Evropi, ustavnost i jednakost značila je 
narodnost. Naročito je to tako shvaćao Herder, koji je mnogo 
i snažno utjecao na poljske, ruske i češke mislioce, a time na 
cijeli slavenski preporod. Kratko rečeno: Proti apstraktnomu 

čovjeku XVIII. stoljeća postavilo je XIX. stoljeće živoga čo- 
vjeka, a naročito Nijemci proti apstraktnim pravima čovječan- 
stva postaviše najprije svoja narodna prava, a doskora i svoje - 
narodne zahtjeve. Kozmopolitizam francuskih enciklopedista 
Nijemcima je, a i nama Slavenima, plodno sjeme nacionalizma 
i to najprije u romantičnom obliku. Biti romantikom u to doba 
znači nada sve obožavati puk, koji je vječno mlad i istraživati' 
narodni jezik i običaje kao nepresušivo vrelo narodne kulture. 
Takovi su romantičari i Cavour, Bismark, Napoleon III., Gor- 
čakov i 'Disraeli. 

Kod prosvijećenih Slavena stvara se pomalo uvjerenje, 
da u međjunarodnom životu ne može biti napretka bez narodne 
ravnopravnosti, kao što ga nema u državi, dok se ne ukinu sta- 
leške povlastice. Posvema u duhu te dobe, a naročito prema 
« francuskoj školi otvoreno se propovijeda, da rob ima pravo, pa 

se dužnost buniti se proti tlačiteljima i svrgnuti njihov jaram. 
Uzalud je bečki kongres 1815. Evropu podijelio i uredio, uzalud 
protestantska Engleska, pravoslavna Rusija i katolička Austrija 
odlučiše svim sredstvima čuvati novi red i naročito paziti na 
Francusku, te Austrija, Rusija i Pruska sklopiše u tu svrhu i 
svetu aliancu; pobune nastajahu baš tamo, gdje im se najmanje 
nadahu: u papinskoj Italiji i u zemlji inkvizicije, u Španjolskoj,, 
Belgiji i u rastrganoj i podjarmljenoj Poljskoj, dok 1848. nije 
sva Evropa bila u velikoj revoluciji, koja je svuda nastala u 
ime demokratske narodne ideje. 

Posvema je krivo smatrati slavenski preporod samo opo- 
zicijom općoj reakciji poslije bečkoga kongresa; prvi mu uzrok 
siže naime još u ustavni pokret engleski i u onaj prevrat,, 
što ga francuski enciklopediste, naročito Voltaire i Rousseau 
izazvaše u glavama većine evropske inteligencije prije, nego 
što je po pariškim ulicama stupala narodna garda pod revolu- 
cionarnom trobojnicom. 

Od davnih vremena helenske demokracije u Ateni i ne- 
uspjelih pokušaja demokratskih reforma u Rimu nije Evropa 
imala ništa pravo pučkoga, jer kršćanstvo u jednu ruku kao čista 
duhovna doktrina, a u drugu ruku s aristokratskom hierar- 
hijom ne samo da nije slabilo, nego je i razvijalo aristokratske 

feudalne odnošaje, tražeći od vjernika bezuvjetnu pokornost 
svakoj vlasti i spojivši se najtjesnije sa svim evropskim dina- 
stijama. Osim toga ni grčka, ni rimska demokracija, koliko se 

0 njoj može govoriti, nije bila općena i dosljedna, nego je i ona 
ostavljala kaste, ako i ne onako odijeljene i ukočene kao u Aziji. 
Sasvim drukčija bijaše demokratska ideja XVIII. stoljeća, koja 
»ne traži samo za svakoga čovjeka pravo na prosvjetu i na 
sreću, nego priznaje neku prednost čuvstvu i mašti, jer da su 
to prirodjena svojstva, te u mnoštvu razbaštinjenih i neukih vidi 
obilno vrelo moralnoga i političkoga života; Rousseau i nje- 
govi sljedbenici porušili su najjače pregrade, odstranili raz- 
like medju kastama, a pod tankom korom aristokracije opa- 
zili su bezimeno i jadno mnoštvo, posvećenu rezervu buduć- 
nosti, majku vječno blagoslovljenu, iz koje izlaze novi mislioci 

1 sretni pregaoci«. 

U ime ovakvoga demokratizma, u ime ovakvoga pošti- 
vanja do sada prezrene mase, a sada suverenoga puka, Fran- 
cuzka je povela, a i vodila četvrt stoljeća pobjedonosne ratove 
gotovo proti svoj Evropi, koja se upropašćena najprije šću- 
ćurila pod svoje aristokratske kabanice, a onda ib je redom 
počela odbacivati, osobito ondje, kamo je nogom stupila fran- 
cuzka vojska. Kako je kršćansku nauku širio glasoviti »rimski 
mir«, tako su sada francuski ratovi bili škola demokratizma i 
nacionalizma. Njemačku i Italiju francuske su čete većim dije- 
lom ujedinile, i tako francuska revolucija dolazi u neposredno 
susjedstvo osobito Česima, Slovencima i Hrvatima, kod kojih 
je preporod bio najmanje očekivan, a najuspješniji. Ali ne samo 
francuska revolucionarna akcija, nego i jaka reakcija proti njoj 
bijaše vanrednim poticalom slavenskoj narodnoj svijesti, 
osobito od onoga časa. kad su Rusi pod Suvorovom prešli 
Češkom i kad je car Aleksandar I. najprije kao prijatelj, a onda 
kao neprijatelj Napoleonov počeo voditi riječ u Evropi. A kad 
je sukob medju Napoleonom i Aleksandrom I. doveo do Na- 
poleonove provale u Moskvu, zatim do požara stare ruske prije- 
stolnice, onda do strašnoga Napoleonova uzmaka i bijega, po- 

') Ernest Denis, La Boheme depuis la Montagne Blanche, sv. II.: La 
Renaissance tcheque, str. 10. 


treslo je to naročito češkom inteligencijom, zanijelo je i odu- 
ševilo prve češke preporoditelje tako, da je primjerice Franjo 
Ladislav Čelakovsky u svom djelu: Ohlas pisni ruskych 1829. 
u malo redaka iznio prekrasni, upravo besmrtni hvalospjev 
ruskomu junaštvu i požrtvovnosti. 

Utjecaj zapadne filozofije, primjer francuske revolucije 
i pobjeda ruskoga patriotizma probudiše osobito kod zapadnih 
i južnih Slavena narodnu svijest, koja je u pojedinih ljudi po- 
stala osjetljivom narodnom savjesti: počele su se ispitivati 
pogreške u prošlosti, naročito grijesi počinjeni prema zapušte- 
nomu i prezrenomu puku. Ovim moralnim procesom pošao je 
poglavito preporod u Rusiji i u Poljskoj, gdje su se i strogo 
imovinska pitanja stala rješavati s moralnoga gledišta, dok je 
u zapadnoj Evropi u tim stvarima prevladavao engleski utili- 
tarizam, a zatim gospodarski liberalizam. Kod Čeha i Slovaka, 
pa kod Slovenaca i Hrvata bijaše narodnost tako pogažena, a 
uz to je tako malobrojna, da je tu najpreča i gotovo jedina briga 
obraditi narodni jezik i prikupiti što više dokaza, da je taj 
jezik sposoban izraziti svaku čovječju misao i težnju, pak 
prema tomu da je isto tako kulturno sredstvo, kao jezici ve- 
likih naroda. Ovaj tako reći lingvistički nacionalizam odveo 
je najprije Slovence od Hrvata, a onda Slovake od Čeha, te se 
na prvi mah činilo, da su ta dva naroda najviše zaražena par- 
tikularizmom. Danas je jasno, da je ovaj partikularizam bio 
samo prirodna posljedica dosljednoga demokratizma, koji nije 
htio, a ne će ni danas, da se narod mora istom više godina 
u školi učiti, da razumije svoj književni jezik. Tim dolazimo 
do najveće osebine slavenskoga preporoda. 

2. Glavno obilježje slavenskoga nacionalizma. 

Po ostaloj Evropi nacionalizam je doveo do novih poli- 
tičkih tvorba, te je naročito ujedinio Njemačku i Italiju. Sla- 
venski je preporod od južnih Slavena stvorio četiri narodne 
skupine, od Čehoslavena dvije, a od Rusa tri: Velikoruse, 
Ukrajince i Bjeloruse. Računamo li još lužičke Srbe i Kašube, 
imamo 12 posebnih slavenskih naroda, od kojih jedino Kašubi 
i Bjelorusi nemaju do danas tako razvite individualnosti, da 

<bi im se općeno priznavala. Već toliki broj slavenskih naroda 
.zadaje slavenskim prijateljima brige, a slavenski neprijatelji 
vide u njem nepobitan dokaz državotvorne, dapače i kulturne 
nesposobnosti Slavenstva. Ima doduše i u ostaloj Evropi pri- 
mjera za sličnu rascjepkanost: Skandinavci se podijeliše na 
tri naroda, na Švede, Norvežane i Dance i na tri nezavisne 
države, pa je ipak danas kod njih i naobrazba i blagostanje na 
visokom stupnju. I zapadnji dio evropskoga Germanstva raz- 
dijelio se na troje: na Holandjane, na belgijske Flamance i 
na švicarske Nijemce i kod svih tih kao i kod prije spomenutih 
Skandinavaca politička sloboda i pučko blagostanje, a nada 
sve pučka prosvjeta mnogo je veća nego kod onih Nijemaca, 
koji su danas u obnovljenom njemačkom carstvu pod jednom 
središnjom vladom i s jednim književnim jezikom. 

Ni ista Francuska, koja je tisuću godina više kulturom 
nego silom izgradjivala svoj narodni organizam, nije ni danas 
dovoljno ujedinjena baš zato, što sva južna Francuska, a i 
čitav francuski zapad može istom poslije dugoga školovanja 
razumjeti francuski jezik u tančine. Danas, gdje u svekolikoj 
Evropi odlučuje u svim životnim pitanjima oligarhija školo- 
vane inteligencije, tako kako je do nedavna odlučivala oligar- 
hija feudalnoga plemstva, čini se, da su najjači oni evropski 
naroda, kod kojih je nacionalizam išao ispod ruke s državnim 
centralizmom, ili mu je, kao primjerice u Pruskoj, bio samo 
orudjem. Ali sociološki studij savremene evropske politike mora 
nas nepokolebivo uvjeriti, da je u demokratskom načelu istom 
onda prava i nesavladiva snaga, kad svi članovi društva imadu 
u istinu u glavnom jednako lak pristup k svim blagodatima 
kulture. 

Kod slavenskih naroda već se vidi. kako je blagoslovno 
djelovao onaj tobožnji slavenski partikularizam. Nama je Hr- 
vatima bilo krivo, što je Vraz ostao gotovo osamljeni pred- 
stavnik ilirskoga pokreta medju Slovencima. No bi li danas 
Slovenci mogli tiskati svoje knjige u deset, a kamo li u sto tisuća 
primjeraka, da su poprimili hrvatski književni jezik? S narod- 
nom je kulturom kao i s naprednim gospodarstvom: što je inten- 
zivnija, to je bolja. A intenzivna je istom onda, kad može lahko 

i brzo k svakomu članu naroda. Samo ovako intenzivnom kul- 
turom može se na prosvjetnom i gospodarskom polju stvoriti 
onako Jaka organizacija, kakvom se Česi bore protiv bečkoga 
centralizma, kakvom Poljaci odolijevaju nasrtajima pruske ger- 
manizacije i kakvom već i Slovaci počimaju snažno trgati 
mrežu magjarizacije. Pravi sitan narodni rad ne da se ni za- 
misliti, a kamo li uspješno provesti, bez onoga intimnoga po- 
vjerenja, što ga medju inteligencijom i pukom stvara ne samo 
slični, nego isti jezik. 

A baš kod nas Slavena književni je jezik po svom slogu, 
po svom leksikonu, a u glavnom i po svom izgovoru pučki 
govorni jezik, te ona velika misao, da nas demokratizam vodi 
k narodnom mnoštvu kao smionoga trgovca k neizmjernomu 
u moru, ima pravi i podpuni smisao samo u današnjem kulturnom 

\ razvoju Slavenstva. 

3. Posebni uzroci češkomu preporodu i glavno mu obilježje. 

Porazom na Bijeloj Gori i okrutnom reakcijom poslije 
njega nisu srećom uništene sve klice češkoga narodnoga ži- 
, vota. Češka je zaista bila strahovito opustošena i predana na 

milost i nemilost ne samo tudjinskoj centralnoj vladi i Beču, 
nego i svakojakim tudjinskim pustolovima, koji su iz seljačkoga 
puka učinili pravo roblje. No i susjedna je Njemačka trideseto- 
godišnjim ratom trpjela, te nije mogla izrabiti češku slabost 
i nemoć. Ostala je dakle još po gdjekoja »krivovjerna obitelj« 
s jakim tradicijama husitizma i Češke Braće i s kraljičkom bi- 
blijom. a povijest češkoga preporoda pokazuje, kako najorigi- 
nalniji i najodlučniji češki prvaci vuku obično ravnu lozu od 
jedne ovakve »krivovjerne obitelji«. 

Tko zna, kako bi dugo ove klice ostale pod ledom reak- 
cije, da smione reforme Josipa II. nisu poput toploga juga do- 
nijele u Češku proljeće vjerske snošljivosti, a za malo i pot- 
pune seljačke slobode. Poslije više od stopetdeset godina sumnji- 
čave i silovite birokratske vladavine i tudjinske plemićke 
samovolje zasio je na prijestolje vladar posvema savremenih, 
ako i nesredjenih ideja, čovjek, koji je u mnogom sam sebi 
protuslovio, ali koji je u glavnom u istinu bio ono, čim ga ozna- 

čuje pučka tradicija svih naroda monarkije, ljubitelj pravice i 
prijatelj slobode. I kakogod je Josip II. kao političar radio prema 
njemačkomu rodoljubnomu sistemu Fridrika II., kojemu se divio 
i kojega je htio dostići, ako ne i nadkriliti barem u njemačkom 
centralizmu, ipak je s Josipom II. poslije dugo vremena s naj- 
višega mjesta zastrujio i nad Češkom slobodni evropski duh., 
Reakcija, koja je nastala naročito pod Franjom I. u svakom 
pravcu, a napose proti naumljenomu oslobodjenju seljaštva, 
samo je pojačala djelovanje općih preporodnih uzroka, osobito 
upliv francuske revolucije i velikih francuzkih pobjeda. 

Još pod Josipom II. 1784. osnovano je »praško učeno 
društvo«, koje je do konca XVIII. stoljeća glavno središte 
umnoga života u Češkoj. To je družtvo nastalo od prijateljskih 
sastanaka, koji se počeše držati još od 1780. i na koje dolažahu 
učenjaci kao Dobrovsky, Dobner i Peltzel, plemići Antun No- 
stitz i Josip Kinsky, sveučilištni profesori, visoki činovnici, 
monasi i svećenici. »Medju njima ima više slobodnih zidara, no 
većinom su deisti; svi su ljudi otvoreni, odvratno im je prazno- 
vjerje i nesnošljivost. Njima ne prevladava narodno uvjerenje; 
ćute samo to, da će se Češka potpuno ponijemčiti istom za više 
stoljeća, te su puni tuge nad kukavnim i bijednim pukom, koji 
će u to doba toliko pretrpjeti. Sami govore medju sobom nje- 
mački i ne mrze nimalo Njemačke; teorija o kulturnom narodu, 
o narodu izabranom, da u cijelom svijetu širi civilizaciju i kre- 
post, nije se još porodila, pak prema tomu nitko ne osjeća po- 
trebe, da se proti njoj buni. Ne vjeruju nimalo, da bi bilo mo- 
guće promijeniti pravac struji, koja Češku od vijekova nosi i 
da bi se mogla zapriječiti konačna propast njihova naroda. To 
im se spočitavalo, no nije pravo, jer je trebalo mnogo veće 
odvažnosti, da se posvetiš narodu odsudjenu na skoru smrt. 

Njihov pesimizam ima svoj korijen u njihovoj najčišćoj 
vrlini, u ljubavi i pravoj strasti za istinom. Zgražaju se pred 
svakom lažju . . . Njihovo djelovanje isključivo znanstveno pre- 
poručuje se ozbiljnim trudom i istinskim iztraživanjem. Kad li- 
staš publikacije učenoga društva počevši od 1771., moraš se 
začuditi, koliko je tu solidnoga rada i strpljivoga uvjerenja. U 
taj čas, kad je Češka izlazila ispod vlade neznanja i ropstva, 


na koju je bila odsudjena, ništa joj nije bilo tako spasonosno, 
Kao ovaj lijek strogoga proučavanja, gdje se volja čeliči i um 
izoštruje.« 1 ) 

Za istinu je Hus živ izgorio u Kostnici; za istinu su Češka 
Braća podnijela najstrašnija progonstva poput prvih kršćan- 
skih mučenika; s istinom počima i češki preporod i to s istinom 
neumoljivom, u kojoj i katolički monah proglašuje izmišljotinom 
tolike bajke tobožnjih jezuitskih povjesničara. Koje čudo, da 
češki jezik ima onda riječ i pojam, koji znači istinitost, ozbilj- 
nost i stalnost u isti mah. To je češka »opravdovost«, koja se 
ne da prevesti. Ovu »opravdovost« vidjet ćemo u cijelom če- 
škom preporodu, a pojedinim je velikanima »opravdovost« naj- 
ljepša aureola, koja još i danas sja nad nepredobivom kultur- 
nom, sad već i političkom utvrdom Slavenstva u srcu Evrope. 

4. Tri doba češkoga preporoda. 

Kao pojedini čovjek tako i narod mora najprije imati le- 
gitimaciju, hoće li se dati na kakav veliki put. Narodna legiti- 
macija zove se povijest. Koncem XVIII. stoljeća ne bijaše češke 
povijesti, ili što je još gore, mjesto češke povijesti kolaše po 
Evropi, a i po samoj Češkoj čitav niz kojekakvih kronika, u 
kojima je najslavnije doba češke povijesti bilo prikazano kao 
neprekinuti lanac razbojstva i divljaštva. Istodobno blizu dva 
puna stoljeća uništavala je jezuitska reakcija i državnom vlašću 
i inkvizicijom sve spomenike češke književnosti, te su usred 
samoga Praga znale planuti čitave gomile čeških knjiga. Češki 
su jezik osim toga izbacivali iz svekolikoga javnoga života, a 
pod konac XVIII. stoljeća već i iz svakoga društva, koje se 
smatraše i nazivaše boljim. Ovako je bez povijesti i bez knji- 
ževnosti češki narod izgubio svaku duhovnu vezu. Potreba 
bijaše dakle troja: obnoviti češku povijest i pokazati je i ostaloj 
Evropi u pravoj historijskoj istini; obnoviti češki književni 
jezik i uvesti ga barem u onai dio višega društva, koji se još 
nije hotimice i znalice iznevjerio češkoj domovini i češkomu 
narodu; napokon je s povjesničkom istinom i s čistim narodnim 
govorom trebalo i češki puk oduševiti i skupiti u rodoljubno 

') E. Denis, La Boheme depuis la Montagne Blanche, 0., str. 57. — 58. 

Stj. Radić: Češki narod. 

Kolo s jasnim ciljem, i s točnim programom za daljnji domo- 
vinski i narodni život i rad. 

U Češkoj se najprije nastojalo udovoljiti prvoj potrebi: 
pojaviše se povjesničari Dobner, Dobrovsky i Peltzel, te već 
1791. izdaje Peltzel »Češku kroniku« na temelju vrela prema 
najstrožoj historijskoj metodi. Sva trojica, a naročito Dobrov- 
sky, bijahu u prvom redu umnici, racionaliste. U djelima im ne 
vidiš na prvi pogled ništa drugo do li vedra razuma, hladnoga 
razbora, jednom riječi objektivne istine, na cijelo ovo doba, 
naročito na Dobrovskoga, silno su djelovali francuski enciklo- 
pediste. a najjačim im poticalom bijahu reforme Josipa II., koje 
su u mnogom odsudjivali, ali su im vazda priznavali najple- 
menitiju namjeru. 

Ovo čisto historijsko doba prelazi neopazice u doba 
jezikoslovno, jer je Dobrovsky postao velikan naročito kao 
jezikoslovac, a mladji njegov savremenik Jungmann gotovo 
se i ne bavi inim već filologijom i to za razliku od slaviste 
Dobrovskoga napose filologijom češkom. Povjesnička i jeziko- 
slovna istraživanja dadoše pjesničkomu talentu Jana Kolara 
dovoljno gradje i jako oružje, da se uspne tako visoko, te se 
njegov glas čuo po cijelom Slavenstvu, i što je u ovaj čas bilo 
još odlučnije, stotine njegovih soneta bile su u rukama svakoga 
Čeha nepobitnim dokazom Nijemcu, da se češki jezik i blago- 
glasjem i bogatstvom svojim dade usporediti s francuskim i 
s talijanskim, a njemački da kud i kamo natkriljuje. 

Pjesničko doba češkoga preporoda pod dojmom poli- 
tičkih dogadjaja u zapadnoj Evropi i pod utjecajem pravih dr- 
vžanih prevrata u monarkiji postaje mnogo pozitivnije, te se 
u češkomu narodu stvara prvi politički program i prva narodna 
stranka na čelu s publicistom Havličkom i političarom i po- 
vjesničarom Palackym. Kao preporodno doba traje ovaj na- 
rodni i politički pokret sve dotle, dok je u Češkoj samo jedna 
stranka, t. j., dok se od staročeha ne odijeliše mladočesi. 

Odrediti točno godine svakom doba niti je moguće, niti 
je potrebno. 

Ponovit ćemo dakle: prvo historijsko-filološko doba traje 
od prilike tridesetak godina, koncem XVIII. i početkom XIX. 


stoljeća. Za drugo doba može se reći, da po prilici traje isto 
tako dugo do polovice XIX. stoljeća, treće doba traje takodjer 
kakvih tridesetak godina, siže do osamdesetih godina XIX. 
vijeka, kad su radi pasivne staročeške opozicije mladočesi otvo- 
reno ustali proti dosadašnjemu narodnomu vodstvu i pošli sa- 
mostalnim svojim putem. U svem traje češko preporodno doba 
blizu jedno stoljeće, dakle još jedanput duže nego preporod 
hrvatski. 

II. 

Najzaslužniji prvaci češkoga preporoda. 

Čitajući povijest češkoga preporoda, listajući mnogo- 
brojna književna djela i gledajući tolike tečevine onoga sto- 
ljetnoga napora i rada, obuzme te čuvstvo i zanosa i udivljenja, 
a pred pojedinim velikanima toga doba upravo staneš i želio bi 
o svakom imati čitavo djelo, želio bi u potankosti znati život 
svakoga, jer ti se čini, i to s pravom, da su to kao vječni svje- 
tionici za svu narodnu budućnost. Tomu se dojmu ne može 
oteti ni stranac, koji je iole temeljitije proučio češki preporod. 
Osobito kad koji strani umnik prodje češku prošlost, onda mu 
se na koncu i nehotice nameće usklik: »Češka je glava tvrda, 
a srce ponosno. Česi su podnijeli najstrašnije kušnje, a da nisu 
izginuli. Herojskim naporom svoje volje poderali su mrtvački 
pokrov, kojim bijaše zamotano narodno tijelo prije, nego je 
bilo zapečaćeno u grobu; dokazali su, da im nije teška nikakva 
žrtva, kad se radi o obrani prava. Učenici Komenskoga znat 
će, ako ustreba, opet postati Žiškini vojnici. Oni će imati u 
ovoj najtežoj borbi uza se sve one, koji ne će, da se poklone su- 
rovoj sili i koji traže za narode pravo, da svaki bude svoj go- 
spodar. Sve je to za onu slobodu čovječanstva, za koju je Hus 
umro na lomači, za koju su Češka Braća pretrpjela tugu pro- 
gonstva, onu slobodu, za koju su radili, vojevali i stradali Do- 
brovsky, Jungmann i Palackv«. 1 ) 

Dodamo li ovoj trojici još Kolara, Havlička i Riegra, 
imamo pred sobom šest ponajvećih divova ne samo češkoga 
preporoda, nego cijele novije slavenske povijesti. 

i) e, Denis, La Boheme depuis la Montagne Blanche, II., str. 670. 

1. Dobrovsky (1753. — 1829.). 

Đobrovsky je bio svećenik. Imao je biti Isusovac, no 1772., 
kad je isusovački red raspušten, učio je dalje kao svjetovni 
bogoslov. Bio je vanredno naobražen u svim granama savre- 
mene nauke. Sva je svoja djela pisao latinski i njemački, jer 
kako je bio učenjak, nije u to doba u jednu ruku mogao imati 
čeških čitatelja, a u drugu ruku trebalo je novu znanost, slavi- 
stiku, koju je Dobrovsky utemeljio, učiniti pristupnom zapadnoj 
Evropi. 

Dobrovsky bijaše na prvi pogled suhi filolog, a njegovi 
nazori, njegov osobni upliv, pa i sama njegova naučna djela 
ođavahu ne samo neobičnoga umnika, nego i neumornoga ši- 
ritelja istine i neustrašivoga branitelja pravice. Najviše je na 
njega djelovao Nijemac Herder svojim nroročanstvom velike . 

slavenske, a osobito ruske budućnosti, svojim propovijedanjem * 

^ > 

ravnopravnosti svih naroda. Pod tim dojmom utemeljio je i 
svoju reviju »Slavin« 1806., gdje je pokazao upravo pjesničkoga 
zanosa i oduševljenja za cijelo Slavenstvo. Iz pisama Dobrov- 
skoga Kopitaru vidi se jasno, kako se Dobrovsky dugo vre- 
mena opirao svakomu čuvstvu, koje bi ga zavelo na neobjek- 
tivnost, te naročito držaše pogreškom, da mi Slaveni svoje 
jade poljepšavamo, ili svoju budućnost ružičastom prikazujemo 
samo zato, jer je to naša najvruća želja. Dobrovsky kao da je 
htio sam na sebi dokazati opravdanost svoje tvrdnje, da je naš 
slavenski um stalniji i vredniji, nego li njemački »Verstand« i 
francuski »esprit«. Bijaše sav u strogu istraživanju i u tako 
neumoljivoj kritici, da je svaku preuranjenu ili prenaglu pređ- 
mnijevu nemilosrdno odsudjivao, tražeći dokaze i koreći svaku 
deklamaciju. Takav je bio i prema najdražim svojim prijate- 
ljima, koji su mu često spočitavali, da je previše kritičan. 

Češkomu je jeziku u to doba prijetila velika opasnost 
od svakovrsnih novotara. koji nisu imali opće znanstvene, a 
napose nikakove jezikoslovne spreme. Dobrovskv nemilosrdno 
.svima dovikne, da ne izmišljaju novih riječi i ne stvaraju če- 
škoga jezika, koji ne će razumjeti samo Česi. nego da čitaju. 

Od svakoga je pisca tražio, da piše jezikom X\ I. stoljeća, a uz 
tu je dopuštao jedino utjecaj pučkoga seljačkoga govora, koji 


mje bio nagidjen tudjim riječima, a kamo ii iznakažen tudjin- 
skim duhom. y ; ' , ... - .. . 

God, 1809. izdao je Dobrovsky njemačku slovnicu češ- 
koga jezika, a i u slavenskoj filologiji došao je već tako na 
glas, da mu je god. 1813., kad su ruske čete prolazile Pragom, 
zapovjednik ruske vojske učinio svečan posjet, što je silno po- 
diglo ugled i njemu A' češkomu imenu. God. 1822. izdao je la- 
tinsko djelo o starom slavenskom jeziku, a malo prije toga 
1821, pisao mu je ruski državni kancelar knez Rumjancev: 
»Bez sumnje imadete vi obožavatelja svuda, gdje znadu cije- 
niti vašu duboku znanost i odličan talenat, pa Vas molim, 
ubrojite i mene medju iskrene svoje sljedbenike; ne odbijte 
mojih usluga, jer sve što ću moći za vas učiniti, bit će radost 
za mene.« 1 ) 

U to doba se Dobrovskv već posvema utvrdio u mišlje- 
nju, kojemu se dugo otimao, i kojemu je kao nehotice dao 
oduška u jednom pismu Durichu, znamenitomu slavisti i ekse- 
getičaru, od 1795. s ovim riječima: »Bog će pokazati svijetu, 
velike stvari po Slavenima i kod Slavena. Češka kraljevina 
proširit će se i povećati: Poljska, koja je bila kažnjena zato, 
što je zanemarila svoj materinski jezik, opet će procvasti; rusko 
će carstvo proširiti svoje granice sve do Indije i do Perzije: 
Slaveni će natrag predobiti nekadašnji svoj teritorij.« 2 ) Inače 
se Dobrovsky nije nimalo slagao ni s velikim osnovama, a 
kamo li s velikim sanjarijama, te je naročito vazda opominjao 
Kopitara, slovenskoga učenjaka, suosnivača slavistike, da se 
ne podaje mašti, u kojoj već gledaše, kako je Beč središte svih 
Slavena i kako bečka slavenska akademija ima svoje podruž- 
nice u Rusiji. Poljskoj, Češkoj i Iliriji. 

Dobrovsky je upravo stvorio slavensko jezikoslovlje ili 
slavistiku, koliko čovjek uopće može nešto stvoriti: iz meteža 
je učinio red, nesigurno tapanje zamijenio je jasnim pogledom 
i čvrstim korakom, kojekakve kombinacije i teorije prorešetao 
je i prosijao i podao nam mjesto njih jezične zakone, kojima se 
i danas ravnaju svi slavenski narodi. »Divna li je sila znanosti! 

!) E. Denis, La Boheme, itd. II. str. 67. 

2 ) E. Denis, La Boheme, itd. II. str. 62. 

Djelo Dobrovskoga o starom slavenskom jeziku bilo je kao 
osveta za poraz na Bijeloj Gori i taj jezikoslovac u svojoj ra- 
dionici, bez spletaka, samo neumornim svojim trudom, predo- 
biva svomu narodu opet ono mjesto, što ga je bio izgubio sebič- 
nošću svoje aristokracije i pogreškama svojih političara 

Dobrovsky s Husom i s Komenskym dopunjava češko 
trojstvo, koje u zamjenitom svom odnošaju i u svojim razli- 
kama potpuno izražava misiju naroda, koji je zaslužio, da živi 
radi poštovanja k individualnoj misli, radi ljubavi za prosvjetu 
i radi mara u znanosti.« 1 ) 

Česi se često i mnogo tuže, baš kao i mi Hrvati, što nisu 
sačuvali kontinuiteta u političkom životu, što je naime poslije 
bitke na Bijeloj Gori, zatim centralizmom Marije Terezije i 
Josipa II., a pogotovo centralizmom Bachovim i apsolutizmom 
Schmerlingovim kao pretrgnuta nit češkoga državnoga prava. 
Ali što je i najočitiji kontinuitet državnoga prava prema ne- 
prekidnoj tradiciji moralnoga ideala i umnoga napretka, prema 
kontinuitetu narodnoga duha, koji je tako očit, te i stranac, čim 
temeljito prouči češku povijest, Husa, Komenskoga i Dobrov r 
skoga, velikane u razmaku po dva stoljeća, nazivlje češkim na- 
rodnim trojstvom i ne samo da ih tako zove radi lijepe govor- 
ničke slike, nego odmah može to trojstvo i jasno obilježiti: Hus 
je neustrašiva savjest, Komensky neutrudiva prosvjeta, Do- 
brovsky neoboriva znanost. A kako da ne uspije djelo, pod 
blagoslovom ovakvoga trojstva, ili da govorimo običnim je- 
zikom, pod vodstvom ovakvoga besmrtnoga triumvirata! 

Jungmann. (1776—1847.) 

Josip Jungmann. sin priprostoga postolara, bijaše dugo 
vremena profesor u Litomeficama, a 1815. premjestiše ga u 
Prag, gdje brzo postade središtem svekolikoga kulturnoga, 
a napose češkoga književnoga života. 

Jungmann se od Dobrovskoga u mnogom razlikuje, a u 
koječem mu je i oprečan, premda obojica pripadaju jednoj te 
istoj racionalističkoj školi. Jungmann je doduše dvadesetak 
godina mladji, a kasnije bijaše vodjom i mladomu češkomu 


pokoljenju druge ili romantične preporodne dobe, ali glavnim 
obilježjem njegova mišljenja ostadoše ipak nazori francuskih 
enciklopedista. Naročito Voltaire bijaše mu u svem nedostiživ 
uzor, te o njegovim djelima vazda govori i piše sa zanosom 
i s ganućem. Od Dobrovskoga se razlikuje već tim, što piše 
češki, a još više tim, što stalno vjeruje u budućnost češkoga 
naroda i Slavenstva. Isprva je i on mislio, da sastavlja rječnik 
mrtvoga jezika, ali kasnije se, naročito od 1815., živo i tvrdo 
nada, da će hapsburška dinastija poput vrtlara ipak na koncu 
konca početi prigledati i njegovati i najbolje biljke u svom 
vrtu i da će kralj, kao dobar pastir svoga naroda, postati i Če- 
sima pravi otac poput Karla IV. i Rudolfa II. Jungmann je na- 
dalje s češkim pukom računao već kao s kulturnim, pače i kao 
s političkim faktorom, dok je puk Dobrovskomu, i to samo uz 
klasičku literaturu XVI. stoljeća, tek izvor za čistoću češkoga 
jezika. U tom svom uvjerenju Jungmann je tako jak, te nimalo 
ne očajava ni onda, kad prvi češki borci redom padaju pod 
kosom smrti, nego pun pouzdanja piše: »Dok nije nestalo puka, 
nadam se. da će se netko roditi, tko će domovinu podići, a to 
me uvjerenje jača. U ostalom smrt ovih odličnih ljudi sjeća 

me još življe, da nam je dužnost bditi nad općim dobrom 

Neka dakle svatko od nas radi po svojim silama, da svojini 
potomcima, ako je moguće, ostavimo sretniju domovinu, nego 
što je nama ostaviše naši pradjedovi. A mora li domovine 
nestati, neka to ne bude, dok je nas živih«. 1 ) 

Jungmannu bijaše prva briga, da dokaže, kako je češki 
jezik sposoban za sve grane književnosti. Zato je 1805. preveo 
francuski roman »Atalu«, što ga je 1801. napisao Chateau- 
briand. Njegova revnost bijaše tolika i volja tako jaka, da je 
još prije svoga dolaska u Prag 1811. preveo ponajglasovitiji 
epos Engleza Miltona »Izgubljeni raj«. No pravo Jungmannovo 
djelovanje započima se istom u Pragu, gdje se tako živo primio 
posla, da je 1825. izdao takvu povijest češke književnosti, koju 
naročito poradi životopisa mnogih autora mora još danas uzeti 
u ruke svaki slavenski historičar. Neda se opisati dojam ovoga 
djela. Svaki Čeh, koji je došao u sukob s Nijemcem zato, što 


0 Isto djelo, str. 60. 


') E. Denis, La Boheme, itd., II., str. 71. 

je tvrdio, da je Češka slavenska zemlja i da su Česi poseban 
narod, koji spada medju najkulturnije evropske narode, svaki 
taj Čeh u nedostatku savremenih kulturnih spomenika mogaše 
citovati cijelu legiju čeških umnika, i pozvati tako pokojnike 
na pomoć živima, da se obistini velika misao, što ju je u po- 
sebnom romanu obradio francuski povjesničar i književnik, 
vrstan poznavalac i iskren prijatelj Slavena, grof Melchior de 
Vogiie, pod naslovom: Mrtvi, koji govore. 

Dobrovsky je još od 1779. živo nastojao, da se izda pot- 
puni rječnik češkoga jezika; Jungmann se dugo skanjivaše 
jedno radi golemoga posla, drugo radi svojih nesuglasica s Do- 
brovskyni. No njegova radinost i rodoljublje savlada sve te- 
škoće i zapreke, te prvi svezak izadje 1834., a peti 1839. u svem 
više od 4500 stranica. Monumentalno ovo djelo, iz kojega su 
češki književnici crpili, a još i danas crpe jezično blago, doka- 
zuje najočitije, kako se Jungmann ozbiljno zanosio mišlju, da 
sve slavenske jezike najprije povrati što više k njihovoj starini, 
onda ih što jače zbliži, a napokon ili koji od njih, ili kakav novi 
jezik nad svima njima uzme za zajedničku vezu i za zajedničko 
kulturno orudje svih Slavena. 

Premda je Jungmann po svojoj naobrazbi bio učenik 
Francuza i Nijemaca i premda je djelovao samo medju Česima, 
ipak je u njem slavenska svijest bila tako razvita i jaka, da 
onaj čas, kad je Pragom pukao glas, da će bečki dvor od Ga- 
licije i Češke učiniti veliku slavensku kraljevinu, piše 1817. 
svomu prijatelju Marku: »Dao Bog. da se ovaj glas obistini. 
Neka za vladajući jezik izaberu češki ili poljski, ništa zato. 
Samo da bude jezik slavenski. Pa možda će se na koncu oba 
ta jezika stopiti. Bože moj, to je prelijepa misao. Smislio ju je 
angjeo, da me utješi, samo da je nije raznio djavo, da me 
najprije podigne, a onda poništi.« 1 ) 

Jungmannova povijest češke književnosti djelovala je još 
jače i blagotvornije nego prvo izdanje Gundulićeva »Osmana«, 
a Junginannov rječnik dao je češkomu književnomu jeziku 
ono stalno korito, koje hrvatski književni jezik još i danas traži. 
Jungmann doduše nije uspio u tom, da se pojedini slavenski 

*) E. Denis, La Boheme, itd., I!., str. 94. opaska 1. 

jezici sustavno približe, uzimljući jedan od drugoga prema po- 
trebi najzgodnije riječi, — jer to može provesti samo škola, — 
ali je zato učinio kraj svim samovoljnim kovanicama, a da je 
ipak češki jezik postao i ostao najčišći i najpotpuniji u izra- 
zima i u frazama od svih slavenskih jezika, [nemda je ovdje 
ondje u češkom slogu dosta traga i latinskomu i njemačkomu 
utjecaju. 

Jungmann već za života bijaše vrlo popularan, osobito 
kod mladeži. Tu je svoju popularnost upotrebio, da obuzda 
novu književnu struju, koja je i u Češkoj, kao i drugdje po 
Evropi počela bezobzirno rušiti nazore i ideale XVIII. stoljeća 
i mjesto strogoga kriticizma davao poleta neobuzdanoj mašti. 
Čelakovsky, glasoviti autor češke zbirke po uzoru ruskih na- 
rodnih pjesama, nazvao je Jungmanna u čas njegove smrti 
f duhovnim ocem svega tadašnjega pokoljenja. Zaista neobična 

pohvala za čovjeka, koji u prvom redu bijaše filolog, to ne- 
običnija, što je potpuno opravdana i istinita. »Ako je Dobrov- 
sky učinio češki preporod uopće mogućim, to je Jungmann 
stvorio modernu češku književnost: i to riječ »stvoriti« treba 
ovdje uzeti u potpunom smislu: Jungmann je iz ništa nešto 
% učinio«. 1 ) 

3. Na prelazu u drugu preporodnu dobu: Bolzano, Herder, 
»Rukopisi«, Museuni. 

U borbi proti Napoleonu nisu evropski narodi uopće, a 
narodi hapsburške monarkije napose, žalili ni krvi, ni novčanih 
žrtava, te su se poslije bečkoga kongresa 1815. pouzdano na- 
dali, da će im sada njihove vlade vratiti milo za drago. Vla- 
dari svete aliance, naročito car Aleksandar I. u istinu su ispr- 
vice svoje obećanje donekle izvršili. No doskora je odasvuda, 
a naročito iz Beča, pod zlokobnim uplivom kneza Metternicha 
započela sumnjičava i silovita reakcija. Premda je češki pokret 
bio još strogo znanstven, ili bar strogo kulturan, ipak su u Beču 
na nj gledali vrlo mrko, te im doskora postade sumnjivo ne 
samo sve, što se češki pisalo i govorilo, nego i svaka njemačka 
riječ, koja sjećaše na velika načela jednakosti, pravice i slobode. 

i) E. Denis, La Boheme II. str. 74 

U to doba poče na češkom sveučilištu vanredno blago- 
slovno djelovati profesor matematike Bolzano. Uvjerenjem 
bijaše Bolzano iskreni katolik, a svojim mišljenjem je najviše 
slijedio filozofiju glasovitoga Kanta, držeći se naročito njegova 
kategoričkoga imperativa. Od svojih učenika nije nikad tražio, 
da samo ponavljaju njegova predavanja, nego je naprotiv za- 
htijevao, da istražuju njegove dokaze i raspravljaju, jesu li 
valjani. Bolzano je nepokolebivo vjerovao, da istina sama po 
sebi mora pobijediti, te običavaše govoriti: »Duševna tmina, 
neznanje i zablude jedini su uzroci svih zala u čovječanstvu«. 
Božje riječi kod stvorenja svijeta: Budi svjetlo, najvolio je 
spominjati kao vječan dokaz, da to upravo znači Boga vrije- 
djati, kad se tko boji slobodnoga razuma. I zato je s punim 
uvjerenjem kršćanske i katoličke duše osudjivao kao najgore 
bezbožnike sve one, koji vjeru ponizuju tim. što je čine čuva- 
ricom ili sluškinjom svakoj vladi i svakomu društvenomu po- 
retku. Predavajući u tom duhu, znao bi reći: »Pravo je sveto- 
grdje tvrditi, da će pravničke razlike i uredjenje obitelji, vla- 
sništva i svega društvenoga reda uopće potrajati u sve vijeke 
tako, kako su danas i da će do vijeka medju nama biti gospo- 
dara i robova, siromaka i bogataša.« 1 ) Na Bolzanova preda- 
vanja mladež je upravo grnula, a to je bio vanjski znak, kako 
je to tobože pogibeljan čovjek. Tužiše ga i papi Piju VII., a 
s njim naravski i svu Češku, kao zemlju nepopravljivih krivo- 
vjeraca s ovim značajnim dodatkom: »da se u svim propovije- 
dima neprestance raščinja samo moral, a da se posvema za- 
nemaraju dogme.« 

Proti Bolzanu kao glavnomu krivcu povede posebna 
bečka komisija istragu 1818. Skinuše ga s profesure, a malo 
zatim dne 20. siečnja 1820. jednoga njegovoga učenika, Fessla, 
profesora na sjemeništu u Budjejovicama, zatvoriše u tamnicu, 
gdje je ostao pune četiri godine i gdje mu ne dadoše pisati ni 
staroj njegovoj materi. Fessla pustiše, kad se odrekao svojih 
zabluda kao u srednjem vijeku i onda ga prognaše u Štajersku, 
dozvolivši mu istom 1832. da se nastani u Beču, ali sa strogom 

l ) E. Denis, La Boheme, itd., II., str. 125. 


zabranom, da se ikada povrati u Češku. Nadbiskup praški 
tražio je i od Bolzana. da se odreče. Bolzano, kao pravi Husita, 
odgovori, da si uzalud ispituje savjest, da u svojim govorima 
i knjigama vidi dosta nesavršenosti i nedostataka, ali da ne 
vidi hotomične zablude. Bijaše mu to tim lakše učiniti, što je 
čitava istraga proti njemu dokazala, da je takav poštenjak, i 
tako neporočna života, te su i njegovi protivnici oklijevali, 
da ga osude! Nadbiskupu je Bolzano sam ponudio, da će rado 
položiti prisegu prema formuli tridentinskoga crkvenoga sa- 
bora. S tim se nadbiskup napokon zadovoljio. Ipak ga ponovno 
više ne namjestiše. Bolzano je pisao njemački, jer mu je sva 
naobrazba bila njemačka. Za njega se ne da reći, ni da je bio 
Slaven, ni Nijemac; bijaše takav Čeh, u koga patriotizam J 
humanizam prevladavaše nad narodnošću, pa mu je čovječan- 
stvo bilo ideal, a Češka zajednička domovina Česima i Nijem- 
cima, Bogom odredjeno poprište rada! 

Politički Bolzanovi nazori najbolje se zrcale iz ovih nje- 
govih riječi: »Puk valja naučiti, da pozna svoju prošlost i 
svoje plemenite pradjedove... Ta nad našom Češkom sja još 
uvijek isto sunce; bili smo veliki i možemo biti opet, samo ako 
hoćemo... česi i Nijemci budite jedan jedini puk; ne ćete biti 
jaki, nego se ujedinite, ako se smatrate braćom; neka svaki 
od vas jedan drugoga uči svoj jezik . . -« 1 ) Premda su Bolzana 
otpravili sa sveučilišta, odgojio je u češkom svećenstvu, može 
se reći, čitavo jedno pokoljenje. Istina, njegove su učenike 
svuda progonili, mnoge poskidali, pozatvarali, dapače i iz crkve 
izopćili. No zato mnogi u zabitnim i udaljenim_župama propo- 
vijedahu ljubav i jednakost i poštivanje k pradjedovima, a 
mržnju na nasilje nisu trebali izričito ni buditi kao ni ljubav 
prema domovini, jer su slušatelji njihovi iz topline glasa i iz 
vatrenih očiju mnogo više čitali, nego su oni kazivali. I naj- 
bojazljiviji medju njima živo se zanimahu barem za književ- 
nost; svakom zgodom poticahu mladež, da govori češki, a ro- 
ditelje, da darovitiju djecu šalju na više škole. Odlučniji medju 
njima pisahu u novine i bijahu posrednici izmedju književnika 
i puka, osobito u doba, gdje češko knjižarstvo bijaše od prilike 
još tako nerazvito, kako je hrvatsko i dandanas. 


*) Netom spom. djelo, str. 127. 

Bolzano je silno djelovao na HavUčka, naročito svojim 
strogim shvaćanjem duhovnoga života u crkvi, za koju je 
držao, da joj je na najveću nesreću, što u savezu, pa i u ropstvu 
svjetovnoj vlasti traži tobože svoju sigurnost. »U Bolzana nije 
bilo ni mrvice sebičnosti, ni trunka taštine. Vjera mu bijaše 
čista kao u djeteta... Djelovaše posvema očito, prema na- 
rodnoj tradiciji, koja je uvijek znala spojiti poniznu pokornost 
evangjelja s neodvišnošću misli.« 1 ) 

Već na Dobrovskoga i na Jungmanna silno djelovaše nje- 
mački filozof Herder. U drugo preporodno doba, osobito Kolaru 
I bafariku, Herderovi spisi pravo su narodno evandjelje. 
Herder, premda Nijemac, bijaše zapravo ruski patriota. Petra 
Velikoga i Katarinu II. upravo obožavaše, a Slavenstvo ve- 
ličaše zanosno, proričući mu najsjajniju budućnost. Kako je 
Rimljanin 1 acit u svojoj »Germanii« isticao njemačke vrline 
prema tadašnjoj rimskoj pokvarenosti, tako Herder isticaše 
slavensku miroljubivost, strpljivost i radinost, slavensku iskre- 
nost i gostoljubivost prema silovitosti i sebičnosti ostalih evrop- 
skih naroda, te namjenjivaše Slavenstvu zadaću, da zdravim 
i svježim svojim duhom i prirodnim vojim životom preporodi 
ostalu Evropu. Herderov zanos za neobične slavenske vrline 
dobio je nenadanu historijsku potvrdu u jednom književnom 
spomeniku, koji je pronašao pjesnik Hanka 1817., koji potječe 
iz 13. stoljeća i poznat je pod imenom kralodvorsky rukopis. 
U njem ima po općem sudu kritike u istinu krasnih pjesničkih 
mjesta, no mnogo više od toga zanijeli su se savremenici 
samim sadržajem, koji podavaše vjernu sliku takvoga Slaven- 
stva. koje si je imalo untrašnjom vrijednošću pribaviti prven- 
stvo u Evropi. Drugi rukopis »Libuširi sud« poslao je nepoznati 
darovatelj 1818. muzeju, pa ako u njem i nije bilo pjesničkih 
krasota, imao je kud i kamo veću historijsku vrijednost od 
kralodvorskoga rukopisa. 

Ne da se opisati oduševljenje, što ga izaz.vaše oba ta ruko- 
pisa. U to je doba sva evropska inteligencija bila kao opojena 
oduševljenjem za narodne pjesme, a napose je Vukova zbirka 
izdana Doticajem slaviste Kopitara, svratila na se pozornost i 

l ) Denis. La Boheme, itđ., ii., str. 127, 


njemačkih književnih prvaka, što je utrlo put i zanosu za češke 
rukopise. Samim Česima najviše je vrijedio sadržaj tih spome- 
nika, koji nepobitno dokazivahu, da su Česi već vrlo rano 
imali razvitu kulturu, da su već od najstarijih vremena živjeli 
u pravoj republikanskoj slobodi i da su od pamtivijeka protiv 
njemačke silovitosti branili besmrtna načela pravice i slobode. 

Kopitar se o rukopisima nije izražavao, slavista Miklošić 
nije ih gotovo ni spomenuo. Jungmann i Dobrovskv ili vjero- 
vahu, da su u istinu pravi, ili ne htjedoše, da u taj čas posum- 
maju o njihovoj istinitosti. Medju tim svekolika češka inte- 
ligencija, pa i puk. koliko je rukopise čitao, zavoli tu staru 
svoju slavu, te je to postalo dijelom narodnoga vjerovanja ni 
najmanje o rukopisima ne sumnjati. 

Spomenutomu Hanki dokazalo se naime dosta brzo, da 
je upravo sustavno podmetao izmišljene stare spomenike i da 
je prave spomenike popravljao prema tomu, kako je držao, da 
će to najviše koristiti tadašnjoj češkoj i slavenskoj težnji za 
narodnim preporodom. Padala je dakle i na ova dva spomenika 
sumnja, da su takodjer podmetnuti, a početkom devedesetih 
godina nastade pravi književni rat za rukopise i protiv njih. 
Rukopise su svom snagom uvjerenja i svom žestinom povrije- 
djenoga narodnoga čuvstva branili naročito »Narodni Listv«, 
na čelu im dr. Julius Gregr; u učenom svijetu branili su ih po- 
vjesničari Tomek i Kalousek. Borbu protiv rukopisa vodili su 
kritičar Masaryk. povjesničar C.oll i filolog Gebauer, sva trojica 
sveučilišni profesori i za onda, a još i danas prvaci češke slo- 
bodne misli. Dokazi njihovi bijahu tako temeljiti, da su uzdr- 
mali vjeru u rukopise u dobrom dijelu inteligencije, a danas, 
gdje se o toj cijeloj borbi već mirnije sudi, gotovo je c pćenito 
uvjerenje, da su oba rukopisa podmetnuta. Medjutim su u spo- 
menici već odavna učinili svoje, a češki je narod toliko ojačao, 
da se lahko mogao odreći ovoga dokaza, to lakše, što je me- 
djutim bila obnovljena na najstrožim historijskim temeljima i 
husitska slava i veličina Češke Braće, a i suvremena češka 
kultura ne bijaše više slaba biljka, koju bi trebalo umjetno 
njegovati. Branitelji rukopisa uz ozbiljne svoje razloge vrlo 
su se često pozivali na to, kako kod nijednoga drugoga na- 

roda, na pr. kod Nijemaca, ne bi javno mnijenje dozvolilo, da 
se na narodnu svetinju, pa bilo u stvari i kakve sumnje, ovako 
svetogrdno napada. Od svih razloga ovo je najslabiji, i zapravo 
nikakav, jer ako igdje, ovdje podpuno vrijedi istina: »Bolje 
je i ne imati povijesti, nego li je stvarati na lažnom temelju. 
Posvema je krivo poštivati pradjedove tako, da prikrivamo 
njihove zablude; jedino sredstvo, da častimo uspomenu svojih 
otaca, jest nastojanje, da se oslobodimo njihovih zabluda.« 1 ) 

Još jedno jako pomagalo dobio je češki preporod u drugo 
doba u instituciji medjunarodnoga obilejžja, koja danas usred 
praga na Vaclavskom trgu ima veličanstvenu palaču s na- 
pisom: Museum regni Bohemiae. Sam taj napis dokazuje, da 
je to institucija »zemaljska«, češka i njemačka u isti mah. Tako je 
barem imalo biti u teoriji, a u praksi bi to bila zapravo insti- 
tucija — njemačka. Muzejno društvo osnovao je naime još 
1817. grof Kolovrat i to samo u tu svrhu, »da širi najvažnije 
znanje za praktičan život«, te je Jungmann imao mnogo posla, 
dok je postigao, da se u to praktično znanje prema pravilima 
ubroji i učenje češkoga jezika. A koliko je muke imao istom 
mladi Palacky, kad je deset godina poslije predložio, da se u 
tom društvu, kojemu bijahu na čelu sami Nijemci, izuzevši grofa 
Gašpara Sternberga, izdaje revija u češkim i u njemačkim 
svescima. »Gašpar Sternberg i Dobrovsky kimahu glavom: 
Već je vrlo kasno protiviti se tudjinskoj poplavi; čemu da se 
kuša plivati proti nesavladivoj struji. Dobro, dobro, reče Pa- 
lacktf, no da sam ja iz ciganske obitelji i da sam zadnji po- 

tomak svoga plemena, smatrao bih za svoju dužnost raditi 
iz svih sila, da to pleme ostavi časnu uspomenu u ljetopisima 
čovječanstva.« 2 ) 

Ganutljive ove riječi Palackoga najrječitijim su svjedo- 
čanstvom radinosti, koju su doskora razvili češki narodni prvaci 
i kojoj je doskora bilo posljedicom, da je spomenuta revijd 
izlazila doskora samo češkim jezikom. Danas je to prava riz- 
nica za češku kulturnu, a i političku povijest. 

Sve ovo, što je spomenuto o Bolzanu, o uplivu Herde- 

1) E. Denis, La Boheme, itd., 11., str. 139. opazka. 

2 ) Isto djelo, str. 133, — 134. 


rovih djela i onih dvaju rukopisa kao i o uspjelom pokušaju, 
da češki jezik, a tim češka književnost dobije svoje zakonito 
ognjište i središte, sve je to uz obće raspoloženje onoga doba 
izazvalo toliko upravo elementarnoga oduševljenja, da je još 
samo trebalo ljudi, koji će u pristupnoj i zgodnoj formi skupiti 
sve osjećaje, težnje i nade svoga doba i time izvršiti onu 
zadaću, koju savremeni sociolozi ovako označuju: Veliki ljudi 
ne stvaraju pokreta, nego ih izražavaju, a najviše, ako njima 
ravnaju. 

Takav se velikan pojavio Česima i cijelomu Slavenstvu 
u pjesniku Kolaru. 

4. Kolar (1793.— 1852.). 

U županiji Turčanski Sv. Martin u selu Mosovcima rodio 
se 29. srpnja 1793. u prosvijećenoj slovačkoj protestantskoj 
obitelji dječarac, kasnije po cijelom svijetu poznati Ivan Kolar. 
U njegovoj obitelji nije nitko znao magjarski, a sam je Kolar 
istom u desetoj godini vidio prvi put Madžare, kojima je tuma- 
čem bio neki Slovak, koji je nješto znao madžarski, pa su ga 
zato i zvali Madžar. Kolar je za rana čitao češku bibliju u iz- 
danju jezuite Koniaša. U 12. godini poslije bitke kod Slavkova 
vidio je prvi put Ruse, vojnike, koji su ga silno zavoljeli i koji 
su u njegovoj duši ostavili neizbrisivu uspomenu. Malo zatim 
išao je u školu u Kremnicu, gdje je neki Nijemac Svare pro- 
stački uvrijedio sve Slovake. Zatraži i dobije od učitelja za- 
dovoljštinu, ali je zato Svare na njega navalio sa svojom 
»strankom«, i Kolar malo da nije nastradao. Zatim je svršio 
srednjoškolske nauke u Banjskoj Bistrici s 19 godina. Glaso- 
vite godine 1815., kad se obdržavaše sjajni i znameniti bečki 
kongres, bio je Kolar u Požunu, kamo bi iz Beča znali dolaziti 
ruski car Aleksandar I., engleski admiral Wellington i mudri 
francuski diplomata Talleyrand. Dolazak tih odličnika bio 
vazda veliki dogadjaj, o kojem se mnogo govorilo, a to je 
vanredno proširilo Kolarov pogled po Slavenstvu i po ostaloj 
Evropi. 

U Požunu je Kolar od jednoga Srbina naučio starosla- 
venski i srpski. Tu se upoznao i s mladim Palackym. Od godine 


1815. — 1819. učio je na sveučilištu u Jeni i sudjelovao kod pan- 
gernianske tristogodišnjice njemačkoga protestantizma na 
\Vartburgu. Štogod je tu vidio i čuo. samo ga je utvrdilo u 
slavenskoj svijesti, a pogled i misao na golemo slavensko 
groblje oko Jene i dalje po Njemačkoj zadavaše mu i najveće 
boli i neprestance ga poticaše, da čuvstva i misli svoje pre- 
tvori u djelo. Tu se Kolar zaljubi u kćer jednoga njemačkoga 
pastora, kojega je imao naslijediti. No odbivši njemačku župu. 
izgubi tim i zaručnicu, te je istom poslije 15 godina oženi. Dok 
je vjerovao u njezinu smrt. ispjevao joj je najljepše pjesme, a 
kad se njom oženio, tako je podlegao njemštini. da mu jedina 
kći nije nikada naučila češki i da se udala za nekoga nje- 
mačkoga profesora. 

Kolar je punih dvadeset godina — počevši od 1820. — 
kao pastor siromašne slovačke župe u Budimpešti bio ne samo 
obično u skrajnjoj bijedi, nego i u neprestanoj pogibli pred ma- 
džarskom osvetom. To mu je oboje oslabilo energiju, ako mu 
i nije nikada slomilo značaja, da bi se i na čas odrekao sve- 
slavenskoga uvjerenja i slavenskoga apoštolata. 

Glavno mu je djelo pjesan »Slavy dcera« (»Kći Slave«), 
u sonetima, kojih u izdanju od 1852. ima već 645. Prvo je iz- 
danje izašlo 1821., a drugo već pod naslovom »Slavv dcera« 
1824. i to u Budimu. Većina tih soneta po današnjem mjerilu 
nema visoke i trajne pjesničke vrijednosti; ali nekoji su i sada 
s čisto književne strane upravo savršeni. Za onda su se svi 
činili remek-djelom pjesničke vještine, a sadržajem, naročito 
iskrenom bolju nad svim slavenskim nesrećama i širokim po- 
gledom u slavensku budućnost djelovali su na tadašnje poko- 
ljenje u Češkoj, pa i izvan nje, neodoljivom silom. Kolar je 
sam 1837. napisao tumač svomu pjesničkom djelu, i taj tumač 
je dokazom, da je bio vanredno naobražen, premda nije nikada 
u nijednoj struci postao naučni autoritet. 

Sve, što je čitalo, bilo je zanešeno bogatstvom jezika, 
množinom slika, jakošću izraza, a nada sve slavenskom per- 
spektivom. koja otvaraše polje najbujnijoj mašti. Naročito ne- 
odoljivo djelovaše prolog veličajnom sintezom svekolike sla- 
venske prošlosti i kao apoteozom tisućljetnih slavenskih patnja. 


1 medju pojedinim sonetima imade ih dosta, koje i danas mo- 
žemo čitati po više puta, a u ono doba idjahu od usta do usta. 
budeći svuda sveti plamen oduševljenja, bez kojega se nikada 
ne bi bio ni probio, a kamo li rastopio stoljetni led germani- 
zacije u Češkoj. Kolar naročito pozivaše sva slavenska ple- 
mena na slogu i živo ih uvjeravaše, da imadu sve, osim jedin- 
stva i prosvjete. Svoje nazore o slavenskoj uzajamnosti podao 
je Kolar i u prozi, i to češki i njemački (u Pešti 1837.). I ovo 
je djelo djelovalo gotovo kao i »Slavy dcera«'. Tu je Kolaru 
temeljna misao ovo; Svaki Slaven, koji kani u svom narodu 
davati pravac javnom životu, treba da nauči sva četiri glavna 
slavenska narječja: ruski, poljski, »ilirski« i češki. Tako bi malo 
pomalo nad svakim slavenskim plemenom lebdila zajednička 
slavenska kultura kao najjače zaštita svih članova velike sla- 
venske obitelji. 

Kolar je dakle isključivo prosvjetni radnik i njegov je 
panslavizam tako nedužan i miroljubiv, da i ne zaslužuje toga 
imena, koje nas odmah podsjeća na političko jedinstvo i na 
ratobornost. Jedno prema svomu uvjerenju, a drugo da se 
ukloni novim neprilikama i progonstvima i da uz madžarsko 
bjesnilo ne izazove .protiv sebe i sumnjičavi Beč, Kolar je u 
svom spisu najizrazitije istaknuo, da je nama Slavenima do- 
movina u srcu našem, u našem jeziku i u našim običajima, pa 
da zato ne smeta, što smo podijeljeni na tolike države, da i us- 
prkos političkih granica možemo biti jedna jedina moralna i 
kulturna cjelina. Kakogod je ovo samo po sebi vrlo idealno, 
i kakogod je naročito pristajalo jednomu svećeniku, ipak je to 
vanredno mnogo škodilo zato, jer baš uplivom Kolara i nje- 
govih sljedbenika izgubila je slavenska misao onu odlučnost 
i nepomirljivost, kakva je prirodna kod pojedinih stranaka i 
cjielih naroda samo onda, kada za svoje ideale nadju jasne 
formule konkretnih zahtjeva. 

I za nas je Hrvate Kolar bio preporodna zvijezda prvoga 
reda. Ljudevit Gaj bi znao reći, da mu je taj Slovak svojim 
govorom i svojim pjesmama usta kao medom namazao. I 
sva je neprilika, što Kolar kao Slovak i k tomu kao prote- 
stantski duhovnik nije mogao djelovati ni u jednom slaven- 

Stj. Radić: Češki narod. 

skom kulturnom središtu, nego je najveći dio svoje energije 
morao potrošiti u borbi za koru kruha, dapače u obrani svoje 
životne sigurnosti. Žena mu je poslije smrti ostala u tolikoj bi- 
jedi, da je pošto po to morala prodati njegove knjige, da ima 
barem za povratak u Njemačku. Spominjući to kliče Francuz 
Leger s negodovanjem: Biti slavenska muza i onda ovako 

svršiti! No tu se ne smije smetnuti s uma, da je Kolar umro 
1852., kada je željezna njemačka ruka na sve Slavene u mo- 
narkiji bila potegnula mrtvački pokrov germanizacije, kušajući 
posljednji put, da iz velikoga podunavskoga carstva učini čisto 
njemačku državu, koja će se i u njemačkom patriotizmu moći 
natjecati s Pruskom. Tu je čudo, da je austrijska policija Ko- 
iarovoj ženi uopće ostavila knjige njezinoga muža, toga nepo- 
pravljivoga panslaviste. 


5. Šafarik (1795.— 1861.). 

Pavao Josip Šafarik takodjer je Slovak i to sin prote- 
stantskoga pastora. Jedan Jungmannov članak probudio je u 
njem kao u šestnaestgodišnjem mladiću češko rodoljublje, te se 
već prije dvadesete godine latio pera u svojoj »Tatranskoj 
muzi«. Na sveučilištu u Jeni od 1814.-1817. najtjesnije se 
sprijatelji s Kolarom, s kojim od onda bijaše kao jedna duša. 
Imenovan profesorom na srpskoj gimnaziji u Novom Sadu, 
djelovao je u malo povoljnijim prilikama od svoga prijatelja 
Kolara. U Novom Sadu ne bijaše doduše ni Nijemstvo tako jako, 
ni Madžarstvo tako silovito kao danas, ali ni tamošnji Srbi, 
a pogotovo tamošnji siromašni slovački doseljenici, ne ima- 
djahu gotovo nikakve narodne svijesti i smisla za dalekosežne 
kulturne težnje i osnove Šafarikove. 

Svojom poviješću slavenskih jezika i književnosti (1826.) 
i svojom doktorskom disertacijom o porijetlu Slavena (1828.). 
stekao je toliko ugleda, te je napokon Palackomu uspjelo, da 
ga dobije u Prag, gdje mu je osigurao godišnjih pet stotina 
forinti. Tu je Šafarik ostao sve do smrti, ali bi bio još više 
stradao, da mu od vremena do vremena nisu pritjecali u pomoć 
njegovi štovatelji, naročito iz Rusije. 



Prva svoja dva spisa napisao je Šafarik njemački, ali 
glavna njegova djela »Slavenske starožitnosti« (1837.) i »Sla- 
venska etnografija« (1842.) napisana su češki, te su mu stekla 
vanrednu popularnost. Naročito je slavenska etnografska karta 
djelovala kao plamena zublja, te jedan pogled na nju upalji- 
vaše srce takvim plamenom i samosviješću kao svi ponajljepši 
Kolarovi soneti zajedno. Slavenstvo prezreno i pogaženo oso- 
bito izvan Rusije bilo je tu slikovito prikazano, kako posjeduje 
veći dio Evrope, i što je u ovaj čas bilo najvažnije, veći dio 
hapsburške monarkije. I kad je slavenski preporodni pokret 
doveo do slavenskoga kongresa u Pragu 1848., bijaše posvema 
prirodna stvar, da mu predsjeda čovjek, koji je tamo ispod 
Tatra iz potlačene Slovačke iznio božanstvenu iskru nove 
slavenske uzajamnosti na strogo znanstvenom, a ipak na živom 
narodnom temelju. Šafarfku bijaše glavnom zadaćom, da mra- 
vinjom marljivošću i rijetkom domišljatošću pokupi kod svih 
Slavena kulturne elemente u njihovu jeziku, u knjiženosti, u 
tradiciji i u povijesti, i da sve to tako prikaže i osvijetli, da 
bude vodičem novomu ujedinjenomu slavenskomu pokoljenju. 
Šafarikova težnja bijaše, da. slavistika ne bude samo filološka 
znanost, koja nas često može jače podijeliti nego spojiti, već 
da na slavistiku spadaju i sve takve slavenske umne stečevine, 
koje imaju vrijednost za sva slavenska plemena. Šafarik je 
bio tako prodahnut slavenskom sviješću, da je i onda, kad bi 
pisao recimo o geometriji Sedlačkovoj, isticao njegovu sla- 
vensku mekoću i čisti narodni jezik, a ne samo strogi znan- 
stveni duh. 

Opsežnim znanjem i neumornim proučavanjem Šafarik 
se nepokolebivo uvjerio o nekim kulturnim prednostima Sla- 
vena, a ta je njegova vjera odavala nesavladivu snagu stoti- 
nama njegovih učenika. U slavenskoj su glavi, naučaše Ša- 
fafik, sve umne sposobnosti u potpunu skladu. Tu ima i čuvstva 
i mašte i razbora, srce ne udara proti glavi, niti se glava ne na- 
meće srcu. Misli nema bez osjećaja, niti osjećaja bez misli. 
Slaven ne luta poput španjolskoga pustolova, ne robuje svojim 
strastima poput Talijana, ne gubi se u umovanju i u teoretskim 
sistemima kao Francuz, nije sad sjetan, da bi se ubio. sad odu- 

ševljen, da bi poletio, kao Englez, a i ne troši svoju snagu u 
beskonačnom mudrovanju poput Nijemca. Ovoj slavenskoj ka- 
rakteristici najviše fali to, što je preopćena. Istinita je naime 
samo toliko, da Slaven prema narodnomu svomu karakteru 
može lakše doći do potpune harmonije svojih duševnih spo- 
sobnosti nego ikoji drugi Evropljanin. 

Safarika je osobito boljelo, kad je vidio, kako se u to 
doba medju neruskim Slavenima, naročito medju Poljacima, 
Siri mišljenje, da Rusi ne spadaju u slavensku obitelj, da nisu 
dapače ni Arijci, nego nekakva narodna mješavina s pre- 
težnim mongolskim obilježjem. I u svojim »Starožitnostima« 
i u slavenskoj etnografiji nepobitno je dokazao, da smo mi 
Slaveni jednoga porijetla, jednoga roda i plemena, jednakih 
tradicija i gotovo istoga jezika. Što je Dobrovsky dokazao filo- 
logijom, to je Šafarik upotpunio s gledišta kulturnoga i soci- 
jalnoga i da nije ništa drugo učinio, bio bi zaslužio besmrtnost 
već ovom obranom unutrašnjega slavenskoga jedinstva. On- 
dašnje pokoljenje u Češkoj i izvan nje trebalo je ove Šafarikove 
slavistike, jer samo svijest o nesumnjivom jedinstvu svega Sla- 
venstva mogla je kod Čeha, pa onda kod Slovenaca i Hrvata, 
uzdržati nepokolebivu vjeru u narodnu budućnost. 

Nama Hrvatima učinio je Šafarik dosta krivo, jer je 
srpsko područje previše proširio na našu štetu. No tomu je 
pravi, a možda jedini uzrok, Šafarikov boravak u Novom Sadu, 
gdje o nama Hrvatima nije mogao čuti i saznati ništa dobro, i 
gdje nas nije mogao nikako upoznati. A kad netko kaže, zašto 
nije došao u Zagreb, neka se odmah upita, koliko je prvih 
naših ljudi još do nedavna išlo dalje od Broda, kao da Hrvatske 
i Hrvata u istinu nema više izvan triju županija bivšega našega 
provincijala. A treba znati i to. da je Šafariku uz mnogobrojnu 
njegovu obitelj bilo tako tijesno, te je poslije najstrašnijih du- 
ševnih muka zamolio mjesto vladinoga cenzora, što ga je na 
koncu dotle dovelo, da se u očajnosti htio i utopiti. Kako je 
dakle nepravedno, pa i nisko, zabaciti sve goleme Šafarikove 
zasluge i preko njegovih znojem i krvlju pisanih djela jedno- 
stavno preći s prezirnim smiješkom, da je bio — srbofil! 


III. 

Češki preporod prema hrvatskomu. 

I u Češkoj i u Hrvatskoj bijaše sve do 1848., dakle u či- 
tavoj prvoj polovici preporodnoga doba na čelu narodu jedino 
plemstvo, a pod tim plemstvom bespravni seljački puk — kme- 
tovi. I u Češkoj i u Hrvatskoj to je plemstvo bilo otudjeno, ne- 
naobraženo i nemoralno. No usprkos toj vanjskoj sličnosti opaža 
se izmedju češkoga i hrvatskoga preporoda velika unutrašnja 
razlika, čim u stvar dublje pogledamo. 

Kako se vidjelo iz pregleda češke povijesti, baš češki puk. 
a napose češko seljaštvo po dva puta je bilo, kako se ono veli, 
gospodar položaja: za husitskih ratova svojom organizacijom 
vojničtvom, a u doba Češke Braće svojom organizacijom 
vjerskom i svojim uzornim moralnim životom. Kako god bila 
strašna ona dva stoljeća, koja su Češku imala pokopati, ipak 
je u češkom puku ostao jaki trag onomu dvojem prvenstvu: 
Češka nepopustljivost, koja je postala poslovičnom u riječima: 
tvrda češka lubanja: a od nekada proširene češke pismenosti 
ostala je tako silna težnja za znanjem i za školom, da tomu 
nema možda primjera u nijednoga evropskoga naroda. Svi se 
mi Slaveni rado učimo, ali kod nas Hrvata to je često, rekao 
bih: gotovo uvijek, želja i težnja pobjeći iz nesnosnih seljačkih 
prilika, i s pomoću škole uhvatiti kakvu takvu službicu. Ima 
toga naravski i kod Čeha dosta, i previše, ali je ipak dosta velik 
postotak siromašnih djaka. koje je u škole odvela više žedja za 
znanjem, nego li želja za gospodstvom. U ostalom u Češkoj 
nije gospodstvo nikada bilo, a nije ni danas tako zamamno 
kao kod nas u Hrvatskoj, jer seljački stalež nije bio tako dugo 
u potpunom podložništvu i kmetstvu, koje bi naličilo pravom 
ropstvu. Imala je i Češka svoje Tahije i krvave svoje seljačke 
bune: ali čovjekoljubivi nazori Marije Terezije, a još više Jo- 
sipa II. djelovahu u Češkoj mnogo jače i gotovo neposredno 
baš zato, što je kraljevska vlast u Češkoj plemstvo bila sku- 
čila mnogo više, nego u Hrvatskoj, te je u stvari seljačkih po- 
lakšica u Češkoj mnoga stvar postala djelom, koja u Hrvtaskoj 
•ne bijaše ni u naredbi. Zato je u Češkoj već 1848. demokra- 

tizam bio tako jak, te je Havliček mogao zahtijevati sveopće 
pravo glasa, a u češkoj političkoj terminologiji stvoriše se po- 
sebne riječi za pučki smjer politike, koji se zove lidovost- 
pučkost, a pučkomu se političaru veli naprosto lidovec. Istina 
je, da je bečka centralizacija iz češkoga puka gotovo sasvim 
izbrisala i samu riječ kralj, a mjesto toga svuda ukorenila izraz 
cesar — cisar — i to ne kao pojam časti, nego kao pojam ne- 
posredne političke vlasti, te ta riječ dolazi samo zajedno s ri- 
ječju pan — cisar pan — kao njezin sastavni dio, te je Ha- 
vliček, a još davno prije njega Chelčicky oštro kudio ovu 
češku naklonost nazivati svakoga i malo višega od sebe go- 
spodinom; ali bi danas i ta obojica u glavnom bila zadovoljna, 
videći, da se danas gospodinom zove i svaki češki seljak, i da 
je riječ »pan« tijesno srasla s izrazima tata i mama u značenju 
gospodar i gospodarica, te se bez iznimke govori i piše: pan 
tata, pani mama. Dakle već u prvoj polovici češkoga preporoda 
stajaše češki puk od prilike onako prema inteligenciji kao u 
susjednoj Njemačkoj i Francuskoj, a u drugoj polovici prepo- 
roda stajaše i mnogo više Kako smo u toj stvari silno zaostali 
u Hrvatskoj ne samo u društvenom životu, t. j. u praksi, nego 
i u pukoj političkoj teoriji, žalostni je dokaz to. što su naše po- 
litičke stranke istom početkom XX. stoljeća primile u svoj 
program zahtjev općega izbornoga prava i to mnogo više pod 
pritiskom vanjskih prilika, nego iz unutrašnjega uvjerenja. 

Još je veća razlika u prosvjetnim prilikama plemićkoga i 
gradjanskoga družtva. U Češkoj svatko, tko se držaše išto 
boljim, govoraše i pisaše i njemački i to vrlo lijepo, ljepše od 
samih Nijemaca. U Hrvatskoj plemići raspravljahu službeno 
težkom i nimalo klasičnom latinštinom, i ne pomišljajući, da 
možda u njoj čitaju ili čak pišu znanstvena djela. Gradjanstvo, 
koliko ga je bilo, švapčarilo je lošim njemačkim jezikom, čita- 
jući malo i ne pišući gotovo nimalo. Dok je tako Češka bila 
radi njemačkoga jezika ne samo pristupna, nego i širom otvo- 
rena zapadnoevropskim idejama i kulturnim stečevinama, bila 
je Hrvatska s latinskim perčinom svoje inteligencije kao mali 
Kitaj gotovo posvema nepristupna savremenim strujama. Još 
je pravo čudo, da je barem Kolarov pjesnički zanos mogao za- 


grijati naše nekoje mladiće, a i to je bilo na njemačkom sve- 
učilištu u Štajerskom Gradcu. 

U takvim prilikama posvema je naravski, što se onako 
brzo u Češkoj stvorila ne samo četa, nego čitav zbor pisaca 
svake ruke, za kojima je odmah pošla cijela vojska čitalačka. 
Zato je u Češkoj već polovicom prošloga stoljeća mogao svojim 
perom živjeti, dapače i imetak sticati publicista i novinar, koji 
je najoštrije ustao protiv njemačkoj prevlasti i proti domaćim 
protivnicima narodne kulture i pučke slobode, Havliček. Takav 
bi pisac još i danas u Hrvatskoj, da piše samo hrvatski, morao 
poginuti od gladi. 

Tu smo kod glavne i bitne razlike izmedju hrvatskoga i 
češkoga preporoda. Češki je prep.orod s historijskih razloga i 
zbog individualnih vrlina čeških pregalaca dosta brzo pronikao 
u sve slojeve češkoga družtva, te je postao opće narodna imo- 
vina. U Hrvatskoj ostao je preporod sve do kraja u uskom 
krugu malobrojne inteligencije, te bi Hrvatska kasnije bila za 
stalno izgubila najviše svoje kulturne zavode, da je pred tim 
nije štitio njezin državopravni položaj, još i danas neprispodo- 
bivo bolji od državopravnoga položaja Češke. 

Ali medju češkim i hrvatskim preporodom još je jedna 
duboka razlika, koja je opet posljedak različnoga historijskoga 
razvoja. U svoj hrvatskoj povijesti nema nijednoga pokreta, 
koji bi bio potresao svu savjest i koji bi dirao u same društvene 
temelje, kako je to u Češkoj učinilo husitstvo i nauk Češke 
Braće. Ali je zato hrvatska povijest prepuna u istinu rijetkih 
primjera ratnoga junaštva, o kojem dovoljno svjedoči svemu 
obrazovanomu svijetu jedno jedino ime Nikola Zrinjski. Zato 
u času, kad su se Česi ozbiljno spremali preurediti svoj staleški 
ustav prema novomu demokratskomu duhu, u Hrvatskoj se pri- 
pravljaše rat na Magjare, a kad je Rieger izdao svoju enciklo- 
pediju, neustrašivi hrvatski mornari potopiše ponosnu talijansku 
mornaricu kod otoka Visa. 

Kolar i Šafarik, dva su ponajveća slavenska sina. Svaki 
imadjaše svoju jaku i razvitu individualnost; Kolar uz sve 
znanje ne bijaše nikakav učenjak, a Šafarik uz sav svoj idea- 
lizam nikakav pjesnik; Kolar djelovaše u prvom redu na 

maštu, a Šafarik ponajviše na razum; a ipak su obojica duhom 
svojim tako srodni i mišljenjem tako istovjetni, da ih treba i 
zajedno pogledati jednoga uz drugoga. Obojica su sinovi naj- 
prezrenijega i najpotlačenijega slavenskoga naroda. Obojica, 
potječu iz pučke protestantske obitelji, u kojima je živo go- 
rila evandjeoska ljubav za istinu i pravicu prema velikim tra- 
dicijama Husita i Češke Braće. No uza sve to nijedan od njih 
ne zazire od katolika, a kamo li da ih poput njemačkih prote- 
stanata mrzi; mrska im je tekar »sveta inkvizicija«. Obojica se 
dosta nagledaše, kako sve. što je bogato, naobraženo i ugledno, 
prelazi na stranu madžarskih tlačitelja, pa zato i jedan i drugi, 
premda još nemaju političkoga programa, djeluju kao pravi 
i iskreni demokrate. Baš to, što su kao Slovaci bili bez poseb- 
noga slovačkoga državnoga prava i bez takve narodne indivi- * 

dualnosti, koja bi s drugom kojom slavenskom individualnošću 
živjela u historijskom sukobu, bijahu kao stvoreni zato, da se 
u njihovoj duši jednako odrazi cijelo Slavenstvo. I kamo sreće, 
da njihove materijalne prilike nisu bile odviše krute, kamo 
sreće, da su obojica mogli po koju godinu proboraviti u slaven- 
skim središtima. Bili bi manji mučenici, ali tim veći. i pozna- . 

tiji slavenski apoštoli. Tada za stalno ne bi Rusija sa svojim 
Puškinom i Gogoljem, a Poljska sa svojim Mickiewiczem ostale 
gotovo sasvim po strani od ovoga velikoga slavenskoga krijesa. 
što ga Kolar i Šafarik zapališe nad Dunavom i nad Vltavom i 
koji je bio tako jak, te je njegov žar donio prvu preporodnu 
zoru i u našu Hrvatsku, koja je politički bila samostalnija od 
Češke, ali kulturno gotovo posvema mrtva, a društveno tako 
rastrovana, i zapuštena, da se teško dade sravniti s Hrvatskom 
i najzanernareniji dio rastrgane Poljske. 

6. Prelaz iz drugoga preporodnoga doba u treće. 

Diplomatsko djelo bečkoga kongresa, što ga je sveta 
alianca kanila uzdržati, počelo se rušiti netom je bilo stvoreno. 

Poslije pobune u Španjolskoj i ustanka u Grčkoj eto veljačke 
revolucije (1830.) u Francuskoj, malo zatim u Belgiji, a onda 
i u Poljskoj. No Filip Orleanski bijaše čovjek mira, a francuska 
buržaozija, koja je veljačkim prevratom došla do vrhunca 


svoje vlasti, željela je samo kod kuće utvrditi tečevine velike 
revolucije, naročito gradjansku jednakost i političku slobodu, 
dok nije imala volje, pa ni snage, da proti cijeloj Evropi osvoji 
Francuskoj prirodne njezine granice. Ta miroljubivost pomogla 
je doduše samo Belgiji, dok na Poljsku nije mogla gotovo ni- 
kako djelovati, ali je uza sve to francuski upliv zajedno s en- 
gleskom politikom svoj Evropi pribavio u jednu ruku malo 
više slobode, a u drugu ruku oteo joj je uporište za nagle pre- 
vrate. Nastalo je jednom riječi vrijeme, da se austrijska Metter- 
nichova reakcija činila i pretjeranom i suvišnom. 

Ta je reakcija najteže pritiskivala Češku, u kojoj su se 
bojali svakoga slobodnoga daha. No sad je već u Češkoj bilo 
slavenskoga općinstva, koje je u oči demokratskih i narodnih 
težnja i promjena na zapadu počelo osjećati neodoljivu po- 
trebu, da se u javnom životu čuje i njegova riječ, da uz plem- 
stvo i birokraciju dobije i neodvisna inteligencija svoje pravo. 

Narodni je jezik već bio obnovljen, dokazi slavne pro- 
šlosti otkriveni, kulturna djela, naročito u književnosti, dosta 
brojna, pa je sada svemu tomu trebalo pribaviti poštovanje i 
priznanje i u državnoj vlasti. Drugim riječima, čim se Česi 
osjetiše kao Slaveni i kao narod velike prošlosti sigurni od na- 
rodne smrti, htjedoše, da i u političkom životu djeluju i sudje- 
luju. Cijelu je Englesku bio prodrmao veliki pokret za prošire- 
nje izbornoga prava, što su ga poveli radnici i koji je već 
tada nalazio oduševljenih branitelja medju liberalnom inteli- 
gencijom. a po Italiji strujila je od napoleonskih vremena ča- 
lobna riječ »ustavnost«, koja je kasnije — od 1848. — savojskoj 
dinastiji bila jače oružje od male vojske sardinskoga kralja, 
l ako je bilo posvema prirodno, da je i u Češkoj došlo do prvih 
pokušaja stvoriti narodni politički program i na njegovu te- 
melju skupiti toliko ljudi, čitavu stranku, da se na taj program 
bude morao osvrnati i njemački centralistički Beč i da će ga 
s nadom i s veseljem moći pozdraviti sva slavenska braća u 
monarkiji. 

7. Palacky, otac češke politike (1798. — 1876.) 

U više nego tisućljetnoj češkoj povjesti ima ratne slave, 
ima veličajnih kulturnih spomenika i još veličajnijih moralnih 

pokreta; ima vojskovodja, umnika i mučenika, ali nema poli- 
tike i političara. Najveći češki vladari iz roda Premyslova pri- 
vezaše na češka narodna krila utege njemačkih naseobina; 
otac domovine Karlo IV. bijaše svojom politikom odviše svezan 
s njemačkim carstvom i s papinstvom, a kasniji češki narodni 
vodje, naročito 2ižka i Podebrad. preminuli su u času, kad se 
činilo, da bi istom bili mogli započeti narodnu politiku u ve- 
likom slogu. Istom prije pedesetak godina pojavi se u njih 
čovjek, komu je bilo dovoljno jasna narodna prošlost, sadaš- 
njost i budućnost, da barem najtežih pogrešaka iz prošlosti 
ne ponovi, da glavne elemente narodne snage u sadašnjosti 
okupi i najpotrebnije temelje narodnoj budućnosti udari. Taj 
duboki poznavalac starine, taj vodja savremenika i vidoviti 
tvorac budućnosti bijaše Česima Palacky. 

Ako danas ima samo teoretsku vrijednost pitanje, jesu li, 
nisu li Česi spadali pod njemačko carstvo, zasluga je u prvom 
redu Palackoga, koji je u glavnom i životnom pitanju Češke, u 
njezinom odnošaju prema Njemačkoj, odgovorio odlučno i jasno, 
da ga je dijete moglo razumjeti; Češka ne će. Češka ne smije 
birati u frankfurtski njemački sabor. Drugo životno pitanje 
Češke, njezin odnošaj prema hapsburškoj dinastiji i monarkiji 
Palackv je takodjer riješio jasno i kategorički poznatom reče- 
nicom: Da Austrije nema, trebalo bi je stvoriti. A da ne bude 
nikakve sumnje, kakvu Austriju hoće Palacky, izdao je lozinku: 
Federativna monarkija ima priznati češko državno pravo. 
Državno pravo! Kako se to danas lahko ponavlja i kako se 
lahko piše o državopravnoj politici! Ali prije Palackoga nije 
bilo jasne spoznaje o državnom pravu, a ni ovako kategorične, 
upravo programatične formule, nego naprotiv i najoduševlje- 
niji Kolarovi sljedbenici nisu mogli pojmiti, da bi Češi mogli 
postaviti političke zahtjeve. Da Palacky nije ništa drugo učinio, 
nego što je češkoj politici dao takav osnov, koji je mogla pri- 
hvatiti i dinastija i aristokracija i na kojem se mogla složiti, pa 
se u istinu i složila čitava češka inteligencija, već bi ovo bilo 
dosta, da ga učini prvakom u češkom preporodu. 

Palacky se rodio u Moravskoj, a učio je i u Požunu, gdje 
se, kako je spomenuto, 1817. upoznao i sprijateljio sa Šafafikom. 


Zalazio je u najodličnije madžarske aristokratske obitelji i tu j 
je usvojio onu svjetsku ugladjenost, i onu društvenu sigurnost,, 
bez koje se ne da ni zamisliti uspješna politička akcija. Bilo 
;e to tim važnije, što su u to doba ceski rodoljubi bili neobično 
bojažljivi, jedno zato, što većinom bijahu seljačkoga roda, te- 
i sami priznavahu prednost njemačkoj gospodi, a u drugu 
ruku prvi preporodni idealizam zanio ih je tako, te su smatrali 
sramotom i grijehom proti narodu i domovini zalaziti recimo* 
u kavane i u gostionice. K tomu još bijaše daleko vrijeme, da 
se stvori takva češka elita, koja bi mogla i vanjskim načinom 
imponirati Nijemcima recimo kakvim sjajnim plesom ili kojom 
drugom društvenom reprezentacijom. Kao Moravac bijaše Pa- 
lacky upravo stvoren, da u sebi izrazi potrebe i težnje čita- 
voga češkoga naroda ne izuzimajući ni Slovaka. Cijeli svoj 
život ostao je oduševljen za Kolarovu ideju o slavenskoj uza- 
jamnosti i za Šafarikov ideal, da se unutrašnjim kulturnim je- 
dinstvom slavenskih naroda stvori neoborivi temelj njihovoj 
budućnosti. No opsežno povjesničko znanje i duboki historički 
smisao sačuvao je Palackoga od pogreške, da u samoj narod- 
nosti poput Kolara vidi glavni i jedini državotvorni elemenat,. 
ali je zato u općenju s aristokracijom i proučavanjem češke 
povijesti prije pada češke samostalnosti prigrlio dva nazora, 
koji su bili velikim razlogom neuspjehu češke politike. Palacky 
naime uz svu svoju ljubav prema narodu gledaše na puk dosta 
s visoka, od prilike onako, kao dobar i zdušan gospodar na 
svoju družinu. U drugu ruku namjenjivaše aristokraciji uopće, 
a češkomu plemstvu napose zadaću, da daje smjer narodnomu 
javnomu životu; i ako nije bio za aristokratsku oligarhiju, sva- 
kako je bio zato, da plemstvo bude ono, što Francuzi zovu 
»une classe dirigeante«. 

Velika je sreća bila za Češku, što se Palacky već 1823.. 
nastanio u Pragu, i što je tu djelovao sve do smrti. Tu je 1826. 
izašao već treći svezak njegova latinskoga djela o češkim 
povjesničarima, a 1830. isto djelo preradjeno u njemačkom je- 
ziku. Tim je stekao toliki ugled, da su ga češki staleži ime- 
novali povjesničarom kraljevine i u istinu 1836. izadje prvi 
svezak njegove »Povijesti naroda češkoga u Češkoj i u Mo- 

ravskoj, kojoj je 1876. malo pred smrću izašao i posljednji peti 
svezak, koji svršava smrću Ljudevita Jagelonca na mohač- 
kom polju. Palacky je ovim djelom stekao evropski glas i po- 
pularnost u češkom narodu, kao nitko prije i poslije njega. To 
je u istinu i zaslužio. Neke pojedinosti, pa i cijela poglavlja 
njegove povijesti već su novijim istraživanjima zastarjela, ali 
jezgra djela, naročito knjiga o Husu i o Podebradu, oduševlja- 
vat će i oplemenjivati češka, a s vremenom i sva slavenska 
srca, dok bude slavenskoga imena i plemena. Osim ovoga 
glavnoga djela osnovao je Palackv češki arkiv i sudjelovao 
u češkoj enciklopediji, a uz mnoge druge spomenike objelo- 
danio je latinskim jezikom dokumente o Husovu životu 1869. 
Svim ovim svojim znastvenim radom stekao je Palacky takav 
autoritet, da je u najteže doba, u doba opće evropske krize 
mogao stati na čelo prvoj jakoj češkoj narodnoj stranci u 
modernom smislu. Bilo je to 1848. 

Kako se politička akcija može pravo prosuditi istom 
onda. kad znademo i za društveni položaj političara, valja nam 
barem letimice pogledati, kako se Palacky u Pragu udomio. 
Kad je 11. travnja 1823. došao u Prag, posjetio je još isti dan 
jungmanna, a drugi dan Dobrovskoga, koji je mladoga kan- 
didata historije preporučio grofovima Gašparu i Franji Stern- 
bergu i pobrinuo se, da mu se otvore plemićki arkivi, »zemske 
desky«, kao i praški gradski i gubernialni arkiv. Dobrovskoga 
posjećivaše gotovo danomice, te se od njega Palacky naučio 
strogomu kriticizmu, a prijatelji i znanci iz aristoratskoga i 
poluaristokratskoga svijeta brzo od njega učiniše pravoga ka- 
valira. U kući bogatoga veletršca Ahsbasa bijaše odgojiteljem: 
kneza Karla Schwarzenberga i kneginju Auerspergovu učio 
je češki, a sa spomenutim grofovima upravo se sprijateljio, te 
su mu tako bili otvoreni svi praški aristokratski saloni. Cesto 
posjećivaše baruna Astfelda, zabavljaše se s vitezom Ritters- 
bergom, vatrenim sakupljačem narodnih pjesama i s barunom 
Stentschom, koji se zanimaše za financije i za povijest. Rado 
su ga vidjali u kući bankira Desauera i glasovitoga liječnika 
doktora Helda. Uz druge znance i prijatelje uveo je mladjahni 
skladatelj Karlo Fgon Ebert Palackoga i u kuću bogatoga 

odvjetnika i veleposjednika dra. Mechure, velikoga konserva- 
tivca i štovatelja aristokracije. Tu se Palacktf upoznao i sa' 
mladim Leopoldom Mechurom i s objema njegovim sestrama, 
od kojih jednu u jesen god. 1827. i oženi. Time je Palacky po- 
stao iznimka medju svim dotadašnjim, a i medju mnogim ka- 
snijim češkim trudbenicima, jer se ne trebaše više brinuti za 
svakidašnji život, nego se svom dušom mogao podati znan- 
stvenomu i narodnom poslu. To je bilo tako neobično i samim 
njegovim prijateljima, da je Jungmann u jednom svom pismu 
od 22. travnja 1828. svomu prijatelju Marku uz ostalo o tom 
javio: »Palacky nije kao Čeh, ni kao Slaven, nego kao dobar 
Nijemac našao svoju sreću, a tim je opet češku stranku donekle 
uvrijedio.« Ne bi bilo pravo, da se ovo tumači kao zavist, kako 
to čine sami Česi, nego je to prirodna bojazan prvih čeških pre- 
poroditelja, koji su drhtali nad svakih češkim talentom, da 
kojom nesrećom ne pomnoži redove neprijateljske. Dogadjaji 
na skoro dokazaše. kako je bilo dobro i za Palackoga i za 
Češku, što je imala ovakvoga umnika, koji je bio bolje sreće, 
nego ostali njezini sinovi, koji su se mučili na još zapuštenoj 
narodnoj njivi. 

Na osobiti politički glas došao je Palacky najprije svojim 
pismom njemačkomu saboru u Frankfurtu. Francuske republi- 
kanske vojske nisu u Njemačku donijele samo novih demokrat- 
skih i liberalnih ideja, nego su najveći dio Njemačke zapravo 
ujedinile pod vrhovnom francuskom vladom. Pojedine nje- 
mačke države su redom dobivale ustav, dok je gotovo sva 
ostala Evropa stenjala pod apsolutizmom i pod reakcijom. 
Osim toga djelovaše na Njemačku i nova književna i znan- 
stvena škola, u kojoj se historizam preplitaše s nacionalizmom, 
podavajući njemačkim težnjama istodobno i aristokratski ugled 
prošlosti i demokratsku svježinu sadašnjosti. U tim prilikama 
sastao se najprije privremeni sabor u Frankfurtu 1848. Od 
šest stotina njegovih članova bijahu samo dvojica iz naše mo- 
narkije. Taj parlamenat izabere odbor pedesetorice, koji je 
imao sve prirediti za izbore definitivnoga sabora, koji će dati 
ustav i konačno uredjenje čitavoj Njemačkoj, u koju tada ra- 
čunahu i češke i austrijske nasljedne zemlje. Taj se odbor 

imao popuniti šestoricom Austrijanaca, medju kojima je dobio 
opoziv i Palacky. Palacky odgovori na taj poziv svojim histo- 
rijskim pismom od 11. travnja 1848., u kojem veli: »Baš zato. 
jer poštujem čuvstva, koja vas oduševljavaju, ne mogu se 
odazvati vašemu pozivu. Čeh sam slavenskoga plemena i sav 
sam se posvetio službi svoga naroda. Moj češki narod nije 
velik, ali je uvijek bio slobodan i svoj. Svi njemački učenjaci 
znadu isto tako kao i ja, da vladari svetoga carstva nisu ni- 
kada u Češkoj izvršivali ni zakonodavne, ni sudbene, ni upravne 
vlasti, da u njoj nisu nikada dizali vojske, niti imali regalnih 
prava. Sad se dakle radi o tom, da se stvori novi položaj, ko- 
jemu u povijesti nema primjera i da se poreče samostalnost 
Austriji kao nezavisnoj državi. Ali cjelokupna i jaka Austrija 
nije u interesu samo mojega naroda, nego cijele Evrope, čo- 
vječanstva i civilizacije. Eto na istoku strahovitoga carstva, 
gotovo nepobjedivoga, koje neodoljivom silom ide prema za- 
padu i prema jugu. Novi uspjesi te velike vlasti svršili bi uni- 
verzalnom monarhijom. Nisam neprijatelj Rusiji, kao što nisam 
neprijatelj Njemačkoj, ali sam neprijatelj svjetovladnoj mo- 
narkiji, koju smatram kobnom za opće dobro i za napredak. 
Povijest je u jugoistočnoj Evropi uzduž ruskih granica na- 
gomilala mnogo naroda različnih po jeziku, po običajima i 
po povijesti. To su Slaveni, Rumunji. Madžari, da i ne go- 
vorimo o Grcima, Turcima i Albancima. Nijedan taj narod 
nije dosta jak, da se otme svojemu strahovitomu susjedu, a 
svima je vezom i Dunav, koji ih medjusobno spaja, i država, 
koja ih okružuje, i koja se bez pogibli ne bi mogla od njih uda- 
ljiti. Ta je država neophodno nuždna za sigurnost Evrope i čo- 
vječanstva. Da Austrije nema, trebalo bi je izmisliti. Ona je 
sada oslabljena i u pogibli, jer ne mari za moralni temelj svoje 
snage, a to je apsolutno poštivanje prava svih njezinih na- 
rodnih skupina. Narodna ravnopravnost potječe od prirodne 
pravičnosti. Nijedan narod na svijetu ne može tražiti od dru- 
goga, da se odreče svoje osobnosti. Priroda medju narodima 
ne pozna ni gospodara ni robova. Austrija je zaboravila tu 
istinu, a otuda su nastale sve teškoće, u kojima se muči. Ali 
još nije prekasno, da svoju sudbinu sveže pravednošću. koja 


joj je jedino sidro spasa«. Sve ovo, što je tu Palacky napisao, 
znade sada svaki češki gimnazijalac. Ali onda je svaka reče- 
nica ovoga lista bila i otkriće i velika politička opomena. I 
samo čovjek učen i ugledan, razborit i odvažan mogao je izreći 
ove tvrdnje i pokazati ovaj pravac s takovim uspjehom, ko- 
jemu se stalno ni sam nije nadao. 

Za frankfurtski sabor strahovito se agitovalo. Na predlog 
nekoga Schillinga iz Salzburga bio je spomenuti odbor pri- 
pravan proti Česima upotrebiti i silu, ako ne bi htjeli dobrovoljno 
birati, a uz to se imao ovjeroviti i takav zastupnik iz Češke, 
za kojega bi recimo glasovala samo tri izbornika. Za Češku je 
bilo odredjeno šestdeset i osam kotara, a austrijska vlada, 
neiskrena i neodlučna, odredila je izbore za 23. svibnja 1848. 

U samom Pragu, gdje su se Nijemci isprvice najjače prije- 
tili. bijahu predane samo tri glasovnice, a po svoj ostaloj Češkoj 
jedva je 12 zastupnika dobilo potrebnu većinu, i to većinom 
ondje, gdje se izbor ovršio prije, nego što se saznalo za bečku 
pobunu i za bijeg Ferdinanda V. u Innsbruck. što je u cijeloj 
monarkiji izazvalo nagle i jake simpatije za dvor. Njemački 
agitatori mnogo su sebi škodili i pamfletima, u kojima su češki 
narodni pokret prikazivali djelom nekolicine propalica, koji 
slavenskom narodnom agitacijom hoće tobože izaći samo na 
glas i steći — imetka. U tim se pamfletima tvrdilo, da češki ne 
će pisati nijedan obrazovani i pametni čovjek, da je češki knji- 
ževni jezik sav izmišljen i da ga — puk ne razumije. Zato da 
ova slavenska pobuna nema nikakvoga izgleda i da će nje- 
mački gorštaci češke Slavene doskora rastepsti i uništiti tako, 
kako su ih već do sada potisnuli i podijelili. 

Palacky je bio prvi, koji je izrekao i opravdao federa- 
tivni program za našu monarkiju. Izradio ga još godine 1848.. 
a konačno ga je formulovao u prosincu 1849. u članku, što su 
ga donijele Havličkove »Narodne Novine« pod naslovom: »O 
centralizaciji i narodnoj ravnopravnosti u Austriji«. Palacky 
tu jasno i odlučno veli, da se Austrija ne smije urediti centra- 
lisitčki prema nametnutom ustavu od 4. ožujka 1849., nego fe- 
derativno tako, da se uz središnju državnu upravu narodi kul- 
turno i politički slobodno upravljaju. Uz državnu suverenost 

traži i suverenost narodnu, koju zove »narodnom i zemalj- 
skom« ier mora imati i svoje teritorijalno područje Cijela ca- 
revina’ imala bi ove zajedničke poslove: previsnji dvor, diplo- 
maciju, kopnenu i pomorsku vojsku, carevinske financije trgo- 
vinu komunikacije. Ovim bi poslovima ravnala carevinska mi- 
nistarstva, a svim ostalim poslovima »ministarstva zemaljska 
ili narodna«. Cijela bi se carevina dijelila na ovih sedam n a- 
r odnTh skupina, svaka sa svojim sabor om, mini- 
starstvom i vrhovnim sudištem: zemlje njemačke, 
češko-slovenske (slovačke), poljsko-rusinske. madžarske, ru- 
munjske, jugoslavenske, talijanske. 

Kad je trebalo točno označiti granice svakoj ovoj skupim, 
bijaše Palac« u veliko) neprilici. Kako je u taj čas pod tomom 
revolucije stajao na narodnosnoj osnovi, morao bi k njema j 
skupini uz njemačke Alpinske nasljedne zemlje pribrojiti i nje- 

mačke dijelove u Češkoj. Tomu se nije Protivilo a S ™če1kakao 
nesro i geografija, te je Palacky zgodno kazao, da se Ceska ka 
kotlina neL dijeliti, jer »kad se kotao razdijeli, onda ga vise 
ne ima« I razlozi strogo historijski i državopravm djeiovahu na 
Palackoga te je u to doba kolebao medju cisto narodnim cis 
drtvopS^m stanovištem. No zato je za svoj federattvm pro- 
e am taao točan sadržaj, ako još i nije za ni imao posvema eo- 
tovlh okvira. Palac« se naime nije zadovoljio samo ■ » 
iederacili, nego je ostavio tri temeljna načela na kopma^ 
danas svaki federativni program. Ta su načela. • 
vlast medju carevinskom i zemaljskom vladom ima se tako 
razdijeliti, da svakoj vladi pripadnu cijela podrug, 
da školstvo bude posvema u zemaljskim ruka ’ ' finan _ 

^Sa^r^p=r“o- SU* 

« — — 

- b0 - što je Palacky kolebao medju narodnosnim i državo- 
+ Lm najveći je nedostatak njegova federativ- 
p ravnim stajalištem > > njemačkoga jezika za 

SS r;r-Tak P rzTpi,ove. koji nužno spadaju k dr- 

žavnoj zajednici. L drugoj ustavnoj periodi, koja je nastala 
početkom godina šezdesetih, Palacky je za ovaj svoj narod- 
nosni federalizam sam izrično priznao, da je »od to doba. otkad 
su se ponovno učvrstili geografsko-historijski temelji naše 
monarkije.i otkad je teorija baruna Eotvosa o historiisko-poli- 
tičkim individualitetima omiljela i vladi i većini naroda, moj 
predlog od god. 1849. postao je ne samo nezgodan nego i ne- 
moguć.« 1 ) I tako je onda u spisu od god. 1865., »O ideji austrijske 
države« stao braniti strogo državopravnu federaciju. Poslije 
svoga povratka s etnografske izložbe u Moskvi god. 1867., 
Palacky se opet donekle povratio k narodnosnomu stanovištu 
od god. 1849.. napisavši »Dodatak k ideji o državi austrijskoj.« 
Po tom je formalno Palacky triputa promijenio svoj program; 
no u jezgri je vazda isti naučao i tražio federalizam s državo- 
pravnom i narodno-demokratskom osnovkom. 

Palackomu državno pravo ne izvire kao Madžarima iz 
svete krune, niti ga je tražio samo u državnim listinama i ugo- 
vorima, ono mu nije napokon izviralo ni iz same vladareve 
osobe, a još manje iz oružane sile, kako to danas najvole izvo- 
diti nepopravljivi bečki centraliste. Palacky je državu označio 
kao društvo zaštićeno vlašću. Kao moderni Evropljanin i Slaven 
smatra društvom u javnopravnom smislu narodnu zajednicu 
na pučkom temelju. Državnu vlast Palacky strogo razlikovaše 
od državne sile. Silu samu po sebu ne smatraše državnim te- 
meljem, nego takovim bijaše princip političkoga i kulturnoga 
jedinstva, dotično narodna svijest i zajedničke potrebe držav- 
ljana. Što je za kulturu bilo načelo narodnosti, to je za ove 
opće potrebe imalo biti javno mnijenje i na njem osnovana po- 
litička sloboda. Savremenici Palackoga, koliko su se bavili po- 
litikom, bili su prodahnuti ne liberalnim, nego liberalističkim 
duhom državnoga leksikona, ili enciklopedije državnih zna- 
nosti, što je napisaše Nijemci Rottek i Welcker. Palacky tim 
lažnim liberalcima spočitavaše, da govoreći o državnoj vlasti 
vide u njoj samo silovitu njezinu stranu, a posvema zanema- 
ruju njezino pravno obilježje, te je za njih državna vlast isto, 
što i nasilje. Palacky bijaše proti tomu njemačkomu liberalizmu 

J ) Masaryk, Karei Havliček, str, 127. 

Stj. Radić: Češki narod. ^ 

iskrivljene francuske škole i stavljaše proti njemu ideal sla- 
venskoga društvenoga uredjenja, koje ne poznaje ni osvajačkih 
težnja, ni političke prevlasti. Kad mu je tako više vrijedila unu- 
trašnja pravna i kulturna strana državne vlasti, mogao je 
svoju federaciju lako zamisliti sad kao zajednicu izmirenih i 
prosvijetljenih naroda, sad kao savez priznatih historijsko-geo- 
grafskih cjelina. S istoga toga razloga mogaše on, a s njim i 
ostali Česi stupiti na temelj oktroiranoga ustava od god. 1848. 
i stupiti u tadašnji centralistički parlamenat bez državno-pravne 
ograde. Madžari naprotiv i Hrvati ne htjedoše o tom bečkom 
parlamentu ništa ni čuti, baš zato, što je izišao iz sveopćega 
izbornoga prava, te je u javni život unosio kao glavne ele- 
mente narodnost i demokraciju. 

Mnogi i najoštroumniji kritičari drže, da je Palacky baš 
time najviše pogriješio, i češku politiku doveo na stranputicu, 
što je usprkos svomu historijskomu znanju mogao stati na čisto 
narodnosni i demokratski temelj. No ako je itko pogriješio, bijahu 
to Nijemci, kojima je njihova prevlast bila draža od zajedničke 
slobode, te su se tek pojedini ljudi i to samo na čas znali uz- 
vinuti do te vedrine, da stalno pobijaju apsolutizam sam u 
sebi, kako je to činio Palacky, a za njim i Havliček. Od god. 
1867. nije Palacky više sudjelovao u prvim redovima, nego je 
čitavu češku politiku prepustio svomu zetu Riegru, u kom je 
s punim pravom vidio samo svoju savršeniju sliku i priliku. 
God. 1897. proslavljena je po cijeloj Češkoj s neobičnim sjajem 
stogodišnjica rodjenja Palackoga, a u Pragu je održan prvi 
kongres slavenskih novinara. 

8. Havliček — politički Hus (1821. — 1856.) 

Na češko moravskoj granici u selu Borovi kraj Priby- 
slave rodio se 31. listopada 1821. trgovčiću Havličku sin, koji 
u XIX. stoljeću svojim životom, svojim radom, a gotovo i svo- 
jim svršetkom postao Česima drugi Hus. 

Mladi Havliček nije bio osobito darovit, a nije ni drugim 
načinom pokazivao, da bi od njega imao biti danas sutra onako 
glasovit čovjek. Istom kasnije, kad je već bio u naponu životne 
snage, a još više po njegovoj preranoj smrti našli su se daleki 

v, uuna, stalnosti i plemenitost 

njegova karaktera i jakosti njegove volje. Temeljitim prouča- 
vanjem života i djela Havličkovih moramo se uvjeriti da 
Havliček spada medju one velikane, koji se nisu toliko podieli 
neobičnim genijem, koliko kao pravi predstavnici onoga na- 
roda, u kom su nikli i djelovali; uvjeravamo se, da Havliček 
nije individualni, nego pravi narodni velikan. Geslo mu bijahu 
ova dva stiha: 


Moje barva červena a bila, 
Dedictvi me poctivost a sila. 


Poštenje i untrašnja moralna snaga bijaše temelj čita- 
vomu Havličkovu shvaćanju života. Baštinio je to od svoje 
matere, u kojoj kao da je bila skupljena sva ona tradiocionalna 
češka pobožnost, koja se nikada nije zadovoljila, da molitvu 
samo ustima šapće i da svoju vjeru samo vanjskim načinom 
pokazuje, nego da riječi budu u potpunom skladu s djelima, 
molitva sa životom, 

U toj baštinjenoj pobožnosti htio je Havliček postati i 
svećenik, pa je u istinu jednu godinu i bio u praškom sjeme- 
ništu. Ali tu je svojim poglavarima postao sumnjiv jedno zato, 
što je kao pristaša Kolarove slavenske užajamnosti učio »ilirski«, 
ruski i poljski, a drugo zato, što se mnogo više bavio književ- 
nošću nego bogoslovljem. Uz to su poglavari valjda saznali, 
da je Havliček polazio k jednomu praškomu oduševljenomu 
pristaši nauke Bolzanove i da je naučivši poljski, čitao u polj- 
skom prijevodu glasovito francusko djelo: »Riječi jednoga 
vjernika«, što ga je napisao Lamennais. Znalo se naravski, da je 
Havliček u praznicima, prije nego je stupio u sjemenište, pu- 
tovao po sjevernoj Češkoj sve do Draždjana i da je svakom 
zgodom preporučao drugovima, neka svoje rodoljublje pokažu, 
učeći se neumorno češki i pišući čisto češki i u svojim privat- 
nim listovima. Bio je jednom riječju »nemiran duh«, pa ga 
zato pod jesen 1841. prije početka školske godine isključiše 
iz sjemeništa. On bi bio za stalno i sam istupio, jer i Bolzano 
i Lamennais djelovahu tako na nj, da mu je postala odvratnom 
neiskrena pobožnost i surova strogost i sumnjičavost nekih 
paglavara, a uz to je čitajući razne filozofske njemačke spise. 

postao barem na neko vrijeme racionalista u smislu XVIII. sto 
ljeća; i da u njem nije bilo duha materina, bio bi za sigurno 
dalje živio i umro kao moderni bezbožac. Isključen iz sjeme- 
ništa, pripravljaše se Havliček za profesuru. No nije imao 
zagovornika, a uz to se vazda bavio većinom književnošću, 
te nije profesorskoga ispita položio. 

U to doba još kao dvadesetgodišnji mladić bavio se oz- 
biljno mišlju, da izda slovnice za učenje 'slavenskih jezika, zatim 
rusko-češki rječnik i putopise o svim slavenskim zemljama. 
Ovu je zadnju stvar tako shvatio, da je 1842. proputovao sje- 
vjero-istočnu Češku, zapadnu Galiciju, dio Moravske i Slo- 
vačke. Na tom se putu upoznao sa slovačkim rodoljubom Mi- 
hajlom Hodžom i s njegovim bratom Andrijom, koji su mu 
dosta toga pripovijedali o Ljudevitu Gaju i o ilirskom pokretu, 
koji se tada bio već snažno razmahao. Tu se Havliček prvi put 
oduševio za Hrvate i za južne Slavene i od toga časa misao 
o najtjesnijoj književnoj i političkoj zajednici izmedju Čeha i 
južnih Slavena nije Havlička ostavila ni onda, kad se inače 
silno razočarao u svojim nadama i osnovama na veliku pomoć 
Rusije i na savezništvo Poljaka. 

Pripravljajući se* za profesuru upoznao se Havliček sa 
Šafarikom, koji ga je preporučio dobromu svomu prijatelju 
Rusu Pogodinu, sveučilišnom profesoru u Moskvi. Pogodin po- 
vede Havlička za odgojitelja sina i sinovca u kuću profesora 
$evyreva. Havliček je najprije morao na Pogodina čekati u 
Beču puna dva tjedna i tu je upoznao Vuka Karadžića, te je 
od njegovih prijatelja prvi put čuo hrvatski. Dne 1. studenoga 
1842. pošao je u Rusiju, ali je dobra dva mjeseca morao u La- 
vovu čekati na putovnicu. U Lavovu je i onda bilo Čeha, pa 
se tako namjerio i na češkoga književnika Zapa, koji ga je 
uveo medju poljske i maloruske pisce i osim svoje češke 
knjižnice dao mu prilike, da čita dosta i poljski i maloruski. 
L samoj Rusiji bio je od siječnja 1843. do srpnja 1844. i to 
izuzevši jedne praznike samo u Moskvi, koja bijaše onda sre- 
dište najbujnijega ruskoga književnoga života. 

Kao posve mlad čovjek, koji je iz Češke donio srce puno 
oduševljenja za sve, što je rusko, a naročito za Moskvu, bio 

je sav sretan i presretan, što je napokon dospio u tu prijestol-- 
nicu svih Slavena. Ali i u Moskvi je dobro pazio, što se oko 
njega dogadja, motrio je bistrim okom, i što dalje to samo- 
stalnije prosudjivao ruski život. Najprije je opazio, da sveuči- 
lišni profesori predaju dosadno, a i bez velike spreme. Zatim 
je od poljskih djaka čuo za krivice, a i mnoga nasilja. Što ih 
trpe ruski Poljaci. Nadalje je opazio, kako su ruski seljaci 
strašno neuki, kako je njihova pobožnost doduše iskrena, ali 
previše vezana vanjskim obredima i kako njihova iskrena 
vjera dosta slabo djeluje na njihov moralni život. Opazio je, 
da gradjanstvo najvoli dobro jesti i piti; vidio je ulice pune 
nepristojnih žena. a na koncu se uvjerio i o tom, da baš oni 
Rusi, koji najviše govore o drugim Slavenima, za njih malo 
mare, a jer ih nikako ne poznaju, da za njih ne čine ništa, ili 
im još dapače škode. 

Havliček je marljivo čitao ruske književne velikane, Pu- 
škina. I.ermontova i Gogolja i pročitao svu silu njemačkih puto- 
pisa o Rusiji. Proučio je djela njemačkoga kritičara Lessinga 
u Lachmannovu izdanju, u dobra tri mjeseca. Svim tim izoštrio 
si je svoj sud tako, da se već ozbiljno sukobio sa svojim do- 
maćinom Ševyrevom, i da je u njegovoj duši o Rusiji i o Moskvi, 
ili točnije, o tadašnjim ruskim prvacima i o ruskoj vladi nastala 
slična slika onomu, što je Hus mislio o crkvenim dostojan- 
stvenicima i o papinstvu, kad je sve ono vidio, čuo i doživio 
na kostničkom koncilu. No kao što Hus nikada nije ni za- 
mišljao, a kamo li da bi bio kušao odijeliti Čehe od katoličke 
crkve, tako ni Havličku nije ni u snu palo na um, da se izne- 
vjeri i samoj misli o slavenskoj uzajamnosti; ali kako je Hus 
u budnoj i slobodnoj savjesti i u slobodnom propovijedanju 
riječi božje vidio jedini izvor prave kršćanske snage i zdrave 
kršćanske organizacije, tako se i Havliček pod dojmom svega, 
što je do Rusije i u Rusiji proživio, uvjerio, da budućnost Sla- 
venstva stoji do probudjenih i oslobodjenih pojedinih naroda 
slavenskih. U Moskvi je istom Havliček postao pravi Čeh, tu 
je istom i ona njegova simpatija za južne Slavene postala tako 
jaka, da je baš u toj simpatiji sve do smrti branio misao, da se 
najprije slože Česi i južni Slaveni i samo radi te sloge bio je 


za Austriju kao za najsigurniji naš bedem proti Nijemstvu. 
Cim je Kolar počimao i što je u svojoj zanešenosti već držao 
za gotovo, to se Havličku prikazalo kao daleki i veliki cilj. za 
koji će trebati teškoga rada u svakom pojedinom slavenskom 
narodu. 

Havlfček je bio neko vrijeme tako razočaran Rusijom i 
Rusima, da je napisao: »Da samo Kolar može doći mjesto 
mene u Rusiju! On bi očajao nad onim, što je sam uradio za 
Slavenstvo! ... Tko hoće Česima u istinu učiniti dobročinstvo, 
neka ih na svoj trošak šalje u Moskvu!« 1 ) Drugom zgodom 
piše Havliček: »S narodnim ponosom reći ću uvijek, da sam 
Čeh, ali nikada, da sam Slaven.« No Havliček se brzo po- 
pravio i ne samo čitavim svojim radom nego i vanjskim nači- 
nom dokazao, da je i te kakav Slaven. Ta u doba najžešće nje- 
mačke centralističke reakcije, kad je vojnički apsolutizam obu- 
stavio njegove »Narodne Novine«, izdavaše od 8. svibnja 1850. 
do 14. kolovoza 1851. dvakrat na tjedan tada jedini češki opo- 
zicionalni list, komu je dao ime: Slovan. I ne samo da mu 
je dao slavensko ime, nego mu je i udahnuo takvu slavensku 
dušu, koje nije mogla satrti sva pobjedonosna austrijsko- 
njemačka birokracija. 

Havliček je od mladih svojih dana bio naumio, da bude 
samo književnikom. Vrativši se iz Rusije stupio je u javnost u 
istinu kritikom tada najpopularnijega romana »Posledni Čech«, 
što ga je sasvim u romantičnom duhu napisao prvi tvorac 
češkoga kazališta, Kajetan Tyl. Nimalo osobna i upravo les- 
singovska kritika Havličkova Tyla je sasvim porazila; uz 
Havlička pristadoše i Palacky i Šafarik, te ga preporučiše 
jednomu nakladniku i tako Havliček postade novinar, a tim i 
političar. Kako je još u rodnom domu imao prilike upoznati 
seljački puk, budući da je putovanjima po Češkoj, boravkom u 
Galiciji i u Moskvi, a na svom povratku iz Rusije i u Vilni, Var- 
šavi i Vratislavi stekao toliko praktičnoga znanja o Slaven- 
stvu, koliko ga ne imadjaše nijedan njegov savremenik, budući 
da je napokon bio i književno i filozofski obrazovan, to ga je 

’) Vidi: Literatura češka devatenacteho stoletl, v Praze 1905. ndkladem 
J. Laiehtera, dil III. čđst 1., str. 764. za 10 K; ovdje str. 562. 


novinarstvo uz odvažni karakter prirodno dovelo i na polje 
političke prakse. Djelovaše već u narodnom odboru od pro- 
ljeća 1848. pa do proljeća 1849.; Živo agitovaše u Olomucu, 
Krakovu, Beču, Požunu i Zagrebu (u svibnju 1848.) ,da mo- 
ravski Česi, Slovaci, Hrvati i Poljaci što brojnije posjete sve- 
slavenski kongres u Pragu i napokon kod izbora 1848. bijaše 
dne 8. srpnja izabran u pet kotara za zastupnika na carevin- 
skom vijeću, a još prije toga dne 20. lipnja za zastupnika na 
češkom saboru. Češki se sabor nije sastao, a na carevinskom 
vijeću nije Havliček pokazao ni diplomatskih, ni govorničkih 
vrlina. Bijaše stvoren, da uči i politički odgaja jezgrovitom 
i razumljivom riječju i živim primjerom. Jedno zato, a drugo, 
što je vidio, da je proti reakciji, koja se spremaše, najpotreb- 
nije stajati na straži doma u Češkoj, vrati se on k svomu listu 
»Narodne Novine«, koji je dne 5. travnja 1848. počeo izlaziti 
kao prvi češki dnevnik. Vojnički apsolutizam obustavio je 
»Narodne Novine« dne 19. siječnja 1850., a i proti »Slovanu«, 
koga Havliček izdavaše mjesto »Narodnih Novina«, bijaše 
vlada tako nepomirljiva, kao i on proti njoj, te se nije žacala 
nijednoga nasilja. Dne 10. ožujka 1851. zabrani Havličku bo- 
ravak u Pragu, a kad je zatim »Slovan« dobio dvije pismene 
opomene, obustavi ga Havliček dne 14. kolovoza 1851. Malo 
mjeseci zatim provališe oružnici u Havličkov stan u Njemač- 
kom Brodu i bečka apsolutistička vlada dade ga poslati u nje- 
mačko-talijansko mjesto Brixen u južnom Tirolu, otkuda se 
nije smio ni maknuti sve do proljeća 1855., kad mu dozvoliše 
povratak kući i to uz prisilni boravak u Njemačkom Brodu. 
No tu je Havliček smrtno obolio, a dne 29. srpnja 1856. umre u 
35. godini, malo godina prije, nego je pao onaj apsolutizam, 
kojemu je i u Brixenu bio neslomiva opozicija. 

Čim je Havliček bio primoran obustaviti »Slovana«. nije 
se više kanio baviti politikom. Tako je i vladi pisao po dva puta 
iz Brixena, ne hoteći nipošto, da se ičim izpričaje, da išto obe- 
ćaje, a kamo li da se ponizi, moleći za milost. Politički je dakle 
Havliček djelovao samo nešto preko tri godine. Pa ipak je 
njegov novinarski rad postao temeljem za češku politiku isto 
tako, kao i naučna djelatnost Palackoga, pače još i više. 

Havliček naime ne bijaše obični novinar, nego publicista 
u potpunom smislu riječi: Nije nikad pisao, što nije znao, nije 
nikad branio, u što nije vjerovao, poznavao je glavna pitanja i 
političke prilike svoga doba u monarkiji i u Evropi, nije se iz- 
nevjerio nijednom svom idealu, nego ih je razvio i usavršio, 
a što je najvažnije, njegvo uvjerenje bijaše životno, t. j. radi 
njega je bio i ostao mučenik do svoje smrti. Ovakvoga publi- 
ciste nije do onda, a ni od onda imao nijedan slavenski narod, 
a rijetki su takvi ljudi i u pravoj svojoj domovini, u Francuskoj 
i u Engleskoj. 

Temeljnu točku svoga političkoga uvjerenja stvorio je 
Havliček na svojim putovanjima i izrekao je dvije godine prije 
glasovitoga lista Franje Palackoga na frankfurtski sabor pišući 
doslovno: »Austrijska monarkija najbolje je jamstvo našoj i t 

ilirskoj narodnosti, a što više naraste moć carevine austrijske, 
tim će sigurnije biti te naše narodnosti.« 1 ) To je Havliček na- 
pisao 1846., a na tom temelju stoji i danas sva politika češka i 
— hrvatska. A što je drugo i mogao htjeti, kad je iz dna duše 
bio i proti činovničkoj apsolutističkoj vladavini ruskoj, i proti 
revolucionarnim pokušajima aristokracije poljske, i napokon , , 

proti već onda silovitoj aristokraciji madžarskoj. Havliček pri- 
stajaše i stvarno i formalno uz federalizam Palackoga, premda 
je u njem bilo s obzirom na zahtjeve češkoga plemstva 
dosta toga, što ga je kao napredna pučanina silno smetalo. Ali 
jedno ga je s Palackym i s cijelom češkom narodnom strankom 
nezadruživo vezalo: nepokolebivo uvjerenje, da narodi sla- 
venski mogu saom zakonitim putem, samo unutrašnjom svojom 
snagom postići i očuvati svoja prava i svoju slobodu. 

Ova zakonitost i unutrašnja snaga nije Havličku bila samo 
prazno geslo, nego od prilike ono, što bijaše Husu evangjelje i 
moralna čistoća života. Kako se Hus pozivaše proti papinstvu 
i proti koncilu na sveto pismo i na crkvene oce. tako Havliček 
bečkoj vladi i bečkom dvoru neprestance citovaše pozitivne 
zakone i naredbe. Kako je Husu bila glavna i najpreča stvar, 
da ne bude sam u ratu sa sobom, da ne mora sam sebe odsuditi, 
tako je i Havliček išao u prvom redu zatim, da si češki narod 

0 Literatura češka 19. stol., di'l III. čast 1., str. 632. 

ne mora sam kazati, da je nevrijedan slobode, ili da nije bio 
kadar sačuvati radi unutrašnje rastrovanosti. 1 zato je svekoliko 
Havličkovo djelovanje kulturno i onda, kad najviše politizira, 
kako je Husu svekoliko djelovanje moralno i onda, kad đogma- 
tizira. 

Gotovo svi Havličkovi članci i spisi mogu se još i danas 
čitati s potpunim užitkom, s najvećim interesom i s velikom 
korišću za političku naobrazbu. Nema gotovo pitanja, u kojem 
se nije izrazio barem načelno. Formalni radikalizam, koji sve 
traži, a ništa ne radi, najžešće je i najtemeljitije pobijao; kon- 
servatizam, koji bi služio reakciji, smatrao je narodnom pro- 
pašću. Havliček naime bijaše liberalac, ali takav, kao da je 
prošao najbolju francusku i englesku političku školu. 

Premda je bio cijelim svojim bićem pučanin, ipak se znao 
izmiriti s aristokracijom uz uvjet, da bude narodna i slobodo- 
umna i da narodne težnje i zahtjeve tumači i brani pred 
kraljem. Havliček je naime rijetkom pronicavošću shvatio, da 
su interesi i hapsburžke dinastije i slavenske većine u monar- 
kiji istovjetni, a znajući ili sluteći barem, da je dinastija samo 
u teoriji ravnopravan faktor pojedinim političkim narodima, dok 
u praksi radi svoga centralnoga položaja i ugleda u Evropi može 
gotovo uvijek pretegnuti na svoju stranu, nije nipošto htio 
s njom sukoba, a kamo li prevrat protiv nje. I to nije radio iz 
straha, jer straha nije poznavao, nego iz potpunoga uvjerenja, 
da je. ovo prava češka narodna politika. U tom nije Havliček do 
danas našao medju Česima dostojna nasljednika. Dok seljaštvo 
nije bilo oslobodjeno, tražio je svom energijom, da i seljak po- 
stane svoj na svom. Kad je kmetstvo bilo ukinuto, propovije- 
daše upravo apoštolskom revnošću državljansku muževnost, 
naime opću političku svijest, koje je najviše trebalo slavenskim 
narodima, jer su svi čitava stoljeća stenjali ili pod tudjim, ili 
pod domaćim jarmom, ili pod jednim i drugim u isti mah, kao 
primjerice Hrvatska poslije 1790. 

U cijeloj Havličkovoj politici najvažnije je ovo: nepomir- 
ljiva opozicija proti revoluciji; duboki smisao za političku na- 
obrazbu, za koju zahtijevaše, da bude općom, pučkom; živo na- 
stojanje, da sav narodni život, a naravski i narodna škola, diše 

zdravim, praktičnim gospodarskim duhom i napokon, što ga 
odlikuje od svih njegvih vršnjaka, a na žalost gotovo od nje- 
govih nasljednika, tako istinsko shvaćanje demokratizma, da ne 
znamo, bi li mu se u tom više divili, ili bismo ga baš radi toga 
najviše zavoljeli. Njegovo mišljenje o revoluciji posvema je 
slično nazorima Chelčickoga i nema sumnje, da je Havllček, 
ako i indirektno, baštinio tradicije najvećega češkoga moralnoga 
reformatora; Havliček je svoju odvratnost proti revoluciji ob- 
razložio modernim političkim stanovištem. Revolucija se naime, 
piše Havllček, protivi glavnomu uvjetu prave slobode, javnosti. 
U tom je njezino unutrašnje srodstvo s apsolutizmom, koji ta- 
kodjer javnost smatra najopasnijim protivnikom. Zato poslije 
revolucije vrlo lahko dolazi do reakcije. Revolucija je i nemo- 
ralna, jer se protivi društvenomu sporazumku, ili kako bi Rou- 
sseau kazao, društvenomu ugovoru, na korp se temelji današnja 
država, ako i nije ugovorom, postala. U prevelikom radika- 
lizmu vidi Havliček ili političku nezrelost, ili nepoštenje; poli- 
tički vikači obično su i politički špekulanti. No baš zato. jer 
nije^ nikada prevršio mjeru u svojoj opoziciji, nije se nikada 
plašio reakcije. Karakterizujući jednom zgodom radikalne ku- 
kavice, piše uz ostalo u svojim »Narodnim Novinama«: »Na 
jednoj strani vlada, ali na drugoj stoji cijeli narod, koji želi 
slobodu i koji je za nju pripravan mnoge žrtve doprini- 
jeti ... . Zašto dakle uzalud naricati i očajavati? Sloboda se ne 
da izvikati, isplakati i izlamentovati, jer samo tko radi, nadom 
se nasladi. Za jednu, dvije godine ne može se promijeniti, što 
su vijekovi pokvarili. Kad bi već sada svaki državljanin bio 
tako naobražen, te bi razumio sve, što nam treba, bila bi prava 
igrarija urediti naš državni ustav tako, kako toga treba slo- 
bodnim narodima. Moramo dakle poučavati puk, i tako se ne- 
prestance približavati cilju.« 1 ) Gledajući na svoje oči, kako baš 
radikalni vikači postaju vladine sluge, i kako se toliki, inače 
dobri, pošteni i pametni ljudi znadu u politici, čim se je malo 
prihvate, opnijeti i na narodnu štetu i na svoju sramotu, mnogo 
.ie promišljao o tom, što je tomu razlogom. Razmišljajući o tom, 

J ) Karei Havliček, napsal T. G. Masaryk, Praha 1904., II. izdanje., nd- 
kladem J. Laichtera, str. 522., za 6 K 80 fil., ovdje str. 211. 


uvjerio se 3 kako piše u spomenutom broju »Narodnih Novina«, 
da je »tomu uzrok neodredjenost i nejasnost političkoga uvje- 
renja Budući da se njihovo političko uvjerenje ne temelji 

na dobro promišljenim i ustanovljenim načelima, lahko se pre- 
panu, te se ne ufaju uvijek činom pokazati, što u istinu misle, 
imaju samo kao kakvu paradnu politiku za prijatelje i kod čaše 
vina, a inače u ozbiljnom životu idu s većinom. Kad sunce sja 
liberalnoj stranci, polijeću slobodno kao leptirići, a kad se 
nebo naoblači i kad iz daleka zatutnje vladini gromovi, odmah 
se uvuku u svoje škuljice kao crvići.« Na koncu svoga političkoga 
djelovanja napisao je još u »Slovanu« doslovce ovo: »Netko je 
kazao vrlo zgodno i istinito, da ljudi i državljani ne trebaju ni- 
kakovih revolucija, ni bojeva, ni neprilika, da budu potpuno 
slobodni, da imaju zakonitu i dobru vladu, jer k tomu ne treba 
ništa drugo, nego da svaki samo kaže: To hoću, to ne ću. Ali 
da to bude moguće, mora sveopća naobrazba još mnogo dalje 
uznapredovati, nego što je danas.« 1 ) Ova politička naobrazba 
mora se uvesti u sve škole od najviših do najnižih, te ne smije 
biti državljanina, koji ne bi točno znao političkoga katekizma. 
— Havliček je upotrebio baš tu riječ — i ujedno upozorio, kako 
ni državni ustav, ni pojedini zakoni, što ih trebamo u praktičnom 
životu, nemaju nimalo težih pojmova i definicija, nego što ih 
uče već mala djeca primjerice u katekizmu katoličkom. K tomu 
je sam vrlo zgodno razredio, što bi se imalo o politici učiti u 
nižim, a što u srednjim školama. 

Krivo bi mislio, tko bi držao, da Havliček nije za drugo 
imao smisla nego za politiku. Baš naprotiv: 1 najopćenitija po- 
litička naobrazba dobiva po njegovu uvjerenju pravu vrijednost 
istom onda, kad je združena i s gospodarskom naobrazbom i 
s dobrom gospodarskom praksom. Zato je Havliček tražio, da 
svaki narodni zastupnik bude ujedno i svoj dobar gospodar, a 
u ono doba, kad su drugi mislili samo na gimnazije, tražio je 
kao češku narodnu potrebu obrtnu školu, a svakom je zgodom i 
gradjanstvo i puk opominjao, da toliko ne teži za vojničkom 
uniformom i za činovničkom službom, nego da radije nastoji 

i) Masaryk: K, Havllček, II. izd., str. 213. 

svojom poduzetnošću osigurati gospodarsku i političku samo- 
stalnost. Tom prilikom kao proročkim duhom piše i ovo: 

»Današnje naše pokoljenje još je naravski previše du- 
boko ogrezlo u onoj starini, prema kojoj se svaki rado barem 
obriše o uniformu. No doći će vrijeme, kada će svatko glavno 
težiti samo za tim, da bude samostalan državljanin i da ni od 
koga drugoga ne ovisi, nego samo od zakona, kako je to već 
u s\ im slobodnim zemljama . . . Za pol onih godina, koje je do 
sada morao svatko potrošiti prije, nego je, kako se govorilo, 
s\ ršio svih dvanaest škola, može svatko u dobro ure- 
djenim školama naučit- nešto posve drugo, što mu je u istinu 
potrebno i naobraziti se kako valja za cijeli život. A kad bi na 
to onu drugu polovicu vremena posvetio, da nauči koji zanat 
ili kakvu trgovinu, i kad bi na to pošao na put po tudjim zem- 
ljama, kako bi se kući vratio sasvim drugi čovjek, nego nam se 
prije vraćahu kojekakvi skupi doktori, koji su donosili rnu svje-- 
dodžbi o samim znanostima, ali sa svim tim nisu si bili kadri 
zaslužiti ni pet groša, dok im se nije smilovala kakva viša vlast 
i odredila im skromno mjestance kod kakvih državnih ili cr- 
kvenih jasala.« ) Jasnije ili kako bi tko kazao, moderno prak- 
tičnije ne da se to ni danas ni reći, ni napisati. 

Najznačajniča crta Havličkova demokratizma jest njegovo 
uvjerenje, da nitko nije ovlašten kazati: narod tako hoće, ili 
narod tako misli, dok prije nije naroda za to upitao, i dok se 
medju narodom nije temeljito poučio o njegovim potrebama. 
U tom smislu Havliček piše: »Demokracija znači jednakost i 
ravnopravnost cijeloga naroda. U naše doba vidimo mnogo 
vrsti demokrata, pa zato moramo izjaviti, kojoj vrsti mi spa- 
damo. Jedna vrst demokrata, da postigne jednakost, nastoji, 
kako će sve, što je više, naobraženije, postati prostačko, kako 
bi se sve odozgo dolje povalilo; k takvoj demokraciji, koja se 
može nazvati demokracijom prostote, ne spadamo i ne ćemo 
spadati. Mi naprotiv hoćemo jednakost tako postići, da se niži 
podigne k višemu, da se neuki naobrazi i tako s naobraženim 
izjednači. Takova je naša demokracija, pa zato ne volimo onih, 
koji s amo onoga smatraju pravim demokratom, tko s njima po 
0 Isto Masarykovo djelo, str. 335. 


krčmama u ludo gubi cijele dane i večere .... Ima kod nas još 
jedna vrst demokrata, kojoj takodjer ne spadamo i ne ćemo 
spadati. To su takvi ljudi, koji doduše uvijek govore o puku, ali 
jedino sami sebe za sav taj puk smatraju. Ta demokratska go- 
spoda nikada ne govore kao drugi pošteni ljudi: To je moje 
uvjerenje, ja to hoću, nego uvijek: puk tako misli, puk to hoće, 
ali uvijek zaborave, za to puk prije upitati *) 

Posvema je naravski. da je ovakav čovjek smatrao po- 
štenje glavnim i zapravo jedinim političkim oružjem, te se u tom 
nepokolebivo držao riječi Washingtonovih: »Poštenje je naj- 
bolja i jedina prava politika.« Havliček je prema tomu iz dna 
duše mrzio i prezirao sve ono, što se obično zove politikom i 
što je k nama došlo iz Italije pod zvučnim imenom macchiave- 
lizma. Bio je proti svakoj tajnovitosti, te je i branio kao malo 
tko slobodu štampe i narodni porotni sud. U tom duhu napisao 
je i ovo u »Pražkim Novinima« (6. I. 1848.): »Pod svakom po- 
štenom vladom dobro je živjeti, bila to monarkija ili republika, 
vlada aristokratska ili demokratska, ustavna ili apsolutistička: 
a svaka nepoštena vlada vodi zemlju i narod, a napokon i sebe u 
nesreću.« 2 ) U tom istom duhu bio je Havliček proti svakoj laži, 
tobože u interesu stranke i domovine, jer laž samo škodi i da 
obično brani samo korist pojedinoga čovjeka. 

Kad je poslije kratke ustavne dobe 1849. bilo jasno vi- 
djeti, da se sprema još gori apsolutizam nego prije, davaše 
Havliček sa svoje novinarske straže cijelomu narodu ovaj sa- 
vjet: »Tkogod vam se nudja za savjetnika u političkim i javnim 
stvarima, gledajte se uvijek po njegvom domaćem i privatnom 
život uuvjeriti, je li čovjek neporočan. Tko je sam po sebi ni- 
štarija, te si nije znao medju onima, koji poznaju njegov do- 
maći život iz prijašnjih i sadašnjih godina, steći ni ime poštena 
i čestitoga muža, taj se za stalno ne miješa u politiku s poštenom 
namjerom. Još je jedan drugi siguran znak: Tko ne zna sam sebe 
i svoju obitelj pošteno i čestito hraniti, ne vjerujte mu, da će 
znati savjetovati, kako bi se pomoglo cijeloj domovini. A baš 
mnogo takovih ljudi najviše se naduva i potuca u javnom ži- 
votu, dakako samo na propast domovini i narodu.« 

’) Netom spom. djelo, str. 355—356. 

2 ) Netom spom. djelo, str. 293. 

Kad se sve ovo uvažimo, onda će se istom pravo ocije- 
niti prvi Havličkov politički program, kojim je ujedno odredio 
pravac svojim »Narodnim Novinama«, a u drugu ruku i poli- 
tičku raspravu, koju je Havliček napisao dne 30. kolovoza 
1848. malo za tim, kako je je bio izabran zastupnikom, pod na- 
slovom: »Članak, za koji bih želio, da ga svatko pročita i pro- 
misli.« Spomenuti program izašao je dne 7. lipnja 1848. i ima 
ovih deset točaka: 

1. Dobrobit i slava naroda češko-slavenskoga jest nam 
glavna svrha, k tomu težimo iz svih sila i pripravni smo odreći 
se svega drugoga, bilo to što mu drago, kad bi bilo zaprekom 
dobru i slavi češkoga naroda. 

2. Jednakost medju Česima i Nijemcima ne shvaćamo tako, 
da polovicu svega imaju Nijemci, a polovicu Česi. Smatrali 
bismo to vazda za veliku krivicu Česima, jer Čeha ima tri če- 
tvrtine, a Nijemaca jedna četvrtina u domovini. Naše je mni- 
jenje ovo: Čeh i Nijemac neka uživa posvemašnju udobnost, što 
se tiče narodnosti u uredima i u školama, ali inače Česi imadu 
prednost, jer smo u Češkoj, i jer je Čeha većina. 

3. Tkogod se protivi sjedinjenju Moravske i Češke, toga 
smatramo narodnim izdajicom i krvnim svojim neprijateljem. 
Jer samo tim jedinstvom može procvasti dobrobit i slava puka 
moravskoga i češkoga. 

4. Ne ćemo mi na koji način biti austrijska pokrajina: nego 
kruna češka mora uživati potpunu samostalnost, što veću, tim 
bolje, da Austrija (ako ne primimo drugoga imena mjesto ovoga, 
kod mnogih naroda omraženoga) bude samo federacija, savez 
samostalnih zemalja i naroda. 

5. U ostalom se samo po sebi razumije, da držimo, da ćemo 
držati sa strankom demokratskom, t. j. za potpunu jednakost 
svih državljana pred zakonom. Premda na svijetu jesu i uvijek 
će nuždno biti nejednakosti i u imetku, i u sposobnostima i za-’ 
slugama, ipak pred zakonom mora jednako vrijediti svaki dr- 
žavljanin, bogataš i siromak, plemić i neplemić, učenjak i čovjek 
neuk. 

6. Poštujemo sve staleže, koliko drugima ne škode i ne 
smetaju. Povlastice plemstva, koje ostalim staležima škode i 


smetaju, neka se ukinu. U ostalom daleko neka je od nas 
mržnja na plemića zato, što je plemić; naprotiv cijenimo ple- 
mića, koji sada iskreno drži s narodom, tim više, jer je to 
mnogo zaslužnije, kad povlašteni plemić bez mržnje ostavi 
svoje stare povlastice. 

7. Što se mene tiče. poštujemo svako iskreno i savjesno 
uvjerenje. Ali mrzimo licumjerce, koji oči vazda k nebu dižu, 
a rukama se hvataju ovoga svijeta, koji nemaju u srcu nikakove 
vjere, pred svijetom vode s pobožnošću najveću trgovinu, a 
bijesno odsudjuju svakoga, tko kaže svoje mnijenje iskreno i 
pošteno. 

Katoličku crkvu smatramo za glavnu zemaljsku crkvu, ali 
tako, da i druge crkve u našoj zemlji imaju potpunu slobodu. 
Promjene u katoličkoj crkvi, koje smatramo potrebnima i za 
koje ćemo se vazda boriti jesu: da se ukine celibat (beženstvo), 
da svećenik bude pravim državljaninom i da se ne protivi pri- 
rodi; da se uredi više biskupija, da biskupi opet budu samo 
stariji svećenici, a nipošto svjetski velikaši; da se mjesto latin- 
skoga uvede narodni jezik u crkvu, crkvene sinode, da se 
ukine patronat, da svećenici napreduju po zaslugama, da se 
ukine štola, desetina itd.. a uvede stalna i pristojna plaća, da se 
učiteljski i svećenički stalež spoje u jedno. 

8. Uvijek ćemo ići za tim, da vlada žrtvuje za školu i za 
naobrazbu najmanje deset puta toliko kao do sada, a na vojsku 
i na doplomate samo deseti dio toga, što do sada. 

9. Što se tiče činovništva uvjereni smo, da s vremenom 
može biti umanjeno na trećinu, i još će se posao pospješiti. Či- 
novnik je službenik domovine; općine su posvema slobodne 
u svojoj upravi. 

10. Što se tiče državnoga ustava (češkoga) želimo jednu 
komoru, u kojoj bi sve vrsti državljana prema prirodnoj svojoj 
važnosti morale imati pripadajući im glas. Kad tri sabora jedan 
za drugim nešto odluče, neka to postane zakonom i bez kra- 
ljeve potvrde, kako je to u Norveškoj.« 1 ) 

S obzirom na današnje prilike u monarkiji i na kasniju 
češku politiku, osobito je važna druga točka o prvenstvu čeha 

i) T. G. Masaryk : K. Havliček, 11. izd. str. 361—363. 

pred Nijemcima u češkoj. U toj su stvari svi češki političari pre- 
više popustili, te neprestance naglasuju samo ravnopravnost 
češkoga naroda s njemačkim zemljacima, i baš zato, jer traže 
samo ravnopravnost u svom rodjenom domu, ostaju Nijemcima 
podredjeni. 

Spomenuti članak, za koji Havliček želi, da ga svatko 
pročita i promisli, bilo bi u istinu vrijedno doslovce priopćiti. 
Evo barem glavnih mjesta: 

»Austrija nije jedinstvena zemlja, nego je složena iz raznih, 
sasvim različitih, dapače neprijateljskih naroda, pa je tu zato 
mnogo teže doći do sveopćega sporazumka i nagodbe, nego u 

ikojoj drugoj zemlji Kod nas u Austriji Nijemac, Magjar i 

Slaven — ne računajući Talijana i Rumunja — oštro i snažno 
stoje proti sebi. vazda spremni, da jedan na račun drugoga po- 
veća svoju moć. Otuda nastaje za sveopću slobodu vazda ve- 
lika opasnost. Slaveni još najiskrenije ljube pravu slobodu, oni 
možda jedini hoće ravnopravnost svih austrijskih naroda; ne 
prisvajajući si ni prvenstva, ni gospodstva nad drugima, hoće 
austrijski Slaveni samo toliko, da u svem budu ravni drugim 
narodima. To u istinu možemo samo sebi na čast kazati i do- 
kazati. Nijemci i Magjari hoće gospodariti jedan u jednoj, drugi 

u drugoj polovini Austrije Talijani dapače hoće svom 

silom da se otrgnu od Austrije, o čem su u posljednje doba na- 
stojali i oružanom silom Ako gledamo samo na narodnost, 

moramo priznati, da bi za Nijemci, za Magjare i za Talijane 
bilo zapravo bolje, da Austrije nestane i da se raspane. Austrijski 
Nijemci spojili bi se s njemačkim carstvom ... u jednu veliku 
i jaku državu; Magjari bi imali samostalnu veliku Ugarsku, za 
čim već odavna ide njihovo častohlepje, a tu bi oni bili jedini 
gospodujući narod, množeći se postupnim pomagjarivanjem 
svih ostalih tamošnjih naroda; Talijani bi se spojili s ostalom 
Italijom. Isto austrijski Rumunji spojili bi se u tom slučaju sa 
svojim suplemenicima u Moldavskoj i Vlaškoj, bilo pod. turskom 
ili ruskom zaštitom, kad se ne bi mogli samostalno održati. 1 ) 

Samo austrijski Slaveni nemaju takvoga izgleda Da 

J ) Pisano prije, nego je Rumujska — 1856 — na pariškom kongresu 
proglašena samostalnom kraljevinom. 


li će naša češka kraljevina, kad bi se u istinu jakom i oružanom 
rukom od ostale Austrije mogla otrgnuti, o čem sad sumnjam, 
onda odoljeti vojskama cijele Njemačke, koja bi stalno rado 
upotrebila takvu zgodu, da Čehe podjarmi? Da li će Poljaci 
odoljeti (ruskoj) carskoj premoći, da se opet svi spoje u jednu 
državu? Ima Ii Hrvatska dosta snage proti Magjarima, Tur- 
cima 1 ) i Nijemcima ? 

Odgovor je na to pitanje ovo: Mi austrijski Slaveni prvo 
nismo zajedno, nismo baš susjedi, nego smo odijeljeni drugim 
narodima i zato se ne možemo sami spojiti, nego moramo u 
svoj savez primiti i te druge umetnute narode. Druga je stvar 
ovo: Tamo, gdje smo u istinu zajedno, naime na sjeveru, u 
Poznanjskoj, Šleskoj, Lužici, Češkoj, Moravskoj, Slovačkoj, 
Poljskoj i rusinskoj Galiciji opet naša narodna svijest, naša 
narodna odlučnost, naše čuvstvo nije do sada tako izraženo i 
razvito, kako je to željeti. Moravac ne vjeruje Čehu, Slovak 
Moravcu ni Čehu, Poljak Rusinu, Rusin Poljaku, galički ratar 
plemiću, te će još mnogo vremena proći, još ćemo mnogo mo- 
rati raditi i puk svoj poučavati, dok postignemo, da težnja za 
slavenskim jedinstvom bude medju nama općenita. A kad bi 
zbilja medju nama svima slobodnim sjeverozapadnim Slave- 
nima, kojih je zajedno oko četrnaest milijuna, — bilo toliko sim- 
patije i sporazumka, da bismo mogli stvoriti samostalne slo- 
bodne savezne države, veliko je pitanje, bi li se naša snaga 
bez svih sredstava, bez novaca i pravilne vojske, a u neredu, 
u kojem bismo neko vrijeme bili, mogla protiviti vojskama 
austrijskim, pruskim i njemačkim, koje za stalno ne bi htjele biti 
kumovi našoj novorodjenoj državi, da i ne spominjem Rusije, 
za koju moramo vjerovati, da će uvijek biti za legitimnost i za 
dinastije 

Bolje nego mi sami pobrinuše se za nas slučaj i povijest. 
Gle, u austrijskoj monarkiji zbilja smo svi zajedno; austrijska 
monarkija je ona sveza, koja veliki broj našega naroda zajedno 
spaja; držimo se dakle te sveze, cijenimo taj slučaj, za nas 

*) Pisano 1848., kad je Turska još i faktično vladala u Bosni i Herce- 
govini, i kad je nad Srbijom imala — i vršila — vrhovnu vlast i kad su o 
slobodnoj Bugarskoj tek snivali i pisali pojedini Bugarski emigranti u Odesi. 

Stj. Radić: Češki narod. 12 

vrlo koristan, t. j. drugim riječima i kratko rečeno: Za nas 
austrijske Slavene najveća je potreba i korist od toga, ako se 
Austrija na okupu uzdrži, jer ćemo se tako i mi Slaveni na 
okupu uzdržati. Uznastojmo dakle o tom svom svojom 
snagom 

Komu je osim naš još takodjer stalo, da se Austrija održi, 
da svoje sile možemo s njime spojiti? Za stalno nikomu više. 
nego našemu cesarskomu domu Hapsburžkomu, što ne treba 
ni dokazivati. Priznajmo dakle, da je naša cesarska obitelj za 
nas važni, naime jaki saveznik; ta ona ima veliku, sebi po- 
svema odanu vojsku, a osim toga je veliki broj stanovnika mo- 
narkije, od staroga običaja (to je velika sila medju ljudima), 
vjerno privezan toj staroj dinastiji, koja će se vazda držati; 
naša dinastija ima takodjer za se staru zakonitost i historijsko 

pravo, a ima i drugdje izvan granica jakih prijatelja Ali 

na jedno ne zaboravljajmo; premda je nama i dinastiji stalo, 
da se Austrija održi, ipak je u tom medju nama i dinastijom 

velika razlika Nama slavenskim narodima stalo je i mora 

biti stalo, da uzdržimo slobodnu i demokratsku Austriju, dina- 
stiji ne mora biti stalo do slobode i do demokracije, nego glavno 
do Austrije. 

Stalno je, da dinastija samo svojim sredstvima . . i. . nije 
mogla uzdržati Austrije; tomu su očitim dokazom proljetni do- 
gadjaji. Stalno je nadalje, da dinastija ne može sama svojim 
sredstvima i svojom silom na okupu držati ni demokratsku ni 
slobodnu Austriju, kad bi se tomu protivila većina naroda. 
Nije stalno, bi li naša dinastija despotsku i aristokratsku Au- 
striju uzdržala na okupu, pa da joj u tom i svi mi Slaveni po- 
mažemo .... Ali je izvan svake sumnje, da ćemo mi austrijski 
Slaveni slobodnu i demokratsku Austriju na okupu uzdržati, 
pa makar i ostali narodi, napose Nijemci i Magjari, i uznastoje, 
na je unište i rastepu ... U Austriji do ožujka (1848.) vladaše 
apsolutizam, aristokracija, vojska, birokracija i hijerarhija, 
dakle pet velikih sila. Najedanput pada njihova moć ne našom 
snagom, nego najviše poradi vanjskih dogadjaja, pade naglo, 
kako se ni sami ne nadasmo. Pitam svakoga razumnoga čo- 
vjeka: Zar je u nas apsolutizam uništen, zar je uništena aristo- 


kracija, birokracija, hierarhija, zar im je sila tako slomljena, da 
ih se ne moramo više bojati? O ne varajmo se sami, priznajmo, 
da do sada još nisu svoje snage s našom omjerili, ne mislimo, da 
su nam već sasvim prepustili pobjedu. Nipošto, uvjeravam vas, 
nego samo čekaju zgodno doba, da pokušaju nad nama vladati! 
Njihova je vgć vojska, imadu veliki imetak, pogoduju im 
mnoge prilike, kojih mi i ne poznamo, imadu dobre sveze 
medju sobom i izvan granica. A naša snaga proti njima gdje je? 
Gdje je naša vojska, gdje su naši milijuni? Nigdje. 

Jedina naša snaga bijaše do sada javno mnijenje; no 
ostane li i nadalje još neko vrijeme sadašnji metež i nered, stalno 
je, da će se i veliki dio javnoga mnijenja proti nama okrenuti, 
jer na žalost većini je miliji mir, nego sloboda ... a veliki broj 

naših sugradjana tako je malo naobražen da taj nered drži 1 

onom očekivanom slobodom Sadašnje carevinsko vijeće 

i ministarstvo nastaše u revoluciji, parlament je izabran na 
najširem temelju bez ikakvoga cenzusa, u najpotpunijoj slobodi, 
te se može s punim pravom smatrati izraženom voljom svih 
naroda; gotovo cijelo ministarstvo uzeto je iz naroda i po svom 
je uvjerenju u istinu liberalno Sva aristokracija mrzi to de- 

mokratsko ministarstvo, a vojska mu se samo nerado poko- 
rava 

Svi pošteni i iskreni prijatelji slobode nastoje sada olak- 
šati i provesti sporazum medju različitim austrijskim narod- 
nostima, samo ti sebični Nijemci rado bi sve nas druge žrtvo- 
vali na korist svomu Nijemstvu; ali duh pravednosti osujetit 
će njihove sramotne namjere, a dobro Će djelo uspjeti proti 
svim njihovim spletkama i sramotnim zasjedama.« 

Danas poslije 60 godina sve ono, što Havliček piše za 
ondašnju cijelu Austriju, vrijedi samo za manji njezin dio, za 
Ugarsku. Carevinsko vijeće, koje je god. 1848. postalo demo- 
kratskim parlamentom, jedino poradi revolucije, izabrano je 
dne 14. svibnja 1907. na temelju sveopćega izbornoga prava, 
koje je uvedeno na izričitu želju i zahtjev samoga vladara, 

I drugi dio Havličkova ideala, politička sloboda, oživo- 
tvoren je u Austriji. Samouprava općina, kotara i gradova pot- 

J ) T. G. Masaryk, Karei Havliček, 11. izd., str. 373—376. 

puna je i istinska; sudstvo je neodvisno od crkvene vlasti uza 
sve to, što je ostalo na kršćanskom vjerskom temelju : pravo sa- 
stajanja gotovo je neograničeno i sloboda štampe malo ne 
potpuna. 

No gle uza sve to austrijski Slaveni nisu na carevinskom 
vijeću ni u jednom taboru, a kamo li u jednoj stranci, da iz de- 
mokratske i slobodne Austrije stvore federaciju, koja ne bi ču- 
vala samo opstanak, nego štitila i unapredjivala razvitak ta- 
kodjer svih slavenskih naroda. Za stalno je glavni uzrok tomu, 
što današnji slavenski zastupnici ili ne znadu ili ne mare za 
ovakve članke »koje bi svatko trebao čitati i o njima pro- 
mišljati.« 

Cijelim svojim životom i radom postao je Havllček pravi 
tip modernoga Čeha baš onako, kako je Hus tip Čeha iz sred- 
njega vijeka. I zato je naravski, da i Havllčka kao i Husa po- 
štuju sve češke stranke i da je o briksenskom zatočeniku u 
Češkoj već čitava literatura kao i o kostničkom mučeniku, nego 
je najveća sreća za češki narod, što je i Havliček poput Husa 
našao svoga Žižku, dakako s posve modernim oružjem. Da 
potpuno razumijemo i pravo shvatimo borbu, privremeni poraz 
i konačnu pobjedu toga češkoga političkoga Žižke, valja ispi- 
tati položaj češkoga naroda godine 1848. 

9. Češki narod 1848.: Slavenski kongres i duhovski ustanak 

u Pragu. 

O godini 1848. sudi se u Češkoj isto tako nepravedno 
kao i kod nas u Hrvatskoj. Umjereni liberalci smjera Havllčkova 
krive za neuspjeh te godine nepromišljene radikalce i njihov 
duhovski ustanak u Pragu. Radikalci opet drže, da su najviše 
krivi umjerenjaci, koji se pozivahu uvijek na zakon i suzdržavahu 
revolucionarni pokret, mjesto da ga svim silama pomažu. Na- 
pokon aristokratski konzervativci misle, da bi se prilike u 
Češkoj bile tako razvijale kao i u Ugarskoj, kad bi bečka vlada 
bila dopustila, da češki sabor stane onako na čelo svemu po- 
litičkomu životu, kako stajaše sabor u Ugarskoj. Ovo bi bila 
istina, kad češki sabor ne bi već bio postao puko savjetujuće 
vijeće, a k tomu i zbor takve aristokracije, koja velikom ve- 


ćinom nije imala, ni htjela imati narodnosti, a staleški je bila 
tako zaslijepljena, da ni njezini najliberalniji članovi ne bijahu 
za ukinuće kmetstva. 

Kad aristokracija nije htjela biti ni češka ni njemačka, 
nego »pemska«; kad je izgubila gotovo svako državopravno 
uporište, a savremenih i demokratskih ideja nije usvojila, otkuda 
bi uzela volje i sposobnosti, da povede češki narod, i s kojega 
bi joj razloga češki narod to vodstvo bio mogao povjeriti? 
Neplemićke češke inteligencije bilo je malo; a koliko je i bi- 
jaše, ta je ovisila o državnim službama. Ostajahu još jedini 
djaci visokih škola. Ti u istinu i postadoše češki vodje god. 
1848., mislim vodje u svagdašnjem životu, ono od prilike, što je 
u vojsci časnički zbor. Djaci su dapače imali svoju pukovniju, 
koju su zvali legijom i koja se po rimskom uzoru dijelila na 
kohorte s centurionom na čelu. Te kohorte ne samo da su 
svojom šarolikom uniformom zanimale široku publiku, nego 
su svojim samosvijestnim držanjem zadavale čak i strah. Već 
po onom, što je pisao Havliček o političkoj nenaobrazbi, mo- 
žemo znati, da je ostali narod na sve dogodjaje gledao u čudu, 
sad sa strahom, sad sa nadom, ali da u tim dogodjajima nije su- 
djelovao i srcem i umom i voljom svojom. U kratko: Česi na- 
pokon imadjahu svoju narodnu, ako i malobrojnu elitu, svoj 
»zapovjednički zbor«, ali djačko »časništvo« bijaše već sla- 
bije, a pučka vojska sasvim neuvježbana, svezana s narodnim 
pokretom jedino općim nezadovoljstvom. Zato se proti nasilju, 
što ga je vlada počinila proti ustavu, a onda na Havličku, nije 
više našla ni 200 djaka, dok proti spaljenju Husovu bijaše preko 
200 prvih odličnika i zakonitih čeških predstavnika. Zato je 
Havličkovo izagnanstvo u češke redove unijelo samo još veću 
opreznost i bojazan; zato je, napokon, ondješnje češko družtvo 
bilo jedva kadro složno i brojno sprovesti Havllčka do groba. 
Zato se bečkim centralistima lahko moglo pričiniti, da je ne 
samo sva ta češka revolucija nego i sav češki narodni pokret 
uopće vatra od slame, za koju će, da se priguši, pa i utrne biti 
dovoljno par policajnih peta. 

Pa ipak su u to doba u Češku, a napose u Prag bile upe- 
rene oči svega probudjenoga Slavenstva. Bilo je to samo osam 

dana, ali je vrijedilo kao da je trajalo mnogo duže, jer ono, što 
je bila samo misao, barem je kroz kratko doba na oči svoj Ev- 
ropi postalo činom. Djelovanje Kolara i Šafarika, a i primjer 
svenjemačkoga parlamenta u Frankfurtu morao je dovesti do 
slavenskoga kongresa. Za kongres je vrlo živo i osobno radio 
sam Havllček, a veliki je odziv ta misao našla napose kod Hr- 
vata, kod Slovaka i kod Poljaka. Kongres se je sastao dne 2. 
lipnja 1848., a bijaše tu u svem oko 150 Čeha i Siovaka, Poljaka 
tridesetak, a južnih Slavena nešto manje. Još prije kongresa 
oštro su se sukobile dvije nepomirljive struje: poljski revolu- 
cionara, s kojima stajaše i Rus Bakunin i češki legitimiste, na 
čelu s Palacktfm, uz koje pristadoše Hrvati. U praksi kretao 
se spor oko toga, kako se imade kongres ponijeti prema 
Austriji i prema hapsburžkoj dinastiji. Rus Bakunin, delegati 
poljski, pa i slovački smatrahu Austriju najvećim neprijateljem 
slobode i glavnim leglom tiranije i reakcije. Česi i Hrvati dr- 
žahu, da je Austrija kao stvorena, da bude utočište i zaklo- 
nište svih malih podunavskih naroda. Pripravni odbor izdao 
je proglas, koji kao goste pozivaše i neaustrijske Slavene, te 
svojom neizrazitošću davaše povoda svakojakom tumačenju. 

Zato se požuri Palacky, da taj poziv protumači izjavom vjer- * 

nosti i dinastiji i cjelokupnosti monarkije i da nazove klevetom, 
svaku tvrdnju o tobožnjem panslavizmu i separatizmu. 

Još u oči kongresa bijaše se bojati otvorena raskola iz- 
medju oba tabora. No na sam dan otvorenja bijaše odušev- 
ljenje tako općenito, narodni slavenski osjećaj tako iskren i 
tako jak, sam pogled na prvake slavenskoga preporoda Šafa- 
rlka, Palackoga, Gaja, Karadžića, Štura, Hodžu bijaše tako 
rječit dokaz, da Slavenstvo nije samo misao, nego već činje- 
nica, da je nad tim svako srce življe zakucalo i da se u taj čas 
zaboravilo na sve, osim na poniženje slavenskih naroda i na po- 
trebu zajedničke obane i zajedničkoga rada, da se domovina 
pridigne, kako je zaslužila. Opće oduševljenje postiglo je svoj 
vrhunac osobito poslije Šafarikova govora, koji bijaše jedno- 
stavan, ali tako iskren i srdačan, a uz to obavit aureolom starca 
učenjaka, te u času, kad je Šafarik završio, »učestnici padoše 
jedan drugomu u naručaj, Srbi izvadiše svoje handžare, sva se 


lica orosiše suzama. To je prizor, koji se ne da opisati, veli 
jedan očevidac, — Jireček, — na koga niamlo ne pada sumnja, 
da se lahko oduševi. To je bio možda najočitiji uspjeh kon- 
gresa — i to ne bez važnosti. 

Koliko je bilo gledalaca, koji su taj dan za uvijek planuli 
svetom vatrom domovinskoga oduševljenja!« 1 ) 

Istina, na kongresu su izbile odmah opreke, čim se počelo 
vijećati o sudbini pojedinih slavenskih naroda. Revolucionarac 
Bakunin, koji je strahovito mrzio Palackoga, a i poljski delegati' 
htjedoše po što po to, da se izda manifest na Evropu, kojim se 
naviješta i traži uspostava Poljske i oslobodjenje svih sla- 
venskih naroda ne u ime panslavizma, nego u ime pravice. Ma- 
nifest je iznenada bio prihvaćen dne 5. lipnja, a malo zatim — 
adresa vjernosti caru Fardinandu, u kojoj se izrično nagla- 
šuje, da kongres ne ide za osnutkom slavenske države, nego 
samo za tim, da se i prema Slavenima kao i prema drugim na- 
rodima monarkije postupa jednako zakonito i pravedno.. Kad 
je poljskoruski predlog o sveslavenskoj federaciji ponovno do- 
šao u pretres, izjavio se kongres nenadležnim, te je izabrao 
samo jedan odbor, koji će proučiti osnovu saveza medju 
austrijskim Slavenima. 

»Slavenski je kongres zapravo postigao sve, što je za 
onda mogao postići. Pokazao je, da je tu neizmjerna sila, kojoj 
su putevi još neizvjesni, koja se u buduće ne će moći zane- 
mariti; kongres je udario temelje koaliciji, koja se kasnije u 
austrijskom parlamentu obnovila i koja je do sada postavila 
nesavladiv bedem proti germanskomu prodiranju.« 2 ) 

U to na praškim ulicama buknuše nemiri, poznati pod 
imenom duhovskoga ustanka, a svi strani učestnici kongresa, 
medju koje računahu i Hrvate, dobiše nalog, da smjesta ostave 
Prag. 

Taj ustanak zapravo ni ne zaslužuje toga imena, jer je to 
bila samo mladenačka reakcija na izazovno držanje praške po- 
sade, a naročito njezina zapovjednika Windischgratza i mnogo- 
brojnih časnika, koji su otvorena govorili, da je ustav- 

*) E. Denis, La Boheme, itd., II., str. 289 — 290. 

a ) Netom spom. djelo, str. 295. 



nost bolest, koja se najuspješniji liječi time, da se kojekakvim 
radikalcima i bezbošcima pusti malo žilica. Takav se smisao 
podavao i Windischgratzovu govoru, što ga je proti svakomu 
običaju u ustavnoj državi izrekao na velikoj vojničkoj paradi 
dne 7. lipnja 1848., veleći izričito, da će vojska znati i u Češkoj 
učiniti ono isto, što sada radi u Italiji. 3 ) 

Na same Duhove dne 11. lipnja, za prekrasnoga ljetnoga 
popodneva, u 5 sati, pade na um nekolicini radikalnijih mladića, 
da za sutradan dne 12. lipnja ureku svečanu misu pred kipom 
sv. Vaclava i to kao manifestaciju svih ustavnjaka i čeških i 
njemačkih. Da se u istinu radilo samo o mirnoj manifestaciji, 
nepobitan je dokaz u tom, što za cijelu stvar do zadnjega časa 
nije znao najradikalniji klub »Repeal«, a ni strašna akademijska 
kohorta »Svornost«. (Sloga). Svečana je misa u istinu sjajno 
ispala ,a poslije toga koje tri stotine žena, djece i nenaoružanih 
djaka odu pred stan zapovjednika Windischgratza, gdje se 
sukobiše s natražnjacima. koji bijahu došli, da tu izjave svoju 
odanost. Bilo je tu po svoj prilici povika i proti zapovjedniku, 
a ne samo za konstituciju i za slobodu, i to se Windischgratzu 
činilo dovoljnim razlogom, da dade trubiti na juriš i tako na- 
valiti na demonstrante, te ih je bilo pedesetak što teže, što lakše 
ranjenih za par minuta. Pariški dogadjaji bijahu i po Pragu ras- 
širili mišljenje, da je puk onaj čas nepobjediv, čim podigne 
barikade. I zbilja se našlo ljudi, koji su u postranim ulicama bez 
izlaza dovaljali kakav oramr, nabacali kamneja i onda tu »ba- 
rikadu« lijepo ostavili, neka djeluje kao čarobna sila. Najočitiji 
dokaz, da tu nije bilo nikakove osnove, nego da je otpor nastao 
kao slučajna reakcija, jest u tom, što je na filozofskom fakultetu 
u Klementinumu, pred ulazom na Karlov most, nekolicina djaka, 
jedinoj ustaškoj četi, zapovijedao osamnanestgodišnji mladić 
Frič. 

Uza sve to Windischgratz, ili zato, što je i sam živio u 
predsudi o čarobnoj sili barikada, ili zato, što je svakako htio, 
da se stvar čini mnogo opasnija, pak prema tomu i njegove 
zasluge većima, mjesto da je uspostavio red za nekoliko sati, 
dao je najprije sakupiti sedamnaest tisuća vojske, kao da ima 

3 ) Isto cijelo, str. 303. 


proti sebi pravu revoluciju, a onda je čitav tjedan dao pu- 
škarati. 

Natražnjačke novine prikazaše ovaj ustanak djelom ruskih 
emisara i naperenim protiv tudjinaca, a Češkom su kolali pam- 
fleti, da se za Nijemce o Duhovima spremala prava Bartolova 
noć. Pod tim dojmom dobivaše Windischgratz sa svih strana 
adrese odanosti, dakako od Nijemaca, koji su ga slavili kao 
svoga spasitelja, premda sam ustanak nije imao baš nikakve 
narodnostne oštrine, jer u njem sudjelovahu i Nijemci, te je 
nosio čisto ustavno političko obilježje. U prvi čas frankfurtski 
parlamenat povjerova svim tim bedastoćama, a malo je falilo, 
te na predlog Schillingov nije pozvao Sasku i Bavarsku, neka 
pošalju svoje pukovnije u Češku. 

Tada sva Evropa, a u prvo vrijeme i pobunjeni Beč dr- 
žaše ovaj ustanak posljedicom slavenskoga fanatizma. Još se i 
danas misli, da je ustanku najviše pripomogao, ako ga baš nije 
i sam izazvao, rječiti i energični Bakunin sa svojim poljskim 
revolucionarnim prijateljima. No u tom je svem samo toliko 
istine, da je i slavenski kongres i nazočnost nepomirljivih pro- 
tivnika stare apsolutističke vladavine morala djelovati na radi- 
kalniju mladež, te je lakše pošla putem najprije bučnih demon- 
stracija, a onda i romantičnoga otpora na barikadama. Premda 
su svi narodni vodje bili proti ustanku, a kad je buknuo, ura- 
diše sve, da ga stišaju, ipak brzo zatvoriše i Havlička i Brau- 
nera, i grofa Buquoia, a za Palackoga i Šafarika časnici javno 
govorahu, da bi. kao glavne krivce bilo trebalo najprije utam- 
ničiti. I Sladkovsky, kasnije svoje vrsti češki Antun Starčević, 
savjetovao je djake, da se razidju, i Frič je ostavio Prag, da 
tobože dovede ustašama pomoć; napokon su i najradikalniji 
ustaše ostavili ne samo barikade, nego i Prag. A ipak na sve to 
dade junački Windischgratz od 8V2 sati u večer pa do jedan 
sat u noći s više strana bombardovati glavni grad Češke. Brzo 
nastade požar i da je duvao najmanji vjetar, bio bi Prag sasvim 
izgorio. 

Sad je istom vojska postala tako samosvijesna. da su hu- 
sari dočekali jedan vlak praških bjegunaca u predgradju, učinili 
juriš na goloruke putnike, nekoliko ih poubijali, a pedesetak 

ranili. Sam \Vindischgratz bijaše uvjeren, da je šatro glavu 
golemoj slavenskoj revolucionarnoj aždaji, pa zato i zatvori 
spomenute narodne odličnike, »Svornost« dade raspustiti, čitavu 
četu djaka unovačiti, narodni odbor i privremeno vladino vi- 
jeće raspustiti i s pomoću namjestnika Thuna uvesti takvu 
strahovladu, da je primjerice jedan činovnik, kad ga pozvaše u 
Prag na odgovornost, od straha počinio samoubojstvo. Reak- 
cija je nosila tako izraziti protučeški karakter, da su časnici 
smatrali najvećom provokacijom, što je vlastnik »Narodne ka- 
vane« u takvim prilikama izvjesio narodni napis .Havliček i 
Brauner ostadoše doduše nepokolebivi, ali poslije malo godina 
Havliček je umro satrven od progonstva, a Brauner uz svu 
svoju temeljitu naobrazbu, naročito u seljačkom pitanju, ne bi- 
jaše ni apoštol, ni organizator. I tko zna, kako bi se god. 1848. 
spominjala u češkoj povijesti, da jedan čovjek nije već u to 
doba shvatio, da domovinu čeka sigurna propast, ako državo- 
pravnih i kulturnih zahtjeva ne podupre svijest i organizacija 
milijuna češkoga puka. Taj čovjek bijaše zet Palackoga, Franjo 
Ladislav Rieger. 

10. Rieger — politički Žižka. 

»Vatreno oduševljenje preporoditelja, samosvijesne poli- 
tičke sne probudjenoga naroda, gorko razočaranje, a ipak onu 
nepokolebivu kao klisura tvrdu vjeru u pravo i pravicu, u bu- 
dućnost našega naroda — sve je to u sebi utjelovio Rieger. Bi- 
jaše više nego politički vodja svoje stranke. Stranka je pala, a 
Rieger je ostao Riegerom. Prestao je biti nišanom napadaja, 
predmetom sukoba i bojeva, morao ie vodstvo politike prepu- 
stiti novim pokoljenjima, platio je onaj porez vječno promjen- 
ljivomu životu, kojemu se nitko ne će oteti, a postao je — pa- 
triarha češkoga naroda. Ni novi život, »nove misli, nove težnje 
— ni osobna maljušnost i zavist ne potkapahu više njegova po- 
ložaja u narodu — stajaše uzvišen nad dnevnom borbom, a u 
svakom, tko je zato uopće sposoban, budio je Rieger kao živi 
spomenik pedesetgodišnje češke povijesti samo zahvalno 
udivljenje i neograničeno poštovanje. Ne samo nad grobom, 
koji sa svim izmiruje, nego još i za života Riegrova njie nitko 


više mislio na pogreške češke politike, nego je vidio samu tu 
veliku, snažnu, historijsku osobnost čovjeka, koji je toliko de- 
cenija bio svomu puku jedinim vodjom i savjetnikom I ni- 

kada ne bijaše Rieger veći, nego u doba, kad mu je češki puk 
oduzeo vodstvo u politici . . . Gorčinu nad porazom, nad tim, 
što nazivljemo nezahvalnošću, a što je samo posljedkom nepro- 
mjenljivoga razvoja ljudskih bojeva i sukoba, savladao je prije, 
nego svi ostali. Bijaše poražen, a prvi je zaboravio i oprostio. 
I u onoj velikoj, čistoj njegovoj duši nije bilo druge želje, nego 
da oni, koji su ga skinuli s vodstva naroda, mogu i umiju po- 
vesti taj narod k boljoj budućnosti. Pred tim velikim srcem 
velikoga čovjeka s iskrenom tugom i s pravim poštovanjem i 
zahvalnošću poklonio se sav češki narod, kad ga sprovadjaše 
na zadnjem putu. Bijaše to u istinu veliko, plemenito njegovo 
srce, tako zauzeto za sve, što je dobro i lijepo, koje je u Češkoj 
stvaralo čudesa. U ljubavi njegvoj k češkomu puku bijaše to- 
liko topline i žara, da je dopirala do posljednje zakutne gorske 

potleušice U njegovoj zanosnoj rječitosti, u toplom zvuku 

njegovoga neprispodobivoga glasa bijaše toliko prave srdač- 
nosti, toliko žive vjere ,te nije čudo, da se pod tim čarom topio 
led, koji tako dugo pokrivaše češku grudu. 

Ali ljubav Riegrova k narodu ne bijaše nikada romantičko 
uzdisanje, plamen, koji izgori bez traga. Narodio se u oštrom 
Podkrkonošju, gdje nemaš kada uzdisati i u vjetar govoriti, 
gdje škrta priroda traži potpune ljude . . ., gdje se ne možeš 
raznježiti ni na toplu suncu, ni od bogata tla. U Riegru je 
ostala stroga iskrenost naših gorštaka, koji ne umiju laskati 

ni onda, kad svom dušom ljube Zato Riegrova ljubav 

k narodu ne bijaše nikada prazna riječ, lijepa, zanosna 
fraza Došao je u doba, kad trebaše organizovati, po- 

ticati k radu, tražiti nove putove snažno budećoj se težnji, 
da duševni rad dobije vrijednost na svakom području. Car 
njegove osobe djelovaše upravo čudesno. U češkom narodu 
ne bijaše kulturnoga poduzeća, komu Rieger nije bio dušom. 

Dakako da to nije moglo dugo trajati. Književnost, 
umjetnost i znanost moradose se osloboditi skrbništva, kojega 
im u djetinjstvu onoliko trebaše. Podjoše svojim putem ... 1 

kao svuda, tako i ovdje bijaše Rieger prvi, koji je u sebi sa- 
vladao onu neku gorčinu, pa se nadalje samo iz svega srca 
radovao, kako je evala češka kultura, a često pod svoja za- 
štitna krila uzimaše najrazvikanije krivovjerce naše književ- 
nosti i znanosti . . . 

Rieger... je shvatio veliko političko znamenovanje go- 
spodarskoga ojačanja češkoga naroda. U gorama, gdje se na- 
rodio, vidio je, kako se Nijemci jačaju i obogaćuju svojom in- 
dustrijom . . . 

II Riegru je češka politika našla čovjeka, koji je od prvoga 
početka znao shvatiti važnost češkoga pitanja za evropsku 
ravnotežu i zainteresovati za nju tudjinu; on je i u časovima, 
kad se odlučivaše o sudbini monarkije i Evrope, o pitanju ta- 
lijanskom i njemačkom znao češko pitanje uzdržati na visini . . . 

Rieger je češku politiku vodio u doba, kad prilike ne bi- 
jahu još gotove, kad monarkija rastrovana politički i financi- 
jalno, koracaše od vojničkoga poraza k financijalnom bankrotu, 
kad srednje-evropsko pitanle još ne bijaše riješeno, te je mo- 
narkiji trebalo oslona u narodu vjernom i jakih historijskih 
temelja. S Riegrom se u prvim redovima borila ponosna i jaka 
češka aristokracija, natkriljujući i sam narod u svom državo- 
pravnom radikalizmu. A za Riegrom poput neoboriva bedema 
stajaše sav narod do zadnjega čovjeka, nerastrovan gospo- 
darskom bijedom i stališkim interesima, a oduševljen za histo- 
rijsko pravo zemalja češke krune do skrajnje Dožrtvovnosti. 
Ne pomagahu ni progoni, ni tamnice. A ipak je Beč ostao po- 
bjednikom . . . 

Gorko iskustvo pedesetgodišnje borbe za narodna prava 
dovelo je Riegra do toga, da je postao odlučni neprijatelj svake 
katastrofalne politike, te nas u svojoj oporuci onako velikoj 
po vjeri u budućnost češkoga naroda, tako ganutljivim načinom 
odvraća od svake prenaglenosti. da riječi patriarha češke po- 
litike, izrečene u času, kad zaključivaše svoje račune sa svi- 
jetom i sa životom, moraju djelovati na češke političare 

Na političke neuspjehe će se zaboraviti, a Riegru će 
ostati neprocjeniva zasluga, koja mu za uvijek osigurava po- 
najodličnije mjesto u povijesti našega naroda: da je u najkri- 


tičnije doba za novi razvoj naroda evropskih znao organizovati 
češki puk u snažnu cjelinu, svijesnu svojih historijskih prava i 
svoga poslanstva, da medju narodima ove monarhije bude 
prvim i najsilnijim propovjednikom ideja, prava i pravice«. 

Ovako je još nad svježim Riegrovim grobom pisao prvak 
mladočeške stranke dr. Karlo Kramar. 1 ) 

Kad se spomenemo onoga, što je bilo rečeno o Žižki, 
vidimo na prvi pogled, da je Rieger poslije Havlička u istinu na 
političkom poprištu ono, što bijaše Žižka poslije Husa na polju 
bojnome. 

Žižka je u bojne redove svrstao tisuće i tisuće čeških 
seljaka, ali ujedno iz svih sila nastojao, da u jednu ruku uz- 
drži jedinstvo medju samim Husitima, napose medju Praža- 
nima i Taborcima. a u drugu ruku nije nikada spuštao s vida, 
da u Češkoj uvede jaku i pravednu vladu pod takvim kraljem, 
koga bi mogle priznati sve stranke. Kad su praški doktori 
bogoslovlja bili spremni, da Taborce izopće iz kruga pravo- 
vjernih Husita, ili kad ogorčeni Taborci ne bi marili u svom 
vjerskom fanatizmu uništiti i sam Prag, Žižka je vazda umio 
toplinom svoga srca i ugledom svoga uma i snagom svoje 
desnice spriječiti raskol, te proti tudjinskoj premoći postaviti 
■cjelovite narodne redove. 

No ovdje se ne radi toliko o tom, da se pokaže sličnost, 
možda čak i u pojedinostima medju najvećim husitskim vojsko- 
vodjom i medju najznamenitijim političarom češkoga prepo- 
roda. Mnogo je važnije, da u tom historijskom pojavu vidimo 
kao neki historijski zakon, koji glasi: U istinu duboke misli i 
djelotvorna ljubav, raširena u tisućam čovječjih duša, mora 
iz te široke okoline iznijeti nekoga, tko će sve te duše prikupiti 
u nepobjedivu duhovnu vojsku za njihove zajedničke ideale. 
Jedno je kod toga svakako potrebno: Da veliki apoštoli dje- 
luju tako dugo, da njihova nauka bude barem u glavnom pot- 
puna i da se njihova osobnost istakne toliko., da uzmognu biti 
sljedbenicima jasni i vječiti uzor. Ako ti apoštoli poslije takvoga 
svoga rada postanu još i mučenici, onda je njihova pobjeda 

J ) Karei Kramdr: Za doktorem Riegrem, Českd Revue, 1903., 
str. 487—489. 

još sigurnija: Da Hus nije izgorio na lomači, ne bi bilo ona- 
kovoga Žižke, i da bečka policajna vlada nije Havlička iz- 
morila, ne bi bilo ovakvoga Riegra. 

Rieger se rodio 1818., a umro je dne 3. ožujka 1903. 
Četvrti dan po smrti bio mu je veliki narodni ili, kako neki 
vole reći, pravi kraljevski sprovod. Sve, što u Češkoj narodno 
osjeća i misli, poklonilo se duhu njegovu, ili, kako se odmah 
općenito naglašivalo, pokojnikovu radu, velikim njegovim za- 
slugama. Već je po tom bilo očito, da taj rad prelazi daleko 
preko granica obične političke djelatnosti, pa i većega držav- 
ničkoga umjeća, da prodire u sva područja čovječjega uma i 
srca, ili ih se barem jako dotiče: jednom riječi, da je Rieger 
bio središte i ognjište svekolikoga narodnoga života i to dobra 
pol vijeka. 

Rieger bijaše već od prirode bogato nadaren i vanrednim 
talentom i vrlo žilavim zdravljem, a od svoga oca i tasta 
baštinio je uz lijepi imetak poštenje i dobrotu i energiju, te 
je tako imao ne samo sve vrline, nego i poput svoga tasta 
sve prednosti, da osobito u odlučno doba češkoga preporoda 
postane prvim narodnim vodjom i organizatorom. Kad čovjek 
čita mnogobrojne članke, uspomene i bilješke o pokojnikovu 
životu, ne može se oteti uskliku udivljenja. Svuda je naime 
narodni posao započimao, i nijednoga nije do posljednjega časa 
ni zanemario, a kamo li ostavio. Rieger je prvi češki pro- 
govorio svoj doktorski odzdrav, prvi je počeo raditi za češko 
narodno kazalište, za potporno književničko društvo, za češku 
enciklopediju, za češku narodno-gospodarsku organizaciju i za 
zdravo shvaćanje političke slavenske uzajamnosti u monar- 
kiji. Rieger je svako pitanje, svaku stvar ne samo ozbiljno 
shvatio, nego i tako odlučno primio u svoje ruke, da je nije 
ostavio, dok je nije barem u glavnom kraju priveo. 

Kako je prirodno, prihvatio se najprije svom snagom 
posla, da češku narodnost osigura u samom Zlatnom Pragu, 
koji je za onda bio poznat po svoj Evropi samo kao čisto 
njemačko kulturno središte. Zato je Rieger najvećim taktom 
okupio sve političke prvake i radnike i s njima osnovao 1861. 
i danas najveći češki dnevnik »Narodni Listy«. Isto takovu 


ustrajnost i savršeni takt pokazao je osnivajući privremeno 
češko kazalište i izdajući svoju enciklopediju. Narodni jezik 
kao temelj svoj budućnosti smatrao je katkada s punim pravom 
važnijim od državopravnoga individualiteta, te je za zbiljske 
jezične stečevine bio pripravan popustiti i od svojih strogo 
državopravnih nazora, čime je najbolje pokazao, da je bio 
pravi sin velike narodne revolucije god. 1848. Rijetka ose- 
bina Riegrova je u tom, što je poput velikoga Škota Glad- 
stone-a do zadnjega časa života bio radin i neumoran kao u 
mladosti. Tako je primjerice narodno-gospodarsku znanost tako 
pomno pratio, te je malo dana prije svoje smrti bio na preda- 
vanjima glasovitoga češkoga stručnjaka dra. Cyrila Horačka. 
Isto se tako i za kazalište i za književnost neprestano živo za- 
nimao, te je još dva tjedna prije smrti bio na sjednici za drugo 
češko kazalište u Pragu, a o književnim natječajima za naj- 
bolja literarna djela dao se obavješćivati još i u postelji. Nije 
to bio samo površni interes: Sam je takove natječajne radnje 
s nasladom čitao i sa zanosom branio i zagovarao njihove 
pisce. 

Rieger ne bijaše samo politički organizator, nego i uče- 
njak, pjesnik i filozof. Prevoditi je počeo već kao gimnazijalac, 
a u svojoj osamnaestoj godini ispjevao je čuvstvenu elegiju 
o smrti prerano preminuloga pjesnika Mache, koga su držali 
pravim revolucionarcem, te je trebalo velike odvažnosti, da se 
netko poistovjeti s njegovim spjevom »Maj«. Kako je Havlička 
sve nješto vuklo na istok, naročito u tajnovitu i golemu Ru- 
siju, tako se Rieger iz rana zanosio za evropski zapad, na- 
ročito za čarobnu i pjesničku Italiju. Pod talijanskim i fran- 
cuskim uplivom bio se i sam živo latio pera, te je preveo 
jednu Augierovu dramu, jednu poljsku komediju i Irwingov 
»Muhamedov život«. 

No Riegru je brzo valjalo ostaviti pjesništvo i književnost 
u užem smislu, da snažnom rukom počne orati prve brazde 
na onom polju, koje je bilo najzapuštenije: na polju narodno- 
gospodarskom i na području moderne znanstvene populariza- 
cije. Jedva da bi Rieger bio na oba ta polja tako sigurno dje- 
lovao, da osim pjesničke Italije nije upoznao visoko prosvije- 

ćenu i bogatu Francusku, umnu i praktičnu Englesku. Pariš 
i London bijahu Riegru u velikom ono, što je Havliček u svojoj 
politici barem za monarkiju htio crpsti iz Zagreba i Krakova. 
Za svoga boravka u Parizu i u Londonu bavio se Rieger uz 
politički studij posebice nacionalnom ekonomijom, te je već 
god. 1853. preveo djelo franceskoga ekonomiste Fr. X. J. 
Droza: »Politička ekonomija, ili načela znanosti o zemaljskim 
dobrima«. Riegra je pri tom vodilo duboko uvjerenje, što ga 
je 1850. izrekao ovim riječima: »Ne ćemo obraniti ni svoje 
narodnosti, ni svoje samostalnosti, ako se sa svojim susjedima 
ne budemo ustrajno i uspješno takmili u industriji i u naobrazbi«. 
U tom je duhu Rieger i kasnije često pisao, držeći narodno 
gospodarstvo glavnom političkom znanošću, kojoj je zadaća, 
da preuredi cijelo društvo i svekoliko državno uredjenje. No 
kao pravi organizatorski duh nije se Rieger zadovoljio samo 
tim, da razlaže znanstvena načela političke ekonomije, nego je 
još god. 1858. počeo braniti prava i interese radnoga puka 
proti premoći i sebičnosti kapitalista. Učinio je to u posebnom 
spisu: »Industrija i napredak njezine produkcije u svom djelo- 
vanju na blagostanje i slobodu puka, naročito radnoga«. Rieger 
se i kao zrio muž i kao starac nepokolebivo držao tih svojih 
nazora, što ih je razložio u prvoj muževnoj dobi. Tako je nje- 
govim sudjelovanjem nastala i češka hipotekama i češka ze- 
maljska banka, ta dva danas u cijeloj monarkiji ponajuglednija 
novčana zavoda, u kojima prijatelji i sljedbenici Riegrovi, na- 
ročito u Zemaljskoj banci pod ravnanjem dra. Karla Mattuša 
i Franjo Prochazke — još uvijek u istom duhu i te kako 
blagoslovno djeluju. I kod osnivanja cijeloga niza čeških šte- 
dionica i osiguraonica sudjelovaše Rieger najživlje, imajući 
pred očima cilj, da posvema neodvisno i najuzornije vodjeno 
češko novčarstvo što prije stvori češki srednji stalež, onakav 
po prilici, kakav je bio u gradovima u doba pobjedonosnoga 
husitskoga pokreta. 

Sav ovaj Riegrov rad može se porediti samo s Žižkinim 
okovanim mlatovima i buzdovanima, ali ratna Žižkina kola 
— to bijaše istom najveće Riegrovo djelo, prvi češky slovnik 
naučni, prva češka enciklopedija. Kako se u ratnoj husitskoj 

povijesti toliko puta vidjelo, da su samo Žižkina ratna kola 
sačuvala njegovu vojsku od potpune propasti, tako novija 
povijest češke političke i kulturne borbe dokazuje, da su se 
tolike tisuće češke inteligencije znale i mogle uzdržati na 
svojim pozicijama proti njemačkoj političkoj i kulturnoj nasrt- 
ljivosti jedino pod zaštitom one svestrane naobrazbe i onoga 
znanja, što im ga davaše Riegrov znanstveni rječnik. Kad je 
Rieger početkom godina šezdesetih — poslije svoje ženidbe dne 
15. rujna 1853. — naumio izdati češku enciklopediju, nije u to 
doba bilo još nijedne češke gimnazije, a o češkom sveučilištu 
nije se moglo ni sanjati. Činilo se dakle, da čeških strukovnjaka 
uopće i nema, a da ni sam češki jezik ili nema svih potrebnih 
znanstvenih izraza, ili da tih izraza nitko ne zna. Zato se držalo 
naprosto nemogućim, da svekolika češka inteligencija u toj 
stvari išta učini, a kamo li da enciklopediju započne i dovrši 
jedan jedini još posve mlad čovjek. Rieger je ipak najprije našao 
nakladnika J. L. Kobra, koji prista na ugovor samo uz taj 
uvjet, da sam Rieger čitav posao organizuje i svu gradju ure- 
djuje. Dne 1. svibnja 1858., kad je crna absolutistička noć 
pokrivala cijelu monarkiju, izadje prospekt enciklopedije, pot- 
pisan samo od Riegra i Kobra, a jedva da je tko slutio, da tim 
časom počima možda najvažnije djelo češkoga preporoda. Go- 
tovo pune tri godine nije Rieger drugo radio, već je tražio su- 
radnike i sakupljao pretplatnike. I gle: prije nego je novo 
ustavno doba pozvalo Riegera na političko poprište, našao je 
taj neumorni organizator više stotina suradnika i punih sedam 
tisuća pretplatnika. Time je bio podpuno osiguran uspjeh djelu, 
kojemu je i od 1861. posvetio sve vrijeme, što mu je samo pre- 
ostalo od napornoga političkoga rada. 

S novom ustavnom dobom počeo je Rieger ponovno poli- 
tički djelovati i to takvim činom, koji se može potpuno porediti 
sa Žižkinom pobjedom nad tako zvanim željeznim vitezovima. 
Pod pritiskom vanjskih nedaća, naročito zbog svojih poraza u 
Italiji, bečki je njemački apsolutizam uzmakao pred ustavnošću, 
ali se još osjećaše prema Slavenima tako jak, te u t. zv. pro- 
šireno carevinsko vijeće nije pozvao ni jednoga jedinoga za- 
stupnika češkoga naroda, nego tek predstavnike beznarodnoga 

plemstva u Češkoj. Trebaše dakle odvažnosti, u taj čas doći 
osobno pred vladara, razložiti mu i opravdati svu pogubnost 
germanizacije u Češkoj, i neotklonivu potrebu češkoga dnev- 
nika. Rieger je ipak to učinio, predavši dne 18. lipnja 1860. 
vladaru peticiju, uz koju je usmeno podigao pravu optužbu 
protiv germanizacije u Češkoj. Rieger je poslije audiencije 
posjetio i sve tadanje ministre, naročito ministra Goluchow- 
skoga, kojemu je kao Poljaku spočitnuo, što se kao Slaven 
nimalo ne brine, da slavensku većinu zagrije za monarkiju. 
Cijelim je svojim postupkom Rieger u prvi mah postigao, da 
je Golucho\vski predložio vladaru, neka ga pozove u mini- 
starstvo. Uza sve to nije bilo lako s narodnim češkim dnevni- 
kom. Tad upozoriše Riegra na mladoga odvjetničkoga pero- 
vodju dra. Julija Grćgra na moravsko šleskoj granici. Gregr 
je napisao nekoliko dobrih članaka u list »Posel z Prahy« (Gla- 
snik iz Praga) i Rieger mu zato ponudi moralnu i materijalnu 
pomoć sveukupne narodne stranke, nazvane kasnije staro- 
češkom. Kao uvijek predje od riječi odmah na djelo i osnuje 
društvo, koje je finaciralo novi dnevnik, te od 1. siječnja 1861. 
počeše izlaziti i u Hrvatskoj dobro poznati »Narodni Listy«. 
Izadjoše ne samo s više Riegrovih članaka, nego i s njegovim 
programom, koji je listu odmah osigurao nekoliko stalnih su- 
radnika. Sam Rieger bijaše još dugo stalni i glavni suradnik, 
a pisao je tako zgodno, brzo i stvarno, a ujedno tako zanosno 
i odvažno, da uredništvo bijaše poplavljeno pismima, u kojima 
su čitatelji uznosili Riegra kao uskrsnuloga Havllčka. Tako 
postadoše »Narodni Listy« mnogogodišnje središte i ognjište 
češkoga političkoga života, a nastadoše pod vodstvom umnika 
i narodnjaka, kojega kasnije nebrojeno puta nazvaše ne samo 
slabićem, nego i izdajicom . . . 

Sličnu, pa i još jaču narodnu utvrdu podigao je Rieger u 
češkom narodnom kazalištu. Bijaše vanredno zanesen za 
umjetnost uopće, no osim toga umjetničkoga zanosa vodila ga 
je u prvom redu briga i ljubav za češki jezik i stalna njegova 
misao, da srednji stališ stvori i proširi takodjer češkom umjet- 
nošću, kad je još god. 1844. potpisao molbu češkim staležima, 
da od tri kazališna privilegija dadu jedan za predstave na 

češkom jeziku. Tu je molbenicu potpisao kao vlastnik mlina, 
a i drugi molitelji dodaše iza svoga imena jedan, da je vlasnik 
od pet, a drugi od sedam kuća. To je naime apsolutističkoj 
vladi imao biti dokaz, da češkoga kazališta ne traže možda 
kojekakvi buntovnici i beskućnici. Dne 9. travnja 1845. uvažio 
je češki staleški sabor ovu molbenicu, očito više radi kuća, 
nego radi molitelja, medju kojima bijaše i Palacky. Našlo se 
pače 32 glasa proti 34, da se tomu češkomu kazališnomu dru- 
štvu dade godišnja potpora 5000 forinti. 

Uz sav neumorni Riegrov rad jedno radi sumnjičavosti 
bečke vlade, drugo radi revolucije 1848. — 1849. dobiše dru- 
štvena pravila potvrdu istom 1850., na što se pod predsjed- 
ništvom Palackoga počeše sakupljati prinosi. No kad je već 
bilo kupljeno gradilište, digne se proti Riegru žestoka opo- 
zicija mladih — princ Thurn-Taxis, Halek, Neruda, Vaclav 
Vlček, koji oštro zahtijevahu, da se »narodno kazalište« gradi 
odmah i to veliko i sjajno. No Rieger videći, da nema još ni 
češke drame, ni čeških glumaca, a pogotovo da nema novaca 
za gradnju velikoga kazališta, predloži i postigne kao član 
češkoga zemaljskoga odbora, da se za češko Narodno kazalište 
dozvoli 300.000 forinti. To malo kazalište nazove Rieger pri- 
vremenim, a u njem se prviput prikazivalo dne 18. studenoga 
1862. i onda sve do 19. ožujka 1864. samo triputa na tjedan, 
jer uz sve narodno oduševljenje bijaše još vrlo malo kaza- 
lišnoga općinstva. Kroz dvadeset jednu godinu prikazivaše se 
u tom »privremenom kazalištu«, te je sad i opozicija uvidjela, 
kako je Riegru učinila krivo i kolika bi to bila neprilika, pa 
i sramota, da se Rieger dao zavesti sanjarijom o velikom ka- 
zalištu. No kad je došlo vrijeme tome, bijaše Rieger prvi i 
najrevniji pobornik, da se za kazališnu umjetnost sagrade u 
istinu sjajni dvori. Ali novo veliko kazalište izgorilo je, jedva 
što bijaše gotovo, dne 12. kolovoza 1881. U Pragu, i po cijeloj 
Češkoj svatko je govorio o nenadanoj katastrofi, a klonulost 
češke inteligencije, naročito u Pragu, ne bijaše manja, nego 
prije 450 godina, kad je Sigismund golemom križarskom voj- 
skom okružio Prag i zaposjeo sve vrhove osim Vitkova. I 
kako je tada Žižka taj vrh učinio nedobitnom utvrdom, tako 

je sada Rieger našao zgodnu točku, s koje je opet pridigao 
sve češke duše: izdao je geslo, da novi hram umjetnosti ima 
sagraditi »Narod sobe« (narod sebi), te je tad kao mladić za tu 
stvar radio pismom i živom riječju, jer je jasno spoznao, da se 
ne smije nimalo otezati s gradnjom jedine češke pozornice 
u doba, kad se već bila razvila i češka drama i češka opera. 

I u istinu samo za šest tjedana sabrano je više od milijun fo- 
rinti, a novo sjajno kazalište bijaše gotovo za dvije godine i 
otvoreno dne 18. rujna 1883., dok je za prvo kazalište trebalo 
13 godina. Čim se kasnije pokazala potreba drugoga češkoga 
kazališta u Pragu, stavi se Rieger na čelo i toj akciji, te je 
u studenom 1901. pošao osobno k ministru-predsjedniku Kor- 
beru, da požuri odobrenje zaključka praškoga gradskoga za- 
stupstva, koje je za drugo češko kazalište odredilo mjesto u 
gradskom perivoju (Mestskć sady) nedaleko od drugoga nje- 
mačkoga kazališta. Kad se pokrenula akcija za češko kazalište 
na Vinogradima i u Brnu, eto opet Riegra kao starca medju 
prvima, da svojim vezama, utjecanjem i iskustvom, riječju i 
primjerom pomogne. 

Već se iz ovoga vidi, da Rieger ne bijaše samo kulturni 
i politički organizator svestrane naobrazbe i neumorne radi- 
nosti, nego i čovjek, koji je svojim vremenom tako dobro go- 
spodario, da je do posljednjega časa života, kako se ono veli, 
na sve dospio. Čitao je ne samo dnevnike, nego i sve novije 
knjige; posjećivao predavanja i sjednice; pratio strogu znanost 
i dnevnu politiku; posvećivao se i obitelji i prijateljima i umjet- 
nosti. Nikada nigdje nije bio tek firma svojim imenom, nego 
pokretač i duša umom i srcem u svakom velikom narodnom 
djelu. Ta glavna njegova značajka pokazala se najbolje i naj- 
jasnije u njegovu radu za »Svatobor«, to njegovo miljenče, i u 
njegovoj oporuci, tom vječnom spomeniku, kakvoga si, ko- 
liko znam, nije do sada nigdje u svijetu podigao nijedan narodni 
velikan. »Svatobor« je ponajvažnija češka kulturna organiza- 
cija. To je naše književničko društvo, samo sa širom osnovom, 
s općenitijim i izrazitijim narodnim duhom i s mnogo većim 
sredstvima. »Svatobor« uz nagrade najboljim djelima, koja 
već izadjoše i o kojima se kritika ustalila, daje potpore u naj- 


različitije svrhe; naročito za putovanja piscima, da prouče 
koji slavenski ili tudji narod, koju daleku i nepoznatu zemlju. 
Potpore obično nisu manje od trista kruna, a presižu kadikad 
i tisuću kruna. Daju se veoma češto ne samo piscima, nego 
uopće duševnim radnicima, učiteljima i profesorima, koji tako 
dobivaju sredstava, da se kroz praznike i tjelesno oporave i 
duševno osvježe. Značajno je, da je prvu misao takvoga knji- 
ževničkoga potpornoga društva zamislio Havliček, a Havlič- 
kovu osnovu oživotvoriše Palacky i Rieger, sve sami politi- 
čari »od zanata«. »Svatobor« poče djelovati dne 17. svibnja' 
1862., predsjednikom mu bijaše Palackjr, a poslovodjom tko 
drugi, nego Rieger, premda je već bio prevalio četrdesetu. 

Od 1876., kad je umro Palacky, bijaše Rieger »Svato- 
boru« predsjednikom sve do smrti. Ne bijaše to ni malen, ni 
lagan posao, a mogaše ga valjano izvršivati samo takav po- 
znavalac narodne književnosti, koji je sam čitao i najnovija 
književna djela, bilo u prozi, bilo u stihovima, i koji nije imao 
ni osobnih, ni političkih simpatija ni antipatija. 

Više radi vanjskih nepovoljnih prilika, nego radi svojih 
političkih pogrešaka doživio je Rieger na izborima 1891. s cije- 
lom svojom strankom takav poraz, kakvoga malo ima u po- 
litičkoj opvijesti kojega naroda: nijedan staročeh nije bio iza- 
bran, pa ni sam Rieger. No ovaj poraz istom je dao Riegru pri- 
like, da se svom dušom i srcem posveti narodnoj prosvjeti, 
napose književnosti i da tim putem pod konac života postane 
ponovno ne samo narodni vodja, nego i živi narodni ideal. 

Riegrov politički rad u užem smislu dade se u kratko 
ovako označiti: Bijaše to skladna cjelina medju pravom pučkom 
politikom, odlučnom i nepomirljivom, razboritom i radinom, 
kako je propovijedaše Havliček, i medju onom težnjom: sku- 
piti sve narodne društvene sile, dakle i plemstvo i visoki kler, 
kako je to živo nastojao Palacky. U drugu ruku Rieger je ri- 
jetkom srećom i vještinom spajao i Havličkov preporodni zanos 
za Slavenstvo i češku historijsku sklonost k evropskomu za- 
padu. Jednom riječju, uz svu svoju originalnost bijaše Rieger 
u prvom redu sinteza čeških težnja i potreba, pa je zato i postao 
ne samo organizator češkoga društva, nego i harmonizator 

češkoga duha. A mogao ga je harmonizovati, jer je sam prošao 
svim njegovim fazama. God. 1848. počeo je politički djelovati 
strogo na državopravnom temelju, ali je još iste godine prešao' 
k liberalnomu racionalizmu i k austrijskomu centralizmu, tra- 
žeći bezuvjetno samo poštivanje čeških narodnih prava. U 
godinama šezdesetim vraćaše se pomalo k strogomu državo- 
pravnom stanovištu, na kojem je ostao nepokolebivo sve do 
god. 1879., kad ga je neočekivana njemačka prevlast u svoj 
Evropi i u monarkiji prisilila, da se opet zadovolji samo time, 
da se monarkija decentralizuje i takodjer Česima zajamči na- 
rodnu ravnopravnost. 

Najvjernija i najpotpunija slika Riegra — političara bijaše 
njegov sin dr. Bogoslav Rieger, koga još za njegova života, 
a još više poslije njegove neprežaljene smrti gotovo sve češke 
stranke jednako svojatahu za se, videći u njem najsavršeniji 
tip češke državopravne i narodne politike. Još je stari Rieger 
svomu sinu preporučio, da na neko vrijeme ostavi davnu češku 
ustavnu povijest i da svim marom počne proučavati povijest 
moderne austrijske ustavnosti. Mladi je to Rieger i učinio, naj- 
prije cijelim nizom radova u mjesečniku »Osveti«, a za tim 
u poduljoj raspravi o ustanvoj povijesti Austrije u »Ottovom 
naučnom slovniku«. Kad čitaš ovu studiju, onda ti se čini, da 
to govori i piše sam stari Rieger. Nije tu samo vanredno oštro- 
uman prikaz dugogodišnje borbe češkoga naroda s bečkim 
njemačkim centralizmom u svim njegovim fazama, nego su tu 
i uzroci svih čeških političkih neuspjeha i nenatkriljiva kritika 
i austrijskih ustava i češke političke taktike prema njima. To 
je jednom riječi potpuna češka politička ispovijed novijega 
doba, a s obzirom na to, što je to pisac Rieger — sin, može se 
s punim pravom reći, da je ovo politička ispovijed i Riegra — 
otca i da u jednu ruku u njoj, a u drugu ruku u Riegrovoj 
oporuci moramo tražiti onaj konačni politički Riegrov program 
i sistem, po kojem ga imademo suditi i po kojem ga u Češkoj 
već u istinu i prosudjuju. 

Upravo su znamenite riječi, kojima Bogoslav Rieger kri- 
tizuje češke političke programe ovako: 

»Narodnu ravnopravnost branili smo doduše uvijek...; 
no dosta je tašta hvala, da je i program češkoga državnoga 


prava vazda bio stalnom osovinom naših težnja . . . Nema 
sumnje, da je naš domaći pokret god. 1848. odredjeno i jasno 
smjerao za posebnim državnim ustavom za cijelu češku krunu, 
ili barem za kraljevinu Češku unutar austrijske državne za- 
jednice ... No zar se nismo dali zanijeti sveopćom racionali- 
stičkom strujom modernoga liberalnoga ustavnoga pokreta i 
zar nismo voljeli pristati na ustavnost u monarkiji, nego da 
ustrajemo na svojem vlastitom pravnom tlu, čim se u tom 
času ne nadasmo uspjehu? Zar nismo u Kromerižu radili za 
ustav kompromisni, doduše u općem autonomističkom smislu,, 
ali pod mnogim diktatima centralizma i na temelju jednakosti 
svih zemalja, te bi kraljevina Češka i Bukovina bile morale, 
imati jednaki položaj unutar Cislitave? Zar nismo bili spremni, 
ostaviti historijski temelj i u tom, da za monarkiju primimo 
makar i etnografsku organizaciju, koja bi bila više po volji 
narodnosnomu programu, nego li dosadašnje »provincijalne« 
tvorbe? Već na slavenskom kongresu god. 1848. govorilo se 
o narodnoj federaciji, a jošte koncem 1848. sam je Palack^ 
razmišljao o narodnosnom uredjenju monarkije . . . Može se. 
reći, da smo tako radili u skladu s burnim revolucionarnim 
vremenima, kad se mislilo, da je lahko moći države pretvarati 
prema raznim teorijama. Ali ni u doba, kad je ustavni razvoj 
polazio s historijskih temelja, naime poslije god. 1860., nismo, 
stajali nepokolebivo na temelju državnoga prava. To se u 
ostalom pokazalo ponovno u pitanju, imamo li ili nemamo do^ 
laziti na carevinsko vijeće i zemaljski sabor u godinama šezde- 
setim i kasnije. To se isto pokazalo i u našem odnošaju prema 
Ugarskoj ... A ne gledeći na to, ne zaboravljajmo, kako smo 
ponajprije prestali s pasivnom opozicijom i iz oportuniteta 
stupili na faktični temelj cislitavskoga ustava, počevši konačno 
redovito dolaziti na carevinsko vijeće od 1879. Zar već to samo 
ne znači, da smo barem kao odlagali zahtjeve češkoga držav- 
noga prava? U toj stvari i ne bijaše bitne razlike medju za- 
stupstvom staročeškim i mladočeškim: o državnomu se pravu 
vazda govorilo, a osobito i to mnogo na početku mladočeške 
periode; ali u praksi se nije pokazalo, da bi to bio nepoko- 
lebivi, jedino odlučujući neposredni program. Uvijek smo sej 
gledali više okoristiti, koliko se dalo, iz pozitivnoga ustava . . .i 

Staročesi i mladočesi radili su i rade glavno zato, da oživo- 
tvore zahtjeve narodne ravnopravnosti na kulturnom i poli- 
tičkom polju . . . Možda bi štošta moglo biti drukčije, da je i naš 
narod bio drukčiji nego do sada. Ali silu realnih prilika zaista 
nije vazda slabim smrtnicima lahko savladati; ni jaka volja 
sama nije sigurnim jamstvom uspjeha; uza sve to pravedne 
težnje i ideje mogu toj volji vazda podavati novu i novu, kat- 
kada upravo neslućenu snagu.« 1 ) 

Iz svega ovoga vidi se jasno, da je Rieger - sin bio ne- 
pokolebivo uvjeren o potrebi i o uspješnosti onakve državo- 
pravne politike, s kakvom su primjerice Madjari do sada sve 
postigli, premda su u Ugarskoj manjina i premda ni s kultur- 
noga, ni s gospodarskoga gledišta nisu ni izdaleka ravni 
Česima. U tom dosljednom državopravnom uvjerenju i u spo- 
razumu sa svojim otcem ustao je Rieger-sin god. 1900. van- 
redno odlučno i oštro proti programu t. zv. češke realističke 
stranke pod vodstvom dra. Masaryka. Tu je Bogoslav Rieger 
jasno i točno ponovio onu misao, s kojom je njegov otac naj- 
uspješnije djelovao: da je češko historijsko državno pravo 
najstalnije uporište jedno zato, jer je to pravo formalno, do 
danas sačuvano, i jer je to pravo u takvom skladu s gospo- 
darskim, narodnim i političkim češkim interesima, da se može 
i mora i nadalje posve moderno razvijati. 

Štogod nam više treba znati o Riegrovoj politici, to ćemo 
čuti u posljednjem dijelu ovoga spisa. 

Što je Rieger bio češkomu narodu, vidi se najbolje iz nje- 
gove oporuke, koja će ostati i u češkomu narodu i u Slavenstvu 
vječnim spomenikom najidealnije nesebičnosti i rodoljublja 
Oporuku počima javnom ispovijedju o svojoj sreći, o zado- 
voljstvu i bogatstvu, kojim ga je Bog nadario. Istom poslije 
toga izjavljuje, da vraća narodu dar 200.000 kruna, koji je 
1888. dobio k svojoj sedamdesetgodišnjici i za koji mu je i; 
darovnoj listini bilo izrično naloženo, da ga ne smije upotrebiti 
ni u jednu drugu svrhu, nego za se i za svoju obitelj. Rieger se 
toj zapovijedi pokorio u dvojem: nije se tim darom nigdje is- 

9 Citujem prema predavanju, što ga je sveučilištni profesor Dr. Karlo 
Kadlec držao u „pražkom klubu" dne 15. prosinca 1907. i koje je doslovce 
priopćeno u dnevniku „Hlas Naroda" pod naslovom „Otec a syn“. 


taknuo javnom dobrotvornošću i darežljivošću, a isto tako nije 
■nikada odao svoje namjere, da bi ga možda htio narodu po- 
vratiti. Privatno je pomagao rado i mnogo, osobito češkomu 
djaštvu, zatim češkim piscima i umjetnicima u Beču. Ali je 
sve to činio, kako se danas vidi, iz drugih svojih prihoda, ne 
dirajući narodni dar, koji mu bijaše samo kao neka osigurnin. 
i kao čvrsto materijalno jamstvo za daljnji ustrajni rad. Vraća- 
jući pak narodu njegovo, učinio je to tako obzirno i obrazložio 
tako temeljito, te se ne može činiti, da je išta više uradio, nego 
dužnost poštena, pravedna i uvidjavna rodoljuba. 

Evo sad u glavnom Riegrove oporuke: 

»Mene je Bog još od mladosti tako nadario, da nisam lic 
prisiljen brinuti se prije svega za svakidašnji kruh, nego sam 
se mogao sav posvetiti službi svoga naroda; dobro zdravlje 
i lakoća duševnoga rada. sreća u obitelji, jasni pogled u svijet, 
a oko mene mili pomagači, vjerujući u iskrenost i u poštenje 
mojih težnja, sve mi je to dalo priliku, da sam za svoj narod 
mogao uraditi mnogo korisnih stvari. Kako je to i prirodno 
u ustalasanom političkom životu i kod mene su se izmjenjivali 
uspjesi s neuspjesima, pohvale sa zametavanjem. Ali na kraju 
krajeva mogu reći, da ih se malo našlo, koji bi bilo poricali 
poštenje mojim namjerama, te mogu, pače moram kazati i 
zahvalno priznati, da sam u svom narodu stekao toliko pri- 
znanja i ljubavi, koliko jedva itko u moje vrijeme « 

Sad Rieger spominje narodni dar i kako se ima upo- 
trebiti, te naglasuje, da je vazda želio, da taj dar, koji je na- 
stao u plemenitoj i rodoljubnoj namjeri i po njegovoj smrti kao 
mjesto njega dalje podiže naobrazbu, pak moralni i materijalni 
napredak njegova naroda, a drži, koliko pozna »nesebično i 
rodoljubno uvjerenje svoje djece i svojih zetova, da radi i po 
njihovoj želji, ne ostavljajući te glavnice njima, nego u narodne 
svrhe . . .« 

I tu veliki svomu narodu zahvalni pokojnik potanko 
odredjuje, što se imade uraditi sa 150.000 kruna, koje ostavlja 
»Svatoboru«, i s pedeset tisuća, što ih povjerava češkoj Aka- 
demiji. Čitajući te potankosti, ne znaš, čemu da se više diviš: 
vedromu idealizmu i povjerenju u ljude, ili svestranoj brizi za 

velike narodne ciljeve, ili praktičnim i strogo pravničkim usta- 
novama u samoip načinu, kako se imadu podjeljivati potpore 
iz tih dviju zaklada. 

Onda Rieger govori o politici, i to je najvažniji dio nje- 
gove posljednje volje: 

»A svomu narodu želim iz sve duše, da se u zlu ne poništi, 
a u dobru ne povisi; svjetujem ga doduše, da svoje pravo jasno 
i nepristrano spozna i ustrajno brani, ali da se nikada ne dade 
zavesti strašću na krivicu prema nikomu drugomu; želim mu, 
da sluša savjete poštenih ljudi i prokušanih rodoljuba, a da ne 
pazi na prazne riječi ni na zvučna gesla, koja laskaju narodnoj 
taštini, a što ih iznose često ljudi nezreli, sumnjive moralnosti 
i sebičnjaci, gramzeći za dobitkom, za popularnošću i za poli- 
tičkom vlašću; svjetujem, da se najviše pouzdaju u svoju snagu..., 

ali da ne precjenjuje svojih sila , i da vazda pamti, da će 

si bolju budućnost zajamčiti samo poštenim radom umnim i 
materijalnim, a to jedino postupice, ali za to tim sigurnije.« Na- 
dalje Rieger živo preporuča narodu, da se čuva nasilja i onda* 
kad mu obećaje uspjeh, jer da je takav uspjeh vazda varav i 
nestalan. Govori nadalje o grijehu, »koji je Slavenima od vije- 
kova bio najobilniji izvor nesloge, potkapajući sav autoritet,, 
te ih je doveo ili u tudjinski jaram, ili je zapriječio tvorbu jakih 
organizacija.« Rieger tu misli na onu rastvornu silu, koju smo 
mi nazvali — hrvatskim jalom. 

Peporučujući »svojoj miloj djeci i svojim plemenitim ze- 
otvima, kao i svim svojim potomcima, da vazda ostanu vjerni 
svomu češkomu narodu i da vazda nastoje služiti svestranomu 
njegovu napretku, da u istom duhu i potomke svoje odga- 
jaju «, svršava Rieger s izjavom, da uspomena njegvoga 

imena ne bi bila nevrijedna poštovanja, kad bi uspjesi njegovih 
težnja bili u skladu s njegovim osnovama. 

Po svem se vidi, da je Rieger bio političar modernoga 
kova. Što je Havliček kao češki politički Hus onako zanosno 
t uvjerljivo propovijedao, da se narod može samo unutrašnjom 
moralnom, umnom n materijalnom snagom riješiti svojih okova 
i dpyjnuti visokih svojih ciljeva* to je Rieger cijelim životom 
i, čitavim radom kao politički Žižka, samo od njega još sretniji* 


sjajno dokazao. Za Riegra se nitko ne sjeća, da bi samo i 
jedan sat proboravio kod kavanskoga prozora, ili da bi uludo 
utukao i jednu jedinu noć. A ipak je i Rieger bio jednom i mlad* 
i bogat i pametan i — lijep. Kako je besmrtni Žižka husitske 
bojne redove držao na okupu zlatnim svojim poštenjem, komu 
nije bilo pristupno ni carsko zlato, ni carske počasti, tako je 
Rieger svojom dobrotom stvarao onu narodnu jednodušnost,. 
bez koje nije moći ni velikih opasnosti otkloniti, niti se ve- 
likim idealima koliko toliko približiti. Dobrota Riegrova vidjela 
se najbolje iz njegova odnošaja prema političkim protivnicima 
i prema ljudima nižima od njega po naobrazbi i po imetku. 
Kako se ponašao prema prvima, dokazuje pisanje njemačkih 
listova i izjava njemačkoga prvaka dra. Lipperta, da je Riegra 
mogao poštivati, pa i ljubiti onaj, tko se s njime nije slagao i 
tko je bio narodnosti njemačke, proti čijoj se prevlasti Rieger 
borio više od pol stoljeća, a govoreći s kojim pučaninom, Rieger 
bi se propitkivao onako na narodnu za sve potankosti selja- 
čkoga života i kod toga se tako vladao, kao da mu je njegov 
razgovornik posvema jednak. 

Kao pravi narodnjak Rieger je prije svega ljubio živu do- 
movinu, narod sam, osobito puk kao njegovu jezgru, onda 
obilježje te domovine, narodni jezik, i najčvršći domovinski 
temelj, jedini te opravdani razlog narodne individualnosti: na- 
rodnu prosvjetu i knjigu. I što dublje čovjek zaroni u Riegrov 
žiyot i rad, to se više uvjerava, da je samo ovakav prosvijećeni 
nacionalizam glavna pokretna sila ljudskoga napredka i najjači 
državotvorni elemenat političke slobode. 

Da zadjemo u češku i hrvatsku književnost, a naročito 
da poredimo pjesništvo obaju naroda, vidjeli bismo na jednoj 
strani gotovo samo dim turskih ratova, krv i suze potištene 
raje, a na drugoj strani himnu unutrašnjemu narodnomu jedin- 
stvu, neumornomu rodoljubnomu radu i besmrtnoj ljubavi za 
vječne ideale istine, pravice i slobode. Zato je u hrvatskom 
preporodu i u čitavom kasnijem javnom životu uz sve iskreno 
oduševljenje previše izvanjske buke i efektnih prizora, a pre- 
malo unutrašnjega uvjerenja i neumornoga dosljednoga rada. 
Zato smo mi Hrvati i doživjeli, da su se toliki naši prvaci iz: 

preporodnoga doba izmirili s takvom političkom strujom, koja 
je bila u najoštrijoj opreci sa svim njihovim idealima i težnjama; 
zato smo i doživjeli najprije to, da su se dva naša pokoljenja 
najprije žestoko oborila na ono, što je u našem preporodu u 
istinu besmrtno, na njegovo kulturno djelo, a onda su u praksi 
ropski služila sistemu, koji je bio naperen i proti samomu na- 
šemu narodnomu opstanku. 

Na prelazu iz srednjega u novi vijek, kad su se Česi kao 
okupali u savršenom živom moralu Češke Braće i kad su se, 
možemo reći, prvikrat preporodili, mi smo Hrvati, i to tek dje- 
lomice, tamo na Jadranskom žalu, na dohvatu Italiji prihvatili 
vanjske oblike savremene talijanske renaissance i to samo 
n književnosti. Kad su naša braća Česi uz najkritičnije umove, 
uz najradinije i najodvažnije političke radnike sakupljali svu 
snagu svoga naroda, mi smo po svojim čitaonicama, i to samo 
u gospodskom društvu, tek zanosno pjevali i oduševljeno naz- 
dravljali lijepoj našoj domovini. Da nas kod prvoga onoga pre- 
poroda Bog ne nadari genijom Gundulićevim, težko da bi nam 
stara ona hrvatska književnost bila znatnije pripomogla u našem 
kulturnom razvitku. A da nam Providnost u drugom preporodu 
nije dala Strossmayerova srca i uma, ne bi smo bili imali ni- 
jednoga kulturnoga svjetionika, kojemu traci dopiru i preko 
hrvatskih granica, nego bismo se gurkali pokraj njekoliko ži- 
žaka, koje bi lahko utrnuo i jedan jedini jači dah sa sjevera. 

U tom je eto naša zaostalost, što ni kod prvoga, ni kod 
drugoga preporoda nije ni znatniji dio naroda, a kamo li sav 
narod stupio na poprište umnoga rada, višega duševnoga života 
i stvaranja; zato nama i treba trećega opće narodnoga konač- 
noga preporoda. Sudeći po nekim dobrim znakovima, taj je 
treći preporod već započeo. 


□ □ □ 



DIO TREĆI. 

Češka kultura. 

i. 

Češka znanost. 

1. Češko sveučilište. 

U historijskom pregledu bilo je spomenuto, kako je češko> 
sveučilište odmah poslije svoga osnutka došlo tako na glas, te 
je neko vrijeme bilo i pred pariškim i pred oxfordskim. Kad. 
se husitizam promijenio u plahi utrakvizam, to je sveučilište 
silno palo, a za katoličke reakcije i za nesmiljene bečke centra- 
lizacije u XVII. i XVIII. stoljeću izgubilo je svako znameno- 
vanje. 

Čim su Česi u drugoj polovici XIX. vijeka postali poli- 
tički kulturni faktor prvoga reda, počeše zahtijevati, da nje- 
mačko sveučilište u Pragu opet postane češkim. Nijemci kao 
svagda, kad se radi tobože o njihovom narodnom posjedu, ne 
htjedoše ni da čuju o tom, te Česi na koncu konca god. 1882 . 
jedva postigoše to, da se praško sveučilište razdijelilo na nje- 
mačko i na češko. Razdijelile su se zgrade, znanstvene zbirke, 
a donekle i profesori, i to zgrade i zbirke po prilici po pola,, 
ali se nisu jednako razdijelili slušatelji, te je češko sveučilište 
doskora imalo i triputa više slušatelja nego njemačko. 

Ovu kulturnu stečevinu Česi su skupo, možda i preskupo 
platili: dobili su to zato, što su priznali dualizam, austrijski 
sustav i bečko carevinsko vijeće, te su težište čitave svoje po- 
litike prenieli izvan Praga i izvan Češke. I još nisu postigli 
toliko, da češka sveučilište bude posve narodno, jer se primje- 
rice na pravničkom fakultetu kod državnih i kod strogih ispita 
vazda jedan predmet njemački pita i njemački odgovara. Kad 
čovjek stupi u kukavne starinske predavaonice u češkom sve- 
učilištu, mora planuti gnijevom na bečki centralizam, koji za 
stotine, dapače već i za hiljade milijuna čeških poreza i daća 


nije još tobože mogao sagraditi pristojnoga sveučilišta za tisuće 
čeških slušatelja i za stotine čeških profesora. 

Sveučilišta po Evropi i po cijelom svijetu izgubila su i ne- 
prestance gube staro svoje znamenovanje jedno zato, jer se 
danas kultura tako svestrano razvija, te sveučilišta nikako ne 
mogu biti jedini hramovi znanosti, a drugo zato, što se u sve- 
učilištu i sloboda profesora i sloboda djaka često izrodila u po- 
vršnost i dangubu, koja je s obzirom na zanemarenu pučku pro- 
svjetu, za koju tobože -nema sredstava, pravi zločin proti na- 
rodu. Češko sveučilište dobilo je odmah i do danas je zadržalo 
veliko svoje kulturno znamenovanje u jednu ruku time, što je 
mialo i još ima pravnika, povjesničara, filozofa i narodnih go- 
spodara, kojima je glas daleko prešao preko granica Češke; to 
vrijedi posebice za glasovite pravnike Randu, Pražaka i Zuck- 
raza, narodne gospodare Brafa i Horačka, za filozofe Masaryka 
i Drtinu i dr. Još je veći broj učenjaka, koji stekoše u češkom 
narodu i u slavenskom svijetu besmrtno ime, kao Rieger sin, 
Kadlec itd. ; pogledamo li na medicinski fakultet, vidjeti ćemo 
tu cijelu četu znastvenih radnika, koji su i u znanstvenoj i u 
praktičnoj medicini stvorili pravih čudesa i ostavili za sobom 
čitavu školu, kao primjerice profesori Maydl, Meixner, Deyl 
i drugi. 

Kad je čovjek bio na sveučilištu peštanskom i kad 
gleda, što se naumice učinilo pod vladom grofa Khuena od sve- 
učilišta hrvatskoga, ili kad osjeti službeni pritisak protekciju na 
sveučilištu moskovskom i varšavskom i svu negotovost na vi- 
sokim školama, sada sveučilištima beogradskom i sofijskom, 
tad mu upravo odlane na češkom sveučilištu, pa bilo i u naj- 
tjesnijoj i najzagušljivijoj dvorani njegovoj. Tu čovjekom pro- 
struji znanstveni dah slobodne Evrope od prilike onako, kao 
na najboljim sveučilištima njemačkim, švicarskim i francuskim. 

Blago narodu, kojega se sinovi zanose ovim najčišćim, a 
možda najuzvišenijim duševnim užitkom, iz kojega jedinoga 
nastaje za narod takovo pravo na slobodu, kojega ne mogu ni 
sablje rasjeći. 

To evo podaje češkomu sveučilištu njegovu kulturnu vri- 
jednost, što tu nisu samo profesori na svom mjestu, nego što i 
djaštvom struji takav duh, te stotine tih mladih ljudi najživlje 


djeluje i sudjeluje u svakom kulturnom nastojanju, a osobito u 
sitnom narodnom radu, u prosvjeti i organizaciji širokih slo- 
jeva puka, o obrani narodne škole i narodnoga jezika u mješo- 
vitim i ugroženim češkim krajevima. 

Razumije se, da ni češki profesori, a ni češki djaci nisu 
bez prigovora, ali ti su prigovori od prilike onakvi, kakvi vrijede 
az profesore i djake najprosvjećenijih zapadnoevropskih naroda. 
Drugim riječima: što ima sjene na češkom sveučilištu, nije to 
ona tamna noć, kojoj ne vidiš kraja, nego je to polutama, koju u 
najgorem slučaju osvjetljuje bar slaba mjesečina i koja ta sjajna 
zvijezda. I baš zato, što na češkom sveučilištu, otkad je pomla- 
djeno, nije nikada ni na čas zavladala ni državna, ni crkvena 
tiranija, dozrijevaju na njem sve to krasniji plodovi, slatki za 
branitelje, a gorki za sve protivnike slobode i napredka. 

2. Druge češke visoke škole. 

Od čeških visokih škola osim sveučilišta na osobitu je 
glasu češka tehnika u Pragu, koja spada medju najbolja učilišta 
u svoj srednjoj Evropi. To priaznaju i sami Nijemci, ali i bez nji- 
hova priznanja dokazuju to mnogobrojne zgrade ne samo u 
Pragu, nego i u Beču, Draždjanima i Lipskom, za koje se znade, 
da su gradjene po nacrtima čeških inižinira. To isto vrijedi i za 
najteže tehničke gradjevine, naročito kod mostova po cijeloj 
Saskoj i kod velikih vodogradnja na Vltavi. Ali osobitost češke 
znanosti jest u tom, da je postala praktična u najširem i najple- 
menitijem smislu riječi. Ta se znanost nije zadovoljila samo 
time, da je kod spomenute češke tehnike početkom 1907. osno- 
vano najviše gospodarsko učilište, prava agrikulturna akade- 
mija, koja je kao kruna svim nižim, srednjim i visokim gospo- 
darskim učilištima u Češkoj, i.ego je ta znanost baš ondje, gdje 
bi se činilo, da je najukočenija i najudaljenija od života, naime 
kod same češke akademije pokazala takovo duboko shvaćanje 
životnih narodnih potreba, da je koncem 1907. osnovan i s aka- 
demijom spojen posebni narodnogospodarski zavod, koliko 
znam, sretna znanstvena osebina, pravi znanstveni unikum naše 
češke braće. 

Bit će nam svakomu više manje poznato, kako su sjajnih 

rezultata Nijemci postigli tim, što su u svim većim industrijal- 
nim središtima podigli kemijske laboratorije i što su u po- 
sljednjih dvedesetak godina stvorili pravu mrežu strukovnih 
škola obrtnih, trgovačkih i gospodarskih. Znade se više manje 
i to, kako Englezi baš mnogo ne drže do te njemačpe znan- 
stvene metode, pa makar joj bila i praktična svrha, te se u En- 
gleskoj, naročito u tehnici gotovo i ne cijeni drugo, nego praksa. 

1 gle, sad se u Češkoj našlo ljudi, članova akademije, koji odlu- 
čiše, da njemačku i englesku metodu spoje i usavrše i to tako, 
da akademija dade do potrebe znanstvenu gradju, a poseban 
zavod da pruži ljudima priliku, kako će po svem svijetu crpsti 
iz sakupljenoga iskustva u najrazvitijim privrednim granama. 
U ostalom sama pravila narodno-gospodarskoga zavoda, potvr- 
djena dne 23. listopada 1906., daju dosta jasnu sliku praktičnih, 
a ujedno znanstvenih težnja spomenutih osnivača. Ta naime 
pravila ovako označuju zadaću narodno-gospodarskoga zavoda: 
»1. Pratiti narodno-gospodarske prilike i razvoj u češkom puku, 
ustanovljivati nedostatke i praznine, poticati da se odstrane i 
moralnom težinom svoga glasa podupirati i jačati gospodarske 
vrline u češkom puku uopće; 2. neprestano bditi nad svim 
češkim talentima, koliko se ističu na polju privredne tehnike i 
trgovine, djelovali oni kod kuće ili u tudjini, da bude moguće 
u svakom potrebnom slučaju na njih se osvrtati i dovoditi ih 
na mjesta, gdje bi mogli svoje sposobnosti najbolje dokazati i 
usavršiti; 3. mladim ljudima češke narodnosti, koji su već po- 
kazali takodjer neobične praktične sposobnosti u kojoj grani 
privredne tehnike ili trgovine, moralnom i materijalnom pot- 
porom olakšavati boravak u glasovitim industrijalnim ili trgo- 
vačkim mjestima zato, da se učvrste u dotičnoj struci, i da steku 
pogled u veću poduzetničku sposobnost radeći u zavodima 
osobito naprednim i prateći neposredno život i promet važnih 
središta industrijalnih i trgovačkih, da onda mogu stečeno isku- 
stvo u svojoj domovini plodno upotrebiti«. 

I ovo je dosta, da se vidi, kako je baš za naših dana češka 
znanost stvorila središte, otkuda će u jednu ruku nastojati, da 
uhvati potpunu sliku o svim vrlinama i nedostatcima češke pri- 
vrede i češke trgovine i da sastavi tako reći živi inventar naj- 
dragocjenije češke imovine, svih visoko nadarenih i neobično 

poduzetnih gospodara, tvorničara i trgovaca, a u drugu ruku si 
nametnuti dužnost, da ponajbolje iz ove elite redovito šalje u 
strani svijet svakamo, gdje se gledajući i radeći dade usvojiti 
savršenija metoda u produkciji i u prometu. Kako je to ozbiljno 
zamišljeno, i kako se kani ozbiljno prevoditi, neka je dokazom 
ustanova, kojom se »načelno isključuju potpore za znanstvena 
iztraživanja, u čisto naučne ili u književne svrhe«. Ali zato 
potpore u spomenutu praktičnu svrhu vrijedi jednu, dvije, pa 
iznimno i tri godine, dakle tako dugo, da se u istinu može nešto 
i vidjeti i praksom naučiti. 

Kad se za rusko-japanskoga rata pokazala bjelodano go- 
spodarska zaostalost velikoga dijela Rusije i kad se koncem 
1907. pojavio strašan glad u šestnaest gubernija, čuli su se u Ru- 
siji glasovi, da bi svoj toj gospodarskoj bijedi trebalo učiniti kraj 
jednim odlučnim korakom: mjesto da vlada snuje, kako će za 
goleme milijarde sagraditi novu ratnu mornaricu, neka ne žali 
nekoliko milijuna, pa neka kroz desetak godina svake godine 
šalje na hiljade mladića na gospodarski praktični nauk u za- 
padnu Evropu. Zaista, ovu bi zamisao bilo vrijedno provesti, 
a bilo bi to i dostojno vlade u čisto agrarnoj državi, koja ima 
uz to preko dvije milijarde rubalja u svom godišnjem proračunu. 
I mi u Hrvatskoj mogli bismo već danas iz autonomnoga svoga 
proračuna provesti nešto slično, i godimice koju stotinu mladića 
poslati na gospodarski nauk u slovenske i u češke zemlje. Česi 
u strašnim svojim financijalnim neprilikama — sama Češka ima 
godišnje oko 24 milijuna deficita — ne mogu zasada ni misliti, 
da im država provede ovaj veliki narodni posao, pa ga se lijepo 
sami primiše i to sudeći po svem tako zgodno, da od toga mora 
biti velikoga uspjeha i za njih i za sve nas podunavske Slavene. 

3. Češka znanstvena knjiga. 

Ponajglavnije obilježje češkoga preporoda je znanstvena 
sprema njegovih prvaka; kod nas Hrvata bili su godine i go- 
dine narodu na čelu ljudi, kojima naučna sprema, pa ni sve- 
strana naobrazba ne bijaše ni iz daleka u razmjeru s rodoljubnim 
njihovim oduševljenjem. Zato je naš preporod istom u godi- 
nama šezdeseti dobio takove znanstevne radnike, kojima se 

Stj. Radić: Češki narod. 

za ime znade i preko granica Hrvatske, ali u jednu ruku svi ti 
naši učenjaci obradjuju samo dva tri znanstvena polja, naročito 
povijest i jezikoslovlje, a u drugu ruku nijedan od njih nije 
stvorio znanstvene tradicije, bez koje se ne da zamisliti kon- 
tinuitet, neprekidnost znanstvenoga rada, a prema tomu i uspjeh 
njegov. Kod Čeha je to već u prvo doba narodnoga preporoda 
bilo kud i kamo bolje. 

Već godine 1818. govori Jungmann u pismima prija- 
teljima o utemeljenju češke enciklopedije, a u novom (znan- 
stvenom) časopisu »Krok« kliče: Ili se ima obradjivati sveko- 
lika literatura, ili naprosto ništa.« 1 ) Ovoga se načela Jung- 
mann u istinu držao. Zanimljivo je, što nam o prvom češkom 
znanstvenom krugu pripovijeda prirodopisac Jan Purkyne, koji 
takodjer bijaše sudionikom nebrojenih razprava, što su se obdr- 
žavali u domu Jana Svatopluka Prešla, doktora medicine, c. k. 
javnoga profesora prirodopisa i upravitelja c. k. prirodoslov- 
noga kabineta na visokim školama praškim. Purkyne o tom 
pripovijeda: »Bili su to upravo prvi češki razgovori; nije se 
govorilo drukčije, nego češki i o najzamršenijim znanstvenim 
predmetima, a prečesto je bilo prilike ,da stvaramo potrebne 
nazive, koje smo nekada našli sretno, a nekada nezgrapno. Tad 
je tim našim poslom ravnao i pravu mu mjeru davao Josip 
Jungmann, koji bi pogledao u svoje bogate rječničke zbirke 
i često se našla zgodna riječca, kojom su se naši predji davno 
služili.« Što je osobito važno, već u tom prvom znanstvenom 
krugu bijaše toliko strukovnjaka, te se odmah počelo rasprav- 
ljati i o sveopćoj znanstvenoj enciklopediji. »Učesnici si smjesta 
podijeliše gragju. Josip Jungmann imao je preuzeti književnost 
i estetiku, Marek filozofiju, Vaclav Svoboda historiju, Antun 
Jungmann i stariji Klicpera medicinu, braća Prešli i Purkyne 
prirodne znanosti itd.« 2 ) 

Do enciklopedije nije doduše došlo, ali je zato već 1821. 
počeo izlaziti »javni svenaučni spis za naobražene ljude češko- 
slavenskoga naroda, izdavan suradjivanjem mnogih učenih ro- 
doljuba od Jana Svatopluka Prešla.« Prvoj toj češkoj znan- 

') Literatura češka devatenaesteho stolete II., str. 540. 

2 ) Vidi isto djelo str. 541—542. 

stvenoj smotri dano je ime »Krok«, jer to bijaše otac onih triju 
čeških žena, Kazi, Tete i Libuše, u kojima je češka narodna 
predaja utjelovila bogoslovne, prirodne i pravne znanosti. Do- 
brovsky doduše bijaše proti »Kroku««, kojemu proricaše brzu 
smrt. No »Krok« se ipak, premda je višeput prestao izlaziti, 
održao punih dvadeset godina, te ga u svem ima 13 svezaka u 
četiri debele knjige. 

Medjutim izdade Jungmann god. 1825. svoju »Povijest 
češke književnosti«. Kako je Jungmann bio odgojen u raciona- 
lističkoj filozofiji XVIII. stoljeća, svakolika mu husitska doba 
bijaše nesimpatična i radi svoga isključivo vjerskoga obilježja 
gotovo odvratna. Uza sve to ovo je Jungmanovo djelo, naro- 
čito drugo posmrtno izdanje, što ga je priredio V. V. Tomek i 
izdao 1851., bijaše sve do šezdesetih godina jedino sustavno 
češko djelo, iz kojega su i književnici i svekolika inteligencija 
crpili svoje znanje o češkoj kulturnoj starini, pače i o češkom 
preporodu. Jungmann je naime, premda i sam bijaše prvak pre- 
porodu i njegov savremenik, temeljito i oštroumno obilježio 
glavne uzroke češkoga narodnoga pokreta: utjecaj novoga 
evropskoga filozofskoga mišljenja i organičku suvislost češkoga 
duhovnoga života s evropskom znanošću i umjetnošću. Poslije 
Jungmana mnogi češki rodoljubi sad hotice, sad nehotice mimo- 
idjoše oba ova uzroka, te je češki preporod za njih bio pravo 
čudo bez sveze s novim kulturnim životom evropskim. 

Koliko je Jungmannovoj povijesti češke književnosti tre- 
balo stroge naučnosji, na to je upozorio Dobrovsky u svojoj 
oštroj, ali pravednoj kritici, gdje je i na pravu mjeru sveo Jung- 
mannov nazor o starom češkom pravu, prirodoznanstvu i slikar- 
stvu, a upravo u ništa oborio Jungmannovu sliku domaće pra- 
davne poganske prosvjete, koja se temeljila na prispodobima in- 
dijskim, na Hajkovoj »Kronici«, na »Libušinu sudu« i na nekojim 
odlomcima Kralodvorskoga rupokisa. Jungmannovu je povijest 
književnosti valjano ocijenio i Palacky već 1872. v »Časopise 
Musejnim« s mnogo priznanja i susretljivosti k Jungmannu, niti 
Palackoga zavelo prijateljstvo s njim, da bi se tim pomutilo znan- 
stveno uvjerenje njihovo. Samo u takvim prilikama može biti 
govora o kritici, koja općinstvo upućuje, a pisce vodi i usa- 
vršuje. 

God. 1873., poslije punih devet godina neizmjernoga truda, 
izdao je i Šafarik, najviše pomoću Rusa Pogodina, svoje »Slo- 
vanske starožitnosti«. Šafarik kao pravi jezikoslovac, smatraše 
»Starožitnosti« kao kulturno-historijsko djelo, nuzgredni svoj 
spis, te u istinu nije ni izdao drugoga obećanoga sveska. Pa ipak 
jedva da u svoj slavenskoj znanstvenoj književnosti ima što 
vrijednije, osobito s gledišta slavenske narodne svijesti, od Ša- 
farikovih »Starožitnosti.« Istina je, da ni Šafarik nije bio, a s ob- 
zirom na težku borbu češkoga naroda ni mogao biti onako ob- 
jektivan, kao Rus Karamzin, ili kao već ponovno spomenuti Do- 
brovsky; istina je i to, da glavne Šafarikove znanstene teze nisu 
originalne, i da su danas već posvema oborene jedno, jer se na- 
djoše nova vrela, drugo, jer stara vrela postadoše pristupnija i 
cieli predmet mnogo obradjeniji. U čem je dakle veliko zname- 
novanje i velika vrijednost »Starožitnosti«, pita Lubor Niederle, 
sveučilištni profesor u Pragu, i danas možda najrevniji i najpro- 
nicaviji kulturni slavenski historik. Niederle na to odgovara: 
»Savršena osnova »Starožitnosti« nacrtana jakim pote- 

zima, jasnim slogom i plastički spojena bijaše ponajprije veličan- 
stvena zgrada, o kakvoj prije nije nitko ni snivao ... Tu je na- 
dalje savršeno izradjeno i do najmanjih potankosti jednako a 
okviru osnove razdijeljeno takovo mnoštvo podrobnosti, da se 
nad marljivošću, načitanošću i neumornom radinošću, koje 
k tomu trebaše, čitatelj laik i strukovnjak upravo snebivaše . . . 
A dalje jest to duboko shvaćanje vrela, koje se vidi iz svake 
stranice »Starožitnosti« i koje je Šafarikovo djelo podiglo tako 
visoko nad sve radnje starije i savremene i nad mnogu radnju 
kasniju . . . Šafariku nije umaknuo nijedan bilo latinski, bilo 
grčki, bilo slavenski izvor, koji bijaše samo malo važniji, u 
njegvo doba poznat i njemu pristupam A s kakvom vanrednom 

kritičnošću ispitivaše Šafarik ta vrela! U svoje tumačenje 

unio je Šafarik nešto, čega nisam vidio u starijoj literaturi, barem 
ne toliko: vanredan mir i priprosti razum. Glavno mu je stvar 
razlagati, a nipošto domišljati se, a razlaže gotovo uvijek pri- 
prosto i razborito .... Ali veliko znamenovanje Šafarikovih 
»Storožitnosti« nije samo u savršenoj formi, u vanrednoj kritici, 
u izradbi i bogatom sadržaju djela, nego u poslanju, što ga je to 
djelo imalo u slavenskom svijetu izvršiti, pa ga je i izvršilo- 

Došlo je naglo u slavenski svijet kao zlatni paladij, što ga je 
Zeus poslao u Troju. Slavenski rodoljubi pozdravljahu s neiz- 
mjernom radošću i u ruke primahu djelo, koje im je tako jasno 
otkrivalo početak povijesti i jamčilo im, da je slavenski narod 
usprkos svemu poricanju s njemačke strane ravnopravan sa 
svakim drugim narodom. Slavenska narodna svijest se tim van- 
redno uzdigla i ojačala. »Starožitnosti« postadoše za cijeli sla- 
venski svijet, koji se baš budio i ulazio u novi kulturni boj 
s Njemstvom, vrlo jaka podpora borcima za prava slavenskoga 
naroda, neiscrpivim vrelom obrane. Nije uzalud primjerice i naš 

Havhček u muzeju revno proučavao »Starožitnosti« 

Šafarikove »Starožitnosti« izvršiše neizmjernu zadaću ne samo 
svojim naučnim sadržajem, ne samo tim, što su vanredno una- 
predile znanost i postale temeljem za sva buduća djela, nego 
još više utjecajem, kojim djelovahu na razvoj slavenske svijesti 
i slavenske individualnosti.« 1 ) 

Bila bi prava naslada, a i nemala korist, da se sada samo 
u kratko nabroje i označe makar najpohvalnija češka znan- 
stvena djela iz preporodnoga doba i poslije njega. No to bi samo 
za sebe zauzelo cijelu knjigu, pa se zato moramo zadovoljiti, da 
odmah predjemo na savremenu češku znanost, i to na češke 
znanstvene smotre i da spomenemo dva tri i za nas Hrvate 
neobično važna znastvena djela. Bilo bi potrebno posebno pro- 
govoriti i o češkoj enciklopediji, s obzirom na to, kako su u njoj 
obradjene slavenske i naročito hrvatske stvari, ali i tim bi ovaj 
spis postao preopširan. 

Nema možda većega duševnoga užitka, nego kad čovjek 
dade preda se donijeti sve češke revije; to može učiniti gotovo 
u svakoj češkoj čitaonici, a i svaka veća kavana u Češkoj ima 
posebnu sobu za revije. Kad ih samo poredaš i samo im naslove 
pročitaš, poveseliš se, videći, kako i manji slavenski narod može 
obradjivati sva polja ljudske misli i čovječjega života. Tu su 
strukovne revije, kao što je »Česky časopis historicky (uredjuju 
učenjaci J. Goli i J. Pekar); »Časopis Musea kralovstvi Če- 
sheho« (uredjuje Ant. Truhlar); »Česky Lid«, narodopisni 
sbornik s urednikom Dr. Č. Zibrtom); »Sbornfk« českoslo- 

') Češka literatura II. str. 596 — 599. 

vansky narodopisny« (uredjuje Fr. Pastrnek); »Vestnik slo- 
vanskych starožitnosti« (izdaje dr. Lubor Niederle); »Sbornik 
ved pravnlch a politickych« (uredjuje dr. Albin Braf); »Češka 
Mysl« (uredjuje dr. Drtina), tu je čitav niz mjesečnika i polu- 
mjesečnika, u kojima je uz strogu znanost i dosta znanstvene 
popularizacije i još više literature; kao što su mjesečnici 
»Osveta«, »Naša Doba«, »Nova Češka Revue« »Moravsko- 
slezka Revue«, »Naše Slovensko«, »Pokrokova Revue«, » 
Hlldka«, »Slovansky Prehled«, »Akademie« »Narodohospo- 
darsky Obzor« »Epocha«, »Kronika« itd. Da Česi nemaju drugo, 
do mjesečnika »Osvete«, »Naše Dobe« i »Narodohospodarskoga 
Obzora«, mogli bi biti zadovoljni sa svojom periodičkom znan- 
stvenom literaturom. Svaki taj mjesečnik ima po nekoliko ti- 
suća pretplatnika, a u svima trima izredali su se gotovo svi 
češki strukovnjaci. U »Osvetu« pišu učenjaci i pisci preporodnih 
tradicija; u »Našu Dobu« češki slobodnjaci smjera prof. Masa- 
ryka, koji je i urednikom u »Narodohospodarsky Obzor« teo- 
retičari i praktični gospodari gotovo svih stranaka. Sama 
»Osveta« prava je riznica za kulturnu, političku i književnu po- 
vijest čeških zemalja, monarhije, a donekle i svega Slavenstva. 
Pod konac svoga života izpunjavao je stranice toga ponajsta- 
rijega češkoga mjesečnika naročito dr. Bogoslov Rieger svojim 
nedostiživim studijama o najnovijim austrijskim ustavnim i poli- 
tičkim promjenama i krizama. Već radi ovih čeških revija vri- 
jedilo bi Hrvatu, da češki barem razumije. 

Uz znastvene i poučne smotre zanimiv je i za nas Hrvate 
gotovo nepoznat pojav, čitav niz znanstvenih i poučnih knjižica. 
Osim znanstvenih izdanja češke Akademije i češke Matice, tu je 
poučna, većinom prevodna knjižnica Pelclova i Sokolova, pa 
onda osobito »Laichterov izbor najboljih poučnih spisa«, i »Sbor- 
nik spisa političkih i narođogospodarskih«, nastojanjem kluba 
narodne slaboumne stranke. Leichterova knjižica poče s prije- 
vodom glasovitoga francuzkoga djela, što ga je napisao jedan 
od najumnijih i najsimpatičnijih francuskih kulturnih historičara 
i političkih filozofija, Pavao Janet u dva debela svezka pod na- 
Isovom: Povijest političke znanosti s obzirom na moral. Drugo 
djelo bijaše englezki prevod »Uvod u proučavanju čovjeka i 
civilizacije« što ga je napisao Ed. B. Tylor. Kao treće djelo 


izašao je prevod njemačkoga Biicherova spisa »Postanak na- 
rodnoga gospodarstva«, zatim veliko englezko Ouickovo djelo 
»Reformatori - odgojitelji«, poslije toga Keimov opširan spis 
»Rim i kršćanstvo«, a za njim Masarykovo originalno djelo: 
Socijalno pitanje, socioložki i filozofski temelji marxisma. Na 
to eto ti opet u prijevodu Engleza Davida Hume-a »Iztraživanje 

0 načelima morala i o ljudskom razumu«, onda Falckenbergova 
»Povijesti moderne filozofije«, za njom Giddingsova »Socio- 
logija«, onda Clarke-ovi »Razmišljaji iz književnih, političkih i 
vjerskih spisa Mazzinievih«, opet dva prevoda s englezkoga, 
a za njima originalno djelo 0. Hostinskoga: B. Smetana i njegov 
boj za modernu češku glazbu. Na to opet dodjoše prijevodi s en- 
gleskoga i to »Sveukupna filozofija Herberta Spencera«, »Mo- 
derna civilizacija« Cunighamova, Johna Ruskina razlaganje o 
umjetnosti, a medju njima nalazimo opet originalan spis Fr. 
Drtine »Misaoni razvoj evropskoga čovječanstva«. A sad dolazi 
veliko, rekli bismo monumentalno djelo: Literatura češka de- 
vatenactćho stoletl, koju zajedno pišu ponajbolji češki književni 

1 kulturni historičari. Do sada izadjoše tri velika svezka. I još 
se nisi pravo ni upitao, tko to sve kupuje i čita, kad ti eto u 
rukama osim povijesti najnovije književnosti francuzke, ruske i 
engleske, u dva svezka Miljukova djela »Slike iz povijesti ruske 
obrazovanosti«. Jedva si to pročitao, posižeš za originalnim 
spisom o filozofiji sadašnjosti, što ga je napisao Franjo Krejčf. 
Iza toga izašla je povijest slikarstva, nacrt o filozofiji vjere, 
(prijevod s francuzkoga) i originalno djelo iz pera dra. B. Foustke 
»Slabi u ljudskom društvu«. Evo napokon neobičnoga spisa, koji 
u istinu služi na čast i češkoj znanstveioj književnosti i češkomu 
knjižarstvu i češkomu čitalačkomu općinstvu. To se djelo zove 
»Češka politika«, a napisali su ga prvaci češke misli bez razlike 
stranaka. Preda mnom su tri svezlce, koja do sada izadjoše i 
dosta ih je samo letimice pregledati, da se uvjeriš, kolika je danas 
umna snaga medju prvim predstavnicima češke inteligencije. 

Prvi je svezak izašao 1906. a sadržaj mu je ovo: Politika 
kao znanost i umjetnost (T. G. Masaryk). Teritorialni razvoj 
austro-ugarske monarkije (dr. Fr. Hiibl.) -- Ustrougarska iz- 
vanjska politika u XIX. stoljeću: Od bečkoga mira do ujedi- 
njenja Njemačke. II. Od bitke kod Sedana do najnovijega doba 

(dr. K. Kramar; — Austrougarska s narodnostnoga gledišta: 
Narodnostni razvoj austrougarske monarkije. I. Od najstarijih 
vremena do dolazka Magjara. II. Od dolazka Magjara do naj- 
novijega doba. (dr. Lubor Niederle i dr. Fr. Hiibl.) — Narod- 
nostna statistika Austrougarske (dr. T. Živansky); Narodnostno 
i jezično pitanje Austrougarske (za Cislitaviju ovu je stvar ras- 
tumačio dr. Ed. Korner, a za Ugarsku dr. K. Kadlec, koji se je 
u punoj muževnoj dobi naučio magjarski samo zato, da može 
čuti i magjarsko zvono.) — Austrougarska s gledišta crkveno- 
vjerskoga. (Dr. V. Novotny, dr. F. Hiibl, dr. T. Živansky i dr. 
K. Henner.) U drugom je svesku ustav austrougarske monar- 
kije, i tu najprije ustavna austrijska povijest od god. 1848. do 
1861. iz pera dra. Fr. Vavrmka, vjerna slika dualizma od god. 
1867., koju podaje dr. Fr. Fiedler. Onda za nas najzanimljiviji 
dio: Ugarski i hrvatski ustav u glavnim potezima iz pera dra. 
K .Kadleca. U drugoj polovici knjige ima tumač sadašnjega 
ustava kraljevina i zemalja zastupanih na carevinskom vijeću i 
izborni zakoni od godine 1848. sve do posljednje izborne re- 
forme, kojom je uvedeno opće pravo glasa. Treći je svezak na 
polovicu manji, a prikazuje upravu u austrougarskoj monarkiji; 
poslije općenitoga uvoda dolazi pregled razvoja uprave u ze- 
maljama češkim, zatim današnja organizacija uprave austrijske 
u pojedinim kraljevinama i zemljama, i onda tri osobito važne 
i zanimljive sutudije o samoupravi od dra. Brafa, — o županijskoj 
upravi u Češkoj od dra. Fiedlera i uprava u Ugarskoj. Ova je 
potonja stvar uzeta iz opširnoga njemačkoga djela, što ga je 
napisao dr. R, Springer. 

Svi mi Slaveni, a napose i mi Hrvati s punim se pravom 
tužimo na pristranost i površnost, s kojom se o nama piše, na- 
ročito u političkim spisima drugih evropskih naroda. Istodobno 
teško ojećamo nedostatak političkih spisa, koji bi domaće pri- 
like u monarkiji, i razvoj glavnih evropskih do^gadjaia uz teme- 
ljito poznavanje prosudjivali s gledišta našega prava i naših in- 
teresa, sad evo u jednom jedinom češkom djelu imamo gotovo 
sve, što nas može koliko toliko odštetiti za nepravedne i plitke 
strane napadaje, a što je glavno, dati nam valjanu spremu, da 
protiv tih napadaja ne samo s ogorčenim srcem prosvjedujemo, 
nego da ih i zrelim umom odbijemo. 


Češko školstvo. 

ii. 

1. Općenito obilježje češke škole. 

Česi nemaju takove školske autonomije kao mi Hrvati. 
Školstvo je naime i po svojoj naučnoj osnovi i po odgovornosti 
učiteljstva odvisno o austrijskom ministru prosvjete, dotično o 
bečkoj vladi. Ova je ovisnost još u drugoj polovici XIX. sto- 
ljeća gušila svaki slobodni dah medju učiteljstvom i medju 
djaštvom, te je češka škola bila bez ikakvoga narodnoga duha, 
što se vidjelo osobito u školskim knjigama. Medjutim uza sav 
bečki centralizam s gledišta državno političkoga razvila se je u 
kraljevinama i zemaljama zastupanim na carevinskom vijeću 
vrlo široka općinska i gradska autonomija, a u drugu ruku uči- 
teljska organizacija tako, da je za naših dana češko školstvo 
od najniže pučke škole sve do sveučilišta neprispodobivo slo- 
bodnije i narodnije od školstva hrvatskoga. S političkoga ili 
točnije s državopravnoga gledišta još nosi ovdje ondje austrij- 
sko obilježje, ali inače su sve školske čitanke sadržajem i duhom 
ne samo narodne, nego u svojim historijskim člancima, da tako 
kažemo, podpuno državopravne. Učiteljstvo i djaštvo prodah- 
nuto je historijskom slavom kraljevine češke, a upravo 
ganutljivim načinom njeguje ljubav k češkoj domovini. Nedo- 
statak je tek u tom, što se sve češke zemlje gotovo i ne spominju 
kao jedna cjelina, ali i taj se nedostatak vrlo umaja d.a i danas 
spaja Češku, Moravsku i Slezku u jedno. 

No pravo je obilježje češke škole u njezinoj unutrašnjoj vri- 
jednosti: u njezinom odgojnom i obrazovnom radu. 

S moralno odgojnoga gledišta stoji češka škola visoko 
naročito zato, što učiteljstvo počevši i od najnižih pučih škola 
ima takav ugled u društvu i u narodu u opće, kao malo gdje u 
Evropi. Taj ugled steklo je učiteljstvo time, što je redovito duša 
svakoj prosvjetnoj i gospodarskoj organizaciji, te već kakvih 
tridesetak godina zauzima od prilike ono mjesto u narodnom 
životu, što ga je u preporodno doba imalo svećenstvo, naročito 
kod nas Hrvata. Osobito se mora iztaknuti, da su i učiteljice 

jednako poštovane kao i učitelji, po selima gotovo još i više. 
Veliki svoj ugled stiču učiteljice u jednu ruku, živim svojim 
učešćem u svem kulturnom radu, a u drugu ruku time, što se 
redovito posve sljube s pukom, stanujući u seljačkim kućama i 
sprovodeći svoje slobodne vrijeme u pučkom društvu. Veliki 
broj nečinovničke inteligencije, gotovo sveopća pismenost i 
društveni položaj, što .ga ima češki seljak, sve to olakšava če- 
škim učiteljicama, položaj i u najzabitnijem selu, te gotovo nema 
slučaja, da bi te narodne prosvjetiteljice morale ojačati, ili se 
inače posvema zapustiti. Uz to na učitelje i na razgranjena 
školska literatura i sveopća navika, da se praznici sprovode na 
putovanju po domovini i po tudjini. 

S gledišta obrazovnoga češka je škola danas bolja i ođ 
njemačke škole, koja se svagdje iztiče kao uzor u toj stvari. 
Tomu nije razlogom samo razdioba školske gradje, nego u 
prvom redu savjestnost učiteljskih sila i takva budna kon- 
trola javnoga mniienla, da i ne govorimo o samom školskom 
nadzoru, te ni u zabitnim seoskim školama nema primjera, da 
bi učitelj ili učiteljica učili u školi, kad im se hoće i kako im se 
hoće, ili čak da si učine ferije, bilo radi privatnoga posla, bilo radi 
kupe svoje zabave. Tko je u tom češke školske prilike ispo- 
redo recimo sa školama u Ugarskoj, taj će onda lahko razu- 
mjeti, otkuda kod Čeha ona općenita solidnost, a kod Magjara 
već poslovična netočnost u vršenju dužnosti. Naročito to treba 
naglasiti, da je češkomu učiteljstvu dužnost tako ucijepljena, te 
i na onim školama, gdje je ravnatelj slučajno slabić, podredjene 
učiteljske sile dolaze u školu na vlas točno — u Češkoj to znači 
bezuvjetno četvrt sata prije, nego je počela obuka — i da nema 
slučaja, gdje bi djeca ostala sama u školskom zatvoru. Jednim 
jedinim ovakvim nepadagoškim, upravo barbarskim činom uči- 
nio bi se učitelj nemogućim ne samo prema višoj oblasti, nego 
što je glavno, u očima javnoga mnijenja. 

Još dvoie podaje češkome školstvu osobitu vrijednost: To 
je vanredna požrtvovnost čeških gradova i organizacija češke 
Matice školske. Kudgod čovjek Češkom prolazi, u svakom će 
mu gradu, pa i u seoskim općinama, oko zapeti o krasne škole, 
koje su i onda, kad su u njima gimnazije, realke i preparandije 
posvema, ili najvećim dijelom sagradjene troškom gradskih op- 


ćina i prinosom pojedinih korporacija- A koliko se u Češkoj daje 
za samo uzdržavanje škola, neka govore ovi brojevi: 

God. 1900. bio je trošak za pučke škole 22,083.000 kruna 


God. 1903 33,533.000 kruna 

God. 1906 41,119.000 kruna 

God. 1907 43,592.000 kruna 


Za g. 1908. odredjeno je za pučke škole 45,504.000 kruna 

Organizacija češke Matice školske toliko je već jaka, da 
ima godišnji proračun blizu jedan milijun kruna kao prava dr- 
žava. A koliki je istom moralni upliv, što ga Matičine škole vrše 
na cijelu okolinu, jer jedino pod tim uvjetom mogu obastati, ako> 
im ni najljući protivnici ne mogu ništa prigovoriti. 

Češko školstvo, u kratko, sustavno je poput njemačkoga, 
plod je idealizma i požrtvovnosti poput englezkoga, i najveći 
je narodni ponos kao u Francuskoj. Ako po ičem, spada Češka 
po svom školstvu medju prve države na svijetu. 

2. Češke srednje škole. 

Srednje su škole u cijeloj Evropi postale vrelo najvećih 
neprilika, jer u jednu ruku iz njih sve to više izlazi takav inteli- 
gentni proletariat, koji nije za nikakvu privredu, a u drugu ruku 
ni tako zvana liberalna zvanja ne popunjuju se više iz njih tako 
svježim i sposobnim silama, kako to zahtijevaju sve to razvitije 
prilike modernoga doba. U kratko: po cijeloj se Evropi i rodi- 
telji i vlade najviše tuže na srednju školu, jer roditeljima je na 
prevelik teret, a i vlade već proučavaju i spremaju, a negdje 
već i provede reformu srednje škole, koja stvarajući narodnu 
inteligenciju tvori glavnu jezgru sveukupnoga školstva. Ali sve 
vladine reforme slabo pomažu, kad ne nailaze na razumijevanje 
u društvu. U Češkoj na sreću probudio se zdravi smisao za 
praktični smjer u srednjim školama još prije, nego se po cijeloj 
srednjoj Evropi počeše baviti sve strašnijim posljedicama pra- 
voga »kitajskoga sistema« u gimnazijama. Pod dojmom ovoga 
zdravoga smisla u češkom društvu imadu Česi samih realka 
gotovo koliko i gimnazija, a znatno više nego Nijemci. 

Prema najnovijim podacima bilo je u Češkoj 28 čeških gim- 
nazija, 6 realnih gimnazija, a 27 čeških realka. U Moravskoj bi- 

jaše 15 čeških gimnazija i 4 češke realke. U Slezkoj jedna češka 
gimnazija. U svem 44 gimnazije, 31 realka i 6 realnih gimnazija. 
Nijemci, kojima inače bečka vlada ide na ruku, kao da su u 
češkim zemljama većina, imadu u Češkoj 15 realki, u Moravskoj 
4 i u Slezkoj 4, dakle znatno manje od Čeha. Na češke gimnazije 
u Češkoj odredjeno je prema državnom proračunu za 1908. 
2,507.714 K, za češke gimnazije u Moravskoj 1,188.862 kruna, za 
gimnaziju u Opavi 86.523 K, a za realne gimnazije 3,783.009 K. 
Za češke realke u Češkoj metnuto je u državni proračun za 1908. 
god. 2,475.482 K, a u Moravskoj 346.958 K. U svem 2,822.440 K. 
I tako se za češke srednje škole u Češkoj, Moravskoj i Slezkoj 
troši preko 6 i pol milijuna kruna. 

Po svojoj naučnoj osnovi ove su škole iste kao i nje- 
mačke, ali jedno treba ipak naglasiti: njemački je na njima 
samo neobvezni predmet, a i inače narodni češki i slavenski 
duh u novije doba dosta razvit. Dosta znači ovdje, da se 
posvema slobodno ističu češki narodni osjećaji, a i osjećaji 
slavenski u strogo kulturnom smislu. Prave slavenske svi- 
jesti dakako nema i ne može biti već zato, što se prema sa- 
dašnjoj školskoj osnovi ni neobvezno, a kamo li obvezno ne uči 
nijedan slavenski jezik i nijedna slavenska književnost, a s po- 
viješću slavenskih naroda i s njihovim zemljopisom radi se od 
prilike onako, kao i kod nas u Hrvatskoj. O Hrvatskoz se primje- 
rice u svim srednjim školama uči od prilike toliko i tako, kao o 
Erdelju ili Sedmogradskoj. Zato kasnije svi slavenski kongresi 
ne mogu izkorjeniti krivih pojmova, da je Hrvatska samo jedan 
dio Ugarske, da postoji ne samo ugarski narod, nego i ugarski 
jezik, kao što su do nedavna mislili u Francuskoj, da postoji 
narod i jezik austrijski. 

K srednjim školama spadaju dakako i učiteljske škole. Po- 
sebice ih treba spomenuti zato, da se osobito istakne u jednu 
ruku njihov veliki broj : ima ih u Češkoj, Moravskoj i Slezkoj u 
svem 14, od toga tri za učiteljice, ne računajući preparandija 
privatnih, a u drugu ruku da se naglasi, kako za njemačku ma- 
njinu bečka vlada uzdržaje isto toliko, naime 14 državnih uči- 
teljskih škola, s tom nepojmljivom razlikom, da se za prepa- 
randije ove njemačke manjine troši 1,103,397 K, a za učiteljske 
škole velike Češke većine 982.346 K. Ovo je jedan od onih 

mnogih primjera, iz kojih se vidi, kako i za češko školstvo vri- 
jede Riegerove riječi, što ih je jednom zgodom kazao grofu 
Taaffe-u kao ministru predsjedniku: Štogod mi Česi imamo,, 
postigli smo bez države,, a obično i proti njoj. 

I u istinu, mnoga i mnoga češka škola nastala je ovako: 
Najprije bi koja obćina podigla zgradu, zatim bi uz pomoć Ma- 
tice školske školu otvorila i dugi niz godina uzdržavala, a onda 
bi se istom vodila duga i žestoka borba na političkom polju, 
da se za dotičnu školu uvrsti potrebna stavka u državni pro- 
račun. Upravo je čudo, kako u toj borbi nisu Česi do sada ni 
smalaksali, a kamo li klonuli, kad se zna primjerice za Slezku, 
da su njihovi toliko puta ponovljeni zahtjevi ostali bez ika- 
kvoga uspjeha. Dakako da nijedan gospodujući narod, — a takav 
su Česi svojim brojem, svojom kulturnom i gospodarskom sna- 
gom, — ne bi ovakvih prilika trpio ni najkraće doba, ali s ob- 
zirom na to, što se svi mi Slavenia držimo u obrani i ondje, gdje 
bismo bezuvjetno morali biti u navali, Česi su barem medju 
nama toliko sretna iznimka, što svoje skromne zahtjeve nepre- 
stance ponavljaju. 

3. Češke strukovne škole. 

Češke su strukovne škole valjda najveći ponos savreme- 
noga češkoga napretka. Prema proračunu za god. 1908. odre- 
djeno je na te škole 1,928.755 K. To je malo prema 7 milijuna 
kiuna, što se godišnje troše na njemačke strukovne škole u 
češkim i austrijskim zemljama. Ali kad se uvaži, da se za poljsko 
strukovno školstvo troši samo 607.130 K, za slovensko 77.245 
kruna, a za hrvatsko u Dalmaciji 49.909 K, onda se vidi, kako 
su Česi i na tom polju vodje svim ostalim Slavenima. To se 
vidi još bolje, ako prosudimo, da na tim strukovnim školama 
uči 257 učiteljskih sila i da te škole obuhvaćaju gotovo sve 
grane i sva područja industrijalne privrede. Tu naime ima 
umjetničko-obrtna i državna obrtna škola u Pragu; zatim dr- 
žavne obrtne škole u Smichovu, Plznju i Pardubicama, i dr- 
žavne zanatlijske škole u Jaromeru i Kladnu, nadalje tkalačka 
strukovna škola u Jilemnicama, Humpolcu, Kral. Dvoru. Lomni- 
cama, Rychnovu nad Knežnou, Usti nad Orlići; zatim pletarska. 

strukovna škola u Strakonicama, drvarska škola u Chrudlmi, 
•umjetničko-bravarska škola u Kral. Hradcu. škola za izradji- 
vanje gline u Bechyni, kiparska i klesarska škola u Hoficama, 
košaračka škola u Melniku, i škola za brušenje dragog kamenja 
u Turnovu. U Moravskoj ima državna obrtna škola u Brnu, tka- 
lačka škola u Frenštatu i Prostejovu i strojarska škola u Pre- 
rovu. 

Osobito su znamenite strukovne tkalačke škole već radi 
svoje vrlo zgodne naučne osnove. Svaki tekstilni zavod sadržaje 
naime: dvogodišnju svakidašnju školu, kojoj je svrha, da i teoret- 
ski i praktički svoje učenike pripravi za nadzornike, poslo- 
vodje i strukovne činovnike tkaonica i drugih tekstinih podu- 
zeća. Redoviti dvogodišnji strukovni tečaj večernji i nedjeljni, 
kojemu je svrha praktično već zaposlene nadzornike, poslo- 
vodje i činovnike tekstilnih poduzeća teoretski, a koliko se 
da, i praktično dalje vježbati u njihovoj struci, da budu kadri 
ili jeftinije robu izradjivati. ili je uz isti trošak izraditi više; na- 
pokon su tu posebni tečajevi za usavršivanje u pojedinim gra- 
nama tekstilnoga obrta već prema mjesnim prilikama . po- 
trebama. Ovakovih posebnih tečajeva imade u svem deset, 
obdržavaju se samo po nedjeljama, a naučna osnova točno 
odredjuje, koji se tečaj kod koje škole mora uvesti. 

Po samoj ovoj osnovi češke strukovne škole stoje vrlo 
visoko, a po uspjesima, što su ih do danas postigle, spadaju bez 
sumnje medju prve škole u Evropi, te je upravo nepojmljivo, 
da do današnjega dana ni Hrvatska uz potpunu svoju školsku 
-autonomiju, ni slavenske balkanske države nisu još ni pokušale, 
da se okoriste ovim neprocjenivim tehničkim znanjem i vje- 
štinom. Da Česi nisu do sada ništa drugo stvorili, nego stru- 
kovne svoje škole gospodarske, industrijalne i trgovačke, bilo 
bi već ovo dosta, da se u svim srednjim školama hrvatskim, 
srbskim i bugarskim uči češki, i to nižim razredima, da i oni 
djaci, koji srednju školu ostavljaju, uzmognu u Češkoj postići 
takvu naobrazbu i vještinu, kakove svim nama južnim Slave- 
nima u prvom redu i treba. 


III. 

Češka lijepa knjiga. 

1. Općenito obilježje. 

Svaki se narod, pa i mi Hrvati s punim se pravom ponosi 
svojom lijepom književnošću. Po književnosti ljudi jednoga je- 
zika istom i postaju jedan narod, jer samo jaka i razvita na- 
rodna književnost stvara od naroda pravu kulturnu cjelinu, 
viši društveni organizam. 

U našoj književnosti, kako se vidi na prvi pogled, stoji 
na prvom mjestu pjesništvo, te je dosta spomenuti Gundulićeva 
»Osmana«, Kačićev »Razgovor ugodni naroda slovinskoga <, 
Reljkovićev »Satir«, Mažuranićevu »Smrt Smail-age Čengijića*, 
Vrazove »Džulabije« i Preradovićeva pjesnička djela, da se 
uvjerimo, kako je pjesništvo gotovo jedina snažno razvita grana 
hrvatske lijepe knjige. Tako je u glavnom i kod Čeha. Treba 
reći u glavnom zato, jer već od XVI. stoljeća imadu Česi van- 
redno razvitu prozu, a i preporod češki, kako smo vidjeli, imao 
je već u prvom svom početku ne samo pjesnike, nego i uče- 
njake svjetskoga glasa. No uza sve to gospoduje još uvijek u 
Češkoj književnosti pjesništvo, i to epsko i lirsko. Ta dosta je 
spomenuti imena: Kollar, Čelakovsky, Erben, Zeyer, Čech, 
Vrchlicky, Machar, da pred tobom sine slika poput jasnoga 
zvjezadnoga neba, koja te to više začarava, što ga dulje gledaš. 
Upravo je čudo, da Česi uza svu svoju praktičnost, koju im 
naročito Nijemci, a često i drugi Slaveni, sad zavidno, sad 
zlobno spočitavaju, usavršiše pjesništvo kud i kamo više nego 
roman i dramu. Bilo bi dakako posve krivo misliti, da Česi ne- 
maju svoga romana i svoje drame; ali češki roman i češka 
drama dosta su slični romanu i drami hrvatskoj: ne ostaviše 
naime takvih tragova u narodu, kako je to, recimo, u Rusiji, 
Engleskoj i Francuskoj. 

Još je u jednom češka književnost slična hrvatskoj: nema 
književne kritike, kako je to u Rusiji, u Francuskoj, pa i u Nje- 
mačkoj. Pisac najprije mora umrijeti, ili slaviti kakav veliki ju- 
bilej, da o njegovim djelima izadje cjelovita študija. Kritika ide 

za književnošću, a ne pred njom; ona nije književniku vodilica, 
nego mu je daleka, često puta samo posmrtna pratnja. A dok 
je pisac živ, znade mu kritika biti sad nezasluženi bič, sad opet 

još nezasluženiji lovor-vijenac. 

Osim ove sličnosti ima češka književnost i mnogo različ- 
nosti prema hrvatskoj i svakoj drugoj slavenskoj književnosti. 
Nijedan slavenski narod nema možda ni absolutno, a kamo li 
relativno toliko poduzetnih nakladnika i toliko dobro uredjenih 
knjižara kao Česi. Pravi je užitak, naročito u Pragu, pogledati 
čitav niz čeških velikih knjižara, a radost je u svakom svesku 
tolikih književnih časopisa gledati na omotu dugu listinu novih, 
ili na novo tiskanih djela, poslanih urednštvu na ocjenu. Tu se 
čovjek i nehotice pita, tko to sve napiše, čita i plaća.^A kad 
još vidiš, da su te knijge, izuzevši djela, što ih izdaje Koči, raz- 
mjerno vrlo skupe, onda još s više poštovanja gledaš na narod, 
u kojem ima toliko ne samo njegovatelja, nego i ljubitelja naj- 

krasnije ga kulturnoga cvijeća. 

Osim toga obilja i pristupnosti cijelomu narodu odlikuje 
se češka književnost takovim slavenskim duhom, da bismo je 
s punim pravom mogli nazvati slavenskom knjigom pisanom 
češkim jezikom. Mi se Hrvati rado ponosimo, da smo prvi i naj- 
bolji Slaveni. Ali bismo se začudili, kad bi nam tko kazao, da 
su od nas još bolji Slaveni i oni Poljaci, za koje se obično misli, 
govori i piše, da tobože ne spadaju u veliku slavensku obitelj. 
Istina je, da je u dubrovačkoj i dalmatinskoj književnosti jaka 
»slovinska« žica. No već u preporodno doba sužuje se sveslaven- 
sko obzorje na ilirsko ili jugoslavensko područje, a u zadnjoj 
četvrti XIX. stoljeća sve do danas taj je obzor sve to uži, dok 
nije postao čisto, isključivo hrvatski. Taj je duh bio, a i danas 
je tako općenit u našoj inteligenciji, da se primjerice Kuku- 
ljevićeva pjesma »Slaveni, Slaveni, vi naroda sluge«, pjeva 
danas: Hrvati, Hrvati, a i sveslavenska pjesma »Hej Slovane«, 
poznata je našemu svijetu u ispravljenom prijevodu: »Oj Hr- 
vati«. Češka književnost naprotiv ide sve dalje i šire u nepre- 
gledno slavensko more. Nema gotovo češkoga pisca, koji se 
ne bi često u najvećem zanosu obraćao k cijelom Slavenstvu, 
a prvi velikani češke poezije Kollar, Čelakovsky i Čech ili se 
sasvim, ili velikim dijelom posvetiše samo slavenskoj vili. 

Još jedno za nas neobično obilježje ima češka lijepa 
knjiga: Bio to roman, bila drama ili pjesma, vrlo je često, a 
kod mnogih književnika velikom većinom glavni sadržaj pučki 
seoski život, a prvi i glavni junak — češki seljak, ili čovjek iz 
puka. U tom češku književnost i dubljinom svojom i upravo ele- 
mentarnom ljubavlju k prezrenom narodu natkriljuje jedino 
književnost ruska, a u novije doba mjestimice i književnost 
poljska. No i tu treba odmah spomenuti, da su muke i progon- 
stva ruskoga i poljskoga seljaštva i radništva neprispodobivo 
veće nego su patnje, što ih je češki puk podnosio, a mjestimice i 
danas podnosi od tudjinske vlade i gospode. Napokon češku lijepu 
knjigu redovno odlikuje lahkoća, jasnoća i svestranost, u koju se 
granila baš za naših dana. Osim književnosti pisane za sva- 
koga, imadu Česi već cijelu literaturu za mladež i to za mladež 
♦ odraslu, za mladež školsku i dapače za djecu, koja istom po- 
čimaju čitati. Zato je češka knjiga ne samo vrelo, nego golema 
rijeka narodne prosvjete, koje ne može više zaustaviti nika- 
kova sila i nepravda. 

Za nas je Hrvate važno pripomenuti još i to, da je u 
češkoj liepoj knjizi prevedeno sve, što je u istinu klasična i 
4 znamenita u svjetskoj književnosti. Ponajveće češko naklad- 
| ništvo J. Otto, koje baš završuje češku enciklopediju veliku, a 
izdalo je već i malu, osnovalo je posebnu svjetsku knjižnicu, 
koja je godine 1907. proslavila rijetki jubilej: dvijestoti svezak 
prijevoda prvih djela najvećih umnika ljudskih. 

2. Pogled na češku poeziju. 

Češka moderna poezija počima s prijevodom franceske 
Chateaubriandove drame Attale i prijevodom glasovitoga eposa 
Engleza Miltona »Izgubljeni Raj«. Oba je djela preveo Jungmann, 
koji je baš time htio dokazati, da se češkim jezikom može izreći 
sve ono, što francuskim i engleskim. 

U to se koncem prve četvrtine XIX. stoljeća pojavi bogo- 
duhi pjesnik, po filozofiji učenik Herderov, a po tvorbi vrlo 
sličan našemu Stanku Vrazu, Franjo Ladislav Čelakovsky 
(1798. 1852.) — Čelakovsky je tako duboko proniknuo u češku 

Stj. Radić: Češki narod. 15 

i u opće slavensku narodnu pjesmu, da su oba njegova djela: 

»Ohlasy basni ruskych« i »Ohlasy basni českych«, jezikom i 
sadržajem, duhom i oblikom tako savršene pučke tvorevine, 
te su sami Rusi mislili, da je Čelakovsky tek majstorski preveo 
ponajljepše ruske narodne pjesme. Čelakovsky je svoje sa- 
vremenike ovim svojim pjesmama prema narodnomu uzoru 
upravo začarao, a što je još glavnije, stvorio je i ostavio za 
sobom čitavu pjesničku školu. U to je i Jan Kollar (1793. 1852.) 

doduše u zapadnjačkom obliku soneta, ali upravo elementarnom 
slavenskom snagom zanio i mladež i starije rodoljube, te je u 
Češkoj još kojih desetak godina bila sva sila inteligencije, koja 
je znala na izust veći dio Kollarove »Slavenske kćeri«. Na 
kratko, ali snažno zasjeo je još u prvoj polovici XIX. stoljeća 
svojim genijem Machar (1810.— 1836.) pjesmom »Maj« koju su 
već savremenici smatrali opozicijom prijašnjoj pjesničkoj školi, * 

a kasnije je proglašena kao najsmioniji pokus posvema slo- 
bodne pjesničke tvorbe. Prije četrdeset i osme eto još i male 
knjižice Karla Jaroslava Erbena pod skromnim imenom »Ky- 
tice«. Ne da se opisati dojam ove male zbirke na češka srca 
i duše, kojima je to bila kao nova svjetlost i kao ognjeni stup 
u sve ljućoj narodnoj borbi. 4 

Eto medjutim i pokoljenja od god. 1848. Junak je narodni v 

neustrašivi Frič, vodja je književnosti najprije Halek, nježni 
pjesnik »Večernjih pjesama«, a onda Neruda, naš Šenoa, kakav 
se na žalost prekratko vrijeme javljao u Zagrebuljama i u od- 
govorima mladim pjesnicima i nepjesnicima. Sve ovo kao da 
bijahu samo preteče triju genija. To su Vrchlicky, Cech 
i Zeyer. 

Vrchlicky je valjda najuniversalniji genij našega doba ne 
samo medju Česima, nego i medju pjesnicima ostalih naroda. 

On prevodi s francuskoga, talijanskoga, španjolskoga i njemač- 
koga i to ponajbolja pjesnička djela. Uz to je stvorio cijelu ori- 
ginalnu literaturu sasvim u duhu češke povijesti i čeških na- 
rodnih ideala, premda se na prvi mah čini, da je puki kosmo- 
polita. Najsimpatičnija crta njegova rada je oduševljenje i pije- 
tet, kojim utvrdjuje slavu drugomu gorostasu, od 1908. pok. 
Svatopluku Čechu. 


Svatopluk Čech nije možda takmac Vrchlickomu, nego, 
da tako kažemo, drugo jedno središte sunčanoga sistema na 
nebu češke poezije. 

On je narodnjak srdcem i dušom, zborom i tvorom. Svojim 
je djelima upravo ovjekovječio najbolnije stranice češke po- 
vijesti, a »Pjesmama roba« urezao se duboko u dušu svemu 
češkomu narodu. Još prije toga bio je on popularan, a poslije 
ove zbirke pjesama, koja je u par godina doživjela tridesetak 
izdanja, postao je narodni ljubimac i apoštol. 

Julius Zeyer sličan je po universalnosti Vrchlickomu, samo 
što nije poput njega narodan, nego je kosmopolita. koji ne 
mari za granice vremena i prostora, nego živi sam odijeljeno 
od svijeta, premda zna mnogo stranih jezika i premda mnogo 
putuje po svim dijelovima svijeta. 

Od ove trojice velikana živi još samo Vrchlicky, koga 
sve to češće pozivlju daleko izvan Praga, da predaje o stva- 
rima, što ih samo ovakav genij može potpuno shvatiti i ocjeniti. 
I nemojmo misliti, da Vrchlicky kao član akademije i jedan od 
prvih uglednika medju češkim narodnim prvacima predaje 
možda samo odličnim gospodjama u ukusnim salonima, bo- 
gatim gradjanima i elegantnoj mladeži u velikim dvoranama. 
Baš naprotiv, Vrchlicky najvoli predavati u golemim sokol- 
skim vježbalištima, slušateljima iz svih narodnih staleža, a 
ponajpače brojnoj vojsci radničkoga puka. Ova srdačna veza 
medju prvim predstavnikom češkoga pjesništvh i medju tisu- 
ćama čeških srdaca pod radničkom košuljom možda je naj- 
značajnije obilježje zdravoga narodnoga i pučkoga smjera češke 
poezije. 

Čisto narodni i upravo seljački ovaj pravac našao je 
svoga autora i poslije Čelakovskoga. To je Josip Sladek sa 
svojim »starosvjetskim pjesmicama« i onda sa svojim seljačkim 
pjesmama. No i posve moderna, čisto evropska pjesnička struja 
ima u Češkoj uglednih svojih predstavnika. To je naročito J. S. 
Machar, koji neobičnom snagom spaja narodnu ideju i elemen- 
tarni narodni osjećaj s najmodernijim zapadnjačkim duhom. 


f 


216 

3. Vrchlicky: Antologija. 

»Poznata je ona pripovijetka o bagdadskom kalifu, koji 
je za svoga života skupio veliku knjižnicu, te mu je kašnje bilo 
teško tražiti, što mu se najviše svidjelo, pa si je dao izabrati 
nekoliko najboljih knjiga, onda iz tih knjiga učiniti po izbor 
knjigu, koju bi mogao uvijek kod sebe nositi, a napokon skupio 
je jezgru i te jedne jedine knjige u pripovječicu, koju je na 
pamet naučio. Ta mi je priča dolazila na pamet, kadgod bi se 
govorilo o antologiji mojih pjesničkih spisa. Dugo sam se otimao 
toj misli, ali me s mnogo strana upozoriše, da bi prema današ- 
njim našim zakonima mogao tkogod takvu antologiju učiniti, 
i da bi možda mogao i naškoditi mojim umjetničkim namje- 
rama, pa sam zato na molbu svoga nakladnika g. J. Otta sa- 
stavio ovu knjigu. U njoj je po prilici sve to, što bi želio, da 
predje na potomstvo iz prve polovice moga života«. Ovako 
je Vrchlicky sam popratio svoju antologiju, koja u istinu za- 
služuje to ime, jer to je pravi cvjetnjak svestrane i upravo 
goleme njegove pjesničke djelatnosti. 1 ) 

Cijela je antologija razdijeljena na sedam knjiga; _prvu 
knjigu posvetio je domovini i prva je pjesma u njoj namijenjena 
Češkoj. Tu čitaš i ove stihove: 

0 zeme slzi, krve, myšlenek a činfi, 
v Svem velkh bohatstvi a vetši v padu Svem, 
o s čela Svćho shri juž težk£ zdvoj stinu, 
a stare slšv^ Sve si pritkni diadem ! 

Všf v lasku dcer Sv^ch, matko, v zmužilost Svych syn£i! 

Hle, v prvnim nadšeni a s bournym srdce plešem 
Ti myšlenky a krev, Ti sny a skutky nesem, 
bys štastna byla zas a velka, všichni chcem ! 2 ) 

Knjiga »Domovini« dijeli se na četiri cyklusa, od kojih je 
drugi posvećen Pragu i okolici, a treći razmišljajima o češkoj 
prošlosti i sadašnjosti. Tu je i sonet »Što hoćemo« i »Apostrofa« 
na srce češkoga puka. Prvi sonet počima; 

0 Anthologie z basni Jaroslava Vrchlickeho 1875. — 1892., v Praze. 1894. 
2 ) 0 zemljo suza, krvi, misli i čina, velika u Svom bogatstvu, a veća 
u padu Svom, o s čela Svoga odgrni već tešku koprenu sjena i metni si 
krunu stare Svoje slave! Vjeruj u ljubav Svojih kćeri, majko, u odvažnost 
Svoj h Sinova! Gle u prvom oduševljenju i s burnim zanosom srca prinosimo 
Ti misli i krv, snove i čine, svi hoćemo, da budeš opet sretna i velika. 

My chceme s každym v svatem žiti miru, 
jen každy, co nam svato je, at’ necha, 
za vlastnim pluhem af jen každy specha, 
v sve hrudi mej si jakou sam chceš viru. 

Chcem pravo v živote-ne na papiru, 
kde naše draha reč zni sladkodecha 
a pid’ nedame z lanft otce Čecha, 
v boj za nž obrnime pšst i lyru.') 

U »Apostrofi« pjesnik ganutljivo pjeva pučkomu srcu kao 
zlatnoj lutnji, sa koje na žalost dopiru samo bolni jecaji i plahi 
uzdisaji; kao svetoj posudi, kojoj se gruba svjetina ruga; kao 
rajskoj ptici, koja je nekada nosila prorocima u kljunu hranu, 
samo joj je sada netko otrovao izvor, na kom pije i mjesto, 
gdje kupi hranu. 

Druga je knjiga posvećena ljudstvu. Razdijeljena je opet 
u četiri cyklusa. Tu še dubokom mišlju i jakim osjećajem spo- 
minju sve velike težnje našega vremena, tu je i pjesma vječ- 
nomu evangjelju ljubavi i pravednosti. 

Treća je knjiga o prirodi, a četvrta o umjetnosti. Tu 
imadu svoje sonete Orfej, Homer i Hesiod, Lukrecij, onda 
Dante, Milton i Shelley, Carducci, a od Slavena Mickie- 
wicz, Krasihski i Slowacki. 

Peta knjiga pjeva o ljubavi i tu je u pet cyklusa toliko 
poezije? Najdrazesnija je pjesma o vjernoj ljubavi pod naslovom: 
„Stale vtc“, a snažne su jakim dojmom i litanije ljubavi. 

Šesta je knjiga o životu i o smrti, a sedma je prerazlič- 
noga sadržaja«. Tu je i ova pjesma pod naslovom »Žena«. 

Ja znal ji. Mezi okny denne Po žadnem neohledla muži 

svou liči vala bledou h’c, se cestou celou v bolu svem 

pak s nahou šiji rostoužene a nesla venec z bilych riži, 

v šef divala se do ulic. jenž koupen hrichu penizem. 

Však horkou slzu v spuchlych vičkach A klekla pak a venec kladla 
a v černem šatu beze slov na detsky rftvlk do hliny, 

vždy chodfvala o dušičkach na ditete rov, kterym padla 

a každorv čnč na hrbitov. v bžd nekonečne hlnbiny. 

) Mi hoćemo sa svakim u svetom živjet miru, samo svaki neka 
pusti u miru, što je nama sveto. Neka se svatko žuri samo za svojim 
plugom, a u grudi svojoj imaj vjeru, kakovu sam hoćeš. Hoćemo pravo u 
životu, ne na papiru, gdje naša draga, slatka riječ zvuči, a ne damo ni pedlja 
z brazde otca Čeha, u boj ćemo si za nju oružati i pjest i liru. 

Tu citila, jak žiti drahou 
hloub klesa dennš vic a vic ... . 

Však večer v okne s šiji nahou 
se opčt smala do ulic. 1 ) 

Na koncu Antologije dodana je kritika, što ju je napisao 
Poljak Zenon Przesmycki, koji Vrchlickoga stavlja o bok Vi- 
ktoru Hugou te ističe sličnost i različnost njihova genija. 

4. Svatopluk Čech: Pjesme roba. 

Težko da je u svoj svjetskoj književnosti ikoje pjesničko 
djelo našlo toliko razumijevanja, kao »Plsne otroka«, koje već 
prve godine kad izidjoše (1895J — izadjoše u dvadesetak 
izdanja. To je mala knjižica, ali pjesme u njoj djeluju radi zgodne 
i originalne izvedbe, a ponajviše radi vanredno snažnoga osje- 
ćaja i nestegnute slobode misli, a sve je to izraženo u savrše- 
nim stihovima prerazlična oblika. 

Ove su pjesme zapravo jedna velebna pjesan slobodi, 
što je robovima otpočivajući na mjesečini pod palmama pjeva 
drug pjevač, a ovdje ondje se majstorski propliće i dopunjuje 
pjevanjem cijeloga zbora. Ova pjesan žive i strašne zbilje, što 
pritište još sada većinu slavenskih naroda, morala bi biti pre- 
vedena na sve slavenske jezike poglavito zato, jer je tu sa 
strašnom realnošću spojena najčišća idealnost i s očajničkom 
bolju nepokolebiva vjera u pobjedu slobode i pravice. U njoj 
se nemilosrdno bičuju glavne narodne mane Slavena, naro- 
čito medjusobna nesloga, pokornost, pa i podlost pred tudjim 
tlačiteljem, a ujedno se najoštrijom satirom šiba krvava i ti- 
ranska strana militarizma, farizejska i slavohlepna strana kle- 
rikalizma. Jedno se i drugo naravski zaodijeva takovim ruhom, 
a k tomu se sve dogadja negdje u Africi, da ni sumnjičavoj 

*) Poznavao sam ju. Na prozorima je svaki dan znala bojadisati svoje 
blijedo lice, a onda s golim vratom čeznutljivo gledati u suton na ulici. No 
ipak je s gorkom suzom u opuhlim vedjama i u crnoj haljini bez riječi vazda 
hodala na Dušni dan na groblje i to svake godine. Nije se ogledala cijelim 
putem u svom bolu za nijednim muškarcem i nosila je vijenac bijelih ruža, 
što ga je kupila za novac grijeha. I onda bi kleknula i vijenac položila u glinu 
na djetski humak, na humak djeteta, s kojim je pala u nekonačni ponor bijede. 
T u je ćutila, kako na stazi života pada sve dublje i dublje. No na večer se 
opet kod okna s golim vratom smijala na ulicu. 


austrijskoj cenzuri nije preostalo drugo, nego da stisne zube, 
kadgod bi je ošinuo plamen ove neobično snažne pjesničke 
vatre. 

Ne da se pravo ni pojmiti dojam cijele pjesme i oduševlje- 
nje, što ga je pobudila u češkom narodu, ako je sam ne pro- 
čitaš; no ipak se i po njekoliko odlomaka može prosuditi snaga 
Čechova genija i glavno njegovo obilježje: neizmjerna i ne- 
izreciva ljubav za narodnu slobodu, za narodna prava. Evo 
primjera! / 

Jsme otroci. Jsme cizi z vitle loutky, 
v nds bez trestu srni bušit každa pest, 
co mdme, hričkou ledačl je choutky 
a v pospas každćmu je naše čest. 

Jsme zastup skotu v jarmu bičem štvany 
pro cizi prospčch z jitra do noći — 


Nic neni našeho, všfm jiny vlddne, 
naš pro nžho pot rosi predkfl lan, 
krom jeho pro nšs neni vitle žadne, 
nam pržvem, zakonem jen co chce pdn. 
Lež pravdou proti nđm a krivda rddem 
a pro nds nebe samo bez moći. 1 ) 


Strašno ovo ropstvo postaje još strašnije time, što okrutni 
gospodar ima u rukama bič, kojega svaki remen nosi krasno 
ime: jedan se zove stari običaj, drugi ćudorednost, treći pro- 
svjeta, pa onda sloboda, red, čovječnost, istina, krepost. Evo, 
kako se zovu dva prva remena na korbaču: 


Hle, ten remen sluje Virou, 
jež všm kšže: Zbožnž nes 
jho svenho pžnft, za trud žiti 
v rdji najdeš večny ples. 


Ten zas remen zovu Pravem, 
z vašich vlastnich zad je dran, 
vaši krvi na nčm psdno, 
žej ste rabi a jš pan. 2 ) 


*) Robovi smo. Tudje smo samovolje lutke, bez kazne smije po nama 
lupati svaka šaka, što imamo, igračkom je svačije voljice, a naša čast dana 
je svakomu na milost i nemilost. Stado smo blaga, što nas u jarmu bičem 
gone, za tudju korist od rana do večera. Naše nije ništa, svime drugi vlada, 
naš znoj za njega rosi pradjedovsku njivu, osim njegove volje nema za nas 
zakona, nama je pravom i zakonom, samo što hoće gospodar. Proti nama je 
laž istinom, a krivica poređkom i samo je nebo za nas nemoćno. 

2 ) Gle, taj se remen zove vjera, koja vam veli: Pobožno nosi jaram 
svojih gospodara, za trud života naći ćeš u raju vječni ples. Ovaj opet remen 
nazivljem pravom, oderan je s vaših vlastitih ledja, vašom je krvlju na njem 
pisano, da ste robovi, a ja gospodar. 

Izmučena i išibana pjeva crna robinjica svomu nejačetu 
takovu uspavanku, koja dira srdce i oštri misao svakomu pro- 
svijećenomu čovjeku. 


Zavri mila očka svoje, 
maly otroku.! 

Již se tfpyti hvezdne roje 
v temnomodrem vysoku; 
tvoje mit’ den cely štvand 
oddechnout srni utyrana 
tobe po boku. 


Co tž vinu do naruči, 
ve tvuj d6tsky sluch 
otrocka již hudba zvuči: 
pout mvch drsnohlasy ruch. 
Neviš ach! co v sobe chova, 
že i tobe již se kova 
železny ten kruh. 1 ) 


I tad tužna mati pjeva o svem, šta joj čeka nevino čedo. 
te u grozi nad tom strahotom želi na koncu, da joj uz sjaj tisuća 
svijezda njezino ropče za uvijek zatvori oči. 

Rijetkom psihologijom pjesnik navodi glavno obilježje 
ropstva, naime ropski duh, iz koga nastaju sve izdaje i pod- 
losti jednoga roba proti drugomu. No da se čovjek sav ne iz- 
gubi u crnim slikama ropskih nevolja i mana, vodi nas pjesnik 
u slobodnu prirodu, kamo je utekao jedan rob i gdje se doskora 
susreo s jednom robinjicom, koja je takodjer barem na čas 
umakla pred najvećom sramotom robskoga života. Tu robi- 
njica, sada slobodna u raju svoje sreće, pjeva svomu dragomu 
i ovo njekoliko stihova, koji su pravi biser češke lirike: 


Jak v jitrm'm poupeti 
pld krfipej rosy, 
jak prsten objeti 
svou perlu nosi, 
jak nebe, hvezdy jas 
a krištdl horska sluj: 
tak chovd v každy čas 
me srdce obraz tvuj. 


Spis v dol se pohori, 
souš v može zmčnl, 
spis slunce dohori, 
a luny skvšni, 
spie ve me živouci 
bit srdce ustane, 
než k tobe horouci 
v nem laska doplane. 2 ) 


*) Sklopi mile svoje očice, malo ropče! Već se sjaju zvijezdani rojevi 
na tamnomodroj visini; tvoja mati, gonjena cijeli dan, smije pokraj tebe izmu- 
čena odahnuti. Dok te privijam u naručaj, već u tvoj đjetinjski sluh zvuči 
ropska glazba: grubi zveket mojih okova. Ni ne znaš, što u sebi krije (taj 
zveket) i da se već i tebi kuje taj željezni obruč. 

2 ) Kao što na jutarnjem pupoljku sja kaplja rose, kako prsten u zagrljaju 
svoj biser nosi, kako nebo sjaj zvijezda, gorska pećina kristal, tako svaki 
čas moje srce čuva tvoj lik. Prije će se dolina u goru, a more u kopno pro- 
mijeniti, prije će dogorjeti sunce i sjaj mjeseca, prije će u meni živo srce pre- 
stati kucati, nego li za te goruća u njem ljubav dogorjeti. 


i 

/ 






Ali prekratko je trajala sreća tih bjegunaca iz ropstva. 
Jednoga dana iznenada ih uhvatiše i onda opet svi robovi, a 
osobito ovo dvoje mučenika osjećahu u srcu neizrecivu čežnju 
za slobodom, koju je pjesnik ovako snažno izrazio: 

Jest leckde volnost pouhy hlahol slova 
a svoboda jen hluchy^ prdzdny zvuk, 
leč u nas procit’uje denne znova 
to heslo bourlivy všech srdđ tluk; 
kam zrak se upne, plamenem je psano 
a kol do kola vSčnym zvonem zni, 
je prvnim našim vzdechem každe rano, 
a večer modlitbou je posledni . . .*) 

Najživlje zanimanje budi u nama pisac tim, što se na- 
pokon nadje jedan rob, koji okom u oko, licem u lice stane pred 
tlačitelja, da odbije surovi njegov udarac. Smioni junak gubi 
zato i ono malo slobode, pogled na božje sunce, ali njegovi 
bivši drugovi s potpunim pravom pjevaju, da živu samo u pro- 
stranijoj tamnici, i da k tomu još svoje okove nose u punom 
sjaju, a povrh toga još i najteže verige: sramotu. 

Cijela pjesan svršava sjajnim pozivom i jakom nadom 
k odlučnomu činu za slobodu. 

IV. 

Češka umjetnost. 

Narodni pečat češke umjetnosti. 

Pred desetak godina izdala je češka akademija na uspo- 
menupedesetogodišnjice vlade Nj. Veličanstva Franjo Josipa I. 
opširnu studiju o likovnoj umjetnosti. 2 ) Teško je u malo riječi 
izraziti, kako snažno djeluje ovaj prikaz osobito na slavensku 
duš u; to liko je u njem ljepote i sklada, toliko živih i besmrtnih 

*) Sloboda je gdjegdje puki. žubor riječi, sloboda je samo gluhi prazni 
zvuk, no kod nas to geslo danomice opet budi kucaj svih srdaca; gdje ti 
pogled stane, plamenom je zapisano i naokolo vječnim zvonom zvoni, prvim 
je našim uzdahom svakoga jutra, a na večer posljednjom molitvom. 

2 ) Pamatnik na oslavu panovnickeho jubilea J. V. Františka Josefa I.: 
V e d e c k y a umelecky razvoj v narode češkem 1848.— 1898.; 
Umeni vytvama, napsal Karei B. Madl, v Praze 1898., str. 84 in 4°, za 4 K. 

primjera i dokaza, kako samo narod stare i razvite kulture, i 
to narod, koji ostaje sam sebi vjeran, može stvoriti pravu 
umjetnost kao trajno ogledalo sve svoje prošlosti, a ujedno kao 
vrelo žive vode za svoju budućnost. 

Kod svih se naroda javljalo mišljenje, a, kod malih naroda 
znade često ovo i prevladati, da je umjetnost medjunarodna u 
tom smislu, da njezina tvorba nema nikakve ni unutrašnje, ni 
vanjske sveze s narodnim osebinama. Po svojoj vanjštini ili 
tehnici ravnaju se tobože umjetnine po onoj školi, koja je u 
dotično doba najsavršenija, a po samoj svojoj zamisli i izvedbi, 
da je svaka umjetnina plod pravoga genija, djelo čistoga na- 
dahnuća bez ikakve intimne veze s umjetnikovom okolinom. 
I kod nas Hrvata ukorjenilo se ovo mišljenje tako jako, da naša 
mlada umjetnost, kolikogod je stekla priznanja i u Danskoj i u 
Franceskoj, i u Njemačkoj, pa u Češkoj i u Rusiji, a po gotovo 
kod najbliže naše narodne braće Slovenaca, Srba i Bugara, toliko 
je na prvi pogled očito, da su djela te naše umjetnosti s malom 
iznimkom samo toliko hrvatska, koliko su njihovi autori Hrvati 
porijetlom i osjećajem. 

Posvema je drukčije u umjetnosti češkoj. Velika većina 
umjetnika tu je samo krasni cvijet na jakon stablu češke na- 
rodne kulture, a dobrim dijelom taj je cvijet dozrio u čarobne 
zlatne jabuke, o kojima nam znade samo priča pripovijedati. 
Ne znaš, je li kod Čeha narodnije slikarstvo ili kiparstvo ili 
graditeljstvo, ili glazba, to vilino miljenče medju umjetnostima. 
No da se razumijemo, treba naglasiti, da češke umjetnosti ne 
ćemo prikazivati samo po tom, koliko je narodna, dapače 
samo s toga gledišta ne će o njoj biti ni govora. Češka umjet- 
nost neka nam zasja u svojoj savršenoj veličanstvenoj ljepoti, 
u svom golemom bogatstvu i danas već neobuhvatnom obilju. 

I. SLIKARSTVO. 

»Slikarstvo u Češkoj započelo je kod svoga preporoda 
praznim shemama bez krvi i duše, danas se je tijesno i trajno 
priljubilo k životu. Započelo je akademičkim kompozicijama 
krajolika, danas češki krajolici dršću dušom, svijetlom i uzdu- 


hom. Počelo je kistom nespretnih diletanata, danas je tu niz 
slikara delikatnoga i suptilnoga umjeća. Započelo je sjenama 
mrtvoga 01ympa, a danas vatreno prikazuje radost i žalost 
puka iz svoje okoline.« 1 ) 

Mnogo je uzroka, radi kojih je češko slikarstvo od ovako 
skromnih početaka postalo danas uresom kulturnoga života i 
ponajvećom dikom češkoga naroda. Kako je poznato, bila je 
umjetnost ljubimaca i stalna gošća samo na kneževskim, vla- 
darskim i papinskim dvorovima. Vrijedi to naročito za umjet- 
nost u Italiji. I u Češkoj je plemstvo i svećenstvo, dok se za 
išta oduševljavalo, njegovalo umjetnost. Ali koncem XVIII. i u 
prvoj polovici XIX. stoljeća velikaši i crkveni dostojanstvenici 
sami dobrovoljno ispustiše iz svojih ruku žezlo, kojim su umjeće 
štitili i kojim su mu često i pravac davali. U zadnjoj četvrti 
XIX. stoljeća mjesto tih odabranika visokoga društva primio je 
to žezlo u svoje ruke sam češki narod i svi njegovi staleži. 

Bilo je to najprije 1879. »U siječnju te godine otvoren 
je natječaj za slikanje češkoga narodnoga kazališta i tu se 
skupilo 75 skica potpunih ili djelomičnih predloga za kazalištni 
zastor, za ures glavne otvorene lože, za dvoranu u foyeru, za 
spojne hodnike i za strop u gledalištu. Sve nagradjene škice 
nisu provedene, ili na onom mjestu, kojemu su prvobitno bile 
namijenjene, no uza sve to za novo češko slikarstvo je epo- 
halno znamenovanje«.*) 

Ovaj prvi kazališni zaslon doskora je izgorio u kolovozu 
1882., ali besprimjerna požrtvovnost češkoga naroda kao us- 
prkos nemiloj sudbini podigla je doskora narodnoj umjetnosti 
još sjajniji hram. »Gdjegod je u češkoj ruci bio koji krepki, mladi 
i gipki kist, taj je doprinio svoj danak i to ne samo dijelak, nego 
svu svoju snagu za ovo djelo, što je niklo iz idealnoga odu- 
ševljenja svega češkoga puka. Tu je bio obradjen i utjelovljen 
veliki misaoni krug: češki kraj, češko bajoslovlje, život, po- 
vijest, vrela i oblici češke dramatske umjetnosti. On voit que 
la patrie etait pres de vous (vidi se, da je domovina bila pokraj 
vas), kazao je Jan Swerts pobjedonosnim svojim djacima, 

1) Karei B. Madl, netom spomenuto djelo str. 5. 

2 ) Netom spomenuto djelo str. 7. 

Alešu i Ženišku, a te riječi vrijede na koncu i za sve učesnike 
ukrasa narodnoga kazališta. Ovo je djelo zaokupilo sve sile 
tako, da se na druge radnje nije moglo gotovo ni misliti.« 1 ) 

Malo zatim počeše i drugi češki gradovi podizati sad 
vijećnice, sad palače za svoje štedionice, a Dočetkom godina 
devedesetih bio je raspisan natječaj za slikanje umjetničke pa- 
lače zvane Rudolfinum. Odmah na to gradska štedionica sa- 
gradi raskošnu i samim umjetninama ukrašenu palaču, a za 
godinu, dvije otvori se drugi veliki novčani zavod, češka ze- 
maljska banka, kao novi umjetnički hram. Istodobno i Prag i 
ostali češki gradovi počeše graditi svoje muzeje, te ne htje- 
doše. da ostanu bez umjetničkoga ukrasa. Dapače i škrti Beč 
morrđe posegnuti za češkim umjetnicima, koji mu ukrasiše 
stiop stubišta, koje vodi u nadvojvodsku ložu dvorske opere, 
a i u zavjetnu crkvu struji svjetlo oknima, za koje načiniše 
nacrtf umjetnici češki. 

Medjutim je dovršio ponajveći slikar Vaclav Brožlk svoje 
velebno djelo: Husa na saboru kostničkom. »U Pragu se odmah 
sastadoše 23 narodna prvaka i dne 23. prosinca 1883. razaslaše 
poziv češkomu narodu, da dobrovoljnim prinosima skupi svotu, 
za koju će se kupiti neprocjeniva umjetnina. To je i bilo s jedna- 
kom požrtvovnošću, s kakvom je nred malo godina sagradjeno 
narodno kazalište i Brožlkov Hus predje u imovinu naroda, da 
bude početkom i temeljnim kamenom češkoj narodnoj galeriji 
slika«. 

Ovaj općeniti pregled bio bi nepotpun, da se još jedanput 
neistakne glavno obilježje češkoga slikarstva, koje ćemo vi- 
d.eti kod češke glazbe, da se naime narodni motivi spajali: sa 
savršenom evropskom tehnikom u najskladniju cjelinu. I kad 
bi nas tko zapitao, koji češki slikar nije narodan, bili smo u 
većoj neprilici, nego da nas upita, koji je narodan. D a čujemo 
samo za jednoga: »U foyeru narodnoga kazališta ispjevao je 
Nikola Aleš veličanstveni epos o domovini. Svu njezinu bajo- 
slovnu i historijsku prošlost utjelovio je u onih četrnaest lu- 
netmh kompozicija, prošao je u njima sav krug Češke kao 
ozbiljni i dostojanstveni hodočasnik, kojemu je misao puna ve- 

1 ) Netom spomenuto djelo, str. 8. 

hkih uznositih uspomena i kojemu srdce kuca vrućom ljubavlju 
k rodnom kraju i puku. Aleš tu prikazuje taj puk kako danas 
živi i radi. Njegovu revnu i plodnu zaposlenost na njivi, u šumi, 
na pašnjacima, na livadama, u vinogradima i ribnjacima, u vrto- 
vima i izbama, sve je to uzeo za predmet i sve je te motive 
umio uzdići k monumentalnomu izražaju.« 

I tako i na tom tobože kosmopolitskom polju vidimo na 
svakom koraku, da samo živa ljubav k domovini i k narodu 
stvara u istinu besmrtna djela. O tom ćemo se duboko uvjeriti, 
kad makar letimice pogledamo bar najveće i najglasovitije 
predstavnike češkoga umjeća kistom. 

Josip Manes. 

Rodio se u Pragu 1821. u čisto umjetničkoj obitelji: i otac 
i brat i sestra i stric njegov svi redom bijahu slikari. Manesova 
obitelj bijaše strogo poštena i vanredno značajna, te su svi nje- 
zini članovi tvorili jednu požrtvovnu zajednicu, pa zato je iz 
takova kruga i izašao »čovjek takvoga umjetničkoga talenta, 
koji je nadilazio svaku mjeru, čovjek neobične dubljine osjećaja 
i velikoga pjesničkoga poleta, umjetnik vanredne ozbiljnosti, 
sam prema sebi strog, pa zato vazda sa svojim djelima neza- 
dovoljan, čovjek za koga je Neruda napisao: Manesov duh za- 
nimao se samo za ono, što je plemenito, njegova se misao ras- 

cvala u najktasniju harmoniju a ipak je ostao djetetom, 

što je privilegij svih uzvišenih pjesnika.« 2 ) 

Malo su Manesu pomogle slikarske škole. Još godina pe- 
desetih on je romantik, koji se skiće po starim gradovima i dvo- 
rovima, obasjanim mjesečinom i zaraslim gustim zelenilom. I 
Bog zna, šta bi od njega bilo, da »taj čistokrvni romantik nije 
neko vrijeme sproveo u Moravskoj i tu prvi od čeških umjet- 
nika proučavao seljački puk i okolicu u kojoj seljak raste i 
živi. Od toga vremena ne postoje za Manesa atelierski mo- 
deli. Medju tim pukom, kojega nije kultura dirnula, u njegovoj 
prirodnosti, našao je Manes i postao si je svijestan, da origi- 
nalnost i čistoća plemenskoga tipa. njegova izvanjska forma, 

*) Isto djelo, str. 9. prvi stupac. 

s ) Netom spomenuto djelo, str. 13.' drugi stupac. 

način i mjera kretnja, može biti novim izrazitim elementom 
novih umjetničkih predstava. Tako iz čeških seljaka postadoše 
Manesovi junaci. Uveo ih je u epiku i liriku Kralodvorskoga 
rukopisa, postavio ih je k betlemskim jaslicama i poredao ih 
u pratnju istočnih mudraca. Manes je volio prirodu i životnu 
zbilju više, nego itko drugi, no ipak je svojim idealnim pogle- 
dom sve oplemenjivao . . . Manes oduzimaše svojim junacima 
plećatost i nespretnost i realističku iskrenost, a mjesto toga 
im podavaše osobitu dražest, ali tako, da slike mladih seljaki- 
n,aj orača i gospodara nisu ništa gubile na svom originalnom 
karakteru. Jakog seljaka uzvisuje na junaka, koji snažnom de- 
snicom pobjedjuje tudjinskoga neprijatelja: djevojke dražesnih 
kretnja, punih, zdravih i svježih oblika dovodi nam s jecajem i 
tjeskobom u pjesmama (kraljodvorskoga) rukopisa. — Dao im je 
izgled, stvorio nošnju, koja je ostala tipičkom za daljnja umjet- 
nička pokoljenja. Bajoslovnost čeških junaka danas nitko ne 
vidi drukčije, nego kako ih je Manes stvorio. S tolikim ih je 
umjećem poslao u svijet. Dao im je snažne oblike, a udahnuo im 
osjetljivu, ćutljivu dušu. Znadu se biti, ali i pjevati i jecati . . . 
Manesova djeca! Sam bez žene i bez obitelji volio je djecu 
strastveno i otvorio i njoj vratašca, na koja su unišla u vrt češ- 
koga umjeća ... I taj genialni čovjek, utjelovljeni osjećaj, čo- 
vjek velikoga poleta, pun umjetničkih osnova i originalne stva- 
ralačke snage, koji je umio u presušene već gotovo posude ro- 
mantizma ulijati novo zdravo piće narodnoga teka i osobitoga 
mirisa, čovjek, koji je iz češkoga puka i kraja izveo novi idea- 
lizam likovne umjetnosti mogaše samo amo tamo posijati 

zrnje, a da se sam nije dočekao žetve . . . Umro je bez priznanja 
i bez razumijevanja. No kasnije su ga počeli razumijevati i obo- 
žavati radi veličine i češkosti njegove umjetnosti.« *) 

A dok je bio živ, morao je besmrtnim svojim kistom sli- 
kati nišan dobrovoljnim strieljcima ili zastave pjevačkim druž- 
tvima. 

Čim je Manes 1871. umro, počeo je pražki »Svetozor« do- 
nositi od broja do broja reprodukcije njegovih slika, a od 1901. 
do 1906. izašlo je u trideset svezaka prekrasno umjetničko djelo 


l ) Spomenuto djelo, str. 13—15. 

s tekstom iz pera Karla B. Madla sa 126 vanredno uspjelih Ma- 
nesovih reprodukcija, kod kojih je upotrebljena sva savremena 
tehnika tiskarskoga umjeća, te se za mnoge slike čini, kao da 
su pravi originali. 2 ) 

Ovo je najtemeljitija češka umjetnička monografija i zbirka 
i čovjeku je, kad ju čita i lista, teško pomisliti samo na to, 
da je tvorac modernoga češkoga slikarstva u pravom narod- 
nom duhu — kao pp nekom zlosretnom zakonu tragike ljud- 
skoga života — mogao ostati cijeli svoj život zapušten i za- 
boravljen. 

Danas imadu Česi i posebno umjetničko družtvo »Manes«, 
u kojem su najnarodniji češki slikari, kao primjerice: Aleš, Klu- 
saček, Kupka, Lauda, oba Špillara, Švabinsky, Uprka itd. Svih 
članova ima »Manes« tridesetak, a to je po prilici petina svih 
čeških slikara. Ali i češki modernisti, koji se kupe oko publika- 
cije »Volnć Smery (Slobodni Smjerovi) i ti poštuju Manesa kao 
prvaka češkoga slikarstva, te na uspomenu izdadoše 1906. pre- 
krasan album sa 33 slike. 2 ) 

Najslavniji učenici Manesovi: Ženišek i Aleš. 

Manes nije velik samo po sebi i po svojim umjetnič- 
kim djelima, nego još poglavito po tom, što je iza sebe 
ostavio pravu narodnu školu čeških slikara. Tu je najprije 
Franjo Ženišek, iodjen 1849., koji je slikao i dvorsku operu 
i veliku dvoranu na gradskoj vijećnici u Beču. Prvo besmrtno 
Ženiškovo djelo, njegova zavjesa na kazalištu doduše je izgor- 
jela, ali je umjetnik doskora na temelju svoga posebnoga sla- 
venskoga tipa obdario češku umjetnost novim narodnim bes- 
mrtnim tvorevinama. 

Najizrazitije i najtrajnije njegovo djelo jest na stropu 
foyera i gledališta u narodnom kazalištu, gdje prikazuje tri doba 
zemlje češke i češke umjetnosti u uznositim oblicima. »Zdrava, 
otvorena putenost skriva se u tim krepkim skladnim udima . . . 
u laganim, različnim i za čudo plastičkim kretnjama; kao da na 

!) Josef Manes. Jeho život a dilo. Text napsal Karei B. Madl, n&- 
kladem F. Topiće. Reprodukce „Unie“. 

2 ) Josef Manes: Vybor z jeho dila s uvodnim tekstom Miloše Jiranka 
(takodjer slikara zbirka). 


modrikastoj pozadini nješto leti i klikće pjesmu ševinu. Ako 
je tip Manesov, koji svuda provejava, izgubio nešto od svoga 
peludnoga daha, nadomjestio je to Ženišek novom dražešću 

krasne linije i oblikom savršene zrelosti Ženiškovo 

umjeće takodjer je utjelovljeno zdravlje puno životnoga soka; 
nigdje ni traga tjeskobi. Ima oko sebe jasnu atmosferu, i zato 
sve tako dobro vidi; ima unutrašnju ravnotežju i u zdravoj 
krepčini zahvaća dražesti krasnih stvorova božjih; ima čudesni 
osjećaj za skladnost oblika i za ritam linije, zna jednakomjerno 
ispuniti prostor i pokazati prirodni humor.« 

Najsličniji je Ženišek Manesu, kad slika dječicu, pa onda 
u tom, što i on češkoga pučanina najvoli radi krepkoće njegova 
tijela i radi neprocjenive originalnosti svega njegovoga iz- 
ražaja. 

I za Manesa i za Ženlška rekao bi čovjek, da su s gledišta 
narodne slavenske umjetnosti u pučkom smislu samo preteče 
još većega umjetnika od sebe, Aleša. To je onaj genij, koji je 
onako veličajno ovjekovječio češku domovine u zlatnoj kapeli 
naVltavi, kako Česi od milinja znadu nazivati svoje narodno 
kazalište. 

»Čitavo djelo Alešovo od prvoga početka do zadnjega časa 
provire i struji jedino iz rodoljubnoga čuvstva. To je pjesan 
nebrojenih i neiscrpivih melodija i nikada se ljubav k rodnoj 
zemlji i k njezinomu puku nije oglasila u likovnoj umjetnosti 
čišće, originalnije i snažnije, nego u djelima Alešova života. 
Štogod živi i stara se na ladanju, po selima i gradićima, sve je 
to unišlo u njegove ilustracije. Svu veličinu i sve patnje proš- 
losti utjelovio je u svoje kompozicije; svekoliko pouzdanje u 
budućnost, vruću vjeru i nadu izrazio je najedanput osjetljivim 
srdcem, dirljivim, ganutljivim, a istodobno uznositim načinom. 
Alešov osjećaj silniji je i strastveniji od Manesova, njegovo 
umijeće ne pozna medje i ograde, pred kojom bi zaustavio 
svoje korake, njegov je izraz briči, oštriji nego njegova uzora. 
Poslije aristokrata osjećaja i forme došao je pučanin, koji ne 
taji ni svoje ljubavi, ni gnjeva ni mržnje. I Aleš ima svoje snove, 
kao što ih je znao imati Manes, ali njegovi su snovi junačke pri- 
kaze: vile i rusalke bježe pred željezom oružja njegovih junaka, 


koji su kadri izvršiti velika djela. Ljubi seljački puk kao i Manes, 
vidi, ili bolje ćuti, da je u njem jezgra naroda i prianja k njemu, 
sam rodjen na selu god. 1852., odanošću i ljubavlju rodjenoga 
brata, dok je Manes, rodjeni Pražanin, volio puk kao sin iz ve- 
likoga grada. Alešov seljak je priprosti drug, posvema prirodan, 
otvoren medju svojima i sasvim naravski nespretan; realniji 
je vjerno prikazan u svojoj jezgri i u vanjštini. Donosi sa sobom 
miris polja, ali i vonj gospodarskoga dvorišta, niske sobe i staje. 
To je češki čovjek. 

Na Manesovu tipu podigao je Aleš svoje junake češkoga 
bajoslovlja i njihove drugarice su rodjene sestre Manesove. 
samo što ih Manes ne gleda više u modrikastoj okolini roman- 
tike, nego u uvjerljivoj krepkoći i tvrdoći . . . S Manesom ima 
v Aleš još dvije zajedničke crte: smisao za finu vragoljastu ko- 
miku djetinjega svijeta i zaljubljenost u ornamentalnoj živosti . . . 
Samo s njekoliko upravo škrtih i samo napola naznačenih po- 
teza zahvati najunutarnjiju jezgru narodne pjesme. Jednim ju 
trenom promijeni u tjelesni oblik i oživi je vatrom, osjećajem, 
punom radošću, vragolijom, smijehom, sjetom, ganutljivim pre- 
gorom, obješenjačkim humorom, prostodušnošću, svim onim, 
što prodahnjuje pučku pjesmu. U smijuckavoj radosti crta hrpe 
sitne ili poodrasle djece, oblači je u vojensko odijelo, u selske 
kožuhe i prsluke, veže im rubce na hero, daje im raditi u šumi, 
u rezbarskoj radionici, kod gradnje kuća, šalje ih u vojnički 
tabor ili u štedionicu s malenom prištednjom . , . 

Nad historičkim Alešovim evokacijama diže se veličan- 
stveno sveti, vruće obožavani lik kneza Vaclava; u njem je 
savršeno utjelovio svu pučku predstavu o tom češkom patronu 
i sav osjećaj, koji prodahnjuje koral »Svaty Vaclave«. Zatim 
prikazuje život starih Slavena, 1891. — oživljuje pojavu Sama, 
Kroka, Žižke, husitskih ratnika; ilustruje »Ohlas pisni ruskych« 
(1883.) i rukopis kralodvorsky (1884.); zamišlja prekrasni 
cyklus junačkoga, cvatućega, tugujućega i kraljevskoga Praga, 
pun poleta, snage i monumentalnosti. Uspomena na bitku bjelo- 
gorsku i na smaknuće staromjestsko 1 ) iznajmljuje mu suze, bolne 
srdžbe, a u maršu Rakoczyja čuje vatrenu pjesmu slobode. 

*) Kako je u povjesničkom pogledu spomenuto, poslije bitke na Bijeloj 
Stj. Radić: Češki narod. 16 

Aleš je pun misli. Dosta je malo poticalo, i već mu se misli 
roje kao pčele i razlijeću u bezbrojnim crtežima po svoj češkoj 
zemlji. U cijelim nizovima i cyklusima upravo improvizuje 
stvara naime tako lahko, da to ni zamisliti ne možeš, a onda 

izabranu temu izvodi u cjeloviti lanac Koliko je čuvstva 

u svojoj nutrini, koliko samilosti s bolju bližnjega u svom oku 
uložio u cyklus »Sirotče dijete«; koliko je prostonarodnoga hu- 
mora skupilo u njegovoj misli i utjelovilo u »glupom Honzi,« . . . 

Dugo se Aleš borio, da priznaju, ne da uvaže, nego da 
priznaju njegovu umjetnost, njegovu individualnost. Kad se po- 
javio, a još i kasnije, vladala je despotski estetika krasne linije. 

Ceškost, samobitnost i osjećaj Alešov još su instinktivno shva- 
ćali, ali formu su njegovu smatrali nezrelom, nedovršenom, po- - t 

svema krivom ... I istom, kad je nastao i dozrio smisao za 
karakterističnost i izrazitost cetrža, došla je s njim i spoznaja, ^ 

da nam se u Alešu narodio talenat plemenske i individualne ori- 
ginalnosti od glave do pete. Tad se osjetila elementarna snaga 
njegovih proročanstva, koja budi maštu motrioca, da sam 
svojom mišlju, koja je ujedno užitak, nastavlja i dopunjuje, što 
je umjetnik genialno naznačio...« 1 ) 

Eto, to je Aleš. Kako nam je simpatičan, dok samo čitamo ], 
ovaj prikaz njegova rada, a kako bi nam istom bio drag, i kako 
bi nam se neizbrisivo upisao u dušu, kad bismo besmrtne nje- 
gove tvorevine mogli gledati barem u umjetničkoj reproduk- 
ciji! 

Znamenitost Alešova za nas je Slavene još poglavito u 
tom, što je on dokazao, da se i perom — Aleš kud i kamo više 
crta perom nego slika kistom — dade iz najprimitivnijih 
slavenskih motiva stvoriti velika umjetnina na radost i 
užitak ne samo ograničenomu krugu aristokracije ili školane 
inteligencije, nego i milijonom množtvu svekolikoga puka. I 
baš kao pravomu pučkomu umjetniku Alešu nema premca 
valjda medju svim slikarima evropskim. 2 ) 

Gori (dne 8. prosinca 1620.) došlo je u drugoj polovici 1621. do strahovitih 
prbgona, od kojih je najstrašnije smaknuće 27 čeških plemića pred praškom 
vijećnicom na „Staromestskom namesti“. 

’) Madl, Vytvame umeni, str. 17. 

2 ) Vidi studiju o Alešu u praškoj »Osveti«, god. 1903. iz pera dra. Fr. 

X. Harlasa. 

Dva Ceha i opet slavenski slikari: Čermak. Vešin. 

I kod nas je u Hrvatskoj vrlo poznata i omiljela slika »Ra- 
njeni Crnogorac«, a vidja se i vanredno svidja i slika: Guslar 
i njegova kći«. 

U burnoj godini 1848. kao devetnaestgodišnji mladić 
ostavio je Čermak svoju domovinu i pošao s majkom u Ant- 
verpen, a zatim u Bruselj, da se 1852. stalno nastani u Parizu, 
odkuda su 1878. njegovi smrtni ostanci prevezeni u Prag. 

God. 1858., pošao je na prvo svoje hodočašće u Slovačku, 
a još prije toga pobijedio je u Bruselju 1850. sa slikom »Slavenski 
iseljenici«, a god. 1851. stvorio je već veličajno djelo »Pfemysi 
Otokar pred bitkom na Moravskom polju. Na licu Otokarovu 
vidi se tu ona ista sjeta, kojom je obavio Slovake, kad u tuzi 
nad domovinom ostavljaju rodni kraj. I Čermakov Prokop Ve- 
liki, a i njegov Žižka junaci su puni slavenske sjete. 

Kad je na to Čermak prošao Slovačku, Dalmaciju i Crnu 
Goru, »vodjen silnom čežnjom plemenske srodnosti, zdrav 
aunom. a bistra oka otkrio je tu posve novi svijet, oživljen ju- 
načkim likovima muževa, krasnim ženama, koje su sad ljubovce, 
sad matere, a sad mučenice . . . Umjetnik sa zanosom motri 
mlade matere, gdje se igraju s djecom . . . Prati mlade djevojke 
na udaljena mjesta k ljubavnim sastancima, i srcem uzburkanim 
od gnjeva slika surove napadaje bašibozuka na te krasotice u 
trim scenama: »Otmica« (1861.), »Zasjednici« (1862.) i »Ratni 
plien« (1868.) Balkanska bura izmamila mu je ganutljivo he- 
rojsku apoteozu junaštva, utjelovljenu 1873. u »Ranjenom Crno- 
gorcu«, a 1876. »Povratkom u rodno selo.« .. . Jugoslavenski 
tip podiže Čermak na visinu plemenite čistoće, heroizam i dje- 
vičanstvo zanimljivoga srodnoga plemena nalazi u njem umjet- 
ničkoga propovjednika .. . Štogod je Čermak ikada primio od 
tudjega naprednoga umjeća, sve je to preporodio svojom snaž- 
nom i ćutljivom individualnošću i vatrom svoga plemena. Naj- 
veći umjetnici češke krvi ljudi su puni osjećaja, plamena dubine 
b osbiljne misli, a u duši njihovoj dršću tjeskobni tonovi sjete. 
U tom se Čermak pridružuje Manesu, a Aleš, Levy, Mystbeck, 
Marak kupe se oko njih. Čermak je takodjer pjesnik kao i svi 
ti drugi i privlačivi pjesnik u svojoj mirnoj skladnosti U 

pedesetim i šezdesetim godinama bio je on najizrazitija pojava 
u češkom slikarstvu najpotpuniji i najsavršeniji umjetnik.« 1 ) 

Drugi slavenski slikar je Jaroslav Vešin. U Monakovu se je 
sastao i s prijateljio s Poljakom Wieruszem-Kowalskim, i poput 
njega se zaljubio u bujno šarenilo seoskoga života, u konje i 
pse, a osobito u lov. Zato je pravilno polazio u Slovačku na 
sela, na pašnjake i u planine, sad za sparnoga ljeta, sad za čiče 
zime, i tu je svojim kistom hvatao sad okretne djevojke, sad 
krepke momke, onda opet stare bače, nadute magnate, crne 
cigane, snježne saone, a nada sve vatrene konje. Naročito je 
Vešina Slovačka vukla k sebi šarenilom svoje narodne nošnje, 
koja je krasna i čarobna osobito nedjeljom i blagdanom, na pro- 
štenjima i na svadbama, pa zato se po Vešinovim slikama i čini, 
da su slovački seljaci najbezbrižniji i najsretniji ljudi na svijetu. 

Danas je Vešin u Sofiji i kako je prije bio slikar slovački, tako 4 

je danas zapravo slikar bugarski. Svako djelo njegova kista 
očiti je dokaz, da smo mi Slaveni u istinu po kulturi i po ple- 
menskim osebinama jedan te isti narod. Tko to ne vjeruje, ili 
bolje, tko to ne će da prizna, neka pošalje kojega Nijemca, Ho- 
landeza, Franceza ili Talijana, da nam Slovake i Bugare, Her- 
cegovce slika tako, kao kost od svoje kosti, put od svoje puti. V 

Najveći i najnarodniji češki slikar: Vaclav Brožik. 

Poslije svega ovoga, što je rečeno, čini se čovjeku na 
prvi mah, da češka slikarska umjetnost ne može biti već na- 
rodnija i savršenija u isti mah. No gle, poslije svih ovih veli- 
kana ili točnije usred njih rastao i razvijao se neobični gorostas, 
koji veći dio svoga života i nije ništa drugo radio, nego je stva- 
rao sve sama gorostasna djela: goleme slike, od kojih je svaka 
sama za se jedna mala galerija. I svojom radinošću bio je taj 
umjetnik neobični velikan: za jedan dan bi naslikao čovjeka u 
naravnoj veličini, a za dva, tri tjedna oživio plohu poput stijene 
svom starom slavom i veličinom velike svoje domovine. Bio 
je to Vaclav Brožik, koji je češko slikarstvo doveo na vrhunac 
koloritnoga savršenstva. 

U naše doba, kad je i Češku poplavila moderna struja im- 

* • 

') Midi, V5’tvarne umeni, str. 20—21. 


presionista, iluminista, znadu se dići prigovori, da se Brožik 
dao odviše svezati najprije historijom, a kasnije, živeći stalno 
u Parizu, obzirima na društveni francuzki ukus. No i ti prigo- 
vori zanijeme, čim staneš pred koje mu drago Brožikovo djelo: 
toliko je na prvi pogled u njem tehničke vještine i umjetničke 
koncepcije. 

Što je Brožik u Pragu i u Draždjanima naučio, nije ga baš 
oduševilo. U svibnju god. 1870. zanio je i njega kao i čitavu 
češku slikarsku republiku Poljak Matejko svojim »Rejtanom«. 
Potom se Brožik usavršivao u Belgiji, a zatim se nastanio u 
Parizu, gdje je u znoju lica svoga i u velikoj bijedi slikao prvo 
svoje djelo svjetskoga glasa: »Poslanstvo kralja Ladislava fran- 
cuskomu dvoru«. God. 1879. bilo je to djelo izloženo i u Pragu, 
i to istom onda, kad je u Parizu dobilo već drugu zlatnu medalju 
kao strašan dokaz, kako poimence kod nas Slavena naš domaći 
čovjek istom onda nešto vrijedi, kad ga tudjina prizna i odlikuje. 
Godinu zatim dobio je veliku medalju u Berlinu, gdje se praktični 
Nijemci ne zadovoljiše, da ga odlikuju, nego »Poslanstvo« kupiše 
za svoju narodnu galeriju. Brzo na to 1883. stvorio je Brožik 
najslavnije svoje djelo, u kojem je pokazao i svu umjetničku 
snagu i svu snagu narodnoga svoga duha. To je »Hus pred 
kostničkim koncilom«. »Na dugoljastoj plohi, kakvu Brožik naj- 
voli, vidimo tu prizor četvrtoga čina kostničke tragedije: okolo 
osamljenoga Husa razredao je množinu zanimljivih pojava, 
privlačivih lica, različnih ćudi i karaktera; velike boje i mnogo 
svijetla smjestio je naprijed, a tu je postavio proti sebi oštro 
iztaknute opreke s velikim uspjehom, a etičku jezgru cijeloga 
prizora tim je uzdignuo.« 1 ) 

No nije ovo jedina Brožikova umjetnina velikoga sloga. 
Malo za Husom eto Kolumba, gdje kraljici Izabeli i cijelomu špa- 
njalskomu dvoru oduševljeno tumači osnove dalekoga svoga 
puta za ocean. Desetak godina kasnije svršio je kao jednim 
dahom veliko djelo »Tu felix Austrie nube« (Ti se, sretna 
Austrijo, udavaj) i »Izbor Jurja Podebradskoga za kralja.« Prva 
je slika sada vlastničtvo kralja Franje Josipa I.., a dugoj se 
gotovo danomice dive posjetioci dvorane praške graške vijeć- 


‘) Spom. djelo, str. 22. 

niče, koja je već sama po sebi i po svojem mjestu spomenik 
češke slave i veličine, kakav vidimo još samo u gradskoj vijeć- 
nici parižkoj. 

Brožik je naslikao još i zlokobnu defenestaciju (bacanje 
s prozora) 1619,. pak svadbu djece Vladislava II. i unuka Maksi- 
miliana I., a u kasnije doba svoga života slikao je i portrete 1 
druge omanje stvari, sve pod dojmom pariške okoline, gdje se i 
oženio s kćerju trgovca slikama Sedmayera. Tu je 1901. umro, 
kao u drugoj svojoj domovini, a ostavio je za sobom djelo, koje 
u povijesti slikarstva jedva da ima ravna. 

Brožik je umro ne samo priznat i ugledan, nego i vrlo 
imućan, dapače bogat, te je u tom rijetka iznimka medju umjet- 
nicima slavenskim. 

^1 

Češko slikarstvo u početku 20. stoljeća. 1 ) 

Početkom devetnaestoga stoljeća nije Češka imala nijed- 
noga, jedinoga svoga slikara; u to doba nije bilo ni u Pragu ni- 
jednoga znatnijega umjetnika, pa ni učitelji slikarstva nisu 
mnogo više znali i vrijedili od svojih učenika. Stotinu godina 
kasnije, recimo 1902. bilo je u savezu umjetnika 18 graditelja, * 
14 kipara i 52 slikara; društvo »Manes« imalo je 54 člana, od 
toga 35 slikara, 7 kipara i 7 graditelja, a pet zastupnika umjet- 
ničkoga obrta; k tomu ima u »Umjetničkoj Besjedi« do 50 sli- 
kara, a preko 40 umjetnika živjelo je izvan svakoga društva. U 
samom Pragu djeluje dobra stotina umjetnika, ima ih dosta i 
izvan Praga, a još više u tudjini, kao u Parizu, Monakovu, u 
Rimu i u Beču. 

U Pragu je dakako središte češkoga slikarstva, jer tu je 
slikarska akademija, tu uinjetničko-obrtna škola, tu javne i pri- 
vatne galerije slika, tu glavni nakladnici i kupci čeških umjet- 
nina, tu atelijeri i ilustrovani časopisi, a i na tisuće ljudi, koji će 
sliku sa zanimanjem barem pogledati, ako je već ne će kupiti. 

Ali češke se slike i kupuju, i to kupuje ih ne samo bogati tvor- 
ničar, imućni gradjanin, i visoki dostojanstvenik, nego i mali 
činovnik, jednostavni obrtnik, i dapače prosti radnik. Ovo je 

l ) Vidi pobliže preglednu i temeljitu studiju: Ceske znališstvi počatkem 
XX. vektr, piše Fr. X. Harias. Osveta, 1902. br. 7. str. 589—602. 


možda najiieobičnija crta u savremenom češkom životu, da 
češka umjetnost postaje sve više i više svojinom cijeloga na- 
roda, dakle i širokih slojeva puka. Mnogo tomu pomaže velik 
broj ilustrovanih časopisa, zatim ustaljeni običaj, da se svako 
znatnije književno djelo izdaje i s bogatim ilustracijama, onda 
rijetki pietet, kojim se kod proslave pojedinih umjetnika, ili 
barem poslije njihove smrti izdaju albumi, bilo sabranih, bilo 
izabranih njihovih djela. Nadalje vanredno razvijaju slikarsku 
umjetnost redovite izložbe u umjetničkoj palači Rudolfina, u sa- 
lonima Topičevim i drugdje, a te su izložbe često puta posve- 
ćene sabranim djelima jednoga jedinoga umjetnika. Napokon 
pomaže umjetnosti i to, što se u Češkoj sve to više njeguje slo- 
bodno crtanje počevši od pučke škole, i što srednje i više obrtne 
škole stvaraju zdrav ukus i bude smisao za prave umjetnine. 

Bilo bi predugo, da samo nabrojimo sve češke slikare, i 
da o svakom napišemo tek nekoliko redaka, bila bi od toga ci- 
jela razprava. Jedno ipak treba spomenuti: U Pragu, a i po 
ostaloj Češkoj gotovo u svakoj malo imućnijoj kući vidiš čitav 
niz slika, velikim dijelom od češkoga kista, a kad podješ i u 
svijet, pa dodješ recimo u Pariz, nadješ tu cijelu četu čeških 
slikara, kao što su Mucha, Vacha, Dedina, Vochoč,. Melnik, Nad- 
herny, Kupka. Naročito o Muchi, koga Parižani zovu Miša, 
čuješ svuda govoriti, jer je to najpopularniji i najgenialniji pla- 
katista parižki. 

»Cjelovita slika našega slikarstva na početku XX. sto- 
ljeća s pravom nas napunjuje ponosom nad krasnom reprezen- 
tacijom te grane umjetnosti pred nama samima i pred tudjim 
svijetom. Zavidnim okom gledaju naši susjedni Nijemci na češke 
slikare i na njihove uspjehe. Tko bi pred trideset godina bio 
slutio, da će Prag biti sjedištem tako brojnoj i vrsnoj slikarskoj 
naseobini. A da danas živi toliko čeških slikara, tomu se nisu 
nadali ni najgorljiviji ljubitelji češke umjetnosti. Gotovo dvije 
stotine Čeha zastupa slikarsko umjeće i doprinosi k slavi če- 
škoga imena. Svaka češka slika, na koju se tudjina mora osvr- 
nuti, propovijeda kulturni napredak našega naroda, toga ma- 
loga naroda, komu je sudjeno, da si poštovanje i ugled od 

drugih naroda stiče poglavito prosvjetnim radom i kulturnim 
usavršivanjem.« 1 ) 

Da, malen je to narod, ako se broji, ali je mnogo veći, kad 
se vagne i prosudi, pa bilo to i razmjerno prema drugim naro- 
dima. I da se češka umjetnost i dalje ne razvija, to bi se moglo 
reči, da je već po samom svom slikarstvu češki narod u istinu 
velik. Priznaje to i tudjina, naročito otkada je izašlo upravo 
prekrasno djelo o češkoj umjetnosti na franceskom jeziku 
s mnogo bogatih i vrlo uspjelih ilustracija. 2 ) 

2. KIPARSTVO. 

Još prije pedesetak godina nije ni bilo češke kiparske 
umjetnosti. I zato, kad se god. 1848. za proslavu petstogodiš- 
njice osnutka češkoga sveučilišta imao podići spomenik .Karlu 
IV. troškom 60 hiljada forinti, povjerena je ta stvar tudjincu Ni- 
jemcu, te je E. J. Haehnel u Draždjanima taj spomenik za- 
mislio i modelovao, a Burgschmidt u Niirnbergu ga je salio. Malo 
zatim htjede Antonin grof Weith ovjekovječiti Premysla Ota- 
kara, Libušu, Arnošta Pardubickoga, Jurja Podebradskoga itd., 
i naruči sve te spomenike u Bavarca Ljudevita Schwantha- 
lera. Nepovoljne političke prilike, u kojima se češki narod mo- 
rao boriti i za sam svoj narodni opstanak, nisu dakako prijale 
ni češkomu kiparstvu. Istom početkom godina sedamdesetih 
nastalo je bolje doba i tu je češka kiparska umjetnost najedanput 
sinula takovim sjajem, da je doskora bila opažena i priznata po 
svoj Evropi. 

Češki kipar svjetskoga glasa. 

Kad Hrvat dodje u Prag, ako ima dobra znanca, koji ko- 
liko toliko prati umjetnost, povest će ga za stalno najprije k na- 
rodnomu kazalištu, a onda čarobnim nabrežjem Palackoga i Rie- 
gera k mostu Palackoga, na kojem su čudne umjetničke sku- 
pine. Naročito ti zapinje u oko kneginja Libuša, koja upire 

*) Vidi netom spomenutu studiju F. X. Karlase. 

8 ) L’ art tcheque au XIX. siecle pas Henry Hantich, (preface de Charles 
Normand), Pariš Nilson, Prague Topič, str. 50. 


pogled u daleko nebo i iz njega čita klasičko svoje proročanstvo: 
Mešto vidim velke, jehož slava hvezd se dotyka! (Vidim veliki 
grad, kojemu slava siže do zvijezda.) Tvorac ovoga besmrtnoga 
djela je najglasovitiji češki kipar J. V. Myslbek. 

Myslbek se prviput proslavio kod natječaja za spomenik 
2ižki, kojemu je taj spomenik svečano odkriven u Taboru u 
rujnu godine 1877. Za tri godine evo još izrazitijega Žižke za 
grad Časlav, takodjer iz Myslbekova dlijeta. No najviše se 
Myslbek proslavio spomenikom sv. Vaclavu i onda čitavim 
nižim tako živih portreta, da je jedno takvo poprsje praškoga 
kardinala Švarcenberga pobudilo pravu senzaciju u umjetničkom 
svijetu. »Vjernost« na palači bečkoga parlamenta i »Raspelo«, 
koje je sada u hramu Srca Isusova na parižkom Montmartru, 
raznijelo je slavu Myslbekovu po domovini, po monarkiji i po 
svoj Evropi. 

Sto je Myslbekovo umijeće, vidi se najbolje iz krasne mo- 
nografije, u kojoj je trideset i sedam razkošnih otisaka počevši 
od spomen-ploče Purkyni, a završujući s poprsjem češkoga 
mecene Hlavke. 

»Pred tim impozantnim nizom duševnoga rada Myslbe- 
kova postajemo si opet svijesni, koliko je Myslbek naš, kako 
je izrastao iz češkoga tla, i kako je samo na tom tlu mogao 
izrasti takav, kakav jest. Iz skupnoga Myslbekova djela diše 
na nas ono zdravlje i ona snaga, s kojom je naša mlada umjetnost 
nastupila put za svojim idealima.« 1 ) 

»U češkoj plastici nema jedinstvenijega i jednovitijega djela, 
nego što je ono, koje je izašlo i još izlazi iz radionice Josipa V. 
Myslbeka . . . Počeo je posvema skromno, proživio je mnogo 
truda i bijede, ali ga ništa nije udaljilo niti za pedelj od puta, po 
kojem je hotio koracati i na kojem je takodjer dostigao najviši 
vrhunac češke plastike. 

Ne samo porjetlom, nego i duhom, svim svojim najnutar- 
njijim bivstvom Myslbekova je umjetnost češka, i mnogi nje- 
zini izljevi tako su snažni, da te ipak ne iznenadjuju i ne pritištu 
usprkos svojoj gorostasnosti, nego te uspiruju, oduševljavaju i 
zanose, jer iz njih plamsa ljubav i polet. Myslbek, koji se rodio 

') Vidi „Osveta" br, 12. 1901. str. 1127. iz ocjene Renate Tyršove. 

u Pragu god. 1848., bio je u dvadesetoj godini svjedokom onoga 
narodnoga oduševljenja, kojim je cijela Češka kipjela i već je 
imao svoga patrona, kojemu je žrtvovao, Josipa Manesa. 

Cijelo biće i sav umjetnički značaj Myslbekov ima svoje 
korijenje u puku, iz kojega je niknuo, i s kojim je disao jedan te 
isti zrak, nasićen ljubavlju k rodjenoj grudi i k svoj njezinoj zbilj- 
skoj ili pjesničkoj prošlosti... Myslbek je prvi češki umjetnik, koji 
je odrastao bez antike, bez stare klasičke umjetničke škole, i koji 
se na svoju sreću protukao životom do zrelosti i do uspjeha 
prije, nego ga se mogla dotaknuti doktrina i estetička teorija, 
te je od početka imao odvažnosti, da se sam u se pouzdaje, a 
priroda ga je tako nadarila, da se u tom svom pouzdanju nije 
mogao razočarati. 

Govori se neprestance i opetuje, da je Myšlbek stvorio u 
plastici ono, što je Manes dao olovkom i kistom. To nije sasvim 
istina. Vanjski izgled i da tako kažem-' opremu svojih junaka 
ima Myslbek dakako od Manesa . . . S njim naročito u prvo doba 
svoga stvaranja ima iste ili barem jednake predstave i poput 
njega oduševljeno i vruće ljubi junačku dobu češkoga bajo- 
slovlja. Ali tada već nastavlja sam i za sve traži svoj izraz ... j 

Četiri skupine na pilonima mosta Palackoga ostat će za uvijek 
vrhuncem češkoga umjeća . . . Imao je slobodan izbor, jer ga 
ništa nije vezalo, rasplamtio se jedino duboko izvirućim odušev- 
ljenjem, stvorio je četiri veličanstvena pjevanja velike epo- 

peje češkoga bajoslovlja . . . Prema Višegradu šalje Lumlr svoje 
pjesme; okrenuta k Pragu proriče Libuša njegovu veličinu i 
slavu; od zapadnih prašuma dolaze braća — pobjednici Zaboj 
i Slavoj, a gdje nekada stajaše Devin, tamo se okreće skupina 
Ctirada i Šarke. Vatra pjesničkoga oduševljenja, veličanstveni 
proročki zanos, omama oslabadjajuće pobjede ; tiha pjesma za- 
vodljive ljubavi, sve je to utjelovljenjeno u kamen s takovom 
snagom, krepkoćom i sigurnošću, s takovom razuzdanom 
strašću, a istodobno s tolikom umjetničkom mudrošću, da baš 
simbolizuje i personifikuje spomenute temeljne porive duše 
i srca. 

»Vjernost« za bečki parlament raznijela je glas imena 
Myslbekova daleko za granice njegove domovine. Nastala je u 


isti čas, kad se umjetnik bavio onim skupinama na mostu Pa- 
lackoga, i tako je postala izražaj onoga istoga duševnoga po- 
riva, koji je tamo dijelovao . . . Veličanstveno Myslbekovo »Ras- 
pelo«, — to jako tijelo, koje mrtvo teži na križno drvo, ta mu- 
ževno-plemenita glava, klonula na prsa, te napete mišice i 

žile (kazuju nama) što Myslbek osjeća, i tomu daje 

plastički izražaj savršene forme i vanredne energije . . . 

Šest godina napornoga rada uložio je Myslbek u klečeći 
lik kardinala kneza Schwarzenberga . . . To je portret uzdignut 
na visinu monumentalnosti . . . 

Poprsja Franje Palackoga, Slechte, Fr. grofa Thuna, 
Clam-Martinica, J. J. Kollara, B. Smetane, dokazuju vazda va- 
žnim, vazda takodjer jednako snažnim načinom, kako dubokom 
silom karakteristike vlada Myslbek.« 1 ) 

Najveći češki dekorateur. 

Prodjemo li Zlatnim Pragom samo onako površno, mora 
nam se pogled zaustaviti na Češkom Muzeju, toj najveličan- 
stvenijoj zgradi kao u pročelju velikoga, kilometar dugoga trga 
sv. Vaclava. I dalje, idući k Vltavi, moramo se zaustaviti pred 
narodnim kazalištem. Najglavniji ukras tih dvaju pravih mo- 
dernih hramova znanosti i umjetnosti — i kolikih drugih još 
— izašao je ispod dlijeta Bogoslava Schnircha. I spomenuta već 
palača praške gradske štedionice i umjetnička palača Rudolfi- 
numa ponose se ponajviše umotvorinama Schnirchovim. 
Schnirch nije narodan, on je samo umjetnik. Jedan jedini put 
se sam sebi »iznevjerio«: kad je smislio i izradio nacrt za spo- 
menik sv. Vaclava; pak ipak je tu. gdje si je postao nevjeran, 
stvorio glavno svoje djelo, premda nije taj spomenik prama 
tomu nacrtu i izveden. 

»Sv. Vaclav je najsretnija tvorba Schnirchova umjeća... 
Bogoslav Schnirch ostavio je sa sv. Vaclavom tvrdo utrti put 
preživjeloga idealizma i stupio na tlo prodahnuto češkim duhom 
s takovim uspiehom, da se nije moglo odlučiti, pripada li kod 
natječaja njemu ili Mvslbeku naima prvenstva«. 2 ) 

1 ) Madl, Vj tvarna umeni, str. 17. 

*') Isto djelo, str. 57. 

»Godine 1S91. donijela je izložba, priredjena na proslavu 
stoljetnoga jubileja prve javne izložbe umjetničko-obrtnih 
proizvoda čeških novo djelo Schnirchovo, lik kralja Jurja Po- 
djebradskoga na konju, saliven od mjedi, a odredjen za grad 
Podjebrade. Ime Schnirchovo postalo je ovim djelom još pozna- 
tije. Tisuće i tisuće izložbenih gostiju gledaše na lik češkoga 
kralja, a ime Schnirchovo bilo je svakomu na ustima. U to doba 
stojaše na vrhuncu svoje slave.« 1 ) Za deset godina na to preminuo 
je ovaj neobično plodni umjetnik, koji je ukrasio gotovo svaku 
iole znamenitiju javnu zgradu u Pragu svojim umjećem, kojemu 
je glavna osebina u tom, što se vazda savršeno slagala s ukra- 
som i zahtjevima graditeljstva, koje toliki drže ocem, ili čak 
gospodarom, kojemu da slikarstvo i kiparstvo imade bez- 
uvjetno služiti, hoće li postići svoj pravi cilj: u savršenom o 

umjetničkom trojstvu podati ljudskoj duši potpuni i najčišći ma- 
terijalni užitak. 

3. GRADITELJSTVO. 

Stara češka gradjevna umjetnost. 

Po cijelom prosvijetljenom svijetu davno je već poznata 
praška prvostolna crkva sv. Vida na Hradčanima, kameni most 
Karlov, gradska vijećnica i čitav niz velikaških Dalača sta- 
' roga sloga kao gradjevni spomenici umjetničke vrijednosti pr- 
voga reda. 

»Edinburg, Lisabon, Budimpešta, Napulj i Carigrad 
mogu se jedini takmiti s Pragom, gdje se čovjek i priroda 
natječu, da te začaraju i zanesu.« 2 ) Tako o Zlatnom Pragu piše 
glasoviti franceski slavista Louis Leger, koji se za češku prije- 
stolnicu oduševio tako, te je u njoj poduže boravio već po 
sedam puta: 1864., 1866., 1867., 1871., 1872., 1874. i 1894.: 

U samom je Pragu toliko stoljetnih gradjevnih spome- 
nika i umjetnina, da je proti regulaciji grada u novom mo- 
dernom smislu nastao pravi pokret, poznat pod imenom »Boj 
za starou Prahu« i da je taj boi — uz ostale uspjehe — snimio i 

‘) Vidi u „Osveti" od 1901,, str. 958. 

4 ) Prague et les Tcheques treći svezak djela: „La Nation Tche- 
que“, Genćve 1897., str. 20—23. 

u nebrojeno primjeraka medju češkim narodom raširio repro- 
dukcijo svega onoga, što u Pragu govori češkoj duši i češkomu 
srcu, ili obojemu u isti mah. 

Netom — početkom 1908. — počelo je izlaziti po- 
sebno djelo o gradjevnim spomenicima u prastaro i staro doba, 
a izdaje ga Lehner. Već iz prvoga se svezka vidi, da je u 
Češkoj poslije tolikih ratova i opustošenja ostalo 37 crkvi u 
čisto romanskom slogu, koje su većinom popravljene. Uopće je 
danas u Češkoj toliki smisao za obnovu starih gradjevina. da 
već ovaj obnovni rad zaslužuje osobitu pažnju i posebno mjesto 
u povijesti češke umjetnosti. Od obnova najznamenitije su — 
i upravo svjetskoga glasa — obnova i dogradnja prvostolnoga 
hrama sv. Vida na Hradčanima i već gotova obnova Karlova 
Tvna »Kralštejna«, koji je sada takvo umjetničko djelo, da se 
ni naš vladar za svog boravka u Pragu 1907., nije mogao oteti 
želji, da tu monumentalnu gradjevinu ne posjeti i da time ne 
oda poštu stoljetnoj češkoj umjetnosti i tisućljetnoj češkoj 
kulturi. 

Zlatna kapelica na Vltavi. 

Od svih čeških gradjevnih spomenika stoji na prvom mje- 
stu češko narodno kazalište u Pragu, na kojem je kratak, ali 
rječit napis: Narod sebi! 1 u istinu, samo je cijeli narod, 
kao viša kulturna cjelina kadar stvarati ovako veličajna djela, 
kakav je hram češke dramatske umjetnosti, često od milinja 
nazvan: Zlatnom kapelicom na Vltavi. 

Borba za češko narodno kazalište prava je Kalvarija; i 
kad jedanput slavenska većina u našoj monarkiji dodje do one 
političke vlasti, koja joj prema ustavnim načelima odavna pri- 
pada, ne će naši potomci moći upravo ni pojmiti, kako su se 
njihovi oci i djedovi morali boriti i za same uvjete narodnoga 
opstanka, a po gotovo za ovako pomagalo kulturnoga napretka. 

Najprije su češki preporoditelji — Palacky, Rieger i 
drugi — teškom mukom od njemačkoga zemaljskoga 
odbora dobili dozvolu, da se u starom njemačkom sta- 
leškom kazalištu smije svetkom i nedjeljom po podne točno 
ot j 3 — 5 sati predstavljati i češki. 1 na to je ravnatelj ka- 
zališta pristao samo radi financijalne koristi, ali je ipak nemi- 

losrdno pazio na to, da se nijedna prestava — bila dramatska 
ili operna — ne otegne preko 5 sati, pa su se za to češki komadi 
često strahovito kljaštrili. 

God. 1850. ustrojilo se društvo za gradnju češkoga kaza- 
lišta pod naslovom: »Sbor pro zrizeni Narodniho divadla«. Dne 
18. II. 1862. bila je prva predstava u privremenom kazalištu, za 
koje je dobio Rieger velikom mukom i proti opoziciji mnogih 
mladjih rodoljuba dozvolu, radi koje se na njega vikalo, da je 
tim zakopao stalno kazalište. 

Stalno kazalište bilo je u toj zgradi od 1868.— 1881., te je 
u tim prilikama dalo za posjeta kraljevića Rudolfa i kraljevne 
Stefanije 12 predstava uz neopisivo oduševljenje i učešće na- 
roda. Dne 12. kolovoza 1881. još nedovršeno kazalište izgori 
nepažnjom jednoga radnika, no za šest tjedana sabrano 
je više od jedan milijuna forinti, a ovo novo, drugo kazalište 
bilo je gotovo za 2 godine, dok je za prvo trebalo 13 godina. 
Drugo je kazalište otvoreno dne 18. studenoga 1883. uz takvo 
oduševljenje naroda, kakvomu valjda nema primjera u na- 
rodnoj povjesti Evrope. Sa svih su strana dolazili posebni ka- 
zalištni vlakovi, a sav je Prag bio samo jedno veliko svratište, 
u istinu pravo ulište cijeloj Češkoj. Za oba je kazališta Narod 
sebi sabrao preko tri milijuna forinti! Ovo je potrebno spo- 
menuti, ier kad to znamo, onda se u češkomu kazalištu kla- 
njamo i češkoj narodnoj svijesti i molimo se dobromu geniju 
Slavenstva, da nas vodi još k mnogim ovakovim činima, nad 
kojima će i poslije tisućljeća od milinja drhtati srca i zanositi 
se duše zahvalnoga potomstva. 

Najglasovitiji češki graditelji. 

Nije samo češko slikarstvo i kiparstvo poznato danas da- 
leko izvan granica zemalja krune svetovaclavske; i češki gra- 
ditelji dobro su već poznati i uvaženi i u Lipskom i u Draždja- 
mma i u Beču. Najpoznatiji su graditelji Narodnoga kazališta: 
Josm Žitka i Josip Schulz. Na vanredan je glas izašao i Josip 
H.avka kasnije predsjednik Akademije, osnivač Narodno- 
gospodarskoga zavoda i prvi češki mecena. Hlavka se odlike- 
vao naročito gradnjom metropolitove rezidencije u černo- 
vica'ma i praškoga rodilišta. 

Svu je Češku obnovio graditelj Mocker, Čeh od glave 
do pete, koji je pokazao pravu genijalnost kod obnove »Karl- 
štejna« i kod sadašnje dogradnje hradčanske katedrale. U 
Plznju je trgovačko-obrtnička komora dala genijalnomu Josimi 
Škorpilu podići veličanstvenu zgradu za »Gradski Muzej«, a 
Antun Balšanek sagradio je novo prekrasno kazalište otvoreno 
svečano dne 27. rujna 1902. — Drugo kazalište u Pragu — 
točno na Vinogradima kraj Praga — podigao je prof. Čensk#, 
koji je neobičnom vještinom upotrebio sve stečevine i uvažio 
sva iskustva kod gradnja kazališta po cijelom svijetu. Zitkin 
učenik — bolji od svoga vrsnoga učitelja — Josip Schulz, 
ovjekovječio je svoje ime u Češkom Muzeju, koji suvereno 
kraljuje i položajem i velebnošću i čarobnim ukrasom čitavoj 
svojoj okolici. U novije doba osobito se odlikuje drugi Zitkin 
učenik, Osvald Polivka, graditelj češke zemaljske banke. 

Svi i još drugi graditelji učiniše od Praga takav umjetnički 
grad, da se i nove ulice praške — naročito već spomenuta oba 
»nabrežja« od Narodnoga kazališta pa do mosta Palackoga 
snimlju i reprodukuju i u tudjinij, kao neobičan i utješljiv primjer, 
da i usred najživlje vreve i borbe za svagdašnji kruti u velikom 
,i modernom gradu ne mora izumrijeti onaj umjetnički duh, koji 

je Atenu ovjenčao Akropolom, a Zlatnomu Pragu, dotično Če- 
sima pribavio priznanje, da su ne samo najpraktičnije, nego i 
najumjetničkije čedo matere Slave. 

4. GEŠKA GLAZBA. 

1. Pogled na historijski razvoj češke glazbe. 

Povijest češke glazbe tako je stara, kao češka povijest. 
Državna češka himna »Hospodine, pomiluj ny« pripisuje se dru- 
gomu praškomu biskupu sv. Vojtechu iz X. stoljeća. Iz XIII. sto- 
ljeća potječe prva češka narodna himna, koja se i danas pjeva: 
Svaty Vaclave, vevoda češke zeme! Obadvije pjesme imadu 
veliku glazbenu vrijednost. 

U najstarije doba evala je osobito crkvena glazba, napose 
crkveno pjevanje, a glazba instrumentalna na kraljevskom 
dvoru, pa u mnogim plemićkim dvorcima. v , 

S narodnoga gledišta važno je, da je već za Karla IV., 
dakle prije husitskoga pokreta, bilo mnogo čeških crkvenih pje- 
sama, da su se i latinske pjesme često pjevale prema napjevima 
svjetovnih čeških pjesama i da su se isti psalmi pjevali ne samo 
latinski, nego i češki. Ali zato svjetska glazba nije imala narod- 
noga obilježja, jer dvor i plemstvo bijahu pod tudjim umjetnič- 
kim uplivom, a za umjetnost drugi nitko nije mario. Husitski 
pokret bio je i za češku glazbu prevrat. Po svojem nazoru o 
ispraznosti svijeta zabaciše glazbu, koliko ne služi jednomu je- 
dinomu cilju: služiti Bogu u svoj odanosti. I zato vidimo, kako 
ie »duhovna pjesma čista, pobožna u najplemenitijem smislu 
procvala u husitstvu u najkrasnije cvijeće, koje je ikada niklo 
na tom drvetu. To drvo cvate i razgranjuje se, dok u XVI. sto- 
ljeću cijelo ne procvate: sve se vjerske sljedbe natječu na tom 
poprištu, a Češka Braća dobivaju tu prvenstvo«. 1 ) No baš zato, 
što je ova duhovna pjesma postala pučka, što ju sav puk pjeva 
kao jedna obitelj, prestalo se kod nje paziti na glazbenu vrijed- 
nost. Tečajem XV. stoljeća nestalo je iz čeških hramova instru- 
mentalne glazbe, dapače radikalni Husiti — Taborićani — izba- 
ciše iz hramova i orgulje. Zato je to silnije grmjela husitska cr- 
kvena pjesma, koja na široke slojeve puko djelovaše jače od 
učenih rasprava husitskih protivnika. Dosta je spomenuti jednu 
od njih, koja je najpoznatija i najveličanstvenija, kojom su Tabo- 
rićani znali natjerati u bijeg neprijateljske vojske: Kdož jste 
Boži bojovnici. Prve husitske pjesme bijahu zborovi. Ali kasnije 
umjereni Husiti ne zabacivahu starih crkvenih pjesama, a koliko 
stvarahu nove, ne bijahu to više ratoborne i agitacione pjesme. 
Vrijedi to naročito za Jana Rokycanu, čovjeka velikoga osje- 
ćaja i oduševljenja, koji je bio i ljubitelj i poznavalac glazbe. Po- 
vjestničar češke glazbe, dr. Z. Nejedly zove ga zato najumjet- 
ničkijom glavom češke reformacije. 2 ) 

Kad se husitizam pod uplivom Lutherove reformacije raz- 
dijelio u dvoje, u stranku starih utrakvista i Lutherovih pri- 
staša, nastalo je istom pravo natjecanje u crkvenom pjevanju 

’) Dr. Zđ. Nejedly. Povjest češke glasbe. Str. 24. 

2 ) Dr. Z. Nejedly, Dejiny češke hudby (Povjest češke glazbe), 
v Praze, nakl. Hejda i Tuček, 1903., str. 24. 


izmedju tih dviju sljedbi i onda izmedju Češke Braće i kato- 
lika. To se natjecanje odrazuje naročito u kancionalima. Naj- 
vrijedniji su kancionali, Češke Braće jedno zato, jer je ova 
vjerska sljedba najiskrenije i najdosljednije shvatila pučku i 
češku narodnu misao, drugo zato, što je biskup ove sljedbe, 
Jan Blahoslav bio ujedno najbolji češki glazbenik XVI. stoljeća. 
Još s dva svoja pomagača uredio je Blahoslav od 1558. — 1560. 
kancional s vjerske strane, a onda sam pune tri' godine isprav- 
ljaše ga s glazbenoga gledišta. Taj je kancional izašao u mnogo 
izdanja, a najglasovitije je kraljičko od godine 1615. Dok su 
Češka Braća svoje pjesmarice tiskala. Husite su ih prepisivali i 
bogato resili miniaturnim sličicama. To su i danas najdrago- 
cjeniji rukopisi češki. I kasnije, kad je nastala protureformacija, 
našlo se razumnih Isusovaca, primjerice Matija Vaclav Šteyer, 
koji je zadržao sve napjeve i pjesme češke reformacije, samo 
je ispravio tekst u katoličkom duhu. Zato Steyerov »Kancional 
česky« od 1683. s tisuću pjesama ima vanrednu i kulturnu i 
glazbenu vrijednost, te je i savremeni češki veliki kancional 
»svatojansky« od 1863. sastavljen po ovom Steyerovom. Naj- 
ljepši i najpotpuniji kancionali nastali su u Moravskoj. I češki 
prognanici, većinom sljedbenici zajednice Češke Braće, na- 
stavljali su u tudjini djelo svojih pradjedova na ovom području, 
ali amsterdamski kancional Komenskoga već opsegom poka- 
zuje nazadak; još je veći nazadak s glazbenoga gledišta, jer je 
Komensky ispustio sve teže pjesme, a zadržao samo takve, 
koje se mogu pjevati bez ikakve glazbene naobrazbe. Potrebno 
je spomenuti, da su češki kancionali izlazili i u njemačkom iz- 
danju i da se je mnoga i mnoga češka pjesma sasvim udoma- 
ćila medju njemačkim protestantima. 

Važno je znati, da je spomenuti Jan Blahoslav bio ujedno 
znameniti glazbeni pisac i kritičar. Njegovo češko djelo »Mu- 
šica« štampano 1558., a sačuvano u drugom izdanju od 1569., 
prvi je teoretički spis o glazbi na češkom jeziku. »Blahoslav je 
svoju radnju osnovao na najnovijoj literaturi. Premda njegovo 
djelo u tom smislu bijaše kompilacija, ipak je kao samostalni 
književnik i kao izvrstan poznavalac glazbe u praksi prodah- 
nuo osobitim obilježjem češku pjesmu i podao svomu djelu sa- 


Stj. Radić: Češki narod. 

mostalnost, koja se najviše pokazuje u preglednosti, kratkoći i 
cjelovitosti.« 1 ) 

Za cara Rudolfa II., koji stolovaše u Zlatnom Pragu, bijaše 
na Hradčanima glasovita carska kapela, koja je bila na takvom 
glasu, te se oko nje skupljaju u Pragu svi glasoviti savremeni 
glazbenici evropski; to je djelovalo i na velikaše, te je i bogati 
velmoža Vilim iz Rožemberka 1559. dao sastaviti na svom 
dvoru u Krumlovu sličnu kapelu, koja se spominje sve do 1615. 
Car Josip II. posegnuo je svojom reformatorskom rukom vrlo 
snažno i na polje crkvene glazbe. Dekretom od 6. travnja 1784. 
ukinuta je u hramovima instrumentalna glazba, a dozvoljene su 
samo orgulje s običnim pjevanjem. 

Medjutim se u samom Zlatnom Pragu pomalo udomaćila 
opera, naravski talijanska. Najglasovitija bijaše krunidbena 
1723. kod krunitbe Karla VI., koji je na Hradčinima dao sagra- 
diti prekrasni amfiteatar za četiri tisuće gledalaca (on je izgo- 
rio za sedmogodišnjega rata 1757.) gdje su pjevali najglasovitiji 
pjevači i svirali prvi glazbenici čitave Evrope. 

U orkestru je bilo oko 200 prvih glazbenika, a u pjevač- 
kom zboru oko stotinu. Bilo je to slavlje za cijelu glazbenu 
Evropu. To je tako djelovalo na češko plemstvo, da je grof 
Franjo Antun Špork god. 1724. utemeljio u Pragu stalno kaza- 
lište. Uz talijansku operu davahu se u Pragu i njemački »Sing- 
spieli«, a početkom 1787. eto u Pragu Mozarta, kojega je »Fi- 
garova svadba« doživjela dne 20. siječnja iste godine pravo 
slavlje. U svom zanosu za Prag napiše Mozart svoga Don 
Juana, dodje ponovno u češku prijestolnicu i smatraše otada 
Prag najglazbenijim evropskim gradom. Njegove veze s Pra- 
gom bijahu tako jake, da su i po njegovoj smrti Pražani po- 
magali njegova sina i njegovu udovicu, a sam Mozart dao je 
češkoj glazbi pravac za pol stoljeća. »Pražki glazbenici odu- 
ševljeni Mozartom, skladali su u njegovu duhu, čime doduše 
nisu obogatili glazbu u obće, ali su našu glazbu, podigli k tadaš- 
njemu najnaprednijemu smjeru i uzoru.«') 

Dekretom Josipa II. ugušena je duhovna češka pjesma, a 
mjesto nje došla je sada svjetovna narodna pjesma. Češki 

‘) „Češka glasba“ str. 57, 

2 ) Isto djelo (Povjest č. glasbe), str. 101, 

preporoditelji sabiru te pjesme ili ih oponašaju takodjer s ob- 
zirom na glazbeni njihov sadržaj. Cdazbenici opet prate sa- 
vremenu svjetsku glazbu i stvaraju pomalo uvjete za češku 
narodnu glazbu s modernom evropskom tehnikom. God. 1803. 
osnovano je društvo za podupiranje udovica i sirota glazbenih 
skladatelja. To je društvo počelo priredjivati javne koncerte, a 
time je glazba postala narodnom potrebom. God. 1807. ukinuta 
je talijanska opera i uvedena najprije njemačka, koja se prema 
talijanskoj dugo činila preprostom, a nedugo zatim, 1826. eto 
i prve opere češke. Godinu dana iza toga utemeljen bi i kon- 
zervatorij u Pragu, najstarija glazbena akademija u srednjoj 
Evropi. Sad se glazba sve to više svraćala na narodni temelj, 
ne gubeći veza s glazbenim smjerovima ostale Evrope. Oso- 
bito je nastao čili glazbeni život, odkada je 1861. osnovano u 
Pragu glasovito pjevačko društvo »Hlahol«, za kojim je već 
u desetak godina bilo osnovano do 200 pjevačkih društava, 
a kad je na to 1862. otvoreno, makar i privremeno češko ka- 
zalište, a 1863. utemeljena »Umjetnička Besjeda« kao središte 
i ognjište čeških umjetnika, postade Zlatni Prag i ostala Češka 
dostojnim poprištem čitavomu nizu genijalnih glazbenika, a 
u prvom redu glazbenomu triumviratu svjetskoga glasa: Sme- 
tani, Dvoraku i Fibichu. 

2. Tvorba i pobjeda češke narodne i moderne glazbe. 

Kako je oduševljenje za Mozarta u jednu ruku blago- 
slovno djelovalo na modernost češke glazbe, tako je u drugu 
ruku veliki obožavatelj Mozarta, Vaclav Jan Tomašek, sa 
ravnateljem konzervatorija Weberom i ravnateljem orguljaške 
škole Vitaskom u tridesetim godinama prošloga stoljeća stvorio 
tirumvirat, koji je svojim konzervatizmom zaustavljao preko 
dvadesetak godina daljnji razvoj češkoj glazbi. Tomašku i spo- 
menutim njegovim pomagačima bijaše Mozart sunce, Beetho- 
ven puka zvijezda repatica, a Weber i Liszt u obće mu ne bi- 
jahu skladatelji, Tomašek sam po sebi kao čovjek narodni i u 
istinu majstorski skladatelj naročito u crkvenoj glazbi, bijaše 
takav autoritet, da proti njemu nije bilo priziva. Uza sve to 
riašlo se glazbenika i glazbenih kritičara, koji pripraViše tlo 

glazbenim revolucionarcima: Berliozu, Lisztu i Wagneru. Ber- 
lioz dodje u Prag u siječnju 1846. i dade tu šest koncerata, 
kojima je postigao nevidjeni uspjeh kod općinstva. U travnju 
iste godine došao je u Prag i Liszt. a koncem 1854. prikazi- 
vaše se u zemaljskom praškom kazalištu već i Wagnerov 
»Tannhauser«, početkom 1856. »Lohengrin«, a pod jesen iste 
godine »Zakleti Holandez«. I tako Prag postade sada Wagne- 
rijanski grad, kako u svoje doba bijaše grad Mozartov. 

Kad je skladatelj »Kralja Leara« Berlioz bio u Pragu, 
bilo je Smetani 22 godine. Od rane mladosti strastveno je gla- 
sovirao i skladao, te poslije svršenih gimnazijskih nauka, kao 
19 godišnji mladić dodje u Prag radi sustavne glazbene na- 
obrazbe. Budući da nije imao ni glasovira, dospio je tu u ta- 
kovu bijedu, da je bio u zdvojnosti. Na svoju sreću upotrebio 
je prije toga četiri godine kao učitelj glazbe kod grofa Leo- ^ 

polda Thuna samo na glazbenu naobrazbu, te je na koncu 
osjetio, ne samo svoj talenat, nego i potpunu svoju spremu. 

Zato je i mogao 1848. pisati Lisztu, da se za njega zauzme, 
što je ovaj zbilja i učinio. Bio je poslije toga i u Švedskoj, u 
Goteburgu, ali se je smirio istom onda, kad se u svibnju 1861. 
povratio u Prag. Ta nije uzalud u svom dnevniku napisao: « 

»Čeh sam tijelom i dušom i ponosim se, što sam sin naše slave. 

Žalosno je, što sam prisiljen biti daleko od svoje domovine, 
koju tako vruće ljubim, i gdje bi tako rado živio . . .« 

Smetana bijaše sada potpun čovjek i to ne samo godi- 
nama (rodio se 1824.) nego što je glavno, unutrašnjim skla- 
dom svoje umjetničke tvorbe i potpunim svojim značajem. Po- 
vrativši se u Prag, najprije je neumorno učio češki u govoru 
i pismu, a onda putovaše po Njemačkoj i po Nizozemskoj. Živio 
je od svojih švedskih prištednja, a doskora je započeo raditi 
na svim glazbenim područjima. Zato je već poslije tri godine 
(1864.) bio na čelu praških glazbenika i kao zborovodja i kao 
skladatelj. A što je najvažnije, izradio je podpuno sva svoja 
glazbena načela i počeo ih odmah uz sve neprilike i zapreke 
provoditi u život. »Smetanin program češke glazbe glasi: mo- 
dernost i narodnost. Radi narodnosti ne smije se kod glazbe 
žitvovati njezina umjetnička visina. Narodnost nam ne smije 

smetati, da prigrlimo tudje, napredne struje. Što je u glazbi 
narodno, to jošte nema umjetničke vrijednosti; istom kad Se 
visoka i prava umjetnost spoji s narodnim obilježjem, nastane 
prava narodna umjetnost. Modernom mu bijaše u glazbi orke- 
stralna glazba programna prema Lisztu, a u operi glazbena 
drama prema Wagneru. Programna glazba znači: Što umjetnik 
stvara, mora imati za svrhu napredak umjetnosti, te se nikada ne 
smije oponašati ono, što je već gotovo. Smetana govoraše: 
Nisam neprijatelj starih oblika u starim skladbama, ali nipošto 
nisam zato, da se oponašaju . . . Već u mladosti uzimaše za 
svoje skladbe motive iz svoga života ... Moj kvartet »Iz moga 
života« piše Smetana, nije puka formalna igra s glasovima i 
s motivom, da skladatelj pokaže, što zna, nego sam u istinu 
htio slušatelju prikazati sliku svoga života . . . Glazbena drama 
znači . . . Opera je luksus, a luksus ne smije biti siromašan . . . 
Smetana dakle cijelim svojim umjetničkim shvaćanjem bijaše 
rodjeni Wagnerijanac, u opernoj skladbi postojaše za njega 
samo glazbena drama, pa se zato sa svojim »Braniborcima« 
odmah dao na taj put. Libreto odlučuje kod opere, glazba se 
mora pokoriti tekstu... Od Wagnerovih opera cijenio je Sme- 
tana najviše »Tristana«. Wagnerovu idealu ostao je vjeran i 
ondje, gdje nije imao pretječe kao u »Prodanoj nevjesti«. Što 
se tiče narodnosti u glazbi, zabacivaše Smetana načelno svako 
oponašanje narodnih pjesama. Kad je na večeri kneza Thurn- 
Taxisa Rieger branio oponašanje narodnih pjesama, poviče 
Smetana uzrujano: Vi toga ne razumijete i odmah je sutradan 
zatražio od Sabine libreto iz seljačkoga života, naime »Pro- 
danu nevjestu« hoteći pokazati, da i pri Smetanovskoj melodiji, 
ritmici, harmoniji i u umjetnim oblicima kontrapunkta glazba 
može imati narodno obilježje . . . Smetana je brzo u deklama- 
ciji češkoga govora upoznao jezgru češke glazbe ... uz to je 
i melodija i ritmika češkoga jezika tako bogata, te može udo- 
voljiti zahtjevima i najvišega umjeća, a da nimalo ne ograni- 
čuje tehnicKe skladateljske vještine . . . Smetana bijaše umjetnik 
svjetskoga pogleda, te je htio češku glazbu uvesti u struju 
velike umjetnosti evropske . . .« Kakogod nam se ova načela 
čine posve prirodna, morao se Smetana gotovo čitav svoj život 
za nje boriti i da nije oko sebe okupio lijepu četu glazbenika i 

glazbenih kritičara, bio bi u toj borbi podlegao to prje, što 
rad svoje tankoćutnosti ne bijaše nimalo dorasao i takvim na- 
padačima, koji ga jednostavno isključivahu iz naroda, jer u 
njem gledahu i svoga političkoga protivnika. 

Prvu Smetaninu operu, već spomenute »Braniborce« 
smatraše kritika tudjim, nenarodnim djelom, pa je trebalo go- 
tovo tri godine, da dodje na pozornicu.^ Uspjeh prve predstave 
bijaše vanredan i istom poslije toga dobije Smetana raspisanu 
nagradu Harrachovu 600 forinti. »Prodana nevesta« imala je 
bolju sudbinu, no čim ju je Smetana donekle preudesio najprije 
za Pariz, a onda za Petrograd, graknuše njegovi protivnici, 
da ne kani više skladati u narodnom duhu i da će pokvariti i 
ono. što je narodnoga stvorio. To je bilo koncem 1870. Već prije 
toga. naime pod jesen 1866. započe Smetana ozbiljno operu 
»Dalibor« i dovrši je koncem 1867. Premda tu ima takovih pri- 
zora, koji su nenatkriljivi u svoj evropskoj glazbi i premda 
cijela opera ima najizrazitije narodno obilježje, doživio je Sme- 
tana s »Daliborom« najstrašnije razočaranje: protivnici upi- 
rahu prstom na njega, da hotice i znalice ubija narodnu glazbu 
i uvodi tudju, njemačku, pa je radi toga »Dalibor« poslije šest 
predstava skinut s repertoira. Istom 1870. — 1871. pjevala se 
ta opera opet pet puta i stekla je Smetani barem u najužem 
krugu pristaše, koji ga više nikada ne ostaviše. No zato se sve 
do 1886., dakle kroz punih devetnaest godina, davao »Dalibor« 
samo — četrnaest puta ... U doba najvećih navala skladaše 
Smetana apoteosu češkoga naroda, »Libušu«. »Dramatička ka- 
rakteristika spaja se tu s lapidarnom arhitektonikom, osobito 
u prvom činu, gdje prizor pod lipom spada medju najveličan- 
stvenije prizore, koji su se ikada na pozornici slušali. U pjeva- 
nju javlja se tu češka riječ prvi puta svijesno i dosljedno de- 
klamovana prema prirodnomu svomu naglasu . . . »Libušom« je 
Smetana stigao na vrhunac glazbene drame. A bijaše si i svi- 
jestan njezine vrijednosti i originalnosti.« Zato je i razumljivo, 
što je Smetana zaželio, da se »Libuša« nikada ne prikazuje 
možda zato, da napuni samo kazalište i blagajnu, nego da se 
daje samo u vanrednim i svečanim zgodama. Tu zavjetnu želju 
svoga sina češki je narod vjerno ispunio, te se primjerice Libuša 


davala god. 1908. o dvadesetipetgodišnjici češkoga narodnoga 
kazališta. 

Koncem 1870. Smetana je oglušio. Njegova gluhoća bi- 
jaše posljedica teške živčane bolesti, koja djelovaše i na mozag, 
te je na koncu šenuo pameću i bez svijesti umro. Gluhoća 
Smetanina imala je riješiti najvažnije pitanje za njegovu tvorbu, 
a time i za čitavu češku glazbu: je li Smetana u istinu genij 
ili nije. Smetana je na to pitanje odgovorio skladbom »Ma 
vlast«, koja je i vrhunac njegove glazbene djelatnosti i sklad- 
bom »Z meho života«, koja je posvema dorasla netom spome- 
nutomu djelu. Malo zatim uglazbio je Smetana češke plesove, 
dijelom salonske, dijelom pučke. Poslije nekih manjih radnja 
uglazbio je još dvije opere, »Hubičku« (Cjelov) i »Tajemstvi« 
(Tajna). Premijera »Hubičke« dne 7. XI. 1876. bila je pravo slav- 
lje za štovatelje Smetanine glazbe, koji su se za taj put skupili 
samo iz redova mlađočeške stranke. Boj proti Smetani nije naime 
ni sada prestao, dapače mu u to doba ustegnuše od kazališta go- 
dišnjih 1200 forinti, što ih primaše za besplatno prikazivanje 
prvih svojih četiriju opera. Slavni skladatelj dospio je time u 
bijedu, te nije imao od čega živjeti. To se nije odmah popra- 
vilo ni onda, kad je dne 18. rujna 1878. po prvi put pjevana 
njegova opera »Tajna« s općinstvom iz mlađočeške i staro- 
češke stranke. Uza sve to Smetana je čuvao svoju »Libušu« 
za svečano otvorenje »Narodnoga kazališta«, savladavši tako 
naravsku želju, da vidi svoje umjetničko djelo na pozornici. 
»Libušom« je Smetana u istinu postigao odmah toliki uspjeh, da 
mu je prema riječima kritičara HosUinskoga bio oprošten i 
grijeh, što ga je počinio »Daliborom«. 

Ali u to dne 12. kolovoza 1881. izgori novo češko kaza- 
lište, a taj požar najviše se je dojmio Smetane, to jače, što 
istoga dana malo da nije izgubio život na željezničkoj pruzi. 
Veliko slavlje, koje mu je bilo priredjeno dne 5. svibnja 1882., 
kad se po stotiput davala »Prodana nevjesta«, napunilo ga je 
tolikim zadovoljstvom, te je u svoj dnevnik napisao: »Ne želim 
više, da širim svoju glazbu u tudjinu! U svojoj skromnosti za- 
dovoljio sam se priznanjem svoga naroda, a ovacije češkoga 

9 Povjest č. giasbe, str. 216. 

obćinstva obilno su nagradile moje težnje tako čiste, tako svete 
i istinite.« Još je Smetana uglazbio operu »Čertova stena« 
(Vražja klisura) i čitav niz manjih skladbi, a doživio je koncem 

1883. i materijalno priznanje, kad mu je novi kazališni ravna- 
telj F. A. Subrt u njegovo zatišje daleko izvan Praga javio, 
da mu se stalna godišnja nagrada od kazališta povisuje na 
1500 forinti. 

Češko narodno kazalište otvoreno je drugi put dne 18. 
studenoga 1883. »Libušom«, ali Smetana bijaše tako boležljiv, 
da nije mogao dirigirati niti uverture. Malo zatim, dne 2. ožujka 

1884. slavila se šezdesetgodišnjica njegova rodjenja. ali Sme- 
tana više nije bio pri sebi, a da je i bio, morao bi čitati, kako 
su i u taj čas maljušni protivnici još uvijek nišanili otrovne 
svoje strijele u njega. Dapače ni ista smrt (dne 12. svibnja 
1884.) nije razoružala tih strastvenih napadača. Na velikom 
narodnom sprovodu, što ga je Smetani priredio glavni grad 
Prag, bilo je naime u nepreglednom nizu vijenaca vidjeti i vi- 
jenac od najvećega protivnika Smetanina, nekoga Pivode. pod 
napisom: Tvurci Prodanć nevesty. Kao da Smetana nije stvo- 
rio ništa drugo, što bi bilo vrijedno i besmrtno. 

»Smetana umre. Ali njegovo djelo spojiti modernu umjet- 
nost sa zahtjevima narodnosti bijaše gotovo. Uvedavši na- 
rodno obilježje u područje simfonijske pjesme i u glazbenu 
dramu, postade utemeljiteljem češke glazbe. Nastavljajući svoj 
rad prema idealima Lisztovim i Wagnerovim, osigurao si je 
veliko mjesto i u sveopćoj povijesti glazbe. Sunčana životnost 
njegovoga glazbenoga značaja, koja se u toj mjeri nije poja- 
vila od vremena Mozartovih; umjetnička inteligencija i re- 
fleksija, koja se očitovaše naročito u njegovom glazbenom 
slogu; čisti njegov značaj kao čovjeka, s kojim se posvetio 
reformi naše glazbe; sve to podpuno opravdava riječi velikoga 
Liszta, koji je na glas o Smetaninoj smrti napisao: Ta bio je 
genij.« 1 ) 

Antun Dvorak bijaše u početku svoga glazbenoga djelo- 
vanja, a i pod konac života moderni skladatelj. Ali veliku svoju 
slavu ne samo u Češkoj, nego i u svoj Evropi, stekao je kao 

*) Povjest č. glasbe. str. 221 — 222. 


konzervativni skladatelj, kojega su u Češkoj Smetanim 'protiv- 
nici isticali kao narodnoga umjetnika proti »tudjinskomu« 
Smetani. 

Dvorak bijaše sin seljačkoga mesara, te i njega odrediše 
za zanat. Istom kao šesnaestgodišnji mladić došao je god. 1857. 
u Prag na orguljašku školu i tu je vanrednim svojim talentom 
doskora dostigao sve, što je u glazbi bio zanemario, ali opće 
umjetničke, a napose književne naobrazbe nije mogao više 
steći radi velike bijede, koja mu je bila stalna pratilica. Ta 
istom 1862. postade članom orkestra u privremenom kazalištu, 
a od 1873. — 1876. bijaše orguljaš kod sv. Vojtecha u Pragu. 
Ovo mu je kasnije u čitavom njegovom radu silno smetalo, i 
tek na vrhuncu svoje glazbene djelatnosti, kad se posvema 
bio podao konzervativnomu smjeru, nije se gotovo nimalo 
osjećao taj nedostatak visoke naobrazbe. Upoznavši naime i 
proučivši sve, što je u glazbi bilo stvoreno, mogao je stare 
glazbene oblike nadahnuti čudotvornom snagom svoga genija 
tako. te su to zapravo nove glazbene tvorbe. Dvorakova stva- 
ralačka snaga takva je i tolika, da iz najprimitivnijih melo- 
dija američkih crnaca, što ih je pribilježio kao ravnatelj kon- 
zervatorija u New-Yorku, bijaše kadar stvoriti skladbu ve- 
like glazbene vrijednosti. Prvi veliki uspjeh doživio je Dvorak 
svojom himnom »Dedicove Bile Hory (1873.), i taj ga je uspjeh 
doveo u tabor Smetanin. to prije, što je Smetani protivna 
stranka baš na Dvoraka gledala ne samo s visoka, nego s pra- 
vim sažaljenjem. Slavan je postao Dvorak sa svojim klasičnim 
djelom »Stabat Mater« od 1876., koje mu je kasnije prokrčilo 
put svim njegovim skladbama, naročito u Englesku (1883.). U 
domovini došao je na glas sa svojim »Slavenskim plesovima« 
od god. 1878., koje si je naručio berlinski glazbeni nakladnik 
Simrock, te je Dvorakovo ime postalo popularno u Njemačkoj. 
Simrocku ga je preporučio bečki skladatelj Brahms, a ovomu 
bečki kritičar Hanslik, koje se u mladosti priznavaše Čehom, 
a kasnije je došao na glas kao ljuti protivnik Wagnerova smjera 
u glazbi. S tom bečkom pomoću dobio je Dvorak od ministar- 
stva prosvjete i državni stipendij, da se u glazbi usavrši, pa je 
time i došao medju konzervativne protivnike Smetanine. Tu 


254 


255 




je Dvorak najprije uglazbio historijsku operu »Dimitrij«, s li- 
bretom iz ruske povijesti i stvorio je u istinu najozbiljnije i naj- 
vrednije svoje operno djelo. Tom se operom postavio hotice i 
naumice proti Smetani, ali je zato stekao to veće priznanje 
bečkih protuvvagnerovskih krugova. Na tom putu se još više 
utvrdio, kad je u ožujku 1884. slavio prave triumte u Engleskoj 
sa svojom »Stabat Mater«, gdje je glazbeni nakladatelj Nowell 
izdao njegovu »Svadbenu košulju« i oratorij »Svetu Ljudmilu«. 

Po Smetaninoj smrti stvorio je Dvorak nekoliko nenad- 
kriljivih djela, tako već spomenuti veliki oratorij »Sveta Ljud- 
mila«, prema tekstu Vrchlickoga i prekrasne »Dumky«. Na 
vrhunac je dospio svojim skladbama »Bibličke pjesme«, u ko- 
jima izražava i misao teksta osebujnim psalmovskim obilje- 
žjem. Kao koncertni skladatelj postade Dvorak umjetnik svjet- 
skoga glasa. Naročito ga zavolješe u Engleskoj i u Njemačkoj, 
gdje je po njem i češka narodna pjesma stekla veliko priznanje. 
Ta je slava Dvoraku donesla i razna odlikovanja: O pedeset- 
godišnjici (1891.) imenova ga pražki filozofski fakultet dokto- 
rom filozofije, a sveučilište u Cambridgu doktorom glazbe, na 
što ga 1892. imenovaše ravnateljem konzervatorija u New- 
Yorku. 

U novije doba povratio se Dvorak glazbenoj drami i stvo- 
rio čitav niz djela, za koja i protivna kritika kaže, da mu je 
tu glazba još bogatija, a instrumentacija da je na istoj visini, 
kao u njegovim simfonijama. 

Dvorak je bio i životom i nazorima svojima pravi pučanin. 
Bio je vesele ćudi i prave pučke pobožncsti, kojoj su se i pro- 
tivnici divili. Bio je u svem naravan, pa tako je i njegova umjet- 
nost zdrava i prirodna. Njegova umjetnička duša susrela je na 
svom putu zamršenost moderne glazbe, no on je tu postupao 
kao pravi i veliki političar, koji se i onda ne izgubi, kad se ne 
može snaći u zamršenoj svjetskoj situaciji: stajao je čvrsto na 
svom narodnom temelju. »Dvorak je u glazbu donio bogatu 
svoju stvaralačku snagu, harmoničko kontrapuktsko, napose in- 
strumentalno umjeće, osobitoga obilježja i snage i upravo fa- 
natičku ljubav za glazbu . . . Bivstvo Dvorakove glazbe jest 
ritam, koji je u svezi s njegovim pučkim shvaćanjem . . . Ritam 


je onaj čar, koji zahvaća široke slojeve i koji je Dvoraku stekao 
onoliku popularnost. Gdje se radi o pučkom ritmu, tu Dvoraku 
nema premca.« 1 ) 

Treći u češkom glazbenom triumviratu jest Zdenko Fibich. 
Dosta je reći, da je to jedini glazbenik na svijetu, koji je bio 
kadar pisati svoj dnevnik — kajdama. Smetana je pisao svoj 
dnevnik krvlju srca svoga, a Fibich je svoj dnevnik kao po- 
zlatio čarobnim zrakama svoga genija. Mislimo tu na njegovih 
376 skladbi, koje je od vremena do vremena samo onako bacao 
na papir i kojim je dao naslov »Nalady, dojmy a upormnky.« 
Sve te skladbe još nisu štampane, ali već spomenute takovo 
su glazbeno blago, kojemu nema nigdje ravna. Pojedine su 
skladbe vrlo različne, a u nekojima je kao u zametku čitava 
velika skladba. . . . Uza svu stručnost ukusno su uredjene, što 
opet pokazuje na majstora tehnike. Toliko glazbenoga bogat- 
stva nije u svoje djelo uložio nijedan skladatelj. »Nalady« su 
najveće češko djelo s gledišta čisto glazbenoga. 

Fibich je odmah od prvoga početka sa »Mesinskom za- 
ručnicom« svom snagom pristao uz Smetanu i kod njega us- 
trajao do kraja. Dakako da je i prije toga stvorio manjih djela, 
od kojih se naročito »Štedry den« (Badnjak) raširio po cijeloj 
Češkoj. Osim toga skladao je još dva glasovita djela: Hippo- 
damiju i Pad Arkuna, a svaku je tu svoju operu onda ovjenčao 
velikom simfonijom, kao da je htio izliti srce svoje u čistom i 
posvema slobodnom glazbenom govoru. 

U osamdesetim godinama prošloga stoljeća stao je Fibich 
na vrhunac češke glazbe poslije Smetane. Hippodamijom god. 
1888. uzdigao se nad »Mesinsku zaručnicu«, i nad svekoliku 
tadašnju glazbu, pa i nad samoga Wagnera. Scenička melo- 
drama »Hippodamija« najsjajnije je djelo češke glazbene umjet- 
nosti. Fibich je time dovršio dramatičku glazbu 19. stoljeća, 
uzpevši se i nad reformu Wagnerovu. »Hippodamie«, a »Ma 
vlast« to je najviši vrhunac, do kojega je dospjela naša glazba, 
a što se tiče sloga, to je uopće vrhunac svjetske glazbe.« - ) 

U to dolazi i posjet češkoga narodnoga kazališta u Beču 

') Povjest č. glasbe, str. 239. 

9 Isto djelo, str. 242. 

povodom medjunarodne kazališne izložbe 1892. Poduzetni 
Šubrt upotrijebio je tu sgodu, da pred tudjinu iznese sve, što 
u češkoj operi bijaše najbolje: »Prodanu nevestu«, »Dalibora« 
i prvi dio »Hippodamije«. Uz Smetanu, koji je doživio upravo 
fenomenalan uspjeh, postao je i Fibich glazbenik svjetskoga 
glasa i opće priznate originalnosti. Tako je tadašnji bečki kri- 
tičar Hirschfeld, koji u to doba sve to više prevladavaše nad 
odviše konzervativnim Hanslikom, napisao medju inim: »Fibi- 
chova melodrama nova je tvorba, koja i češku umjetnost ka- 
rakterizuje u potpunoj njezinoj stvaralačkoj samostalnosti. 

I praktički uspjeh bijaše znatan, te je prvi dio »Hippoda- 
mije« davan u Antwerpenu. Fibich je i nadalje stvarao i to tako 
brzo i tako valjano, kao nijedan češki skladatelj. U to je doba 
uglazbio prema tekstu Vrchlickoga »Buru« prema najstrožoj 
dramatskoj dosljednosti, podredivši se naprosto duhu libreta. 
»Poslije patetičke, posvema tragičke »Mesinske zaručnice« na- 
stala je bajoslovno bujna i sjajna bura . . . »Bura« nije možda 
kakav uzmak poslije »Mesinske zaručnice«, nego joj je po- 
svema ravna. U tom i jest dramatičareva snaga, da znade iza- 
birati posve razna sredstva, da nam izrazi posve razna čuvstva. 
Zato naravski treba velike i individualne i stvaralačke snage. 
»Bura« je najbolja češka bajoslovna opera.« 1 ) Za ne punu go- 
dinu dana uglazbio je Fibich »Hedu« prema libretu napisanu 
po Byronu. »Fibichova »Hedy«, to je češki »Tristan«, vrhunac 
naše erotičke glazbe. To je najosobnije, najintimnije dramatsko 
djelo Fibichovo.« No i tim nije još Fibich bio na vrhuncu svoje 
glazbene djelatnosti. Poput Smetane i on je stvorio čisto na- 
rodno djelo, »Šarku«. Što je Smetanina »Libuša« češkomu na- 
rodnomu idealizmu, to je Šarka češkomu realizmu. »Prispo- 
dabljajući »Šarku« i »Libušu«, najbolje vidimo, kako veliki dra- 
matičari bijahu tvorci obaju tih djela: »Libuša« je patetički 
svečano djelo, apoteoza osobnosti Libušine; »Šarka« je reali- 
stička drama ljubavi. Otuda mir u »Libuša« je patetički 
»Šarki« . . . »Šarka« je pokraj »Libuše« najsavršenija češka 
narodna opera.«') 

l ) Povjest č. glasbe, str. 240. 

-) Sponi, djelo, str. 241. 


I opet ne za punu godinu dana eto novo veliko glaz- 
beno djelo »Pad Arkuna«. Tu se prikazuje boj poganstva 
i kršćanstva kod polapskih Slavena, tu je sva grubost 
poganskoga barbarstva i svekolika veličajnost kršćanstva, koje 
nam Fibich karakterizuje u neiscrpivim nijansama. »Pad Ar- 
kuna« je ujedno po snažnosti svoje koncepcije najveća češka 
opera. Još poslije nje dolazi već spomenuti dnevnik u sklad- 
bama. 

Kako je Smetana bio velik zlatnim značajem, tako je 
Fibich bio nenatkriljiv plemenitošću. Cim se namjerio na malo 
veći talenat, odmah ga je iz svih sila pomogao, ne mareći, što 
je njegov štićenik bio prije toga proti njemu i ne pitajući, da 
li će mu poslije toga biti zahvalan. Značajno je, da je uz umjet- 
nost svih naroda i svih vijekova najvolio prirodu, osobito Alpe 
i — leptire. No nije se tudjio ni ljudima, tek nipošto nije volio 
neiskrenosti, niti ljudi t. zv. zlatne sredine. Zato je često bio 
bezobziran uza svu svoju vanrednu skromnost, koja je poticala 
iz njegove duboke svijesti, da je samo jedna karika u velikom 
lancu umjetnika i da će poslije njega doći drugi velikani, 
kako su bili i prije njega. Fibich bijaše do sada najnaobra- 
ženiji češki umjetnik. Poput Wagnera priznavaše suvislost. 
svih grana umjetnosti, pa zato je sve te grane proučavao 
i u svima se dobro snalazio. Znao bi kazati, da od vremena 
Beethovenovih svaki glazbenik, hoće li u istinu ići na- 
prednim smjerom, mora biti svestrano naobražen, U slikar- 
stvu je bio pravi strukovnjak, isto tako u književnosti, u kojoj 
mu je najviše vrijedio Goethe s ostalom literaturom njemač- 
kom i engleskom, a najmanje literatura franceska. U glazbi 
je bio pravi učenjak. Svojom strukom vladaše ne samo prak- 
tično, kako osim Smetane nitko drugi, nego povrh toga i teo- 
retski. Glazbenu teoriju, estetiku i povijest glazbe poznavaše 
tako, da bi svagdje drugdje bio dobio sveučilišnu stolicu, a kod 
nas ga ne pozvaše ni na konzervatorij. Njegovo fenomenalno 
pamćenje oslanjajući se na savršeno poznavanje vlastite glaz- 
bene knjižnice, najpotpunije u Pragu, činilo ga je virtuosom u 
citovanju . . . Stvarao je lagano i sigurno, te je primjerice treći 
čin »Bure« svršio za deset dana. Razlikost njegove ritmike, 
vazda plemenite i svježe, potječe od njegovoga umjeća u de- 

klamaciji. Fibich je do savršenstva podigao deklamaciju češke 
riječi. Fibich je odgojio, s malim iznimkama, svu našu mladju 
skladateljsku generaciju...« 1 ) Smrt Fibichova dne 15. listo- 
pada 1900. — svršava savremenu povijest češke glazbe . . . 

Sva su trojica, i Smetana i Dvorak i Fibich, sada već po- 
kojnici, ali za njima nije ostala samo zvučna slava i udivljenje 
zahvalnoga potomstva u češkom narodu, nego su baš glazbena 
djela ove bezmrtne trojice naoružala čitavu četu čeških teh- 
ničkih glazbenika, guslača i pjevača, da češku glazbu pronesu 
čitavim svijetom i da njome zadive sve prosvijećene narode. 

3. Česi glazbom osvajaju svijet. 

U jednom sonetu besmrtne epopeje »Kći Slave« proriče 
Kolar, da će doskora slavenski zvuci pobjedonosno odjekivati 
na obalama Seine. I u istinu pod konac prošloga stoljeća slu- 
šaše najbiranija pariška publika s pritajenim dahom čudesni 
zbor Rusa Agrenjeva Slavjanskoga. No što je Slavjanski samo 
započeo, to su češki guslači i pjevači ne samo u Franceskoj, 
nego i po ostaloj Evropi, dapače i po Americi i po Australiji 
proveli s neočekivanim i nevidjenim uspjehom. Danas je dosta 
spomenuti tri imena: Ondriček, Kubelik i Kocian i već svaki 
čitatelj novina znade, da su to danas tri prva svjetska virtuoza 
na guslama. A dosta se sjetiti i svjetske pariške izložbe od 1900. 
i medjunarođnoga natjecanja pjevačkih društava iste godine u 
Bruselju, pa se spomenuti, da je četrdesetorica čeških pjevača, 
pjevajući umjetne zborove i češke narodne popjevke, dakako 
uglazbljene za najsavršenije zborove, iznijelo pobjedu nad nje- 
mačkim i franceskim zborovima s više stotinu najizvrsnijih 
pjevača od zanata. 

Ova četrdesetorica bijahu dobrovoljni pjevači uskoga 
kruga, koji se stvorio u Plznju i koji se je dao naziv »Smetana«. 
Bijaše u njem ljudi svakoga staleža, a složili su se upravo u tu 
svrhu, da se izvježbaju za natjecanje na pariškoj izložbi. Pa- 
zili su na to, da svi budu općenito i glazbeno što bolje naobra- 
ženi i da harmonizaciju glasova dovedu do savršenstva. Bilo 
bi predugo pripovijedati, kako su se tečajem punih pet godina 

l ) Povjest č. glasbe, str. 243 — 244; str. 261, 

vježbali za bruseljski i pariški mejdan; dosta će biti spomenuti* 
da su još i poslije ove pobjede god. 1905. ponovno pobijedili u 
Verviers-u, takodjer na medjunarodnom natjecanju te i opet 
dobiše prvu nagradu i najveće odlikovanje *) Nego drugo je 
još važnije: God. 1907. sastavilo je pedesetak moravskih uči- 
telja sličan takav zbor, koji je opet na medjunarodnoj utakmici 
odnio baš prvu pobjedu. Ovo dokazuje dvoje: jedno, da je 
sama tehnička vještina čeških pjevača nenatkriljiva; drugo, 
da ono, što pjevaju, ima ne samo relativnu, nego i apsolutnu 
glazbenu vrijednost. Ali prava čudesa kulturnoga osvajanja po- 
činio je glasoviti češki kvartet, kojemu u glazbenoj povjesti 
svih naroda i svih vjekova nema ravna. 

»Češki kvartet je vrhunac tehničkoga glazbenoga če- 
škoga umjeća svih vremena. Nastao je god. 1892. time, što su 
se udružila četiri mladjahna absolventa praškoga konzervato- 
rija. Glazbenom dušom bijaše mu skladatelj Josip Suk, sam 
u kvartetu secundarius, a energiju mu je dao Oskar Nedbal, 
najbolji češki violista svih vremena . . . Ta oduševljena četvo- 
rica vježbahu revno i s ljubavlju, te se domala usavršiše do 
najboljega danas evropskoga kvarteta. Glavni njihov komad 
bijaše isprvice Smetanina skladba »Iz moga života«, kojim 
stekoše ne samo najviše priznanja, nego i najveću umjetničku 
vještinu. Uspjeh na repertoiru od Čeha naročito Dvoraka, od 
stranaca Beethovena. te su s jednim i s drugim doskora u svi- 
jetu bili bez premca. Poslije Njemačke prodriješe slavodobitno 
u Skandinaviju, Rusiju, Englesku, Francesku, Španjolsku i Bal- 
kanom sve do Carigrada.«-) Kvartet je 1897. izgubio jednoga 
člana, Otona Bergera, ali mu se našao dostojni zamjenik, pro- 
fesor konzervatorija, Hanuš Vihan. Sama ta činjenica, da je 
profesor s konzervatorija stupio medju njegove članove, rje- 
čito govori, kako su po svoj Evropi ubrane lovorike imale i 
praktičnu životnu vrijednost. 

Samo se po sebi razumije, da vanredni ovakav razvoj 
češke glazbe ne bi bio moguć, kad za nju ne bi bilo u samom 
češkom narodu svih unutrašnjih uvjeta. Spomenut ćemo po- 

*) Vidi: Vjročni sprđva spolku „Smetana" v Plzni 2. r. 1905. 

*) Povjest č. glasbe, str. 256. 

glavito samo tri: Sav češki javni život počev.ši od prepo- 
roda prodahnut je najživljim interesom za umjetnost, a na- 
pose za glazbu. Kod Čeha gotovo nema narodnoga prvaka, 
osobito u preporodno doba, koji se za umjetnost ne bi 
zanimao upravo franceskim, ili da kažemo klasičnim grčkim 
shvaćanjem odgojne važnosti i kulturne znamenitosti njezine. 

No ne samo narodni prvaci, nego i najširi slojevi narodne 
inteligencije, a napose pučko učiteljstvo neobičnom revnošću 
i požrtvovnošću prati i podupire razvoj umjetnosti. I još to 
nije prava riječ podupire, nego treba reći, da češki učitelj 
obično bez glazbe ne može ni živjeti. K tomu dvojemu dolazi 
i treći, neobično yažan faktor: glazbena znanost i gazbena kri- 
tika, koju ćemo dovoljno ocijeniti, kad kažemo, da se dade 
potpuno usporediti književnoj kritici ruskoj. Za dokaz dovoljno 
ie izreći jedno jedino ime: Hostinsky. 

Kad prosudimo samo ovo, što je ovdje rečeno, vidimo, da 
su Česi najglazbeniji narod slavenski. 

Pa ako je za pojedinca zgodna stara latinska riječ, da 
ie u vinu istina, još se većim pravom može ustvrditi za 
čitav narod, da se upravo u glazbi pozna najbolje njegova 
ćud i njegov značaj. A po svojoj glazbi Česi spadaju svakako 
medju najplemenitije i najveće narode. 

Konac. 

